
BRANCHE 


DES 


ROYAUX  LIGNAGES. 


UÈGNE  DE  SAINT-LOUIS. 

Du  roi  que  mort  mordant  tria, 

Quant  à Montpancier  dévia, 
Demourerent  quatre  enfans  malles, 

S.  Lois,  Robert,  Alfons,  Challes. 

Cil  firent  puis  en  maintes  terres 
Contans^,  et  batailles,  et  guerres. 
Pour  chrestienté  essaucier 
Et  pour  la  loi  Dieu  souhaucier. 

Mainte  mesaise  en  endurèrent, 

Tant  comme  en  cest  siecle  durèrent, 
10.  Et  maintes  grans  douleurs  amères. 
Le  mois  ensivant  que  li  pères 
Que  le  morsel  de  mort  qu^ssa , 

Hors  de  cest  siecle  trespassa , 

Oii  toute  créature  habonne, 

2 . :f  Y 'BRANCH E ( 1 sa6) 

Reçut  saint  Loïs,  la  couronne 
Des  mains  Pévesque  de  Sessons  ; 

Car  se  le  voir  n’entrelessons , 

Par  quoi  soions  empéeschié , 

De  Rains. vacoit  Parceveschié  ; 

20.  Là  dut  la  couronne  estre  encline. 

En  celi  méismes  termine , 

Duquel  cest  livre  descrit  ores, 

N’avoit-il  pas  douze  ans  encores  ; 

Mes  tout  fust-il  rois  à tel  haste. 

Il  iert  simple ^ soufrant,  et  chaste, 
Droituriers,  plains  de  vérité. 

Foi,  Espérance,  Charité 
Si  parfaitement  le  lacièrent , 

Que  du  tout  le  saintefîèrent  ; 

3o.  Car  à Dieu  le  puissant  plaisoit. 

Cis  saint  rois  chascun  jour  faisoit , 

A Fonneur  du  bon  roi  celestre 
Six-vingt  povres  à sa  cour  pestre  ; 

Très  souvent  devant  eux  lailloit , 

Et  les  viandes  leur  bailloit. 

Pour  ce  faire  soufroit  grant  paine. 

Tout  Pavent  et  la  quarantaine 
Estoit , par  son  commant,  créus 
Le  nombre  des  ramentéus. 

4o.  Deux  cens , fust  à chans  ou  à viles  , 

En  servoit  ans  hautes  vegiles, 

Ainçois  qu’il  menjast  ne  béust , 

Comment  que  talent  en  éust. 

Miex  en  iert  du  vrai  Dieu  prisiés  ! 

Quatre  viex  hommes  debrisiés. 

Que  defaut  de  force  encoupoit 
Au  disner  , et  quan  t il  soupoit, 

Si  con  si  sougiet  les  chanjoient, 

En  tout  tens  devant  lui  menjoient  ; 

• Et  d’autiex  mes  les  aaisoit , 

Comme  soi  méismes  faisoit. 

Après  leur  donnoit  le  preudomme 
Deniers  une  certaine  somme  , 

Desquiex  il  les  esjoïssoit. 

Cil  saint  rois  se  reslargissoit 
A autres  gieux  que  lécheries  : 

Car  hospitaus,  maladeries 
De  bours,  de  chastiaus , de  citez, 

Gentiz  hommes  déshéritez 
60.  Gennes  clerz  pour  Dieu  pain  prians, 

Viex  menesteriex  mendians, 

Par  foibleces  aconcueillies 
Damoiselles  desconseillies, 

Povres  pucelles  orphelines , 

Et  lames  mises  en  gesines , 

Qui  grevées  se  detortoient, 

i « 

(1226) 

Tant  du  sien  par  an  emportaient. 

Qu’au  nombre  ne  puis  avenir. 

Dès  qu’il  vint  à terre  tenir, 

7°*  Commenca-il  en  plusieurs  guises 
Â faire  édéfier  yglises 
Gà  et  là  , par  sa  région , 

Et  maisons  de  religion. 

Pour  s’ame  rendre  à Dieu  plus  clère, 

A son  gré  commença  sa  mère , 

La  débonnaire,  la  courtoise, 

Maubuisson  qui  siet  lez  Pontoise. 

Gis  rois , ce  saige , dès  oüan 
Fonda  saint  Mahieu  de  Rouan. 

Aussi  establi-il  au  mont 
Portelaveur  et  Réaumont. 

Par  cens;  par  dismes,  parriehece, 

De  Longcbamp  , et  de  la  Hautece 
llefist-il  faire  les  clostures  , 

Les  parois  et  les  couvertures , 

Pour  s’ame  à l’ennemi  estordre  ; 

Et  mist  les , sachez  , en  leur  ordre , 

Dont  puis  perdirent  les  saisines. 

Aveugles,  Filles-Dieu,  Reguines, 
q0#  Sainte  Croiz,  le  Carme , Chartreuse  ,, 

Et  autre  gent  religieuse 
De  laquelle  nous  nous  taisons 

Pourvit  à Paris  de  maisons. 

Par  lui  rest  là  parfaite  teîe. 

En  Fostel  le  roi , la  chapele , 

Que  ge  ne  croi  que  nus  bonis  die 
Qu’il  véist  plus  bele  en  sa  vie. 

A brief  parler  ge  ne  pourroie , 

Jà-soit  ce  que  je  le  vouroie , 

De  sa  tres-précieuse  vie 
Conter  la  moitié,  ne  demie. 

L’an  propre  si  con  ci  lison , 

Que  saint  Lois,  dont  nous  disons, 

Fu  couronnez  à roi  de  France  , 

Firent  contre  lui  aliance 

Pierre  Mauclerc  quens  de  Bretaigne , 

Et  Tybautli  quens  de  Champaingne; 

0 eux^  pour  estre  plus  grant  cbarche. 

Hue  le  comte  de  la  Marche. 

Pierre  Mauclerc , selon  mon  esme , 

Fist  adonques  garnir  Belesme , 

Où  de  fort  fust  ot  maint  chevron, 

Et  puis  Sfc- Jaques  de  Bevron , 

Que  les  murs  ne  fussent  quassez, 

Li  bons  rois  qui  iert  trépassez , 

Lesli  avoit  baillez  en  garde. 

Li  rois  S.  Lois  plus  ne  tarde  ; 

Si  tost  comme  il  oit  me  ne  ion 

De  cele  conspiracion , 

1 20.  Que  li  troi  comte  ont  faite  ensemble , 

Ses  oz,  et  son  pouvoir  assemble. 

A lui  vient , qui  qui  s’en  esloingne  , 

Ses  oncles  li  dus  de  Bourgoingne  : 

Cil  de  Dreuës  le  r’accompaingne. 

Vont  s’en  li  François  vers  Champaingne, 
Banières  levées  à tire. 

Quant  le  comte  Tybaut  l’oit  dire, 

Au  roi  vient  en  propre  personne  , 

Merci  crie  ; et  cil  li  pardonne  : 

1 3o.  C<ar  Ie  cuer  a frarjC  et  loial. 

Après  ce , fait  par  ban  royal 
Les  deus  à sa  court  appeler  , 

Qui  talent  ont  d’eux  reveler  ; 

Li  quel  distrent  que  tant  feroient, 

Qu’à  Chinon  à lui  parleroient. 

En  ceste  guise  l’otroièrent, 

Mes  ne  vindrent , ne  n’envoièrent , 
Sel’istoire  trufle  ne  preuve. 

Li  rois  qui  défaillans  les  treuve 
1 40 . D’acorder  droit , et  de  respondre , 

Les  fait  “par  leurs  voisins  semondre, 
Qu’à  sa  court , à certain  jour  soient. 

Cil  qui  plus  et  plus  se  desvoient , 

Se  vantent  seul  de  li  mes  faire. 


(I2a6)  DES  ROYAUX  LIGNAGES. 

Au  tiers  apel  c’on  leur  fait  faire , 

A Vandosme , où  li  rois  iert , viennent. 
Si  obéïssans  i deviennent , 

Pour  eus  escuser  simplement, 

Qu’il  ont  paiz  entérinement. 
i5o.  Puis  orent  li  baron  envie 
De  ce  que  de  la  tuterie 
Du  régné  iert  Blanche  la  royne  , 

La  mère  le  roi , en  saisine  ; 

Pourquoy  contre  li  se  tournèrent, 
Comme  tous,  et  le deffierent. 

Es  costez  devers  Alemaingne 
Entrèrent  par  force  en  Champaingne, 
Li  uns  le  pas , l’autre  la  course. 

Tout  gastèrent  jusque  Caourse , 

160.  Qui  > comment  que  on  i prist  proies  , 
Siet  entre  Bar-sur-Saine  et  Troies. 

La  ville  cuidèrent  conquerre  ; 

Mes  Saint  Lois  vint  là  grant  erre  , 

A belles  gens  qui  le  sivirent 
Et  cil  en  l’eure  s’enfuirent. 

Tost  après  que  cest  sens  ouvrèrent , 

A leur  seigneur  se  r’accordèrent. 
Pierres  Mauclerc  r’esmuet  la  guerre. 
Et  Henris  li  rois  d’Engleterre. 

170.  Leursroutes,  qui  cà  et  là  bruient, 


8 


BRANCHE 


(1226) 


La  terre  saint  Lois  destruient  , 

Qui  coiteus  de  soi  replegier , 

Va  tantost  Belesme  assegier. 

Son  ost  jusque  là  ne  s’estanche  ; 

Aveuc  lui  est  sa  mère  Blanche  ; 

Serjans  au  logier  se  déduisent  ; 
Engignéeurs  engins  chapuisent  ; 
François  au  lancier  et  au  traire, 

Font  murs  fondre,  et  soudoiers  braire  , 
180.  Car  tiex  besoignesi  allèrent  ; 

A force  le  chastel  conquièrent. 

Henris , qui  le  sot  par  enquerre , 

R’ala  adont  en  Engleterre , 

Sans  ce  qu’il  pensast  à rien  el. 
Lorspristla  Haie,  Paienel, 

Pour  saint  Lois  Jehan  des  Vignes , 

El  tiers  an  comme  à droites  lignes. 
Volentéisdu  roi  requerre, 
ll’esmuet  Pierre  Manclerc  la  guerre  ; 
190.  Par  ce  seul  son  courrous  aliege, 

Li  rois  met  à Adon  le  siégé  ; 

Les  tours  en  prent  et  les  chanciaus  ; 

Puis  ya  conquerre  Chatanciaus. 

Pierre  Mau  clerc,  qui  le  guerroie. 

Voit  et  connoist  que  il  foloie  ; 

A lui  merci  crier  s’atire  ; 


(I234)  des  royaux  lignages.  g 

Et  cil  li  repardonne  sire. 

L’an  mil  deus  cens  et  trente  quatre , 
Quant  tenu  se  fu  pour  fol  natre 
200.  Pierre  de  l’euvre  desus  dite, 

Espousa  li  rois  Marguerite  , 

La  fille  au  comte  de  Provence. 

L’an  après,  selonc  la  sentence 
Que  mes  cuers  loe  que  ge  tiengne  , 

Fist-il  chevalier  à Compiengne  , 

Ou  donna  plusieurs  pennes  veres, 

Robert  l’ainz-né  de  ses  trois  frères  ; 

La  comté  d’Artois  li  quita, 

Et  puis  en  ce  se  délita , 

210.  Qu’il  li  fist  prendre  , après  le  ban, 

Maheut  fille  au  duc  de  Breban , 

C’on  tint  à courtoise  et  à sage. 

Quatre  ans  aprè  cel  mariage, 

Fu  , par  quoi  France  est  confortée , 

De  Costentinoble  aportée , 

Si  con  la  cronique  me  donne , 

La  très  precieuse  couronne , 

La  très  digne , la  très  bonnes  te , 

Que  Jésus  Christ  ot  en  sa  teste , 

220.  Si  con  Juïs  l’en  abrièrent , 

Le  jour  qu’il  le  crucefièrent , 

En  l’umanité  domagent. 


10  BRANCHE  (i  234) 

De  ceus  de  Grece,  dont  la  gent 
Iert  adonc  par  guerre  endetée  , 

L’avoit  saint  Lois  achetée. 

A Paris  ^ quant  on  li  tramist , 

Dedans  sa  chapelle  la  mist; 

Ile  uc  la  fist-il  encagier. 

Après  fist  li  roi  desgagier  , 

25o.  De  Dieu  servir  en  espérance , 

Le  glorieus  fer  de  la  lance , 

Dont  Longis  la  char  Dieu  sevra , 
L’esponge  à quoi  l’en  l’abevra , 

Et  grant  part  de  cele  crois  sainte 
Où  sa  char  fu  pour  nous  destrainte  , 

Des  mains  au  commun  de  Venise  , 

Qui,  comme  par  marchéandise , 

Orent  presté,  pour  les  avoir, 

Aus  Grezois  grant  planté  d’avoir  , 

240.  Duquel  ge  ne  sai  dire  somme. 

Lors  ot  saint  Lois  le  preudomme, 

Qui  tout  ce  tant  se  travailla  , 

Que  l’en  leur  devoit  en  bailla  ; 

Et  les  remist,  quant  il  fu  quite  , 

O la  couronne  desus  dite , 

En  la  gracieuse  maison. 

En  cele  méismes  saison , 

Oue  François  les  i ostelèrent, 


DES  ROYAUX  LIGNAGES. 

Cil  d’Aubijois  se  révélèrent; 

Contre  ceus  ensemble  s’esmurent , 

Qui  de  par  saint  Lois  là  furent, 

Et  sus  eus  avoïent  la  cure. 

Quant  li  rois  sot  cele  aventure, 
Briement,  comme  par  estouvoir, 

Fist  Jehan  de  Biaumont  mouvoir 
À grant  ost , qui  s’entrepressa  ; 
Jusqn’en  Aubijois  ne  cessa. 

En  la  terre  entrent  li  roial , 

Et  vont  asségier  Montroial  ; 

Tant  s’efforcent , tant  si  ahainent, 

Que  maugré  ceux  dedans  le  prainent. 
Puis  ont , de  guerre  ammonesté , 

Un  autre  chastel  conquesté  , 

Dont  la  gent  r’est  emprisonnée. 

Lors  se  rent  toute  la  contrée. 

Assez  tost  après  ces  te  ouvraingne , 

Fu  Tjbaut , li  quens  de  Champaingne , 
Sans  ce  qu’aucun  i méist  barre y 
Couronnez  à roi  de  Navarre  ; 

La  roiauté  à cel  tour  ut , 

Car  li  rois  ses  oncles  mourut, 

Qui  en  celui  tens  , dont  je  pâlie , 
N’avoit  hoir  femelle  ne  malle  , 

L’an  mil  deus  cens  quarante  et  un , 
Se  du  faus  ne  me  desgéun  , 

Ala  Saint-Lois  àSaumur, 

Qui  lors  iert  fermé  de  biau  mur. 
Son  Irere  Alfons  o lui  mena 
Qu’à  chevalier  i ordena. 

Cil  ot  à per  et  à espouse ,. 

280.  La  fille  au  comte  de  Toulouse , 
Qui  richement  iert  herilé  : 

Et  li  ot  saint  Loïs  quité 
Poitiers , qui  li  apartenoit  , 

Et  puis  tout  ce  que  il  tenoit 
En  Aubijois  et  en  Auvergne  , 

Sans  avoir  eu  chastel  d’espergne. 
Cis dons,  duquel  nous  descrion , 
Iert  sus  tele  condition  , 

Par  certainneté  de  promesse , 

290.  Que  mort  le  père  et  la  contesse  , 
Toute  la  terre  qu’il  tendroit 
A son  gen  dre  Alfons  descend  roi  t , 
Et  en  feroit  au  roi  hommage  ; 

Et  se  de  celui  mariage 
N’estoit  personne  aucune  née  , 
Toulouse  et  toute  la  contrée  , 
Sans  parler  d’autre  convenance, 
Vendroit  au  réaume  de  France. 
Li  rois , qui  sus  droiture  marche , 
5oo.  Requiert  le  comte  de  la  Marche , 

Oui  devant  lui  est  face  à face , 

Que  de  sa  terre  hommage  face 
Au  nouveau  chevalier  son  frère. 

Cil,  quir’esmuet  la  guerre  amère, 

Où  assez  poigaaingnera, 

Respont  tantost , que  non  fera  ; 

Et  sanscongié  d’ileuc  s’esloingne. 

Rien  va , ce  pense , la  besoingne  , 

Quant  la  noise  est  recommencie. 
o 1 o . El  roi  d’Engle terre  se  fie , 

La  qui  mere  il  ot  espousée. 

Or  gart  que  sa  gent  soit  armée  ! 

Il  a l’estrif  comme  de  jouste 
Car  saint  Lois  ses  oz  ajouste  ; 

O la  gent  qui  li  est  encline, 

Àssiet  Monstereul  en  Gastine  ; 

Là  sont  ses  paveillons  tendus. 

Tant  fait  que  il  li  est  rendus. 

Mettre  i peut  chastellain  ou  juge  j 
020.  Puis  r’assiet  la  tour  de  Beruge, 

Où  portes  a fortes  et  entières. 

A mangoniaus  et  à périères, 

Ruant  pierres  en  eslessant , 

Va  si  ceus  dedans  empressant, 

Qu’il  se  rendent,  sans  eusescondre, 

Et  il  fait  lou te  la  tour  fondre , 

Et  les  murs  craventer  par  terre. 

Tost  après  va  Rouen  conquerre , 
Duquel  tant  ne  quant  dire  n’ai , 

53o.  Et  met  le  siégé  à Fontenai. 

Là  ot  deus  paires  de  clostures 
Peuplées , par  droites  mesures  , 

À l’environ  de  tours  espesses. 

François  se  logent  à grans  presses  ; 
N’ont  soing  du  chastel  eschever. 

Li  rois  fait  tours  de  fust  lever  ; 

Là  met  serjans  qui  souvent  traient. 
Cens  du  chastel  de  quarriaus  paient  ; 
Et  cil  qui  la  mort  leur  prometent , 
34o.  De  traire  â eus  se  r’entremetent , 

Douteus  que  le  chastel  ne  praingnent. 
Messire  Alfons  un  jour  araingnent , 
Qui  armez  iert  de  son  atour  ; 

D’un  quarrel  d’arbaleste  à tour 
Li  metent  el  pié,  fust  et  vire. 

Quant  li  rois  Lois  Foi  dire  ; 

Grant  douleur  au  cuer  li  randonne  ; 

Le  chastel  aus  siens  abandonne. 
François  adont  se  desatrochent; 

55oc  Les  murs  et  les  portes  aprochent  ; 
Hardiement  l’assaut  commancent  ; 

Li  un  traient,  li  autre  lancent 

Espessement , si  comme  il  visent. 

Aucuns  d’entre  eus  les  portes  brisent  ; 

Ens  entrent  ; maint  homme  i afrontent. 

Li  autre  sus  aus  creniaus  montent  : 

En  plusieurs  lieux léaris  frémissent; 

Le  chastel  et  la  ville  emplissent  ; 

A mettre  à mort  entre  eus  estrivent 
56o.  Grant  part  de  ceus  qu’il  aconsivent  ; 

La  forteresse  entr’eus  pourprennent  ; 

Le  fils  au  comte  bastart  prennent , 

Qui  lors  vousist  estre  à Méun, 

Et  chevaliers  quarante  et  un, 

Et  quatre-vingt  de  leur  piétaille , 

Et  grant  nombre  de  me  nu  aille, 

C’on  voit  par  courrous  desvoier. 

Li  rois  les  fait  tous  envoier, 

Comment  qu’il  en  aient  destreces 
370.  En  prison  par  ses  fortereces. 

Assez  briement  après  la  prise 
De  Fontenai , dont  ge  devise  , 

Ou  tant  ot  maison  et  piliers , 

Gaaingne  saint  Lois  Viliers. 

Cil  iert , tout  fust-il  bel  et  fort , 

En  cel  tens  Gui  de  Rochefort. 

François,  qui  là  sont  au  contandre, 

Font  touz  les  murs  par  terre  espandre. 

Li  rois  , qui  de  guerre  a le  laz  , 

58o.  prent  puis  Préie  et  Saint-Gelaz. 

En  Mau  tac  fait  sa  gent  embatre  , 

Qui  tantost  vont  la  tour  abatre 
Jusqu’en  terre,  à chascun  coron. 

Après  se  rent  à lui  Thoron. 

Cil  dedanz,  esbahiz  et  nuz, 

Sont  ensemble  à merci  venus , 

En  une  flotte  , comme  en  cerne. 

Sainct  Lois  reconquiert  Aucerne , 

Qui  de  si  grant  douleur  en  erre 
ôqo.  Qu’il  le  fait  tout  mettre  par  terre. 

Tours  et  tourelles  en  sont  fraintes. 

Puis  conduit  ses  routes  vers  Saintes , 

Où  li  rois  Henri^  se  séjourne. 

La  grant  ost  des  Anglois  s’atourne  ; 

La  cité  lessent  et  le  bourc  ; 

Armez  s’en  vont  vers  Taillebourc, 

Si  com  leur  conduis  le  destinent. 

François  cele  part  s’acheminent  ; 

Coite  us  de  grever  l’ost  contraire, 

4oo.  Font  sus  un  mares  un  pont  faire. 

Dessis  qui  à tel  fait  conviennent , 

Anglois  à l’encontre  leur  viennent, 

O 

Garnis , pour  chalenger  les  marches. 

De  lances;  ala  pluseurs  charches; 

Maint  destrier  hennissant  s’i  vire, 
Avec  le  roi  Henri  leur  sire  , 

Que  le  grand  bruit  de  l’ost  resveille. 
Et  ses  freres  de  Cornoeille 
Pour  le  garder  de  desconfort  ; 

4 10.  Aussi  est  S y mon  de  Mon  l fort, 

Qui  prise  ot , pour  sa  bonne  famé, 

La  suer  le  roi  Henri  à famé , 

Et  iert  adont  quens  de  Lincestre  ; 

Si  r’est  le  conte  de  Giocestre 
À coinpaingnie  parcréue , 

Et  celui  de  la  Marche , Hue , 

En  qui  Henri  mult  se  fia. 

Tant  d’autres  gf  ans  seigneurs  i a , 
Chascun  prest  à guerre  en  sa  flote, 
420.  Qui  li  conlers  seroit  riote. 

Là  où  li  pons  est  achevez  , 

Viennent  bruiant , les  chiés  levez  , 
Comme  gens  vistes  et  apertes  ; 

D’eus  sontleschampaignes  couvertes. 
François  qui  aus  yex  les  remirent , 

Et  d’  autres  parties  s’atirent, 

Se  vont  vers  le  pont  aroutant , 

Entour  cinq  cens  serjans,  ou  tant. 
Tout  fust  ileuc  l’alée  estroite , 

4 no.  Passent  premiers  outre  à grant  coite  , 

Le  remanant  de  l’ost  serré 
S’est  d’aler  après  enerré  ; 

Riches  et  povres  s’i  assentent. 

Angloisqui  de  ce  s’espoventent. 

Et  à paour  de  mort  s’apuient, 

Leur  tournent  les  dos,  et  s’enfuient. 

A pleurs,  à soupirs,  et  à plaintes, 
Retournent  ensemble  vers  Saintes, 
Quelque  volenté  que  il  aient. 

44o.  Et  François  adont  se  retraient, 

Qui  cele  méisme  semaine  , 

Le  saint  jour  de  la  Madeiaine  , 
Communément,  à liée  chière, 

Passent  Carente  la  rivière , 

De  leur  fourriers  que  livrent  les  fraintcs, 
Jusques  près  des  portes  de  Saintes  ; 

Plus  vistement  qu’aus  asséné  tes 
Fichent  les  feus  par  les  viletes^ 

"Vilains  tuent , famés  despueillent , 

45o.  Les  auraailles  par  tout  acueillent , 

Aignelez  belent,  vaches  muient 
En  pluseurs  lieus,  là  où  cilbruient. 

Devant  Saintes , près  des  issues , 

Es  ch  ans  et  ès  voies  bat  ues , 

Où  îi  François  prennent  les  proies 
Ne  sont  pas  les  criées  quoies. 

Ainz  pert  que  foudres  i descendent, 

Si  comme  li  fourrier  s’estendent. 

Car  li  uns  brait  ^ et  Fautre  hue. 

46o.  Aus  armes  court  le  comte  Hue, 

Et  ceus  qui  à sa  part  se  tournent  ; 

Anglois  et  Escos  se  r’atournent  : 

Gascons  d?ars  et  lances  débaiîlent  ; 

A grans  flos  de  la  vile  saillent  ; 
Mautalentis  et  prests  à guerre , 

Vont  les  fourriers  Sainct  Lois  cjuerre. 
Desireus  du  bcstail  rescourre , 

Lessent  ensemble  vers  eus  courre 
Par  places  clères  et  ombrages  ; 

470.  Et  cil  leur  tournent  les  visages 
Vistement,  sanz  les  eschever. 

Pour  les  uns  les  autres  grever, 

Véissiés  lors  estendre  braces, 

Lances  brandir , descendre  maces , 
Hauberjons  à haches  descoutre, 

Gans  fauser,  targes  percier  outre; 

Aus  pesa  ns  colées  enduire , 

Juisarmes  et  espées  bruire. 

Selonc  ce  que  Fen  les  desserre , 

48o.  Et  couvrir  cà  et  là  la  terre 
De  divers  atours  dépeciez  ; 

Tost  i a tant  d’oinrnes  bleciez, 

Les  uns  ès  braz,  autres  ès  testes  , 

Que  li  véoirs  est  deshonestes. 

En  pluseurs  lieus  sanc  s’entrespandent. 

Li  fourrier  trop  bien  se  delFandent. 

Poi  i a qui  sa  proie  esloingne  ; 

Mes  Anglois,  et  cil  de  Gascoingne, 
Emplissent  gaschièrës  et  chaumes. 

490.  D’escus,  de  banières,  de  hyaumes, 

Est  jà  la  ehampaingne  crespie. 

Des  fourriers  se  part  une  espie. 

Bruiant  s’en  va , de  grant  ravine  ; 

Jusqu’à  l’ost  de  France  ne  fine  ; 

A.  haute  voix  et  à isnèle , 

Le  comte  de  Bourgoigne  apele  : 

« Sire , dist-il  en  ses  complaintes, 

» Mal  va  l’afaire  devant  Saintes  : 

» Car  pluseurs  à mort  se  degratent. 

5oo.  » Se  nos  François  qui  se  eombatent, 

» Qui  sont  hui  jusque  là  courus, 

» Ne  sont  en  heure  secourus , 

» Ains  c’on  la  proie  leur  esqueuë  > 

» Jamais  n’en  verrez  pié  ne  queuë. 

» Frans  homs,  fai  que  cest  ost  s’avance. 

)>  Li  rois  Henris  et  sa  puissance , 

» Toutpourprengnent-il  mult grant  marge, 
» Sont  tous  hors  de  Saintes  au  large, 

)>  Au  viguereusement  requerre , 

5 10.  » Mainnent  vos  serj ans  trop  mal  erre. 

))  Maintes  testes  i a vermeilles. 

» Sire  , ce  n’est  mie  merveilles , 

» Se  le  fl o d’entre  eus  s’espou vente , 

)>  Car  il  sont  contre  un  plus  de  trente. 

» Au  roy , s’il  vousplaist,  le  mandez  ; 

» Hastez-vous,  car  trop  atendez  : 

» Ne  vueilîez  soufrir  tel  domage.  » 

LiQ  uens  prent  tantost  un  mesage  ; 

Vers  saint  Lois  aler  commande  ; 

620.  Ce  c’on  lia  conté  li  mande, 

Et  il  fait  aval  les  loge  tes , 

En  l’eure  sonner  les  trompetes, 

Qui  vois  et  alaines  degastent. 

Toit  cil  de  l’ost  d’armer  se  hastent  ; 

À grans  routes  des  tentes  issent  ; 

Li  champ  d’ommes  armez  emplissent , 

Et  de  cointises  desguisées. 

Les  batailles  sont  de  visées  : 

Carli  flos  des  gens  s’alia. 

55o.  Chacune  son  conduit  i a, 

Par  lequel  ele  s’asséure  ; 

Vont  s’en  François  grant  alléure  i 
Poi  s’est  leur  route  desinelée. 

Tant  qu’il  viennent  à la  niellée 

Qui  mortel  haine  resemble. 

Lors  se  desroutent  tous  ensemble  ; 

Sans  ce  que  des  fourriers  enquièrent. 
Entre  leur  ennemis  se  fièrent  ; 
Comment  que  il  ne  se  deslient , 

54o.  De  touz  lez  à mort  les  escrient. 

Es  chans  où  saint  Louis  arive 
Et  l’ost  qui  après  lui  s’abrive, 

Garnis  pour  venger  sa  laidure  , 

Est  grant  la  noise  à desmesure 
De  genz  d’armes  et  de  piétaille , 

Et  hydeuse  la  commençaille, 

Au  geter  tailles  et  reverses; 

Car  ès  deus  parties  adverses , 

Où  maint  homme  s’entr’adresa 
55o.  Plus  de  deus  cens  mil  hommes  a , 

Dont  l’en  voit  pluseurs  desroier. 
Maint  prudomme,  et  maint  soudoier , 
Est  là  de  mourir  en  balance. 

Devers  la  part  au  roi  de  France , 

Qui  Dieu,  pour  victoire  avoir,  prie, 
Sont  Bourguignon^  et  cil  de  Brie  , 
Normans,  Berruiers,  Orlenois  , 
François  , Piquars , et  Champenois  , 
Et  mult  d’autres,  que  g’entrelesse. 
56o.  Anglois  r’ont  de  gent  fière  presse 

A cele  mortel  envaïe  ; 

Gascoingne  leur  est  en  aïe  , 

Si  con  li  rois  Henri  commande  , 

De  Galles , d’Escoce , d’Illande , 

Et  d’antres  liens  bien  habitez, 

R’a  à serjans  tiex  quantitez , 

Comment  que  ge  n’es  nombre  mie, 
Quetouz  le  païsen  fremie. 

Li  hardi  preudomme  esléu , 

5yo.  Sont  bien  ileuc  apercéu , 

Car  ès  premiers  frons  s’entr’essaient  ; 

Li  mort  versent  , li  navré  braient; 

Li  sain  qui  pour  les  cops  gémissent, 
Lancent  d’avis  et  escremissent  ; 

Uns  trenchent,  autres  con  trépassent  ; 
Destriers  les  abatus  dequassent  ; 

N’ont  ore  soing  de  renaudie. 

Mont  joie  est  là  si  resbaudie , 

Que  genz  englesches  et  leur  sites 
58o.  Sont  du  tout  en  tout  desconfites  ; 

Dont  vers  la  vile  se  rabrivent  ; 

Et  cil  de  France  qui  les  sivent, 

Les  vont  ociant  ; endementre , 

Li  rois  Henris  en  Saintes  entre , 

Si  con  l’ost  François  31  entaite. 

Des  siens  a très  grant  perte  faite  ; 

Maint  en  gist  mort  par  les  gaschières. 
François  qui  retournent  arrières. 

Ont  , se  le  voir  en  devisons  , 

590.  Vint  deus  chevaliers  prisons, 

Au  roi  saint  Lois  présentez , 

Et  trois  ciers  richement  rentez, 

Qui  qu’en  ait  ire  nepesance; 

Et  il  les  en  envoie  en  France. 

Henris,  o lui  personnes  maintes, 

Part  la  nuit  méismes  de  Saintes. 
Charchiez  d’armes  , es  poins  les  glaives 
Vont  s’en  à granz  routes  vers  Blaives. 
Cil  de  Saintes,  qui  à pais  tendent, 
g00  Lendemain  au  saint  roi  se  rendent , 

Sans  li  vaer  portes  ne  pons. 

Lors  vint  faire  Renaut  de  Pons, 
Douteus  de  recevoir  dommage, 

Au  comte  de  Poitiers  hommage, 

Après,  se  le  voir  en  descharche. 

Se  rent  ie  comte  de  la  Marche, 

Qui  voit  que  l’en  le  deshérite. 

A mesire  Allons  claime  quite 
Les  iieus,  tout  ne  li  ait-on  quis, 

610.  Que  li  rois  a sus  lui  conquis. 

Cil  qui  el  lens  de  cest  ouvrain^ne 
Tindrent  Mirabel  et  Mor^aingne , 

Revont  tantost  hommage  faire 
Au  roi,  qui  tant  est  dëbonaire , 

Et  tous  les  autres,  qui  qu’en  gronde^ 
Jusqu’à  îa  rive  de  Gironde, 

Uns  par  amour,  autre  par  craintes. 
Saint  Lois  part  après  de  Saintes, 

Qui  tout  aussi  comme  par  trace 
620.  Le  père  au  roi  Edouar t chace , 

De  li  nuire  est  orendroit  tendre  ; 

Mès  cil  n’a  talent  de  l’atendre. 

Lui  et  ceus  qui  ses  oz  conduient , 

Vers  Rourdiaus  sus  Gironde  fuient , 
Tout  soient  là  les  voies  grièves. 

Puis  tant  font  qu’à  cinq  ans  ont  trièves , 
Par  leur  très  grant  humiliance  , 

Et  li  rois  s’en  revient  en  France. 
L’année  de  grâce,  à mon  es  me 
63o.  Mil  deus  cens  quarante  troisiesme 
Fu  saint  Lois  le  dous,  le  sade, 

De  jouste  Pontoise  malade , 

A Maubuisson , en  l’abaïe 
D’une  très  cruel  maladie, 

Très  venimeuse  et  très  amère. 

Que  l’en  appelle  dissintère 
Es  livres  des  phisiciens. 

Cele  le  tint  en  tiex  liens, 

Et  le  justisa  cel  an  si, 

64o.  Qu’il  fu  ausi  corne  transi. 

Le  peuple  entour  lui  amassé 
L’ot  une  heure  pour  trespassé. 

Mès  Diex,  qui  péchéeurs  respite, 

Li  remist  el  cors  Fesperite, 

Si  qu’il  ot  vive  voiz  et  ferme; 

Par  quoi  tantost,  sans  querre  terme, 
Prist  la  croix  à pleurs  et  à crainte  , 

Et  voua  qu’en  la  terre  sainte 
Iroit  ; dont  adont  li  souvint. 

65o.  Eudes  de  Chastiau-Roou  vint 

Tost  après,  sans  granl  purloingnance 
Légat  de  par  le  pape  en  France , 

Qui  tant  ne  quant  n’empéescha , 

Car  de  la  croix  i préescha  , 

Où  Juïs  le  Fils  Dieu  assistrent. 

A Paris  adonques  la  pristrent 
Deus  arcevesque  prernerains 
L’un  de  Bourges,  Fautre  de  Bains, 
Àusquiex  on  Fa  ramentéuë. 

660.  Après  iceux  Font  recéuë 

Les  évesques  que  nous  loon 
D’Orliens  , de  Biauvez,  de  Loon. 
L’an  inéisme , sans  trop  atendre , 

La  reva  Robert  d’Artois  prendre. 

Alfons,  aveuc  lui  sa  compaingne  , 

Saint  Pol,  Blois,  la  Marche,  Bretaingne, 

Se  croisent^  et  en  cest  flo  c y , 

Dreuës,  les  Barres,  et  Coci, 

Et  autres  de  pluseurs  lignages. 

670.  Après  eslit  ii  rois  messages 

Qu’en  Provence  querre  destine 
Biatrizla  suer  la  reyne. 

Qui  esbahie  et  entreprise 
lert  du  roy  d’Arragon  assise  ; 

Car  il  vouloit.  qu’il  li  pléust 
C’un  sien  fil  à famé  l’éust , 

Tout  ni  fust  ele  consentant. 

Mes  enz  en  l’eure  qu’il  entant 
Du  roi  sain  et  Lois  la  prière , 

68°.  §’en  reva  en  sa  terre  arrière  ; 

Et  li  mes  , qui  d’errer  se  painent, 

La  damoiselle  en  France  amainent. 

De  tost  arriver  i jalouse. 

Challes,  le  frère  au  roi,  l’espouse; 

Et  se  ge  di  du  voir  la  somme , 

Chevalier  le  fait  le  preudomme 
A Meléun  , qui  siet  sus  Saine. 

La  comté  d’Anjo  et  du  Maine  , 

Qui  mult  a riche  tenement, 

690.  Li  quite  tout  outréement. 

L’an  mil  deus  cens  quarante  huit 
Saint  Loïs * et  li  autre  tuit, 

Qui  devant  ce  croiziz  se  furent 
Du  réaume  de  France  murent. 

Puis  que  lores  Paris  lessa, 

Li  preudons , qui  vers  Dieu  plessg 
Son  cuer  et  sa  pensée  nete, 

Ne  vesti-il  vert  ne  bru  nete  , 

Ne  drap,  ce  nous  conte  l’ystoire, 
700.  Qui  ne  traisist  à couleur  noire; 
Dont  petit  se  desconforta  ; 

N’en  son  harnois  l’or  ne  porta; 

Ain  s faisoit  pour  Dieu  proprement 
Donner  acoustuméement 
A us  povres  con  ramentevoit , 

Ce  que  li  ors  eouster  devoit, 

Sus  semaine,  ou  au  dimanche. 
Aveuques  la  reyne  Blanche, 

Qui  n’iert  convoiteuse  n’avère, 
710.  Lessali  rois  Alfons  son  frère, 

Qui  à enuis  li  failli  ons. 

Lorsiert  li  papes  à Lyons. 

Au  saint  roi  de  grâce  poli, 

Et  au  peuple  qui  iert  o li. 

Selon  ce  qu’il  l’environna , 

La  benéicon  Dieu  donna, 

Sicon  drois  estoit  et  raison. 

En  cele  méisme  saison 
lert  de  la  Roche  de  Gui  sires 
720.  UÎ1S  hons  , poi  trouvast  on  de  pires. 

Lui  et  li  sien  leur  Fois  quassanz  , 

Roboïent  tous  les  trespassanz 
Qui  là  pouvoïent  aplouvoir. 

Saint  Lois  fait  ses  oz  mouvoir, 

En  espérance  qu’olui  aillent. 

Là  viennent;  le  ehaslel  assaillent, 

Duquel  la  closture  murée 
Ne  pot  avoir  vêts  eus  durée  ; 

Car  inaugré  ceus  qui  le  demandent , 

75o.  En  mainz  lieus  par  léans  s’espandent  ; 

A grant  quantité  i abondent  ; 

Murs  rompent;  couvertures  fondent  ; 

Pour  le  seigneur  plus  adoler, 

Font  par  terre  espandre  et  voler, 

Sans  i lessier  biens,  ne  richèce  , 

Près  de  toutes  la  forterèce. 

Puis  Fen  saisist  li  rois  arière  , 

Et  le  quite  en  leie  manière , 

Àins  que  il  ne  son  ost  s’en  aille , 

74o.  Qu’il  li  jure  , et  pièges  ii  baille 
Qu’amenez  au  bander  a , 

Qu’omme  jamais  ne  robera. 

Âcomplie  sa  délivrance , 

Se  r’ acheminent  cil  de  France. 

Li  rois,  et  hosl  qui  le  conforte, 
Entrent  en  mer  à Aiguemorte. 

0 le  peuple , qui  là  habite  , 

Est  la  reyne  Marguerite. 

Mainte  noble  dame  i séjourné. 
y5o.  La  comtesse  d’Artois  retourne, 

Pour  ce  qu’adont , à cele  empainte 
lert  du  comte  Robert  encainte  , 
Qui  par  Flamens  ataïnez, 

Fu  puis  devant  Courtrai  finez. 

Si  comme  cest  romans  tesmoigne. 
La  navie  le  port  esloingne. 

Par  1a.  grant  mer,  aveuc  les  nues 
S’en  vont  les  voiles  estendues, 
Tant  qu’il  sont,  ce  dit  la  leçon  , 
760.  En  Chypre,  au  port  de  Nimecon. 
Là  a le  vent  leur  flo  chacié 
Trois  jours  devant  la  Saint  Macié  ; 
Là  n’ont  doute  con  les  ocie. 

En  la  cité  de  Nicocie 
Vont  eus  en  heure  pour  hiver 
Séjourner  , après  hariver  ; 

Et  metent  jus  les  armes  clères. 

Et  si  ne  demoura  puis  guères , 

Qu’en  icele  vile  moururent 
77° • Pluseurs  pèlerins  qui  là  furent  ; 

Et  de  gens  menoïent  granz  queues. 

Comme  Mon  fort , Vendosme  , et  Dreues, 
Que  ge^  sans  faire  rapel,  lo. 

Bourbon,  les  Barres,  et  Mello 
Refurent  là  par  mort  penez, 

Et  de  Biauvez  li  ordenez. 

L’an  mil  deus  cens  quarante-neuf 
Font  leur  vessiaus  fréter  de  neuf. 

En  tel  guise  comme  estre  seulent, 

78°.  François,  qui  du  port  issir  veulent. 

Li  rois,  et  cil  qui  l’acompaingnent , 
Errant  ens  en  la  mer  s’empaingnent , 
Convoiteus  d’autre  chose  faire  ; 

Mès  il  treuvent  vent  si  contraire, 

Pour  lequel  entre  eus  se  destournent , 

Qu’à  Nimecon  deus  fois  retournent, 
Qu’aucune  des  nés  ne  quassast. 

Lors  vint  pour  ce  qu’o  eus  passas t 
O mainte  arméure  dorée, 

790.  Cil  qui  prince  iert  de  la  Morée, 

Etvoust  estre  encele  besoingne. 

Aussi  list  li  dus  de  Bourgoingne , 

Qui  mena  gent  bien  aîournée , 

Qu’il  avoit  hiver  sejournée 

A Rome  la  bonne  cité. 

Le  saint  jour  de  la  Trinité , 

Partent  de  îa  communément, 

Sanz  trop  grant  esbahissement. 

Si  comme  li  vent  les  convoient, 
c5oo.  Cheminent  tant  qu’Egypte  voient, 

Où  Fen  trouvast  mainte  vilete , 

Et  la  cité  de  Damiete, 

Que  mult  très  volentiers  préissent. 

Li  vessel  cele  part  gauchissent. 

Garnis  comme  pour  contancier1 , 

Font  la  navie  el  port  lancier  ; 

Mès  près  du  lieu  où  ele  arrive, 

A tant  de  serjans  sur  la  rive , 

Les  uns  à pie , autres  montez, 

Bio.  Qu’àpoines  seroïent  contez 
Tant  seulement  li  gonfanon. 

En  un  flun  qui  Nilus  a non , 

Qui  assés  près  du  port  s’escoule , 

R’a  de  gent  merveilleuse  foule  , 
Serréement  amoncelez 
En  divers  vessiaus  crenelez, 

Et  armez  de  si  bonne  guise, 

Que  ceus  que  Saint  Lois  justise, 
Comment  qu’aucun  d’eus  s’en  deleche 
820.  Ne  peuvent  istre  à terre  seche. 

Pour  essaucier  de  Dieu  le  non , 

S’à  trop  grand  meschéance  non. 

Parquoi  leur  flo  garni  de  targes 
A ancze,  galies  et  barges^ 

En  pluseurs  lieus  près  des  bannières  . 
Veillent  la  nuit  à grans  lumières. 
Arbalestiers  Post  environnent  ; 

Du  bien  garder  s’entresemonnent  ; 
Ghascun  d’eus  en  est  avivé  ; 

S3°.  rois  ^ son  conseil  privé , 

Où  gens  a hardies  et  oses , 

Parlent  entre  eus  de  mainte  choses, 

Et  devisent  que  il  feront 
Quant  il  se  desaancreront , 

Car  isue  ont  là  trop  cruelle. 

La  fin  de  leur  conseil  est  telle , 

Si  con  le  courage  d’eus  cille, 

Qu’assez  près  d’ileuc  , en  une  ille , 

Où  prise  ot,  lont  tens  ainz  cele  erre, 

84o.  Li  rois  de  Jherusalem  terre. 

Et  les  routes  qui  le  sivoient , 

A lendemain  arriveroient. 

Au  matin  , el  poin  que  Paîoë 
La  douce  chanconete  loë 

ô 

Qu’ele  chante  d’acoustumance , 

Se  desaancrent  cil  de  France, 

Chroniques.  T.  VU.—  Branche  des  royaux  lignages.  O 


34  BRANCHÉ  (I249) 

Tout  ne  soient  leur  gens  conquises  ; 

Du  port  partent  les  voiles  mises. 

Li  vessel  se  vont  essevant 
85o.  Vers  Fille  enditée  devant. 

Sarrazins  ausi  se  desrivent  ; 

Par  mer  et  par  terre  les  sivent. 

Talent  ont  que  Fissir  leur  véent. 

Par  les  deux  oz  qui  s’entre-béent , 

(Fissiez  lors  mainte  trompeté. 

François,  en  approchant  l’ilele, 

Où  li  rois  veust  que  leur  flo  queure  » 
Vuident  les  grans  vessiaus  en  Feure  ; 

Es  petiz  batelez  s’espandent  : 

860.  Ainsi  le  veulent  et  commandent 
Cil  qui  sus  eus  ont  seigneurie. 

Lors  véissiez  la  mer  fleurie, 

Et  couverte  en  diverses  marges , 

De  nés,  de  batiaus  et  de  barges, 

Et  par  toutes  leur  ordonnances 
Hy  au  mes  luire  , pauinoier  lances, 

Et  bruire  tuniques  dorées  ; 

Le  milieu  d’eus,  et  les  orées , 

Garnies  de  targes  entières , 

870.  De  penonciaus  et  de  banières. 

Les  presses  des  serjans  frémissent  ; 

Cil  destrier  cà  et  là  bénissent 

À très  longue  haleine  et  à nete. 

Li  rois  est  en  une  bargete  ; 

Nul  pointe!  ne  se  desconforte. 

Le  cardinal  devant  lui  porte 
De  la  vraie  crois  la  semblance  ; 

Un  autre  vessel  les  devance  , 

Tout  parfait  d’euvre  au  leur  pareille  ; 

880.  Là  est  la  banière  vermeille, 

Que  la  geni  Poriflambe  apele . 

El  quel , et  joignant  de  la  quele , 

Sont  li  frère  au  roi  en  estant , 

Oui  ne  vont  mie  contrestant 
Cele  ahastie,  aincois  laloent. 

Plenté  de  chevaliers  les  cloent , 

À juisarmes  et  à espiez  ; 

Armez  jusqu’ès  plantes  des  piez 
De  chières  armes  et  d’onnestes. 
ggo.  Li  destrier  leur  sont  près  des  testes. 
Arbalestiers  r’a  ès  frontières , 

Derrière  eus , et  ès  deus  costières, 

Pour  traire  c’on  ne  leur  mefface. 

Galies  les  sivent  par  trace  x 
Où  maint  bon  serjant  se  retarde; 

Celes  sont  en  l’arrière-garde. 

Ainsi  errent  la  mer  fendant. 

Sarrazins  les  vont  atendanl 

Près  de  Fille  sur  le  rivage  ; 

900*  Et  cil  tournent  vers  eus  à nage. 
Comment  que  li  batelet  hochent, 

A Fapprochier  quarrîaus  descochent. 
Là  où  leur  ennemis  entervent. 

Ceus  qui  des  arbalestes  servent, 

Maint  en  i ocient  et  plaient. 

. Sarrazins  encontre  eus  retraient  ; 

N’ont  ore  seing  qu’il  s’en  estanchent  ; 
Quarriaus  et  séaites l’air  tranchent 
Endroit  les  targes  c’on  acole , 

910.  Pins  espés  que  pluie  ne  vole. 

Un  poi  loignet  de  Dainiete, 

Près  de  la  devant  dite  illete. 

Où  l’un  desoz  l’autre  ataïne. 

Est  grant  l’estrif  sus  la  marine. 

Car  François , li  graindre  et  li  mendre  f 
Veulent  à force  terre  prendre , 

Pour  mettre  tout  en  aventure  ; 

Et  Sarrazins  n’ont  de  ce  cure. 

Parquoi  il  traient  et  menacent  ; 
q2o.  Mès  riens  ne  vaut  chose  qu’il  facent, 

À fine  force  les  réusent 

Li  autre , qui  des  quarriaus  usent  r 

Qui  là  bruient  comme  tonnerre. 

Le  front  des  batiaus  vient  à terre , 

Où  l’ost  le  roi  les  enregistre. 

Lors  en  péussiez  véoiristre. 

Sans  querre  planches  , ne  ponciaus , 
Àrbalestiers  à granz  monciaus. 

Les  arbaiestes  ès  poins  prises  > 
q 3o.  Et  les  larges  ans  cols  assises  , 

Où  il  a diverses  taintures, 

Saillent  en  mer  jusqu’aus  ceintures. 

Le  péril  ne  doutent  là  briche. 

Après  eus  si  lancent  li  riche  , 

Haubers  vestus , hiaumes  laciez. 

Li  destrier  reson t hors  chaciez. 

Jà  sont  à sec  sus  le  rivage. 

Li  rois  monte , et  tout  son  bar  nage  , 
Et  se  rengent  ès  sablonières. 
g4o.  Tost  après  meuvent  les  banières. 
Sarrazins  vont  encontre  et  huent , 

Li  venz  des  trompes  se  desnuent. 

Par  lesquiex  li  cuer  coüart  tremblent. 
Cil  d’armes  d’une  part  assemblent , 
Chascun  d’entre  eus  lance  sus  fautre  , 
Et  li  sodoier  de  pie  d’autre , 

Couronnés  et  mautalentis. 

Là  où  li  rois,  et  les  gentis 
Qui  comme  tous  ensemble  poingnent, 
960»  Es  estriers  s’affichent  et  joignent 

Au  grant  flo  de  leur  adversaires,, 
Commence  hydeus  li  afaires. 

Nus  n’i  pense  ores  à vantances. 

Après  le  froisséis  des  lances , 

Qui  jà  sont  par  terre  semées, 

Giètent  mains  à blanches  espées, 

Besqueles  il  s’entrevaïssent. 

Hyaumes  et  bacinez  tentissent, 

Etpluseurs  autres  ferréures; 

960.  Coutiaus  tres-percent  armé u res, 

En  lieus  aparans  et  ombrages  ; 

Sanc  saut  de  cors  et  de  visages 
Là  où  li  cuirs  et  la  char  s’euvre  ; 

Li  sablons  des  abatus  queuvre  ^ 

Qui  baaillcnt,  et  sangl  ou  tissent. 

Sarrazins  comme  chiens  glatissent. 

Leur  granz  criz , leur  horrible  druge , 
Semble  le  meschief  du  deluge , 

Que  Diex  ait  là  représenté. 

970.  Cil  qui  sont  par  terre  adenté, 

Et  en  sanc  vermeil  se  triboulent , 

Si  con  li  destrier  les  défoulent, 

Yousissent  îores  estre  à Naples. 

De  ce  us  de  pié  r’est  fiers  li  chaples, 

Car  il  s’en  tre-desam  once  lent. 

Les  uns  versent  ; autres  eha  ncelent  ; 

Les  chars  nues  s’entre-descirent , 

Aucuns  qui  par  terre  se  virent 
Braient  si  très  haut  à F es  tendre , 

980.  Que  c’est  grant  hydeur  à entendre. 

Fiers  fu  ii  bruis  à desmesure  , 

La  bataille  cruel  et  dure , 

Là  où  li  oz  des  crestiens , 

Assemblent  ans  Egipciens  ; 

Maint  homme  est  ileuc  en  doutance. 

L’estrif  en  la  mer  rerommance  ; 

♦ 

Car  cil  des  gaîies  Francoises 
Assaillent  les  Sarrazinoises. 

Jàen  ont  pluseurs  abordées. 

990.  Là  r’a  tel  chapléiz  d’espées , 

De  lances , d’espiez,  de  juisarmes, 

Tiex  cris  et  si  doulereus  charmes  , 

Ans  vaines  rompre  et  entamer , 

Qu’il  pert  que  le  ciel  et  la  mer, 

Pour  les  tourmenter  et  confondre 
Doïent  là  en  abisme  fondre. 

Mainte  lance  i ront  et  defFerre. 

' Ainsi  sont  par  mer  et  par  terre 
Li  F rancois  de  guerre  renté , 

1000.  Pour  essaucier  crestienté , 

Que  Sarrazins  tiennent  si  basse. 

Là  où  li  rois  Saint  Lois  passe 

0 cens  de  son  acointement 
À merveilleus  tovoiîlement. 

Si  bien  le  fait  cele  bataille , 

Qu’à  force , comment  qu’il  en  aille  ,, 

La  presse  des  anemis  route. 

Lors  n’a  un  seul  contre  leur  route, 

Qui  à la  fuie  ne  se  me  te. 
îoio.  0 l’apostat  de  Damiete, 

Sont  mors  à cele  desevrance 
Deus  amiraus  de  grant  puissance 
Pour  qui  plusieurs  Sarrazins pleurent. 

Tel  nombre  d’autres  i demeurent , 

Que  couverte  en  est  la  marine. 

Leur  navie  se  r’achemine  ; 

Galies  tierces  et  secondes 
Se  vont  fuiant , fendant  les  ondes. 

Cil  de  France  , qui  après  jupent , 

1020.  L’entrée  de  Nilus  occupent. 

Li  vessel  queuvrent  l’yaue  vive  , 

Li  rois  se  loge  sus  la  rive , 

Qui  ceus  qu’il  a perduzregrete. 

Devant  les  murs  de  Damiete  , 

Que  Nilus  le  fleuve  environne. 

Fiche  l’ost  lendemain  sa  bonne 
Par  qui  le  pais  est  bruiz  ; 

Mais  la  nuit  s’en  furent  fui/. 

Faoureus  et  déshérité , 
i o3o.  Sarrazm  de  la  cité. 

François  , dont  ge  fais  mencion  , 

I entrent  à procession  , 

En  passant  outre  la  rivière 
Par  un  pont  de  nés , qui  là  ière , 

Et  font , sans  trop  grant  crierie , 
Dédier  la  Mahommerie , 

Où  entr’eus  ne  treuvent  nul  ame. 

Le  servise  de  Nostre  Dame 
Commencent  léanz  clerc  et  moine. 
io4o.  Lors  iert  Soudan  de  Babiloine, 

Qui  de  ce  fait  pas  ne  se  grieve 
Malade  près  à une  lieve , 

Et  fu  morz  en  celui  contemple. 
Sarrazins  dont  le  pais  emple , 

Pour  contrester  Post  qui  les  griège , 
Mettent  Farehadin  en  son  siégé  : 

Là  veulent  qu’eslre  le  conviengne  ? 
Tant  que  le  filz  au  Soudan  viengne 
Qu’en  Orient  tramettent  querre. 
io5o.  Li  François  cessent  de  la  guerre 
De  laquele  il  sont  en  testé  ; 

Et  se  séjournent  par  l’esté. 

Car  Nilus  qui  là  habondoit 
Par  tout  le  pais  seur-ondoit; 

Ce  les  fait  de  guerroier  rude. 

Le  jour  Saint  Symon  et  Saint  Jude 
Oïrent  en  la  cité  messe 
Alfons,  et  d’Artois  la  comtesse, 

Qui  à granz  genz , et  noblement 
1060.  Furent  venuz  nouvelement. 

Entour  la  Touz-sainz  plus  prochaine 
S’esmeut  l’ost  dont  la  terre  est  plaine. 
Leur  route  o Saint  Lois  s’esseve  , 

Les  uns  par  terre,  autres  par  eve  ; 

Mes  les  dames  quoies  remaingnent. 
François  , qui  d’errer  ne  se  faingnent, 
Gastent  le  pais  toutes  voies , 

Tout  i truissent  petit  de  proies. 

Cil  qui  s’entremettent  de  courre , 

1 070.  Tant  vont  qu’il  voient  l’Aumacourre , 

Et  les  oz  contraires  tendus , 

Qui  là  les  orent  atendus 
Toute  la  semaine  présente. 

Lors  fait  li  rois  drecer  sa  tente. 

Sus  Thaneos  l’a-on  assise. 

Qui  de  Nilus  prent  la  devise. 

Si  homme  de  guerre  aus  espreuves 
Se  logent  entre  les  deus  fleuves, 

Si  con  chascun  sa  place  seingne. 

1080*  Un  Sarrazin  puis  leur  enseigne 

Près  d’eus  en  Thaneos  passage  , 

Dont  il  pourprennent  le  rivage, 

Et  qui  courant  eve  et  vive  a. 

La  plus  grant  part  de  l’ost  i va  ; 

Li  remanant  les  loges  garde. 

Li  quens  d’Artois  fait  Favant-garde  ; 

Sa  route  i passe  la  première  , 

Puis  s’en  vont  amont  la  rivière  ; 

Trompes  sonnent , destriers  hennissent  \ 
1090.  Sarrazins  de  FAumacourre  issent  ; 

Tout  li  mondes  est  là , ce  semble ,t 
Li  quens  d’Artois  à eus  assemble , 

Qui  perilleus  fessel  embrace. 

Veuillent  ou  non , de  champ  les  chace  ; 

De  sanc  espandu  les  estraine. 

Ocis  i est  leur  capitaine. 

Par  les  tentes  dont  là  a tant , 

Les  emmainent  François  batant , 

Desquiex  li  Üos  maint  en  affronte. 

1100.  Aucuns  distrent  lores  au  comte, 

Que  trop  grant  folie  feroit 
Qui  plus  avant  les  chaceroit , 

Et  pourroit  perdre  grossement  ; 

Mès  il  iert  de  tel  hardemeot , 

Qu’il  ne  voust  onc  croire  parole  ; 

Âins  point  après  ; Fescu  acole  , 

Ans  dures  coîées  escourre. 

Entre  aveuc  eus, en  l’Aumaçourre. 
Pechié  fu,  car  puis  n’en  revint, 
i 1 j °.  On  ne  sot  onques  qu’il  devint. 

Non  pour-quant , aucuns  devinèrent 
Que  Sarrazins  l’emprisonnèrent. 
Autres  en  maintes  places  distrent , 
Que  certainement  il  l’ocistrent. 

Quant  cil  qui  en  la  place  furent, 
Le  domage  de  lui  connurent, 

A leur  povoir  se  recueillirent  ; 

Le  roi  Saint  Lois  attendirent , 

Qui  après  eus  le  pas  venoit , 
i i2o.  0 tel  gent  comme  il  amenoit 
Pour  grever  les  oz  entredites. 

Les  nouvelles  du  comte  dites , 

Et  de  la  chace  la  manière , 

S’il  ot  douleur  , nul  n’en  enquière; 
Pis  nel  péust  on  en  errer. 

Lors  fait  sa  gentplustost  errer; 

Et  chascune  eschiele  s’avance , 
Entaïentez  d’avoir  venjance 
De  ce  qui  leur  est  avenu, 
i i5o.  Cheminent  tant  qu’il  sont  venu 

Endroit  leur  tentes,  sus  la  grève , 

De  l’autre  partie  de  l’eve , 

Où  volen tiers  un  pont  féissent. 

Sarrazins  de  l’Aumacourre  issent  ; 

Devant  eus  font  leur  ordenance. 

Tantost  sans  atendre  commance, 

A qui  que  il  doïe  desplaire , 

L’un  des  oz  contre  l’autre  à traire. 

Sus  Thanéos  fu  la  grant  noise  , 

1 i4o.  El  point  que  gent  Sarrazinoise 
S’est  devant  François  estendue. 

Mainte  arbaleste  ot  là  tendue  ; 

Maint  chaillou  cornu  soupesé , 

Et  maint  arc  de  cor  en  lésé, 

Et  d’autre  manière  ensement. 

Séaites  volent  druëment , 

Qui  entrent  là  où  eles  fraient. 

Arbalestiers  de  France  traient 
Quarriaus  agus  , de  tel  ravine 
1 1 5o.  Qu’à  force  font  gent  Sarrazine, 

Si  que  nul  ne  s’en  peut  rescourre , 

Réuser  jusqu’en  l’Aumaçourre, 

Comment  que  trop  en  i apleuve  ; 

Puis  se  vout  loger  sus  le  fleuve 
Où  lendemain  un  pont  compassent  7 
Tuit  cil  de  leur  partie  passent. 

Là  tendent  les  tentes  faitices  ; 

Puis  environnent  i’ost  de  lices. 


4^  BRANCHE 

Sarrazinsqui  grever  les  reuvent, 

1 1G0.  Au  vendredi  matin  s’esmeuvent. 
Leur  tourbe  huant  se  desserre  ; 

Près  des  tentes  les  vont  requerre 
Par  divers  bastons  qu5il  debaillent, 

Et  François  à l’encontre  saillent . 
Tant  en  ocient  et  crabacent, 

Qu’en  l’Aumacourre  les  rechacent 
Sans  termine  de  mors  ou  dan . 

À dont  vint  le  filz  au  Soudan, 

Qui  grant  fiertise  démena. 

1170.  Tel  plenté  de  gent  amena . 

Que  par  les  lieus  où  il  issoit, 

Tout  le  païs  en  frémissoit. 

François  maintefois  assaillirent; 

Mes  tousjours  plus  d’eus  i perdirent  ; 
Car  cil  fièrement  se  maintindrent. 

Si  longuement  les  contretindrent , 

A batailles  dures  et  grandes', 

Qu’il  n’orent  mais  nules  viandes. 

Par  raison  de  ceste  sou  frété , 

1 1 So . Se  r’esmurent  vers  Damiete , 

Où  lors  sejournoit  la  revne. 
L’Aumaçourre,  pour  la  femine , 

Par  mer  et  par  terre  guerpirent  9 
Et  Sarrazins  les  parsuirent, 

Leur  route  qui  pas  ne  s’estancbe 
Les  va  ataindre  un  diemanche  , 

A grant  huë  et  à grant  frainte. 

Li  rois  , pour  la  journée  sainte  , 

Ne  voust,  comment  que  près  venissent, 
1 1 90.  Que  si  homme  se  combatissent  ; 

Porquoi  à la  mort  escriez , 

Furent  tous  là  pris  et  liez  , 

Àinz  con  i éust  tref  tendu. 

Li  rois  est  au  Soudan  rendu 

Qui  , sans  parler  d’aucune  essoine  , 

L’a  fait  mener  en  Babiloine. 

Sa  gent,  qui  en  l’yauë  s’iert  mise, 

R’est  vaincuë  par  force , et  prise. 
L’ostau  Soudan  les  atrapa. 

1 200*  Li  cardinaus  en  eschapa , 

Qui  du  fait  deviser  s’aquite 
A la  reyne  Marguerite, 

Laquelle  iert , el  tens  dont  ge  pâlie , 
Grosse  et  encainte  d’enfant  malle . 

Le  voir  dit  de  cele  destrece. 

S’enfanta  à très  grant  tristece , 

Et  voust  que  nom  li  méist  an  , 

Sans  rapel  nul  , Jehan  Tristan. 

0 r fu , si  con  nous  vous  dison  , 

1210.  Li  rois  Saint  Lois  en  prison. 

Cil  qui  du  garder  s’entremistrent, 
Un  sien  chapelain  o luimistrent. 
Léans  n’ot  plus  de  crestîens. 

Les  autres  qu’en  tint  en  liens, 

Et  que  nul  homme  ne  cela , 
Refurent  menez  cà  et  là, 

Faiens,  qui  les  emprisonnoient, 

A si  grant  vilté  les  tenoient , 

Et  à si  durement  amère , 

1120.  Qu’en  despisant  Dieu  et  sa  mère, 
Et  saints , et  saintes , et  images , 
Leur  pisoïent  sus  les  visages. 

Li  saint  rois  en  la  foi  Dieu  fermes 
Pleure  souvent  à chaudes  lermes. 
Pour  ce  qu’en  iceles  demeures 
N’a  livre  où  il  die  ses  heures , 

Si  comme  il  ot  apris  à faire. 

Mult  regrete  son  bréviaire , 

Qu’il  perdi  par  mésaventure 
1 2 5o.  Le  jour  de  la  desconfiture. 

Mainte  fois  par  lui  las!  se  claime. 
Li  souverains  juges  qui  l’aime, 

El  le  voit  sanz  male  losange, 

Li  tramet  un  jour  son  saint  ange 
Oui  en  la  chartre  li  delivre 

v 

Et  rent  celui  méismes  livre , 

Duquel  j’ay  ci  mention  faite. 

Tost  après  de  paiz  faire  traite  ; 

Tel  vouloir  li  a Dieu  donné  , 

1 23o.  Cil  qui  le  tient  emprisonné. 

Accordez  sont  tout  maintenant 
Entr’eus  deux  , par  tel  convenant  : 

Que  Saint  Lois  paier  de  voit , 

Jacoit  ce  que  il  meschevoit , 

Et  que  le  meschief  fust  amer , 

Ainz  qu’il  alast  outre  la  mer , 

Visiter  Sens,  ou  Aminois, 

Huit  mil  besanz  sarazinois  ; 

Et  de  deux  pars  delivreroient 
1240.  Ceus  qui  emprisonnez  estoient, 

Fussent  gentis  ou  païsans. 

Trieves  ont  entr’eus  à dis  ans 
Les  personnes  à eux  sousmises  ; 

Et  convient , quant  eles  sont  prises, 

Que  le  saint  homme  se  démète 
De  la  cité  de  Damiete  ; 

Mes  sauf  conduit  li  livrera 
Soudan , quant  le  délivrera  , 

Qu’aucuns  ne  li  facent  vergoingnes. 
i 25o.  Pour  entériner  ces  besoingnes  , 

Qu’homme  vivant  desbat  n’i  mete  , 
Chevauchent  jusqu’à  Damiete. 

Sarrazins,  qui  la  pais  demandent, 
Loignet  de  la  vile  s’espandent. 

Et  tost  après  que  il  s’i  mistrent , 
Leur  seigneur  le  Soudan  ocistrënt. 
Ainsi  le  servirent  si  homme  ; 

Puis  escrièrent  au  preud’homme 
Qu’enz  en  l’heure  } sanz  délaianee  , 

1 260 , Se  convertist  à leur  créance , 

Ou  se  ce  non  r entr’eus  feroient 
Que  il  le  crucefieroient  ; 

Jà  n’eschaperoit  autrement. 

Et  il  respondi  doucement, 

Non  pas  à voiz  dure  n’estoute  : 

« A mon  cors,  ce  sai-ge  sans  doute 
» Povez-vous  bien  tolir  la  vie, 

» Mes  l’ame  n’ocirez-vous  mie.  » 
Celes  genz  de  mauves  afaire , 

12  70.  Revouloïent  à la  pais  faire 
Que  li  rois  à ce  se  liast, 

Qu’ou tréement  Dieu  reniast , 

Sa  mère,  et  toute  leur  puissance. 
S’il  aloit  contre  l’acordance  ; 

Et  entr’eus , quant  il  i seroient , 

Leur  Mahomet  renieroient. 

Liquiex  redist. , sans  trop  atendre , 
Que  male-mort  le  péust  prendre , 

Se  jà  li  mos,  duquel  ge  touche, 

1280.  Issoit  à nul  jour  de  sa  bouche. 

A briez  paroles , tant  parlèrent , 

Que  Sarrasins  le  délivrèrent 
Paisiblement , n’i  ot  celui. 

Ses  frères,  la  reyne  et  lui. 

Et  grant  flo  d’autres  , sans  leur  nuire  , 
Firent  jusqu’en  Acre  conduire  ; 

Mès  autrement  lors  le  decurent  : 

Douze  mille  prisonniers  urent , 

Desquiex,  jaçoit  ce  qu’il  mespristrent , 

1 290.  Quatre  cens  sans  plus  li  tramistrent. 

Après  cest  fait,  dont  pas  n’ot  joie,, 

Son  frere  Alfons  en  France  envoie 
Querre  fin  or,  non  pasléun. 

L’an  mil  deus  cens  cinquante  et  un , 
Sans  nombrer  à mon  retour  el , 
Cheminèrent  li  Pastourel, 

Qui  à eus  vanter  s’atiroient 
Que  Sainct  Lois  vengier  iroient. 

Uns  bonis  menoit  cele  mesnie, 

1000.  C’on  clam  oit  Mestre  de  Hongrie. 

Il  depecoïent  mariages, 

Et  faisoïent  pluseurs  domages. 

Car  fol  estoïent  et  testu. 

A Paris  fu  l’un  d’eus  veslu 

* 

q. 

En  guise  d’évesque,  à grant  coite, 

Et  i fist  iavë  benéoite. 

Si  con  si  compaignon  requistrent , 
Pluseurs  clercs  à Orliens  ocistrent. 

Des  biens  du  monde  desnuez , 
i ôio.  Fu  leur  mestre  à Bourges  tuez. 

Si  sougiet  plus  avant  n’alèrent  ; 

En  leur  pais  s’en  retournèrent  ; 

N’orent  talent  d’eus  plus  esbatre. 

L’an  mil  deus  cens  cinquante-quatre 
Dit-on  au  roi  c’on  desconforte, 

Que  Blanche  sa  mère  es  toit  morte. 
Acomplie  sa  délivrance , 

Li  preudons  s’en  revint  en  France 
Qui  de  forz  murs  ot  fait  parfaire 
3 020.  Acre^  Cayphas,  et  Gésaire^, 

Japhet , Sagete  la  cité  , 

Et  de  son  avoir  aquité , 

Et  tout  outréement  réant , 

Maint  prisonnier  en  Dieu  créant 
G’on  véoit  d’ayde  en  soufrete. 

Dès  or  m’esteut  que  m’entre  mete  , 
Pour  miex  l’istoire  seurmonter, 

Des  fais  son  frere  raconter , 

G h ailes , que  ge  pas  ne  devile , 
i53o.  Qui  puis  conquist  toute  Sécile  , 

Si  comme  vous  pourrés  entendre 
Par  les  vers  où  ge  vueil  descendre  , 

Pour  qu’il  plaise  à Dieu  que  tant  Face , 

Que  m’entencion  se  parface. 

Le  retour  d’outremer  eu 
Du  sainct  roi  ci  ramentéu 
Si  con  voust  li  souverains  pères , 

Challes,  li  quens  d’Anjo , ses  frères , 

Li  preus , li  plains  de  hardemenz  , 
i54o*  Li  mieudres  en  tournoïemenz  , 

Et  le  plus  biau  férant  d’espée , 

Qui  d’aucune  estrange  contrée 
Péust  venir  en  sa  présence  , 

S’en  va  tost  après  en  Provence 
O gent  de  mainte  nation  ; 

Tant  fait  qu’à  sa  subjeetion  , 

Tout  le  tenist-on  à merveille  , 

Souz-met  la  cité  de  Marseille, 

Où  la  grant  mer  a ses  refuges  , 
î55o.  Et  il  lesse  serjans  et  juges. 

Ce  fait , cil  de  léans  salient  ; 

La  meilleur  partie  en  ocient  ; 

L’autre  à bien-tost  luire  s’entent. 

Quant  li  bons  quens  Challes  entent 
Cornent  sa  gent  est  mal  menée  f 
Sanz  avoir  s’ire  réfrénée  > 

Tramet  par  tout  ses  amis  querre. 
Pour  ceus  de  Marseille  requerre, 
Metent  à lui  aidier  science 
1060.  Le  pjus  f]es  vjjes  pr0uvence? 

Qui  amainent  vivres  et  vins. 
Mansiaus  viennent  et  Angevins: 
Comme  à seigneur  li  obéissent. 
François  leurs  contrées  guerpissent  ; 
Pour  le  conte  passant  Lions  ; 

A u si  font  autres  nacions. 

Tropgrant  gent  li  est  apléuë» 

Après  ce  s’est  Fost  esméuë. 

Car  de  cheminer  s’appareille. 
iS^o.  Challes  met  le  siège  à Marseille. 

Li  fourrier  qui  le  pais  tracent , 

Et  par  la  vilete  se  glacent, 

Où  il  vont  les  feus  asséant , 

Metent  tost  si  tout  à néant. 

Que  sans  conter  personnes  mortes  , 
N’est , à trois  lieves  près  des  portes , 
Remèse  de  vigne  cepée 
Qui  ne  soit  arse  ou  estrepée. 

Arbres  que  divers  fruits  desguisent , 
i38o.  Trenchiez  joignant  de  terre  gisent. 
Tout  soit  très  hydeus  li  domages, 
Par  jardins  et  par  gaaingnages , 

Proies  n’a  là  con  n’ait  cueillies. 

En  mer  r’a  li  quens  ses  galies, 

Pour  ce  que  vers  la  vile  n’aille 
Aucun  vesselqui  port  vitaille. 

Son  travail  en  tel  guise  aliège  ; 

Tant  les  destraint , et  tant  les  griège , 

Que  léanz  Faut  pain  et  farine. 

1590.  Par  grant  destrèce  de  famine 
De  laquelle  il  sont  tourmenté 
Se  rendent  à sa  volenté  , 

Et  il  fait  punir  par  justise 
Les  principaus  de  cele  emprise  ; 

L’autre  gent  laisse  sauve  et  saine, 

Boniface  de  Castelaine, 

Un  baron  bien  enlignagié , 

L’ot  par  Marseillois  domagié  ; 

Mes  il  fist  tant  et  pourehaca  , 
i4co.  Que  de  Prouvence  le  chaça  , 

Et  ceus  de  sa  partie  o li , 

Et  tous  seschastiaus  li  toli. 

L’an  mil  et  deus  cents  et  cinquante 
Et  neuf,  se  faus  ne  m’atalaote , 

Par  lequel  on  die  : « il  més-erre  î » 

Vint  Henris,  li  rois  d’E  ngl  et  erre  ? 

O ceus  de  son  propre  mes  nage 
A Paris,  en  pèlerinage 

Où  une  pièce  demeura. 
i4io.  Lirois  Saint  Lois  l’onoura 
Et  joï , si  comme  il  convint. 

Au  preud’omme  adonques  s’envint, 

Et  si  li  en  desabeli, 

Comment  si  devancier  et  li 
Orent  ès  faiz  jà  achevez , 

Les  rois  d’Engleterre  grevez 
Des  viles  arses  et  maumises, 

Et  des  citez  par  force  prises. 

Pour  voir  cuida  qu’estre  péust 
1420.  Q 

ue  Diex  mau-gré  li  en  séust  ; 

Par  quoi , au  roi  déshérité 
Donna  , en  don  de  charité 
Et  pour  l’amour  de  lui  avoir , 

Très  grant  multitude  d’avoir , 

Et  terre  plentéive  et  bonne 
Vers  la  rivière  de  Dordonne; 

Et  otroia  à cele  estrainne 
Qu’il  fust  nommez  duc  d’Aquitaine 
Es  lettres  de  sa  demonstrance  , 
î43o.  Et  per  du  réaume  de  France  ; 

Par  convenant  qu’il  devenoit , 

De  quanque  deçà  mer  tenoit , 

Si  con  son  propre  vueil  eslige, 

Au  roi  Saint  Lois  homme  lige. 

Si  hoir  qui  après  lui  vendroient 
En  cest  sens  se  recontendroient  ; 

Et  tant  con  li  siècles  seroit , 

Un  seul  d’eus  ne  reclameroit 
Ne  n’avouëroit  seigneurie 
1 44  o . Es  contrées  de  N ormendie , 

N’ès  autres  deçà  mer  assises 
Que  François  éussent  conquises. 

Gestes  convenances  retraites , 
Bonne  Chartres  en  furent  faites , 

Que  lé  roi  qui  les  acordèrent 
De  deus  parties  séellèrent. 

L’an  de  la  paix  dessusnommée , 
Selonc  commune  renommée , 

Qui  mainte  chose  représente , 

1 45o.  Mainfrois;  le  prince  de  Tarente , 

Se  fist , par  barat  et  par  guille  , 
Couronner  à roi  de  Sézille 
En  une  cité  près  de  Trapes  ; 
Parquoi  Urbains , qui  comme  papes 
Lia  le  peuple  et  deslia , 

En  apert  l’escommenia  ; 

Et  de  cele  digne  puissance , 

Que  Diex  en  char  et  en  sustarice 
Ot  ains  à Saint  Pière  commise  * 

1 46o . Le  degeta  de  sain  te  yglise  > 

Et  de  tous  devins  seingneurages. 
Après  tramist  certains  mesages , 
Errans  par  pluies  et  par  halles  , 
Etfist  offrir  au  comte  C halles 
Puille,  où  l’en  treuve  mainte  vile 
Et  Calabre  * et  toute  Sézile  , 
Jusqu’au  quart  hoir  outréement, 

Par  si,  qu’o  son  efforcement, 

Et  pour  la  honte  Dieu  vengier, 
1470.  Venist  la  terre  chalengier 

Contre  Mainfroi  qui  le  guerroie. 

Challes  reçoit  l’offre  à grant  joie , 
Quant  les  letres  a recueillies  ; 

Puis  fait  garnir  nés  et  galies , 

En  la  guise  c’on  li  conseille  , 

Et  se  part  du  port  de  Marseille  , 

Pour  son  otroi  tenir  estable. 
Mariniers  esloignent  le  hable , 

Où  maint  homme  de  pitié  crie. 

1 480  Vers  Rome  s’esmuet  lanavie. 

Tant  font,  sanz  estre  retenuz  , 

Qu’au  port  sont  près  de  là  venuz. 

A l’ariver  baissent  les  voiles. 
Clement  iert  lores  apostoiles , 

Qui  Challes,  quant  il  l’a  véu  , 

A à grant  joie  recéu. 

Pour  ce  que  vers  Dieu  le  sent  ferme , 
Le  mandement  Urbain  conferme  , 

El  le  fait,  quant  il  s’en  avise, 
i49°-  Jacoit  ce  qu’il  est  de  l’yglise 
Champion  et  procurateur, 

De  Romenie  sénateur. 

Tost  après , tant  s’i  abandonne  î 
Li  assiet  el  chief  la  couronne  ; 

Sus  touz  autres  rois  l’asséure 
De  tant  comme  Seziie  dure. 

L’an,  se  du  faus  ne  suis  noisanz  , 

Mil  deus  cens  soissante  trois  anz  , 

Sans  plus  d’incarnation  querre  , 
i5oo.  Fist  venir  li  rois  d’Engleterre  , 

Des  fiez  qui  à lui  apartindrent , 

Touz  les  barons  qui  terre  tindrent , 
Lesquiex  ensemble  à parlement 
Il  pria  débonnairement , 

Que  communément  s’acordassent 
A ce  c’une  coustume  ost&ssent 
Qu’en  ot , de  très  longue  tenue, 

Par  son  réaume  maintenuë  ; 

Et  vous  dirai  quele  en  lisant. 
i5io.  S’unshoms,  gentis  ou  païsant , 

Fust  là  mors,  et  enfans  éust , 

Pléust  li  ou  li  despléust, 

L’estât  ut  à ce  s’aportoit 
Que  Fainz-né  le  tout  emportait, 

Li  autre  riens  ne  rescousissent , 

Alassent  quel  part  qu’il  vousissent. 

Leur  droiz  iert  ainsi  devisez. 

Li  baron  du  fait  avisez , 

Qu’il  connurent  à deshonneste , 

1620.  Obéirent  à sa  reques te  , 

Et  voudrent,  tant  furent  menez  ! 

Que  les  enfanz  d’un  père  nez, 

S’engendrez  fussent  loiaument, 

Partissent  le  leur  ygaument, 

Et  selonc  l’ordre  qu’il  dévoient , 

Comme  cil  de  France  faisoient. 

Escrit  cel  establissement , 

Li  rois  jura  premièrement , 
Qu’endementres  qu’il  régneroit , 
i53o.  Abatre  ne  le  laisseroit 

Par  créature  , tant  fust  ose  ! 

En  tesmoing  de  laquele  chose 
Il  fist  mettre  en  la  letre  atainte 
De  son  propre  séel  l’empainte. 

Tuit  li  haut  homme  qui  Foirent, 
Semblable  serement  refirent  ; 

Mès  comme  gens  petit  es  tables 
Et  plains  de  pensers  variables , 

Tost  après  guères  ne  targièrent , 

1 54o.  Quanqu’il  orent  fait  depecièrent  ; 
Tout  ramenèrent  à néant. 

Simon  de  Montfort  ce  véant , 

Dist , que  pour  la  mort  endurer  ! 

L’en  ne  le  verroit  parjurer  , 

Et  quiex  contrées  qu’il  lendroit 
Ce  qu’il  ot  juré  soustendroit. 

Parquoi  li  diz  rois  d’Engleterre 
Mut  tantost  contre  lui  la  guerre , 

Si  con  devise  li  espondres  ; 
i55o.  Mès  cil  de  la  cité  de  Londres 

Voudrent  adonc  de  sa  part  estre  ; 
Àusi  voust  li  quens  de  Glocestre. 
Puis  ce  qu’il  s’entredeflièrent , 

De  deus  parz  leurs  oz  assemblèrent, 
Et  vindrent  ensemble  , tant  firent  î 
Au  jour  nommé  se  combalirent. 

Ile uc  ot  grant  ocision 
Des  gens  de  cele  nacion. 

Simon , ce  nous  conte  l’ystoire , 

1 56o.  Ot  lors  à cele  foiz  victoire  ; 

Fris  furent  comme  desconfiz 
Lirois,  et  Edouart  son  fiiz, 

Et  mis,  se  trufle  ne  lison, 

En  si  aaisiée  prison  , 

Que,  toutes  foiz  que  il  vouloient , 

Aus  chans  esbanoier  aloient. 

El  tens  que  d’eus  iert  Sjmon  mestre , 
Avint  que  li  quens  de  Glocestre  . 

Qu’envie  ou  courous  bestourna^, 

1570.  Contre  le  comte  se  tourna  , 

Et  fist  tant  un  valet  pener  , 

Qu’à  Edouart  ala  mener  , 

Là  près  où  il  iert  dcmourant , 

Un  bon  destrier  fort  et  courant  ^ 

Sus  lequel  l’enfant  se  frapa. 

En  ceste  manière  eschapa. 

Ce  séu  , tous  ses  adversaires 
Li  furent  douz  et  débonnaires  ; 

A sa  partie  s’alièrent , 
i58o.  Et  ceus  de  Monfort  renièrent , 

Desireus  de  leur  ennui  querre. 

Tost  après  vint  en  Engleterre , 

A très  merveilleuse  compaingne  , 

Henri,  filz  au  roi  d’Alemaingne. 

Cousin  germain  Edouart  ière  , 

Qui  le  reçut  à liée  chière. 

Cil  dui  tant  de  peuple  cueillirent , 

Qu’ès  routes  qui  là  les  sivirent , 

Le  jour  qu'au  cheminer  s’esmurent , 

1 5gOe  Plus  de  deus  cens  mil  hommes  urent  ; 

Car  tous  Anglois  à eus  se  tin  cirent. 

Tant  firent  qu’à  Evesend  vindrent , 

El  chastel,  qu’environ  assistrent. 

Iert  Simon  de  Monfort  qu’il  quistrent 
Povre  de  gent  et  amati  ; 

A eus  en  champ  se  combati , 

Tout  n’éust-ilpas  à ce  le  heure 
Mil  hommes  pour  leur  courre  seure. 

Li  chaples  dura  longuement. 

1600.  Non-pour-quant , au  definement, 

Avint  si  que  li  mil  perdirent , 

Et  li  cleus  cens  mil  le  vainquirent. 

Symon^  si  con  Fystoire  taille , 

Fu  ocis  en  cele  bataille. 

Anglois,  puisque  mort  l’en  trecièrent 
Par  pecetes  le  dépécièrent, 

Con  enterra  , el  tens  présent , 

En  Tabaïe  d’Evesent , 

Sous  un  tombel  de  pierre  dure , 

1610.  Où  Diex,  qui  bien  connoist  droiture  , 

A puis , car  pas  ne  s’iert  meffais , 

Pour  lui  mains  biaus  miracles  fais  ; 

Ce  tesmoingnent  communément 
Cil  du  pais  méismement. 

Jouste  le  comte  mort  rué , 

Refu  Henri  son  fils  tué , 

Et  Gui  mis  en  prison  oscure , 

Navré  de  mainte  blecéure. 

Ot  un  poi  de  tens  là  son  vivre y 
1620.  Après  ce  qu'il  se  vit  delivre , 

Par  accordance  très  amère. 

Li  et  Phelippes , un  sien  frère , 

Firent  tant,  menant  maint  prendomme  , 
Qu’au  roi  Challes  vindrent  à Romme. 

A compaingnie  blanche  et  brune  , 

Arrive  Robert  de  Retune , 

Fils  au  comte  Gui  de  Dampierre 
Et  de  Riaumont  Guillaume  et  Pierre , 
Yolentéis  d’aller  en  feurre. 

1 65o.  O eus  est  l’évesque  d’Auceurre , 

Qui  poi  pense  ore  a us  faiz  saint  Cosme. 

Là  revient  Bouchart  de  Yandosme  , 

Et  maint  autre  bien  hérité. 

François  bruïent  par  la  cité 
Garnis , sans  le  désotroier, 

D’aler  sus  Mainfroi  ostoier. 

L’an , à la  vérité  rebatre  , 

Mil  deuscens  et  soissante  quatre. 

Sans  croistre  n’amenrir  la  somme, 
iC>4o.  Se  part  li  rois  Challes  de  Romme. 

Emprise  a très  merveilleuse  euvre  9 
Va  s’en  l’ost  qui  le  païs  queuvre , 

Où  maintes  personnes  ahannent. 

Le  pont  de  Chipren  entr’eus  prannent  ; 
Puis  font  leurs  tentes  chevillier 
Devant  Saint-Germain  l’Aguillier. 

Là  ot7  que  viex,  que  jouvenciaus, 

Pour  contrester  les  Prouvenciaus , 
François  , et  ceux  devers  le  Mans  , 
i65o.  De  Sarrazins  et  d’Alemans, 

Metanz  à guerre  leur  estude  , 

O les  Puillois , grant  multitude. 
Garçons , qui  à enuis  labeurent , 

Vers  les  murs  de  la  vile  queurent. 
Ceuxqu’aos  creniaus  voient  cliner 
Commencent  à ataïner , 

Et  ceus  qui  leur  courages  muent  , 
Traient  vers  eus , et  pierres  ruent. 
Perciée  i ot  mainte  coteie. 

1660,  * Es  tentes  en  va  la  nouvele , 

Qui  assés  petit  se  cela. 

Tuit  cil  de  l’ost  partent  de  là 
Si  con  l’en  les  en  amoneste. 

Leur  compaingnie  ne  s’àreste 
Jusqu’au  pie  de  la  roche  bise 
Sus  quoi  la  vile  fu  assise 
Que  li  faus  crestien  deffendent. 

Cil  à cheval  adonc  descendent. 

Chroniques.  T.  VIII.  — Branche  des  royaux  lignages.  5 

Baron , serjant , et  escnier , 

1670.  Prennent  la  montaingne  àpuier, 

Qui  que  les  aut  apercevant. 

Bouchant  de  Vandosme  est  devant , 

De  grant  hardement  éureus. 

François  rampent  comme  escureus , 
Sans  faire  semblant  qu’il  s’esmaient. 
Arbalestiers  cà  et  là  traient  ; 

Séaites  irequeuvrent  drues. 

Ribaus  ruent  pierres  cornues 
Qu’amont  vers  les  creniaus  estendent. 
1680.  Cil  quicele  bonté  leur  rendent. 

Si  con  nous  vous  ramentevrons , 
Relancent  bas  trez  et  chevrons 
Vers  le  flo  de  gent  qui  aproche  , 

Et  lessent  courre  aval  la  roche  , 

Où  tant  ot  Chartains  et  Blezois , 
Quarriaus,  tailléis,  feu  grézois. 

Tost  est  morz  qui  ne  les  eschiëve® 

La  noise  et  la  criée  liève 
Entre  gent  francoise  qui  monte. 

1Ô90.  Bouchart  de  Vandosme  le  conte, 

La  qui  bannière  au  vent  ondoie 
Ne  lest  nule  chose  que  il  voie 
Vers  lui  atraire  et  avaler , 

Qu’il  ne  s’avance  au  miex,  aler; 

Le  hyaume  el  chief,  el  poing  l’espée, 
La  targe  devant  lui  getée  , 

N’i  atent  chastelain  ne  mères. 

D’emprès  sire  Jehan  ses  frères  , 
Bouchart  qui  ne  redoute  perte, 
Esgarde  une  poster  ne  ouverte  ; 

Hastif  de  ceus  dedans  trichier , 

Se  va  par  là  lèans  fichier  , 

O lui  genz  de  guerre  esméuës. 

Lors  véissiez  aval  les  rues 
Coutiaus  estendre,  bras  hochier, 

Uns  fuire,  autres  entr’aprochier  , 
Lances  à trenchans  alemeles, 

Embatre  en  cointises  nouveles, 

Et  en  forz  escuz  en  armez, 

Famés  et  hommes  desarmez 
Mehaingnier,  et  mettre  à martire, 
Maisons  rober , enfanz  ocire , 

Et  çà  et  là , à Eafoler , 

Testes  et  poins , et  piez  voler , 

Sanc  vermeil  de  char  nuë  traire. 

Et  oïssiez  les  navrez  braire 
De  trop  desguisée  manière. 

Bouchart  fait  tant  que  sa  bannière 
Est  entre  deus  creniaus  assise. 

Quant  l’autre  gent  le  roi  l’avise, 

Pour  là  aler  s’entredeboutent  ; 

Quarriaus,  feu  , ne  pierre  ne  doutent, 

A criées  qui  i allèrent , 

Par  la  posterne  ens  se  refièrent , 

La  mort  des  condampnez  quérant. 
S’efforcent  si,  ains  l’asserant, 

Qu’aveuc  biens  et  marchéandise 
Est  la  vile  toute  conquise. 

Ceus  ausquiex  il  cuidoïent  nuire 
S’en  vont  fuiant,  qui  s’en  peut  fuire. 

El  bourc  Saint-Germain  l’Aguillier 


Qui  greveux  iert  à essillier  , 

Selonc  ce  que  nous  entendommes, 
Fu  li  rois  Challes  et  ses  hommes. 
Deus  jours  les  a là  séjournez  ; 

Au  tierz  s’en  est  li  oz  tournez  , 

Qu’à  ben  éuré  tient  îi  papes. 

A eus  se  rendent  cil  de  Capes  ; 

Puis  vont,  à errer  estrivant , 

Tant  qu’il  avisent  Bonivant  ; 

Là  fust  l’ost  Mainfroi  estenduë. 
Quant  François  l’ont  apercéuë  , 

En  heure  à eus  logier  s’atirent  ; 
Paveillons  drecent,  cordes  tirent 
Cil  qui  de  ée  faire  sont  sages. 

Puis  mande  ii  rois  son  barnage, 

Qu’assés  tost,  sanz  trop  crier,  a; 

Et  leur  demande  qu’il  fera , 

Car  à trop  grant  gent  ont  a faire. 

1750.  Chacun  son  vouloir  en  desclaire 
Par  divers  diz;  mès  la  fin  est  : 

Que  lendemain,  au  matinet, 

Si  tost  eon  de  là  partiront , 

Ptengiez  vers  Mainfroi  s’en  iront, 

La  gent  qui  le  roi  Ch  ailes  aveue 
Feront  assembler  à la  seue. 

En  ceste  guise  Passéurent^ 

Et  aveue  ce  dient  et  jurent, 

Que  le  plus  d’entr’eus  i mourra , 

1760.  Ou  le  pais  leur  demourra. 

D’autre  pais  ne  veulent  traitier. 

La  nuit  se  font  eschaugaitier 
A ceus  qui  par  droit  s’i  otroient  ; 

Mès  enz  en  l’eure  que  il  voient 
Le  jour  par  la  contrée  espandre , 

Li  plus  grant  seigneur  et  li  mandre 
Se  lièventsus  ; plus  n’i  sommeillent. 

Tuit  communément  s’apareillent, 

A tournez  sus  les  armé  ures 
i 7 7 0 - De  diverses  desguisé ures , 

Chascun  selonc  son  avenant, 

Vont  li  prinçe  l’ost  ordenanL 

Sanz  conter  fables  ne  risées  9 
Ont  trois  batailles  devisées 
De  la  gent  qui  là  lores  ière. 

Conduire  doivent  la  première 
Phelippes  et  Gui  de  Montfort. 

O eus,  pour  plus  de  réconfort 
Soufri  ce  jour  d'armes  le  pois 
1 780.  Li  marescbaus  de  Milepois. 

Puillois,  Provencaus  et  Romains , 

Bien  dix  mille , poi  plus  ou  mains , 

Les  sivent , sanz  essoinne  aucune* 

En  l'autre  est  Robert  de  Betune , 

Qui  sa  gent  , pour  les  entroduire 
Fait  à Giles  le  Brun  conduire  ; 

Cil  iert  lors  maresclial  de  France. 

Ces  deus  ont  en  leur  aliance , 

Sanz  ce  qu'aucuns  d’eus  les  esloingne  y 
1790.  Flamens,  et  cens  devers  Bouloingne  ; 
Âveuc  ce , qui  que  m’en  desdie , 

Les  nacioos  de  Piquardie , 

Comme  noble  gent  et  vilaine. 

Li  rois  Challes  la  tierce  maine 
Oii  poi  a ores  clers  devins. 

Là  sont  Mansiaus  et  Angevins, 
Ou'esléus  ot  à sa  part  ains, 

François,  Champenois,  et  Chartains, 

Bourguegnons  que  ci  nommerons  , 

1800.  Blesois,  Vandosmois,  Biauserons , 

O ceus  qui  les  ont  amenez. 

D’Auceurre  est  là  li  ordenez  , 

Qui  les  assoust  de  Dieu  le  pères  , 

Par  tel  conventj,  que  comne  frères 
En  Festour  s’entraïderoient 
Et  de  férir  s’efforceroient 
Sus  ceus  qui  la  foi  Dieu  re prouvent. 
François  o le  roi  Challes  meuvent , 

A qui  que  il  doïe  desplaire  , 

18.0.  Hui  mais  u’i  a riens  du  retraire. 

Les  Batailles  des  François  faites 
Et  à leurs  propres  places  traites 
Si  con  chascun  conduit  les  guie , 

Du  flo  d’eusse  part  une  espie, 

Qui  s’en  va , dréciée  la  teste  . 

Jusqu’au  roi  Mainfroi  ne  s’areste  ; 

De  Fost  de  France  dist  nouveles , 

C’on  renge  en  plains  et  en  vauceles  ; 

Et  cil  , sanz  son  veuii  réfréner  , 

1820.  Fait  ses  routes  ordener  , 

De  chaple  souffrir  enerrées  , 

À trois  grans  batailles  serrées , 

Devant  leurs  tentes,  en  la  plaine. 

A conduire  la  premeraine 

Ont,  cil  qui  s’en  sont  entremis. 

Le  comte  Berthelemieu  mis  , 

Entour  lequiel  grant  flo  se  cabre 
De  Puillois,  de  ceus  de  Calabre, 
Qui  demainent  bele  fiertise. 

85o.  Jourdain  , et  le  comte  de  Pise  , 

O lesquiex  trop  de  peuple  habonde  , 
Reson t mestres  de  la  seconde  ; 

O ceus  qui  que  le  me  demant, 

Sont  rengiez  tuit  li  Alemant 
Et  li  Sarrazins  de  Nocbières. 

Es  compaingnies  desrenières, 

Où  genta  pins  de  treize  mile. 
Maine  Main  1 roi  cens  de  Sezile. 
L’orgueil  du  régné  là  s’at, roche. 
i34o.  L’ost  au  roi  Challes  tant  approche 
De  hardement  amonestée , 

Qu’il  n’a  pas  une  arbalestée 
Jusques  ceus  qui  les  contr’atendent. 
Lors  s’arestent  tuit  et  s’estendent, 
Couvrant  en  le  la  saisonnière. 
L’eschiele  des  François  première. 
S’est,  sanz  ce  qu’autre  voie  eslise  , 
Contre  la  Barthelemieu  mise. 

Li  roi  Challes,  le  chief  levant, 
i85o.  À Jourdain  et  Gauvain  devant; 

El  front  r’a  Robert  de  Bethune, 
Mainfroi , et  ceus  de  sa  commune; 
MèSy  se  voirs  est  ramentéu  , 

Quatre  tans  sont  li  mescréu  ? 

Et  armez  d’ausi  bonne  guise 
Con  cil  de  la  part  de  l’yglise  , 

Où  gent  a courageuse  et  fière. 

Là  véist  on  mainte  banière] 

De  fil  de  soie  entour  bordée  , 

1860.  Et  mainte  arbaleste  encordée , 
Mainte  espée  souëf  taillant , 

Et  maint  riche  destrier  saillant  , 
Maint  bon  escu  seur-argenté  , 

De  hyaumes  luis  ans  tel  plenté  , 

Que  touz  li  pais  en  resclaire. 
Arbalestiers prennent  à traire. 
Sarrazins,  qui  braient  et  crient , 

Aus  ars  getanz  se  restudient , 
Desquiex  il  ont  à leur  séance. 

1 870.  Le  paletéiz  en  commance  , 

Qui  tost  guères  ne  demourra  ; 

A mortel  bataille  courra  , 

Qui  qu’en  doie  estre  commencierres . 
Quarriaus,  et  sajetes  , et  pierres, 

Ont  là' en  mains  liens  leur  repaires» 
Les  larges  i sont  necessaires. 

Cil  qui  s’en  queuvrent  folement 
Reçoivent  tost  leur  paiement, 

Si  comme  en  traiant  s’entrebersent. 
Mainz  hardiz  sondoiers  i versent , 

Qui  par  les  deus  rens  es  frontières 
Oublient  à couvrir  leurs  chières. 

Sous  Bonivant , en  la  planèce  , 

Où  tant  a armes  et  riclièce , 

Et  où  l’en  trait  si  druëment , 

Est  hydeus  l’envaïssement , 

Car  trop  en  i a qui  encochent. 

Li  dui  frère  de  Monfort  brochent, 
Comment  qu’aucun  les  en  laidenge* 
Milepois  aveuc  eus  desrenge , 

Criant  haut  Monjoie  ! Monjoie  ! 

Leur  eschièle  se  met  à voie. 

Hui  mais  n’atendront  plus  qu’il  sachent 
Piétons  et  gens  d’armes  destachent  ; 
Leur  gent  parmi  le  champ  frèmie  ; 
Berthelemieu  les  siens  rescrie  ; 

J à meuvent  ses  routes  prochaines  , 
Lors  oïssiez  tentir  arables , 
à vois  afilées  et  nètes, 

Cors  sarazinois , et  trompetes 
Pour  assembler  plus  asprement 
Si  très  espo véritablement 

Que  greveus  en  est  li  retraires 
El  point  du  son  des  anacaires  ; 

Et  à heure  con  li  séele -, 

Assemble  li  reng  pelle  melle , 

Des  deus  eschieles  desusdites  , 

Qui  lurent  es  premières  sites, 

L’une  devant  l’antre  ordonnées. 

1 9 1 ° • Le  ehaple  commence  ans  espées. 

Dont  là  a de  maintes  manières. 

Sus  hvaumes  et  sus  cervelières 
Prennent  plommées  à descendre  , 

Et  hachètes pour  tout  pourfendre  , 
Seîonc  ce  que  l’en  les  soupoise. 

La  criée  enforce  et  la  noise, 

Car  tiex  besoingnes  i allèrent. 

Li  malveillant  s’entrerequièrent 
Es  frontières  si  fièrement , 

1920.  Au  férir  aviséement , 

Que  granz  nombre  d’eus  i périssent. 

Uns  chiéent,  autres  estourdissent 
Par  les  grans  cops  que  l’en  leur  donne. 
Fer  et  acier  c à et  là  sonne  , 

Quant  au  férir  s’entr’acompaingnent; 
Haubers  desmaillent , lances  fraingnent  : 
Li  afolé  aide  bûchent, 

Et  li  navré  à mort  trébuchent , 

Si  tost  con  la  bouche  leur  serre. 

1930.  Cil  du  roi  Challes  perdent  terre  ; 

A force  est  leur  presse  desroute. 

Li  rois  vient,  et  ceus  de  sa  route. 

En  espoir  que  leur  gent  resquevent  , 
Tant  con  chevaus  porter  les  pevent , 
Criant  Monjoie  à longue  alaine 
Sus  ceus  que  Berthelemieu  maine , 

Par  lesquiex  mains  prudommes  meurent 
Se  fièrent , et  seure  leur  queurent , 

Et  les  assaillent  aigrement. 

19zi°-  Lors  desrengent  ii  Âlement 

El  flo  des  trois  eschièles  jointes  ; 
Rentrent  à très  hastives  pointes; 

Aus  François  grever  se  desgoisent. 
Sarrazins  séaites  entoisent. 

La  criée  est  endroit  eus  tele 
Qu’il  pert  que  la  terre  i chancelé. 

Jouste  Booivant,  ès  gaschières 
Où  les  trois  eschièles  entières 
De  serjaos  de  divers  langages 
ig3o.  S’entr’assailient  près  des  visages  , 

Est  la  bataille  forte  et  dure. 

Alemanz,  qui , selonc  nature, 

Sont  grans  et  gros  comme  jaianlv 
Vont  là  leur  forces  essaiant. 

Mains preuclommes, ans  cops qu’il  jonchent, 
Sus  les  cols  clés  chevaus  enbronchent, 

Car  les  cleus  mains  en  haut  levées 
Giètent  d’unes  longues  espées 
Souëf  trench  an  z à larges  meures 
i960.  Tiex  colées,  que  toutes  heures 

Cette  qu’au  férir  de  droit  ataingnent 
Font  plessier,  comment  qu’il  ne  saignent , 
Ou  jus  des  chevaus  les  estortent. 

Li  François  espées  reportent 
Courtes  et  roides  , dont  il  taillent; 

Mès  aux  ennemis  navrer  faillent. 

Sus  foraz , sus  chiés  et  sus  eschines; 

Car  arméures  ont  très  fines 
Qui  tailles  et  retraites  brisent  ; 

1 970 , Parquoi , aucuns  qui  s’en  avisent 
Et  sont  séurs  de  leur  de  faute  ? 

Prennent  à crier  à voiz  hautes  : 

« D’estoc  ! d’estoc  î nul  ne  s’en  aille  ! » 
Adont  enforce  la  bataille , 

Et  le  cri  hydeus  est  créu. 

L’estoc  cou  a rameuté ti 

Fait  mettre  Alemanz  par  ja vêles. 

Es  chières , et  sous  les  aisèles 
Qu’assés  légièrement  entaiment , 

1980.  Les  fièrent  cens  cpii  poi  les  aiment 

Et  d’eus  grever  pas  ne  se  moquent. 

Les  espées,  dont  il  estoquent  , 

En  cors  et  en  visages  plantent  ; 

Par  pluseurs  lieus  les  ensanglantent  ; 
D’estoc  lancent  ; Mon  joie  crient. 

Alemanz  versent , et  devient. 

Destriers  trainant  leurs  boveles 
S’en  vont  fuiant,  vuides  lesseîes, 

Tost  con  par  nuit  ou  par  jour  daim 
1 99°  * Gau  vain  , Barthelemieu , Jourdain , 

En  leur  propre  sanc  dédiez , 

Sont  de  François  pris  et  liez  ; 

Leur  gent  est  morte  et  recréuë. 

Mainfroi  a bien  l’euvre  véuë 
Qui  de  grant  peuple  débouté 
Ne  s’iert  encore  desrouté. 

Cest  fait  le  va  mult  esmaiant. 

En  sa  bataille  retraiant , 

Que  paour  et  doutance  lace/ 

2000.  Commence  lors  à vuidier  place. 

Si  homme , qui  du  fait  s’avisent , 

De  touz  costezse  desconfisent, 

Douteus  qu’aucuns  ne  les  acrochent. 
Flamens  et  Piquards  adonc  brochent, 

Entre  lesquiex  armes  resonnent. 

François  d’autre  part  esperonnent , 


(1267) 


DES  ROYAUX  LIGNAGES. 

Grant  erre  leur  ennemis  sivent , 
Ociant  quanqu’ii  aeonsivent. 

Sanz  espargnier  homme  vivant  , 
2010.  Entrent  o eus  en  Bonivant 

Que  de  biens  ont  tout  desnué. 

En  la  chace  est  Mainfroi  tué  ; 

Mes  onc  nus  homs  ne  sot  à dire 
Pour  certain  qui  le  pot  ocire  ; 

Car  le  jour  de  celes  nuisances 
Porta  estranges  connoissances. 
Lendemain,  si  con  j’ai  séu  , 

Fu  entre  les  morz  connéu , 

Et  près  du  grant  chemin  ferré , 
2020.  Dehors  Bonivant,  enterré. 

Challes  ot , après  cel  diffame  , 
Sesenfans,  sa  suer,  et  sa  famé, 

Et  mult  d’autres  besoingnes  chères  ; 
Puis  conquist  Naples , et  Nochières 
Et  tout  le  pais  environ. 

L’an  après,  jà  n’en  mentiron. 
Vint  au  roi , à bele  compaingne , 

Un  sien  cousin,  Henri  d’Espaingne 
Qui  bani  hors  de  ses  contrées, 
2o5o,  Ut  en  wSardaingne  éu  soudées , 

Et  venoit  droitement  de  là. 

Li  rois  Challes  bel  l’apela  ; 

Et  pour  ce  que  cousin  le  nomme  , 
Le  fist-il  sénateur  de  Romme. 

L’an  par  certains  contes  getanz  , 
Mil  deus  cens  soissante  sept  ans , 

Fu  chevalier  à sa  séance 
Phelippe,  fiîz  le  roi  de  France  , 

O Robert  d’Artois  son  parent. 

2o4o.  L’an  ensivant,  g’en  sui  garent, 
Cornent  qu’aucun  le  faus  en  pippe  , 
Nasqui  le  gracieus  Phelippe  ^ 

Que  la  cronique  Bel  apele, 

Qui,  si  con  cest  romans  revèle  , 

Fu  puis  de  périlleuses  guerres 
Par  le  roy  Edouart  en  erres. 

El  tens  des  faiz  ramentéus  , 
Qu’es  croniques  ai  esléuz , 

Estoito  le  duc  de  Bayvière , 

2o5o.  Un  neveu,  Gieufroi,  qui  mors  ière 
De  vilaine  mort  et  de  pesme  { 
Conradin  ot  nom  en  baplesme. 

De  Calabre  ot  esté  geté. 

Quant  il  sot  la  certaineté 
Du  roi  Ch  ailes  et  Ferrement, 

O merveilleus  effor cernent 
Se  mist,  car  on  l’en  reconcile 
En  Puille  par  devers  Seziie^ 

Desireus  que  la  terre  praingne. 

2060.  Li  traîtres  Henri  d’Espaingne , 

En  quiîi  rois  tant  se  fia,, 

O les  siens  à lui  s’alia , 

Que  n’en  daingna  faire  celée. 

Lors  s’iert  Noc bières  revelée  , 

Tout  se  fust  ele  aincois  renduë. 

Devant  iert  l’ost  le  roi  tenduë  , 

Et  li  estoit  si  avenu  , 

Qu’en  France  estoïent  revenu, 

Le  plus  de  ceus  qui  cele  terre 
2070.  Li  orent  aidié  à conquerre. 

Non  pour-quant,  après  ces  nouveles 
De  ces  hayneuses  quereles 
D’aler  contre  Conradin  tendre  , 

Fait  Irez  et  pa veillons  estendre. 

François  partent  de  la  contrée; 

Leur  gent  s’est  en  ordre  aroutée. 

Tant  errent  droit  prélat  et  baube 
Qu’assés  près  de  la  cité  d’Aube, 

El  plain  que  cele  nacion 
2080,  Apeîe  le  Champ  de  Lyon, 

Se  logent  sus  une  rivière. 

L’ost  Conradin  d’autre  part  ière  ; 

Mès  tant  qu’au  main  le  jour  connurent , 
Les  uns  des  autres  mot  ne  surent. 

Chroniques.  T . VIH. — Branche  des  royaux  lignages.  6 

El  point  que  le  soleil  esclaire , 

Ont  apercé  u ce!  a faire. 

Lors  ordenent,  sans  repen  tailles, 

Des  deus  parties  leur  batailles , 

Où  mainz  riches  destriers  hennissent. 

2090.  Alemanz  deus  en  establissent , 

Qui  selonc  voir  les  contera. 

Li  faus  Henri  la  première  a; 

Romains  sont  comme  en  ses  liens  , 
Espaignols  et  Siciliens. 

Genz  miex  garnies  d’arméures 
Ne  vit  nus  en  tiex  aventures , 

Puisque  fu  mors  Salehadin. 

L’autre  doit  mener  Conradin. 

Cil  r’a,  se  le  voir  en  disons  , 

2100.  Bayviers,  Alemanz,  et  Frisons, 

Chascun  prest  qu’à  son  vueil  s’assente. 

Ces  deus  conrois,  que  ge  ne  mente , 

Qui  chalengent  Puille  et  Sezille, 

Sont  bien  esmez  à trente  mille. 

François  , de  batailles  avisez , 

En  r’ont  tantost  deus  devisez, 

Où  l’en  revoit  mainte  arme  luire, 

El  primerain  , pour  le  conduire , 

Est  li  preuz  Henriz  de  Cosances. 

2110.  Cel  jour  porta  les  connoissances 

Du  roi,  parquoi  plustost  péri. 

O lui  est  Jehan  de  Cleri; 

Cil  iert  sage  en  lance  et  en  dart. 

Si  r’est  Guillaume  FEstendarl. 

Ces  trois  ont  Lombars  en  leur  glanne , 
Prouvenciaus , et  cens  de  Touscanne , 

Et  tiex  estranges  nourretures. 

En  l’autre  , où  gens  a plus  séures 
Et  de  meilleur  entendement , 

2120.  Est  li  rois  Challes  proprement , 

Qui  aveuc  les  Angevins  maine 
François,  Chartains,  et  ceus  du  Maine, 
Qu’à  preus  et  à hardis  tenoit. 

El  droit  point  qu’il  les  ordenoit 
Ariva  là  le  pas  seri 
Mesire  Erart  de  Y aleri , 

Un  haut  baron  courtois  et  sage. 

Et  plain  de  si  grant  vasselage 
Que  son  cors  et  ses  faiz  looient 
2i3o.  Tuit  cil  qui  parler  en  ooient. 

Aveuc  lui , à cele  venue  , 

Furent  de  Baucoi  Gui  et  Hue, 
Nanteuil,  de  Monthegni  Guillaumes. 

O deus  freres,  laciez  les  hyaumes, 

Plus  de  cent  à cheval  estoient , 

Qui  tuit  d’outremer  retournoient , 

6, 

Armez  de  fer  en  maintes  guises . 

Bien  orent  nouveles  aprises 
Con  li  rois  Challes  iert  menez  ; 

2 1 4o.  Parquoi , travaillez  et  penez , 

De  jourzet  de  nuiz  tant  errèrent  , 

Qu’en  son  ost  o lui  se  serrèrent. 

De  leurs  tourbes  emplist  la  voie. 

Mult  en  maine  Challes  granî  joie, 

Qui  comme  à miracle  le  tient  ; 

En  sa  bataille  les  retient. 

Es  deus  conrois , où  l’ost  fremie. 

Plus  de  dis  mille  hommes  n’a  mie. 

Si  très  tost  con  de  deus  pars  urent 
2i5o.  Ordenez  ceus  qui  là  s’esturent , 

Cil  des  premiers  conrois  s’avancent. 
Prouvenciaus  et  Lombarz  se  lancent 
Sus  le  pont  de  la  riverete , 

Que  Henriz  outre  ne  se  mete 
O sa  gent  pour  leur  courre  seure. 
Ârbalestiers  tendent  en  l’eure  ; 

Ouarriaus font  là  maintes  nuisances. 

v 

Après  viennent  au  lonc  des  lances, 
Desqueles  aucuns  s’entrelièrent. 

2 160.  A val  l’eve  passage  quièrent , 

Pour  ce  que  pont  passer  ne  purent 
Cil  qui  aveuç  Conradin  furent. 

Tant  errent  que  leur  route  passe 
Là  où  la  rivière  est  plus  basse , 

Qu’il  tentent  à un  penoncel , 

Puis  se  tournent  vers  le  poncel, 

Où  font  aus  Prouvenciaus  aïe 
Touscans  et  eeus  de  Lombardie , 

Qui  si  tost  comme  il  les  avisent , 

2170.  Douteus  de  mort  se  desconfisent. 

Leur  fio  fuiant  se  désacoutre , 

Et  li  Espaingnol  passent  outre, 

Car  le  profit  d’entr’eus  i voient. 

Aus  cops  descendre  les  convoient  : 

Maint  en  navrent , maint  en  eslonnent. 
Leurs  trois  conduiteurs  esperonnenl 
C’on  voit  ès  estriers  afficbier  ; 

Es  Espaingnols  se  font  fichier , 

Tout  aïent-il  poi  qui  les  sive. 

2 1 80 . Là  est  la  bataille  hasti ve . 

Cà  et  là  s’entredeshoneurent  : 

Siciliens  seure  leur  queurent, 

Coiteus  que  chascun  d’eus  remaingne. 

Si  font  Romains  , et  ceus  d’Espaingne. 

Par  cops  d’espées  et  de  lances , 

Gietent  mort  Henri  de  Cousances,. 

Qui  emmi  eus  se  tresportoit. 

Cil,  si  comme  j’ai  dit,  portoit 

Beles  armes  et  convenables 
219°.  AUs  garnemenz  le  roi  semblables; 

Parquoi,  aucuns  qui  lors  là  lurent , 

Et  de  loing  les  atours  connurent , 

Distrent.  en  haut  ? con  gent  estoute  , 

Que  Challes  iert  ocis  sans  doute 
Contre  lequel  il  estrivoient. 

Quant  l’Estendart  et  Cïeri  voient 
Henri  mourir  ? et  leur  gent  fuire , 

Et  qu’il  ne  pevent  guères  nuire 
À ceus  qui  les  assaus  leur  donnent , 

2200.  Vers  le  rois  Challes  esperonnent 

Qui  grant  erre  à l’eure  sanz  courre. 

S’iert  esméuz  pour  les  secourre 

0 gens  qui  à tiex  faiz  conviennent. 

Tant  s’esrertuent  qu’à  lui  viennent 
Maugré  ceus  qui  contre  eus  estrivent  > 

Car  Lombarz  et  Prouvenciaus  sivent. 
Destriers  et  armes  gaaingnant , 

En  vont  grant  Ilote  mehaingnant. 

Henri , qui  le  fait  en  embrace , 

£2 10.  P]  us  de  deus  granz  lieves  les  chace. 

1 es  campaingnes  de  mort  aournent, 
François  vers  Conradin  trestournent 
Tost  comme  vent , criant  Monjoie  î 
Comment  que  chascun  d’entr’eus  voie 

Leur  gent  pap  couardise  esbatre, 

Il  ont  volenté  d’eus  combatre. 

Granz  fu  li  bruiz  là  où  cil  brochent, 
Qui  o le  roi  Challes  descochent, 

Car  comme  foudre  leur  rens  lessent. 
2220.  Alemans  contre  eus  se  reslessent, 

Les  luxurieus  et  les  chastes. 

Buisines  sonnent  à tiex  hastes, 

Qu’il  pert  à leur  debatemenz 
Que  venuz  soit  li  jugemenz, 

Et  que  li  siècles  finer  doie. 

Cil  qui  jà  sont  comme  à deus  doie 
De  perdre  cors , deniers  et  vivres , 

Ne  se  contiennent  pas  comme  yvres, 
Ains  font  d’avis  ce  qu’il  maneuvrent  ; 
2200.  Souvent  fièrent,  souvent  requeuvrent; 
N’entendent  pas  à sermoner. 

Là  véissiez  aus  cops  donner , 

■m 

Qui  enseignent  doulereus  syaumes, 
Bacinez  fondre,  embarrer  hyaumes  , 
Haubers  fausser  et  espaulières , 

Et  en  traiant  le  sanc  des  chières 
C’on  espant  par  les  gaaingnages, 
Trencher  nés  et  fendre  visages  ; 

Gent  par  terre  entretouoillier , 

2240.  De  cervelle  et  de  sanc  moillier 

Fauchons,  et  coutiaus  et  espées , 
Destriers  fuire  > seles  versées 
Esbahis  et  plains  de  dcstrèce. 

Qui  lors  fust  en  cele  planèce 
Belaquelle  nous  descrion , 

Et  véist  la  confusion  , 

Que  nul  fors  Dieu  ne  puet  restraindre  % 
Et  iloïst  les  navrez  plaindre  , 

Qui,  à mort  férus  ou  bersez  , 

2 2 5o . Gisent  par  les  chans  enversez, 
Comment  qu’aucun  ne  li  séust , 

Jà  si  dur  cuer  el  cors  n’éust, 

Jâ-soit  ce  qu’il  s’en  detenist 
Que  pleurer  ne  li  convenist» 

Mainz  hardiz  serjanz  i palissent  ; 

Prez  et  rivières  retentissent 
Cent  toises  loing,  en  cele  marche, 

Par  les  grans  cops  c’on  i desch arche» 
L’envaïe  est  si  très  felonne , 

2260.  Qu’ès  parz  contraires  n’a  personne 
D’escouter  chant  entalentée  ; 

L’erbe  vert  r’est  ensanglantée  ; 

Les  buissons  et  les  blez  , saiez 
Du  sanc  des  mors  et  des  plaiez. 

A briez  inoz  qu’en  vau  t le  reprandre? 
Puis  la  mort  au  lier  Alixandre  , 

Qui  sus  Daire,  le  roi  cle  Perse, 

Conquist  tante  cité  diverse , 

Tant  chastel , tante  riche  sale  , 

2270.  Ne  fu  envaïe  plus  male , 

N’emprise  à mains  de  lascheté . 

Pitié  ne  débonnaireté 

N’ont  là  herbergement  ne  tables. 

Durs  i estli  plus  charitables; 

S’il  s’entr’aiment , leur  armes  puent 
Car  à granz  Ilotes  s’entretuent. 

Des  chéuz  est  plaine  la  lande. 

Non  pour-quant,  si  con  Diex  commande , 
La  besoingne  va  en  tel  guise , 

2280.  Qu’Alemanz  , et  ceus  devers  Frise 
Sont  outréement  seurmontez. 

Tristes,  pensis  et  ahontez, 

Et  douteus  que  là  ne  périssent , 
S’acheminent,  le  champ  guerpissent  , 
Bruianz  comme  levrier  en  lesse. 

Conradins  néis  fentla  presse; 

Plus  n’i  gauchist  ne  ne  trestourne , 

O les  autres  Fuiant  s’en  tourne. 

Ya  s’en  Conradin  d’Alemaingne. 

2290.  Bonne  achoison  a qu’il  se  plaingne. 

11  cuidoit  son  oncle  veugier , 

Et  de  Sezile  chalengier 

Citez,  et  ehastiaus,  et  viletes. 

Ore  est  venuz  à ses  unetes. 

Tuit  cil  qui  le  costoïent  pleurent; 

Et  tiex  mil  oeis  en  demeurent  , 

Qui  au  matin  pas  ne  créussent 
Que  cel  jour  devier  déussent. 

Prisonniers,  el  champ  aquité  , 

23oo.  Ront  li  François  grant  quantité  ; 

Sans  guères  largier  là  destendent. 

À gaaing  n’à  proies  n’entendent. 

Chascun  d’eus  pense  qu’il  aviengne 
Qu’encor  combatre  les  conviengne; 
Parquoipas  ne  se  désatournent. 

Romains  et  Espaingnols  retournent, 

Qui,  ainz  orent  byaumes  laciez , 

Lombars  et  Prouvenciaus  chaciez 
Des  François  cuident  que  il  voient 
23 10.  Qu’Alemans  et  Conradin  soient  ; 

Mès  quant  les  banières  avisent 
Où  les  fleurs  de  lis  d’or  reluisent , 

Tuit  s’arestent , plus  n’en  enquièrent  ; 

Es  herberges  le  roi  se  fièrent , 

Ociant  quanqu’il  aperçoivent. 

Descendent  là , et  le  vin  boivent  ; 

Puis  sont  montez,  ces  choses  faites, 

Et  s’aroutent,  espées  traites  , 

Vers  ceus  qui  en  champ  les  atendent. 
Serrez  vont  ? pointet  ne  s’espandent  p 
Et  le  pas , car  nul  nés  sivoit. 

Quant  Erart  de  Yaleri  voit , 

En  quel  guise  leur  flo  s’atire  ^ 

Au  roi  Challes  commence  à dire  : 

« Sire  , fait-il  s on  doit  entendre  , 

» Que  ceus  là  ne  pouroit  nul  fendre. 

» 11  convient  que  nous  meschevons  , 

» Se  par  barat  n’es  décevons; 

» Car  armez  cors,  chiés  et  genous, 

» Sont  bien  la  moitié  plus  de  nous. 

» Mal  iert  s’ainsi  les  assailliez. 

» Douze  chevaliers  me  bailliez . 

» Ge  les  voudrai  si  entroduire, 

» Qu’o  moi  feront  semblant  de  fuire 
»>  Si-tost  con  cil  aprocheront  ; 

» Parquoi  il  se  desrouteront , 

» El  vous  vous  ferrez  emmi  eus 
» El  nom  du  père  glorieus  ; 

» Car  entre  nous  et  noz  banières 
» Leur  retourrons  tantost  les  chières , 

» Comment  qu’avenir  nous  en  doie.  » 

Et  li  rois  dit  que  il  s’otroie. 

Erart  part  de  lui,  plus  ne  targe  ; 

Lui  dousième  se  met  au  large 

El  bout  du  renc,  ne  ne  s’en  hochent 
Tant  que  li  Espaingnol  aprochent  ; 

Mès  adonques  de  là  gaudissent  , 

Comme  se  fuire  s’en  vousissent. 

Au  plus  tost  randonner  destelent. 

255o.  Espaingnols  se  desatropèîent , 

Criant,  si  con  pour  voir  savons: 

« A eus  ! à eus  î nous  les  avons , 

» Puisque  leur  tourbe  se  retaille.  » 

Lors  vient  li  rois  et  sa  bataille , 

Qui  tant  ne  quant  plus  n’atendirent. 

Erart  et  li  sien  se  revirent , 

Comment  que  li  contraire  en  grondent; 

En  la  grant  presse  d’eus  s’escondenî , 
Diverses  armes  abessant , 

2060.  Lors  va  la  huée  cressant. 

Outre  Aube , dont  nous  parliou  , 

Là  où  l’en  dit  Champ  de  Lyon, 

Commence  aval  la  sablonière  , 

L’estour  et  la  bataille  fiëre 

Entre  Espaingnols  et  cens  de  France. 

Sans  prière  et  sans  suppliance 
Se  prennent  à afelonnir. 

Pour  les  uns  les  autres  honnir. 

Non  pas  comme  personnes  mates, 

2570.  Fièrent  sus  escus  et  sus  plates  , 

De  dures  espées  blanchies 
Et  de  haehetès  emmanchies. 

Coutiaus  i queurent  comme  foudre. 

La  fumée  est  tele  et  la  poudre, 

Là  où  li  hardi  se  flatisserit , 

Qu’à  grant  peine  s’entrechoisissent , 

Et  li  criz  n’est  pas  amoli. 

Henriz , et  ceus  qui  sont  o li , 

Où  qu’il  soient , avant  n’arrière, 

2080.  Sont  armez  de  si  grant  manière , 

Qu’entr’eus  n’achief,  bras,  cors,  ne  cuisse  ^ 
Où  arme  esmouluë  entrer  puisse. 

Parquoi  François  qui  là  se  chauchent^ 

Et  d’ancienneté  chevauchent 
Miex  que  nule  autre  gent  vivant , 

Se  vont  au  crier  estrivant  : 

((  A bras  ! à bras!  jus  les  tirons  ! 

» Autrement  n’es  desconfirons.  » 

Lors  les  saisissent  sanz  eus  faindre . 

25qo.  Au  bien  sachier  et  à l’empaindre  , 

Les  prennent  à espeluchier  , 

Tost  en  font  tel  flo  trebuchier. 

Que  li  plus  fier  s’en  espoventent. 

Destriers  qui  descharchiez  se  sentent 
Et  que  sanc  et  sueur  honnissent 
Fuient , et  leur  mestres  guerpissent. 

Aucuns  queurent  pour  boire  au  fleuve. 
Diex  ! con  Gui  de  Mon  fort  se  preuve! 

Cil  esrache,  sanz  faire  en  Testes, 

24oo.  Escuz  de  cols,  hyaumes  de  testes. 

Cil  fait  les  doulereux  cris  nestre; 

Cil  tient  un  coutel  el  poing  destre , 

De  tous  costez  ensanglanté. 

Ha  ! comme  il  est  souvent  planté 
Es  chières  nues  qu’il  encerce  ! 

Maugré  Espaingnols  leur  rens  perce , 

Et  trop  grant  foison  jus  en  tire. 

A celui  point  qu’il  se  revire, 

Li  est  tournée  la  visière 
2410.  Duhyaumece  devant  derrière. 

Tost  li  féist-on  destourbance  , 

Mès  mesire  Erard  là  se  lance  , 

Qui  le  meschief  a connéu  ; 

L’yaume  remet  à son  déu, 

Sans  avoir  le  poing  souslevé  , 

Et  Guy  a le  coutel  levé. 

Féru  l’eust , car  il  l’acole; 

Mès  il  l’entent  à la  parole 
Parquoi  doucement  l’en  mercie. 

2420.  Grant  est  la  noise  et  l’envaïe. 

Maintes  créatures  i braient. 

Henri  et  li  sien  se  retraient, 

Esperans  qu’encor  assaut  doingnent. 
François  leur  bataille  raloingnent, 
D’aler  arrière  au  fait  ireus 
Yolentéis  et  désieus. 

Ne  demoura  pas  longuement, 
Après  le  desassamblement 
Des  dessusdites  ataïnes, 

24^0.  QUe  François,  les  testes  enclines, 
Coutiaus  et  espées  ès  poinz, 

Ront  leurs  destriers  à estes  poinz 
Entalentez  qu’encor  bataillent. 
Espaingnols  et  Romains  leur  saillent. 
L’un  des  rens  en  l’autre  s’avance  ; 

Le  mortel  chaple  recommance  , 

Où  maint  hardy  chevalier  saingne. 
François  mainent  si  ceus  d’Espaingne , 
Comment  que  li  destrier  regiètent , 
244o.  Que  par  force  de  champ  les  giètent. 
Tuit  sont  desconfit  sans  retour. 

Nul  ne  quiert  plus  là  faire  tour  : 
Soufroiteus  de  pain  et  de  paste, 
S’enfuient  près  Laigle  àgrant  haste. 
François,  qui  après  se  desrivent  , 

Se  petit  non,  ne  les  porsivent. 

Henri  z o poi  de  gent  chemine , 

Tant  qu’il  vient  à Montecassine, 

Si  très  tost  comme  il  puet  descendre , 
245o.  Fait  à l’abé  du  lieu  entendre , 

Qu’il  treuve  veslu  de  griset , 

Que  li  rois  Challes  ocis  est , 

Et  comment  ce  fu  li  desclaire  ; 

Mes  l’abé  sot  tost  le  contraire. 
Parquoi,  au  roi  qui  l’en  proia  , 

Assés  tost  après  l’envoia  , 

Si  con  la  cronique  révèle  > 

Sus  une  condition  tèle 
Que  tant  comme  en  vie  seroit, 

A mort  ne  le  condampneroit, 

Car  il  seroit  irrégulier, 

Par  homme  clerc  ou  séculier , 

Se  cis  faiz  li  ert  reprouvez. 

Après  fu  Con  radin  trouvez, 

Auquel  Challes , sans  s’estanchier  , 

Fit  àNapl  es  le  chief  tranchier , 

Non  mie  par  férir  au  vain. 

Jourdain,  Barthelemieu , Gauvain, 

Et  deus  autres , à ma  créance , 
Rorentautele  pénitence. 

2/i 7°*  Là  comparèrent  leur  folies. 

Ces  choses  ainsi  acomplies , 

A grant  entente  et  à labour, 

Calabre,  Terre  de  Labour, 

Et  Puille , où  maintes  villes  sistrent , 

Au  roi  devant  dit  se  sousmistrent . 

En  Sezille  r’ièrent  enclines 
A son  vueil  Palerme  et  Meschines , 

Où  mult  trouvast-on  Mors  et  Mores. 
Courrat  Capuche  tenoit  lores 
2480.  Du  réaume  le  remanant. 

Li  rois  tramet  là  maintenant , 

Si  con  ge  truis  ailleurs  ou  ci, 
Biaumont,  l’Estendart  et  Couci. 

Cil  de  Monfort  o eus  alèrent  ; 

Le  far  de  Meschines  passèrent  ; 

Tout  le  pais  briement  conquistrent, 
Et  Courrat  à Saint  Orbe  assistrent. 
Pris  fu , ne  les  pot  esche  ver; 

Les  deus  yex  li  firent  crever  , 

2490.  Après  ce  con  leur  ot  rendu  ; 

Puis  fu  par  la  gorge  pendu 
O maint  autre  greigneur  ou  mendre. 

Or  revueil  autre  chose  emprendre 
Et  conter , sans  trufles  nesunes , 

Con  Saint  Lois  ala  en  Tunes , 

Où  par  amour  Dieu  se  lassa, 

Et  en  quel  lieu  il  trespassa. 

En  l’an , sau  certain  sui  luitans 
Mil  deus  cens  soissante  et  huit  ans 
2Ùoo.  Prit  saint  Lois , dont  nous  ri  mon  , 

Chroniques.  T,  VIII. — Branche  df.s  royaux  lignages.  7 


Çj  8 BRANCHE  (>268) 

La  croiz  du  cardinal  Symon  } 

Q’en  France  ot  ainz,  se  ge  ne  ment, 

Envoie  le  pape  Clement 
Et  cens  qui  de  son  conseil  furent. 

Ses  trois  fils  aussi  la  reçurent , 

Phelippes,  Pierres,  et  Jehan. 

Ne  retendirent  mois  ne  an 
Pluseurs  haus  hommes  qui  là  ièrent; 

Mes,  présent  le  roi , se  croizièrent , 

2 5 10.  Qui  vole n tiers  les  esgarda. 

Poi  après,  guères  ne  tarda, 

Prit  la  croiz,  de  cest  fait  ci  haut , 

Li  rois  de  Navarre  Thibaut, 

Qui  tint  adont  Champaingne  et  Brie. 
Aucuns  contes  la  r’ont  saisie  , 

Comme  Artois,  Flandres  et  Poitiers, 
Ausquiex  en  plot  li  esploitiers. 

Saint  Pol,  que  pas  n’entrelessons, 
Vandosme,  la  Marche,  Sessons, 

2620.  Et  autres  dont  ge  n’ai  rien  ci, 

Fieules,  Nemours,  Montmorenci, 
Preceigni , lequel  ge  rescoule , 

Baucey,  Brisac , Hubert,  Riboule, 
Vilebayon  , et  Saint-Bricon 
La  revaïssent  sans  fricon , 

Quant  on  leur  a ramentéue. 

L’autre  an  après  s’est  Fost  méiie , 

Qui  vent  ne  pluie  ne  resoingne. 

Vont  s’en  François  parmi  Bourgoingne  ; 
2o3o.  Ensivant  saint  Lois  leur  pastre 

Cheminent  jusqu’au  Chastel-Castre, 

Où  leur  routes  blanches  et  brunes 
S’acordent  à aler  en  Thunes, 

Sans  faire  longue  demourée  ; 

Car  li  rois  de  cele  contrée 
Devoit  par  droit,  bien  ierl  séu , 

Au  roi  de  Sezile  tréu , 

Que  trametre  ne  li  daignoit. 

De  l’autre  partie  il  faignoit 
2 54  o.  Qu’assez  tost  el  tens  à venir 
Déust  chrestien  devenir  ; 

Et  l’avoit  ains,  tant  s’iert  lié  ! 

A Saint  Lois  certefîé 

Par  lettres  dignes  de  créance. 

Acomplie  cele  acordance, 

Partent  de  Chastiau-Castre  à nage  , 

Et  vont  arriver  souz  Cartage , 

Un  chastel  bel  et  fort  et  frique, 

Quisiet  en  l’entrée  d’Aufrique; 

2600.  Mes  de  grant  flo  de  gent  armée 
Iertla  rive  toute  peuplée. 

Par  quoi  François,  aus  cols  les  targes, 

Entrent  en  batiaus  et  en  barges , 

Qu’à  terre  à fine  force  traient. 

Mau  gré  que  Sarazins  en  aient , 

Issent  à sec.  L’estour  commance, 

Où  maint  homme  pert  sa  chevance  , 
Tost  sont  cil  cle  là  si  menez, 

C’on  les  a de  fuire  estreoez , 

256o.  Etl’ost  ès  batiaus  se  recille. 

François  se  logent  en  une  ille. 

Li  cheval  environ  eus  pessent. 
Descouvréeurs  les  tentes  lessent 
Pour  savoir  quel  lieu  en  Fille  a. 
Soudoiers  a plus  de  mil  là. 

Tant  vont  la  voie  poibatue, 

Qu’entre  eus  ont  une  tour  véue , 

Âssés  gentement  façonnée  ; 

Leur  voie  ont  cele  part  tournée. 

25^0.  Comment  que  grant  gent  ihabonde, 
Il  l’assaillent  à la  réonde , 

Plus  joinz  que  personnes  ne  dancent. 
Tanti  traient,  et  tant  i lancent , 
Sans  semblant  de  récréa ntise  , 

Qu’à  fine  force  Font  conquise. 

Les  deffendéeurs  blons  et  mors. 
Prennent  ileuc  de  mort  le  mors  ; 

Et  François  , desquiex  nous  dison  , 

S’i  metent  comme  en  garnison . 
2680.  La  certaineté  connéue 
De  la  tour  ciramentéue 
Que  chrestiens  pour  prise  preuvent , 
Cil  de  la  contrée  s’esmeuvent , 
Comme  genz  de  tiex  fais  ireuses. 

A compaingnies  merveilleuses  ; 

Qui  n’ont  soing  d’eus  entrefaillir , 
Vont  cens  de  la  tour  assaillir. 

Pour  les  desmembrer  et  deffaire , 
Commencent  de  tous  lez  à traire. 
2590.  Par  cremetilleuses  visées, 

V oient  saietes  empénées , 

Quant  des  ars  getans  se  desmalenh 
Cil  d’en  haut  quarriaus  rede valent 
Sus  personnes  sages  et  sotes , 

Et  lancent  pierres  à tiex  Ilotes , 

Là  où  cil  de  bas  s’atropèlent , 

Et  grant  plenté  en  escervèlent. 

Li  mortchiéent  les  chières  taintes* 

A saint  Lois  en  vont  les  plaintes. 
2600.  La  tencon  greveuse  descrite , 

Grant  foison  de  gent  et  d’élite , 

De  laquelle  l’illete  ondoie , 

O ses  mareschaus  i envoie  ; 

Cele  part  cheminent  batant. 
Sarrazins,  dont  il  a là  tant , 

Lessent  l’assaut  ; vers  eus  se  virent  ; 

Leur  rens  ordenent  et  atirent  ; 

Le  fio  d’entr’eus  s’entredéboute  ; 

Li  huz  est  granz,  fière  la  doute , 

Quant  à l’entr’aprocher  s’esgaient. 

2610.  Archiers  et  arbalestiers  traient  » 

Qui  en  tiex  frais  premiers  se  rangent. 
François  bien  tost  après  desrangent  ; 

Petit  péureus  de  périr 
Se  vont  ès  Sarrazins  férir, 

Desquiex  il  font  les  rens  trembler. 

La  noise  enforce  à l’assembler. 

Li  coüart  failli  se  reponnent  ; 

Corz,  et  tabours,  et  trompes  sonnent. 

Là  où  les  presses  sont  plus  druës, 

2620.  le  chaple  aus  espées  nues  , 

Aus  fauchons,  aus  coutiaus  à pointes  , 

Si  merveilleus , que  les  plus  cointes 
N’ont  ores  seing  de  vanteries. 

Hyaumes,  haubers,  tacles,  cuiries, 
Fondent  par  les  granz  cops  et  fraingnent. 
Armes  trenchanz  en  chars  sebaingnent; 
L’un  d’entr’eus  l’autre  deshonneure  ; 

Maiz  en  a là  qui  à cele  heure 
Vousissent  estre  à Clerevaus. 

263o.  Bas  entre  les  piez  des  chevaus, 

Qui  vont  esm cuvant  la  poudrière  , 

Est  sanglante  la  sablonnière 
Du  sanc  que  des  cors  s’entretraient. 

Li  navré  à mort  si  fort  braient, 

Si  hautement , et  longue  pièce, 

Qu’il  pert  que  le  firmament  chièce , 

Là  où  il  braient  et  murmurent. 

François  tant  de  peine  i endurent , 

Si  comme  au  férir  se  soutillent , 

Que  Sarrazins  fuiant  s’en  billent. 
b/|0.  Aucuns  d’eus  afichent  et  jurent 

Qu’en  leur  vivant  tel  perle  n ’urent, 

Con  la  journée  orent  éue. 

Cil  qui  la  tour  ont  deffendue 
Descendent  bas , et  hors  s’en  issent  ; 

O les  autres  le  lieu  guerpissent. 

La  plenté  de  gent  qui  là  ière 
S’en  revient  toute  à l’ost  arrière. 

Li  nobles , qui  d’eus  ont  les  cures , 

Content  au  roi  leur  aventures 
65o.  Et  des  Sarrazins  le  dommage. 

Lendemain  assiègent  Cartage. 

Là  se  va  li  oz  abrivant. 

Le  premier  jeudi  ensivant , 

Fait  li  rois,  par  le  retaillier, 

Cinq  censarbalestiers  baillier, 

Qui  son  vouloir  pas  ne  desdient 
A ceus  qui  le  navie  guient 

Et  de  ce  le  vont  entestant, 

Et  chevaliers  estranges  tant , 

Selonc  ce  que  les  l’en  tria  , 

2660.  Que  quatre  batailles  i a. 

Li  marinier  mult  les  honneurent , 

Qui  tost  après  à l’assaut  queurent. 
Pardevers  eus,  que  qu’en  doie  estre  * 
Commence  la  huë  à nestre , 

Laquele  fait  tentir  les  roches , 

Car  quarriaus  issent  jà  des  coches , 

Si  con  pierres  les  en  erriflent  ; 
Chailloz  braient;  saietes  sifflent  ; 

Tout  tiengnent  les  penons  à cole. 
2g^0a  Pierres  chiéent,  feu  grézois  vole, 

Que  cil  des  creniaus  aler  lessent  ; 
Trez  et  chevrons  par  terre  bessent , 
Plutost  que  tempeste  ne  foudre. 
Serjanz  meurent  ; li  airs  s’empoudre. 
Comme  par  breuillaz  ou  par  nîèle. 

En  touz  les  vaissiaus  n’a  eschièle  , 
Tant  soit  laide,  ne  contrefaite , 

Con  ne  r’ait  là  endroit  atraite  ; 

Et  seront  aus  murs  apuiées , 

2680.  Ainz  qu’eles  soient  estuïées. 

Devers  mer,  joingnant  du  rivage 
F u l’assaut  hydeus  à Cartage  , 

Car  en  pluseurs  liens  s’entreblècent , 
Crestiens  leur  esehièles  drècent  ; 

Le  flo  d’eus  aus  creniaus  les  plante  ; 

Là  en  i a plus  de  soissante  , 

Se  menconges  ci  n’aeueillons. 

Serjanz  queurent  aus  escbillons, 

Courans  comme  après  souris  chates , 

2690.  Qui  les  mains  garnies  de  plates , 

Les  espaules  d’armes  frétées  , 

Et  les  targes  sus  eus  getées , 

S’en  vont  amont  au  miex  marchier. 

Bas  resont  li  François  arcliier  ; 

Et  ceus  qui  ont  les  arbalestes , 

Aus  creniaus  traient , près  des  testes  , 

Où  tant  de  gent  Sarrazine  a, 

Si  droit  qu’entre  eus  si  hardi  n’a 
Qui  ost  esgarder  vis  à vis 
2700.  Ceus  qui  vers  eus  puient  d’avis , 

Et  de  si  près  jà  les  essaient , 

Qu’ausgrans  cops  lancier  s’entrepaient. 
Par  ire , et  par  désespérance 
La  noise  sus  les  murs  commence, 

Où  nus  hons  ne  se  renvoisa. 

Toute  la  gent  que  li  rois  a , 

Et  qui  s’est  o lui  arréée , 

Se  retient  d’autre  part  serrée 

En  conroi;  nul  ne  s’en  esloche, 

2710*  Car  tropgrant  peuple  les  aproche  , 

Tout  entalenté  de  leur  nuire. 

Là  véissiez  cointises  bruire 
Et  aval  le  vent  freteler , 

Hjaumes  à or  estanceler , 

Et  clers  bacinez  à visières. 

Tant  r’a  panonciaus  et  banières 
Es  oz  contraires  fremissanz, 

Et  destriers  de  pris  hennissanz, 

Blans,  noirs,  bruns,  bais,  baucens  et  bailles, 
2720.  Que  tuit  li  renc  et  les  batailles 
En  resonnent  et  resplendissent. 

Sarrazins  comme  chiens  glatissent. 
Menesteriex  leur  tons  debroissent  ; 
Trompes  bondonnent  ; tabours  coissent. 
Qui  les  deus  oz  de  guerre  appellent. 

Li  renc  de  toutes  partz  destelent. 

Plustost  que  senglier  ne  va  viautres , 

Se  vont  les  uns  férir  ès  autres, 

Comme  genzde  combatre  gloutes. 

2700.  Après  les  lances  c’on  a routes, 

Desqueles  il  font  ores  planches , 

Giètent  mains  aus  espées  blanches 
Et  à autres  basions  plaisanz. 

Cops  périlleus  et  ineffaisanz 

C’on  lesse  aler  aus  braz  virer , 

I font  maint  homme  soupirer 
Que  mort  périlleuse  desvoie. 

A bref  parler,  ge  qu’en  diroie  ? 

Du  camp  lessier  est  en  saisirine, 

27^0.  Qui  qu’en  soit  lie  , gent  sarrazine  ; 

Et  toutl’efforz  de  leur  communes 
Le  grant  cours  se  fuirent  vers  Thunes, 
Où  deus  lieues  ot  seulement. 

El  point  de  leur  departement 
Orent,  tant  se  furent  coitié^ 

Li  marinier  si  esploitié , 

Que  comme  en  leur  propre  héritage 
S’estoïent  féruz  en  Cartage 
Et  esgaudis  par  les  charières. 

2750.  Aus  creniaus  sont  jà  les  banières  , 
Selonc  ce  que  l’en  les  i drèce. 

Li  saint  rois  en  a grant  léèce  , 

Qui  jusqu’à  la  vile  ne  fine , 

Où  passèrent,  en  cel  termine, 

De  mort  dure  et  douteuse  l’arche, 
Yandosme  et  li  quens  de  la  Marche; 
Du  siècle  gerpirent  la  banne. 

Si  fist  le  comte  de  Vianne, 

Tout  n’éustil  plaie,  ne  boce. 

2760.  Si  fist  celui  d’Arse  en  Escoce  > 

Sans  ce  qu’aucun  d’eus  languis t an. 

Lors  i mourut  Jehan  Tristan , 

Duquel  nommer  ge  me  descombre  , 

Et  d’autres  hauz  hommes  grant  nombre , 
Qui  puis  leur  païs  ne  revirent. 

Sarrazins  tant  de  gent  cueillirent 
Par  irions^  et  par  vaus,  et  par  plaine, 
Qu’ausi  con  chascune  semaine 
Requistrent  François  asprement. 

277°J  La  guerre  enforca  durement 

Jour  après  autre  ; et  endementre 
Fu  malade  de  flux  de  ventre 
Li  rois  o fièvre  continue , 

Qui  de  garison  est  si  nue , 

Que  la  mort  à maint  homme  livre  ; 

Et  trespassa  , selonc  cest  livre 
Liquiex  me  fait  certain  et  sage , 

Dedans  le  chastel  de  Cartage  , 

Que  l’en  conquist , si  con  ge  dis , 

2780.  L’an  mil  deus  cens  soissante  dis , 

Lendemain,  se  faus  n’est  ci  nostre. 

De  Saint  Barthélemi  l’apostre. 

Les  entrailles  de  lui  ostées 
Furent  à Palerme  aportées , 

Où  par  eles , puis  que  là  vindrent  , 
Pluseurs  biaus  miracles  avindrent» 

En  un  escrin  fort  et  serré 
Relurent  ses  os  enserré  : 

Desquiex  a ores  grant  partie 
2 7 9°*  A Saint-Denis,  en  Fabaïe. 

Le  jour  et  l’eure  proprement, 

Que  Diex  par  son  commandement 
Ot  Famé  Saint  Lois  ravie , 

Vint  souz  Cartage  à grant  navie 
Plaine  d’enfanz,  de  maintes  mères, 

Li  rois  de  Sezille  et  ses  frères. 

Du  duel  des  François  non  sachanz  , 
Arrivent  à joie  et  à chanz. 

Mariniers,  qui  de  ce  se  painent , 

2800.  Diex!  quel  noise  ès  vaisiaus  demainent 
Tabours , et  trompes  , et  léus. 

Mes  quant  li  voirs  est  connéus. 

Est  tost  li  oz  desapertiz. 

En  pleur  est  leur  déduit  vertiz  , 
Quid’estre  dolenzlesen  erre. 

Li  rois  Challes  descent  à terre  , 

Et  monte  el  palefroi  ambiant. 

De  son  courrouz  ne  fait  semblant , 

Plus  que  s’il  n’i  donnas!;  deus  minces. 
2810.  Contre  lui  vont  barons  et  princes. 

En  soupirant,  et  à vois  quasses 
Le  saluent , les  chières  basses , 

Et  cil , sa  raison  desliant , 

Les  rebenéist  en  riant. 

A lie  voult , et  à raison  fort , 

Comme  homme  de  grant  reconfort, 
Chevauche,  en  celant  son  courage , 

Grant  aléure  vers  Cartage. 

Pluseurs  foiz  en  son  cuer  recense  , 

252o.  Que  s’il  rnonstroit  ce  que  il  pense, 

L’ost,  qu’environ  lui  crier  oit, 

Plus  et  plus  se  desvoieroit, 

En  la  retournée  otroiant , 

Et  en  seroïent  luit  joiant 
Sarrazins,  qu’il  veut  c’on  requière. 

Porce  ne  fait  signe  ne  chière, 

Ne  ne  s’est  à ire  esméu. 

Tant  va  que  son  frère  a véu , 

Qui,  ens  en  l’eure  ainz  sa  venue 
2800.  Avoit  à Dieus’ame  rendue. 

Lors  ne  cuidiez  qu’il  ne  gémisse. 

Quant  il  li  plaist  que  de  là  isse, 

Sanz  penser  essoine  nesune , 

Vient  aus  pains,  et  sa  gent  aune, 

Dont  les  rens  sont  en  lacueillons. 

Ses  tentes  et  ses  paveillons 
Fait  par  ordre  mettre  et  semer 
Du  lonc  delà  rive  de  mer  , 

En  tel  sens  que  l’autre  ost  eschieve 
2840.  Assez  plus  de  demie  lieve. 

Un  jour  y pour  les  desbareter  , 

Vindrent  Sarrazins  paleter, 

Qui  nel  firent  pas  en  oiseuses. 

A compaingnies  merveilleuses 
De  gens  courtoises  et  d’enfrunes, 

Aveuc  eus  fuli  rois  de  Thunes, 

Qu’il  doutent , comme  enfanz  fait  verges. 
Crestiens  issent  des  herberges, 

D’eus  defendre  tous  avisez. 

285o.  Tost  sont  en  conrois  devisez. 

Des  réaumes  et  de  l’empire, 

Li  rois  G halles  l'es  siens  atire, 

Que  joingnant  des  autres  embarre  ; 

A u si  fait  li  rois  de  Navarre  , 

La  qui  gent  n’a  talent  de  fuire, 

A Saint  Lois  par  sens  conduire 
Où  des  trompes  sont  grans  les  sons. 

Est  là  le  comte  de  Sessons, 

Armez  d’armes  qui  li  allèrent, 

2860.  Sanz  qui  congié  lors  desrengièrent , 

Plustost  que  vent  ne  maine  paille. 

De  cele  méismes  bataille, 

Hue  et  Gui  de  Baucey , deus  frères, 

A veuc  eus  li  filz  et  li  pères 

2870. 


2880. 


2890. 


De  Preceigni , qui  les  si  virent  , 

Entre  Sarrazins  s’embatirent , 

Bruiant  comme  foudre  et  à certes; 

Mès  si  con  Diex  seufre  les  pertes, 

Plus  grans  , plus  petites , ou  teles  , 

L’en  na  sot  puis  d’entre  eus  nouveles. 
Le  vent , qui  le  sablon  le  voit , 

François  si  durement  grevoit , 

En  les  conduisant  vers  leur  route  , 

Qu’il  ne  véoïent  comme  goûte; 

Par  quoi  qu^nt  cil  des  rens  s’escoudrent, 
Li  autre  mouvoir  ne  se  voudrent. 
Sarrazins  qui  là  s’arrestèrent 
Sans  assembler  s’en  retournèrent. 

Autre  fois , selonc  la  cronique  , 

Par  qui  li  voirs  tentist  et  clique 
Duquel  rimer  ge  me  renvoise, 
Revindrent  cil  menans  tel  noise, 

Comme  se  mau-fez  les  tenissent. 

Leur  voiz  sonnent  et  retentissent 
Plus  horriblement  que  tonnerre  ; 

Les  tentes  approchent  grant  erre  , 

Où  crestiens  ont  leur  repaire. 

Cil  qui  là  les  entendent  braire 
En  leur  venir  premièrement , 

Crient  à l’arme  clèrement , 

C’on  ne  face  aus  François  moleste. 

L’ost s’efforce , cliascun  s’appreste. 
Personnes  pales  et  rouventes 
Issent  ès  chans  tout  hors  des  tentes  , 

Prezà  guerre  c’on  n’es  assaille. 

El  premier  front  est  la  piétaille  ^ 

Qui  des  gens  d’armes  se  devise. 
L’oriflambe  r’est  au  vent  mise  , 

Aval  lequel  va  ondoiant 
2900.  Le  cendal  simple  roujoiant , 

Sanz  ce  qu’autre  euvre  i soit  pourtraite. 
Entour  s’est  l’ost  de  France  traite , 

Où  mainte  cointise  fretele. 

Trompes  sonnent  ; la  noise  esttele, 

Qu’il  péri  que  terre  fondre  doie. 

François  meuvent  î criant  Mon  joie, 

Pour  courre  à leur  ennemis  seure  ; 

Et  cil  tournent  les  dos  en  l’eure  , 

C’on  n’es  voit  à la  mort  gagent. 

2910.  Li  rois  de  Sezile , et  sa  gent , 

Va  après,  non  pas  droite  voie  , 

Comme  en  poursivant  lescostoie  , 

Sans  ce  que  eus  aille  assemblant  ; 

Puis  font  lui  et  li  sien  semblant 
Que  par  doutance  faire  vueillent. 

Li  desbareté  se  racueillent  ; 

Chroniques.  T,  VIII.  — Branche  des  royaux  lignages,  8 


1 1 4 BRANCHE  (1270) 

Après  le  roi  Challes  descochent, 

Seionc  le  dit  qu’aucns  reprochent  ; 

S’il  est  qui  fuie , assez  sera 
2Q2°,  Qui  pour  mesfaire  chacera. 

François,  si  con  ces  vers  descri  vent. 

S’en  vont  grant  erre  -,  et  cil  les  si  vent , 
Huanta  val  la  sablonnière 
Près  de  demie  lieuë  entière. 

Grant  bruit  niainent  en  leur  repaires. 

Bien  va  , ce  pensent , ii  afaires. 

La  troute  d’eus  son  plaisir  a , 

Mès  par  tens  autrement  ira. 

De  mauvèse  heure  le  jour  virent, 

2930.  Car  tuit  li  fuiant  se  revirent, 

Par  signes  que  li  rois  fait  faire , 

Vers  l’autre  ost,  qui  leur  est  contraire. 
Plustost  que  poissonnez  ne  noent, 
Crestiens  Sarrazins  encloent 
Comme  tous  , à cele  reprise, 

Entre  eus  et  la  mer,  de  tel  guise , 

Que  ceus  que  l’en  i hostela 
Ne  pevent  fuire  cà  ne  là  , 

Tant  sachent  tost  esperonner. 

2940.  Lors r’oïssiez trompes  sonner, 

Corz,  tabourz,  flageus,  et  chevrètes  ; 

Et  véissiez  d’espées  notes 

Geter  en  diverses  manières , 

Braz  enciser,  et  fendre  chières. 

L’un  mort  sus  l’autre  craventer, 

Gent  sarrazine  espouventer , 

Qui  au  huer  et  au  glatir 
Yousissent  lores  estre  à Tyr , 

Ou  en  Lombardie  à Plaisance. 

2q5o.  Grant  nombre  d’eus  en  mer  se  lance. 

Là  les  embat , là  les  empile 
Li  bons  rois  de  Challes  Sezile  , 

Et  les  tourbes  qui  s’i  suplient  ; 

Tant  en  prennent,  tant  en  ocient , 

El  lieu  propre  où  soupris  les  ont. 

Que,  sans  ceus  qui  noiezse  sont, 

Lesquiex  on  ne  pour r oit  déliré  , 

Nesauroit  nul  le  conte  dire. 

Bien  tost  puis  la  confusion 
2960.  Que  vous  ores  devision, 

Où  Sarrazins  tiex  pertes  tirent , 

En  leur  vessiaus  par  mer  coururent 
Aveuques  les  Siciliens 
Tous  les  mariniers  crestiens, 

Si  con  li  haut  homme  requistrent. 

Cil  gaagnèrenl  et  conquistrent  , 

A grant  paine  eir  àcrierie , 

Des  adversaires  le  navie, 

Qui  à durs  assauz  et  à failles , 

2970.  Leur  aportoïent  les  vitailles, 

Joingnant  de  rive,  près  des  dunes. 
Après  revint  li  rois  de  Thunes  , 

Tout  nel  féist-on  demander  ; 

0 luitouz  ceus  qu’il  pot  mander. 

Près  de  ceus  qui  les  atendirent , 

Tentes  etpaveillons  tendirent  ; 

Et  se  histoire  ne  m’esserre 
Entr’eus  les  râlèrent  requerre 
Assez  tost,  guèrés  ne  targièrent; 

2980.  Mès  François  sus  eus  desehargièrent 
A cele  foiz  si  asprement } 

Et  si  très  doulereusement, 

Par  places  sèches  et  relentes , 

Qu’en  passant  paveillons  et  tentes 
Plaines  de  diverses  ouvraingnes , 

Les  chacièrent  jusqu’aus  montaingnes 
Sus  lesqueles  mains  chastiaus  sistrent. 
D’ileuques  au  retour  se  mistrent , 
Autrement  qu’ommes  recréanz. 

2990.  Par  les  loges  des  mescréanz , 

En  merciant  Dieu  rapassèrent, 
Etpristrent  quanqu’il  i trouvèrent^ 
Que  que  le  peuple  de  là  die  ; 

Puis  courut  une  maladie 

Sus  ceus  desquiex  ge  cont  nouvele  , 

Et  une  mortalité  tele  -, 

Et  de  si  venimeuse  orine , 

Que  François  et  gent  Sarrazine 
Qui  à la  mort  s’en  tr’envioient , 

0000.  Jour  après  autre  devioient  , 

Es  plains  chans,  en  maisons,  encrâtes, 
Soulivement  et  à grans  flotes  ; 

Par  quoi,  selonc  les  voir  disanz  , 

Il  pristrent trièves  à dis  ans, 

Sans  plus  parler  d’ires  aucunes, 

Par  convent,  que  li  rois  de  Thunes 
En  tel  manière  esploiteroit , 

Que  l’oir  de  France  paieroit , 

En  fin  or,  ne  targeroit  guères . 

3o  10.  Les  despenz  que  li  et  ses  pères , 

L’ame  duquel  est  ore  en  joie  ! 

Orent  ains  fait  en  cele  voie 
Pour  leurs  routes  là  ahannées  , 

Et  rendroit  toutes  les  années , 

Comment  qu’il  i éust  domage,  * 

Au  roi  Challes  son  tréuage, 

Duquel  il  dut  estre  rentiers 
Ausi  comme  ses  devanciers» 

Acomplies  les  acordances 
3oao.  De  de  us  parz,  selonc  leur  séances > 

3o3o, 


5o4o. 


François  autrement  besoin^nèrent. 
En  mer  entrent;  terre  esloignèrent 
Uns  à duel , antres  à janglois. 
Edouart^  filz  au  rois  Anglois  , 

Qui  souz  Cartage  iert  arivez , 

Ainz  que  cil  fussent  desrivez, 

Et  tint  puis  de  terre  grant  acre  , 
Se  fist  d’ileuc  passer  en  Acre , 

A compaingnies  grans  et  beles* 
âprès  ce,  li  dist  l’en  nouveles. 

Que  ses  pères  iert  trespassez. 

Cil , qui  en  lermoia  assez  , 

Refist  apareillier  son  erre  , 

Et  s’en  revint  en  Angleterre 
Où  puis  menja  sus  maintes  napes* 
François  arrivèrent  à Trapes  ; 

Là  perilla  lors  par  tempeste 
Mainte  bele  nef  à haut  feste. 

Li  rois  Tybaut , s’à  faus  ne  fine, 
Mourut  en  icelui  termine , 

Tout  li  despléust  li  coitiers , 

Et  Alfons,  li  quens  de  Poitiers . 
Qui  r’iert  un  des  plus  excelle  ns  ; 

Si  fist  Pierres  li  chambellans  ; 


Ces  trois  mist  la  mort  en  son  cerne. 
L’oir  de  France  vint  à Paterne 

O les  routes  à lui  enclines  ; 

Puis  passa  le  far  de  Meschines  , 

Calabre  , ou  a mainte  garenne  , 

3o5o.  Et  Puille  jusques  à Martrenne  , 

En  quel  cité  main  hostel  a. 

D’un  cheval  ehay  près  de  là, 

De  douleur  et  d’angoisse  aceintey. 

Comme  cele  qui  iert  enceinte  , 

Ysabel  femme  au  roi  de  France  , 

Et  trespassa  puis  à Cousance, 

Selonc  ce  que  Diex  destina. 

L’ost  de  France  tant  chemina 
Par  pais  de  gent  habité 
3o6o.  Qu’il  vint  à Paris  la  cité. 

Là  virent  aucuns  ses  commères. 

Saint  Lois  et  Âlfons  ses  frères 
Furent  des  cofres  desserrez  , 

Et  à Saint  Denis  enterrez. 

Madame  Ysabel  remist  an 
Là  endroit  ; et  Jehan  Tristan , 

Cil  qui  saint  Lois  i asistrent. 

Son  chamberlenc  àsespiés  mistrent. 

Or  reveuil  rimer , sans  recroire, 

6070.  De  Phelippes  le  tierz  histoire, 

Et  comme  preudons  se  maintint 
Tant  com  le  règne  en  sa  main  tint, 

Et  qu’après  ce  morcli  mort  sûre 
A Perpeignan  de  sa  morsure. 

Après  les  griez  et  les  rancunes 
Que  François  souffrirent  en  Thunes* 
Où  Saint-Loïs  lessa  le  monde; 
Droitement,  l’année  seconde, 

Fu  ses  fils  Pheîippes  li  tiers 
5o8o.  Couronnez  com  droiz  heritiers 
Des  mains  l’évesque  de  Sessons  ; 
Car,  se  menconge  n’empressons, 
Morz  iert  à Rains,  en  celui  terme, 

Li  pastres  qui  les  rois  conferme , 
Sanz  demander  tonniaus  ne  pippes. 

Il  tierz  an  que  li  rois  Pheîippes 
Reçut  la  couronne  en  sa  teste 
Fit  li  quens  de  Foirs  tel  moleste , 

Si  con  mautalent  le  renta, 

5ogo.  Qu’en  Toulousan  li  cra venta 

Un  chastel,  où  mainte  personne 
Iert  o Girart  de  Casebonne. 
Plusieurs  serjanz  li  fist  ocire. 

Quant  li  rois  Pheîippes  oit  dire 
Et  l’en  li  a ramentéu 
Le  dornage  qu’iî  a eu, 

Qui  de  guerre  est  commencement, 
Ses  oz  mande  hastivement  ; 

Tout  die-on  c’est  pour  foloier  ; 

3 100.  H va  sus  le  conte  ostoier. 

François  errent  tant  que  il  viennent 
Es  floz  qui  à lui  appartiennent 
Par  cens,  par  dismes  et  par  detes. 
Fourriers  se  fièrent  es  villetes 
Qui  de  tout  perdre  ardent  et  frient  ; 

Biens  saisissent  ; vilains  ocient  ; 

De  leur  sanc  méismes  les  fardent  ; 

Yeves  estrepent  ; maisons  ardent  ; 
Plusieurs  bues  péust-on  là  cuire. 

5i  10.  Païsans  s’en  vont  au  rniex  fuire. 

Aucun  d’eus  vousist  estre  au  Liège. 
François  metent  à Foirs  le  siègu. 

à O 

Li  quens,  qui  plus  ne  puet  contendre. 

Se  vient  au  roi  à merci  rendre , 

Et  cil  courroucié  de  sa  paine  , 

En  France  aveuc  lui  l’en  amaine 
Sanz  courre  de  lance  de  fresne. 

Fu  un  an  entier  à Biauquesne. 

Li  rois  qui  le  lessa  estordre, 

3 1 20 . Li  donna  de  chevalier  l’ordre , 

L’an  passé,  si  con  g’entendi , 

Et  tout  son  pays  li  rendi. 

Phelippes  après  ce  se  marie  > 

Car  il  prent  à famé  Marie , 

Se  fauseté  ne  comancons, 

La  fille  au  duc  des  Brebancons. 

Mort,  qui  par  son  mors  tout  desbarre, 
Prist  puis  Henri  roi  de  Navarre. 

Cil  iert , cornent  que  l’en  l’ataingne , 

5i3o.  Conte  de  Brie  et  de  Champaingne  , 

Une  contrée  bonne  et  fine. 

Grant  duel  en  mainne  la  reine. 

A poi  qu’ele  ne  s’en  besille. 

Lors  trama  nd  Jehanne  sa  fille 
En  France , et  prie  qu’au  roi  place 
Qu’o  ses  enfanz  nourrir  la  face , 

Car  encor  en  berz  reposoit 
Ne  garder  o soi  ne  l’osoit  ; 

Et  cil  l’otroia  doucement^ 

5 i4o . Qui,  sanz  trop  grant  pourloingnement 
Envoia  là,  corne  par  grâce 
De  Biau-Marchès  mesire  Eustace , 

Pour  ce  que  gent  i a asprete, 

Garder  les  droiz  à la  fillete, 

Qu’aucun  homme  ne  li  niast; 

Laquele , ainz  qu’ele  deviast, 

Fu  couronnée,  hors  d’enfance. 

De  Navarre  et  de  toute  France. 

L’an  mil  deus  cens,  puis  que  d’ileuques 
5i5o,  Et  soissante  quinze  anz  aveuques  , 

Qui  qu’en  aille  plus  desserrant  , 
Trespassa  du  siècle  Ferrant 
L’ainz-né  filz  au  roi  de  Castele  , 

Qui , si  comli  certains  revèle, 

Ot  a famé,  que  qu’aucun  lise, 

La  suer  au  roi  de  France  prise. 
Duquel,  quant  li  sien  î’enterrerent , 
Alfons  et  Ferrant  demourèrent, 

Si  con  li  voirs  va  remanant. 

3 160.  Cil  durent,  par  droict convenant  , 

Le  réaume  en  leur  mains  tenir  ; 

Mes  nul  d’eus  n’i  pot  avenir. 

Le  père  au  mort  tant  faire  osa 
Que  tous  deux  les  en  desposa 
Et  fist  couronner  son  filz  Sanclie. 

La  seur  au  roi  de  France,  Blanche 
Ne  pot  avoir,  tant  séust  faire , 

En  cele  contrée  douaire 
Pour  cri  ne  pour  ramentevoir. 

0170.  Quant  ses  frères  en  sot  le  voir  , 

Duel  en  ot , mès  il  le  cela 
Et  transmist  Jehan  d’Acre  là  , 

Li  quiex  la  ramena  en  France. 

Li  quens  d’Artois , à ma  créance , 
Visita  Sezile  à cel  erre. 

Aymes,  frère  au  roi  d’Engleterre, 

Espousa  sa  suer  cele  année , 

Quant  selonc  Feuvre  disposée , 

Ot  esté  , ce  dit  le  savant , 

3 180.  Famé  au  roi  de  Navarre  avant. 

L’an  ^ sau  certain  sui  adesanz  r ’ 

Mil  de  us  cens  soissante  seize  ans , 

Fist  li  rois,,  qui  s’ire  révélé  , 

Défier  le  roi  de  Castele  , 

Et  mena  ses  oz  prests  à guerre , 

Tost  après  jusqu’en  Sauveterre 
Une  vile  bonne  à devise , 

A l’entrée  d’Espaigne  assise. 

Quant  li  rois  et  li  sien  là  furent  , 

5 190.  Cil  du  privé  conseil  connurent 

Qu’il  n’iert  pas  tens  de  Festriver , 

Car  il  estoïent  sus  Fiver 

Et  la  gent  de  leur  compaingnie 

lert  de  viande  mal  garnie  ; 

Par  quoi  plus  ileuc  ne  se  tindrent  ; 

En  France  arrière  s’en  revindrent. 

Ainz  que  Fost  dont  ge  mie  n’erre 
Fust  arrivez  à Sauveterre, 

Se  r’iert  d’ostoier  abevrez  , 

3200.  Li  quens  d’Artois  du  roi  sevrez, 

Errant  par  prez  et  par  marcheis 
Par  Eustace  de  Biaumarcheis, 

Qui  ei  chastel  de  Pampelune , 
lert  asseyiez  de  la  commune , 

Laquelle  ne  daignoit  lors  faire , 

Biens  nule  qui  leur  déust  plaire  ; 

Granz  et  petiz  le  despisoient. 

O le  devant  dit  conte  estoient, 

Garniz  de  maint  destrier  liart, 

32  10.  Cil  de  Foirs,,  Gaston  de  Béart, 

Qui  sougiez  sont  à la  couronne. 

De  Toulouse  et  de  Carcassonne , 

R’ot  la  gent  si  très  bele  pile , 

C’on  les  esinoit  bien  à vingt  mile. 

Là  est  li  bruiz  de  ceux  qui  tancent. 

Lesoz  en  Navarre  se  lancent. 

Au  feus  esprendre  et  alumer, 

Font  tost  la  contrée  fumer. 

Par  eux  i pert  maint  homme  membre. 
3220.  La  veille  de  la  mi  septembre 

Fichent  par  jardins  et  par  plentes 
Devant  Pampelune  leur  tentes. 

Pour  ceus  de  léanz  esveiller  , 

Queurent  engins  apareillier. 
Engingnéeurs  au  faire  suent  ; 

Mangoniax  et  perrières  ruent» 

Vers  la  vile,  où  li  fossé  bâtent, 

Pierres,  murs  et  maisons  abattent. 

Cens  qui  là  declanz  se  reposent, 
Sueffrent  l’assaut,  mès  issir  n’osent 
Une  seule  heure  en  la  semaine. 

Li  quens  d’Artois  si  les  demaine 
Qui  prests  d’amender  leur  outrages 
Li  trament,  par  païz  messages 
Merci  requéransà  voiz  mole. 
Endementres  c’on  en  parole  , 
Queurent  li  piéton  à granz  sortes 
Assaillir  les  murs  et  les  portes; 

Tant  s’efforcent,  tant  i entendent 
Que  léanz  ès  rues  s’estendent , 

Criant  , quand  iis  sont  ainsi  ens  . 

« A la  mort!  » aux  citeiens. 

Tout  tuant  la  vile  renverchent. 
Hommes  et  famés  de  sanc  merchent  ; 
Et  par  charbons  ardanz  qui  bruient , 
Grant  part  de  la  cité  destruient. 

Si  malement  l’ont  enhasée, 

Qu’assez  tost  fu  toute  embrasée  , 

Sanz  i lessier  huis  ne  fenestres. 

Ne  fustli  quens,  qui  d’eus  iert  mestre 
Qui  en  rues  et  en  requoiz 
Les  fist  à paines  estre  quoiz. 

De  cele  grant  desconvenue 
La  vile  à son  droit  revenue 

Selonc  ce  qu’elle  s’estendi. 

Tout  le  réaume  se  rendi. 

L’an  de  ces  choses  droitement, 
Fin  a par  empoisonnement 
C’on  voit  souvent  sus  les  sains  né, 
3260.  Lois,  le  filz  au  roi  ai  ns-né. 

Venin  sa  vie  li  descrut. 

De  laquel  chose  l’en  mescrut, 

Si  comme  es  croniques  véïsmes, 
Un  homme  de  la  court  méismes, 
C’on  nommoit  Pierre  de  la  Broce. 

Cil , ce  sot  maint  prélat  à croce , 
Si  traîtreusement  ouvroit 
Qu’au  roi  d’Espaigne  descouvroit, 
Que  l’en  ne  li  féist  nuisance , 

3270.  Tous  les  secrez  du  roi  de  France. 
Par  quoi  cele  euvre  connéue 
Et  très  certainement  séue , 

Selonc  ce  c’on  en  dut  apprendre , 
Li  rois  Phelippe  le  fist  pendre. 

L’an,  ce  sachent  clers  et  devins, 
Mil  et  deux  cens  et  quatre-vingts 
Se  tournèrent  cil  de  Sezile , 

Qui,  par  un  communal  concile 
Qu’en  leur  contrées  espandirent, 
0280.  Au  roi  d’Arragon  se  rendirent. 

Tuit  li  François  qu’entr’eus  trouvèrent, 
Ocistrentet  emprisonnèrent. 

Li  rois,  plain  d’ire  et  de  pesance, 

Tramist  Charles  son  filz  en  France  5 
De  secours  querre  se  pena. 

Tant  fit  qu’aveuc  lui  emmena, 

Pierre,  qu’en  rimes  ajancon, 

Frère  au  roi,  conte  d’Âlancon; 

O ceus  garniz  de  genz  eslites , 

0290.  Qui  tindrent  ceste  contez  quites, 

Si  comme  Dammartin , Bourgoingne, 
Artois,  Montmorency,  Bouloingne, 

A voix  de  trompes  loing  oïes  , 

Et  à bannières  desploïes, 

Passèrent  comme  gent  hardie , 

Touscane,  après  la  Lombardie, 

Puille  ; et  puis  , si  com  l’escrit  donne, 
Calabre  jusqu’en  la  Gasconne. 

Leur  ennemis  maintesfoiz  quistrent  ; 

3oo.  Mes  onc  à plain  ne  se  mistrent. 

El  tens  que  François  ceus  quéroient 
Que  métré  à la  mort  espéroient , 

Li  tramist,  tiex  fu  ses  courages, 

Pierre  roi  d’Arragon  messages 
Par  les  quiex  , qui  ci  dira  voir, 

Il  fit  au  roi  Challes  savoir 


(1280)  DES  ROYAUX  LIGNAGES.  3 2Q 

Que  s’il  osoit  tel  plait  bastir , 

Qu’à  ce  se  vousist  en  hastir 
De  bon  cuer  et  à liée  chière , 

33io.  Qu’en  juin  g,  la  journée  première , 

Fut,  sans  querre  suites  ne  gandes, 

Vers  Bourdiaussus  Gironde,  ès  landes 
Qui  sont  loing  delà  durement, 

0 cent  chevaliers  seulement , 

Les  meilleurs  qu’il  pourroit  trouver. 

Et  garniz  pour  eux  esprouver 
En  tel  guise  comme  ils  voudroîent , 

Il  et  cent  autres  i seroient  ; 

Et  verroit  l’en  adont  sanz  faille 
5320.  cent  contre  cent  bataille  , 

Qui  qu’en  déust  pleurer  ne  rire  ; 

Et  qui  lors  en  auroit  le  pire , 

Faillies  fussent  ses  bontez  , 

Pour  touz  jours  mais  estre  ahontez. 

Challes,  liez  de  cel mandement, 

L’otroia  très  hardiement, 

Gomme  preuz  et  aséurez. 

Li  faiz  fu  des  deus  parz  jurez. 

Garniz  d’armes  et  de  viandes  , 

335o.  Vindrent  au  terme  mis  ès  landes 
Challes  et  ce  us  de  sa  sivarice. 

Si  fu  ses  niez  li  rois  de  France 

Qui  moult  lama;  bien  i parut; 

Mes  onques  ne  s’i  apparut 
Lirois  Pierres,  qui  cele  emprise 
Ot  premier  pourchaciée  et  quise 
Par  son  orgueil  si  baudement , 

Se  ce  ne  fut  celéement. 

François  huit  jours  là  aten dirent. 

354o.  Après  ce  d’ileuc  se  partirent , 

Li  dur  maigre  , et  li  gras  molet. 

Un  cardinal,  Jeban  Cholet, 

Véant  que  leur  voie  iert  périe, 

Préescha  lors  la  croizerie  , 

Disant  : qui  la  croiz  saisiroit, 

Et  sus  ceus  d’Arragon  iroit , 

Il  seroit,  sanz  autres  médités. 

De  ses  pechiezassouls  et  quites. 

Mainte  personne  pecheresse , 

555o.  L’envaï  pour  cele  promesse 
De  laquele  il  se  renvoisa. 

Li  rois  méismes  se  croisa  ; 

Aveuc  lui,  sanz  Ions  intervalles 
Ses  deus  filz , Plielippes  et  Challes. 

O ceus  que  nous  ramentevomes 
Grant  plenté  d’autres  Riches-hommes. 

Cil  de  Sezile  adont  s’esmurent  ; 

Par  mer  devant  Naples  coururent , 

À trop  grant  gent  qu’en  vessiaus  mistrent. 
336o.  Le  prince,  filz  le  roiz,  là  pristrent , 

Qui,  de  gent  garni  povrement, 

Iert  issuz  contr’eus  folement. 

Arragonnois  qui  l’enmenèrent 
En  Arragon  l’enprisonnèrent. 

Challes,  qui  lors  iert  de  là  près, 

Ar  riva  quatre  jours  après  ,* 

Des  siens  ès  quiex  il  s’iert  fié, 

L’orent  jà  pluseurs  renié 
Par  barat  et  par  couardise  ; 

SSjo.  Mes  il  en  fist  après  justise. 

Après  ce,  poi  séjourna  là  : 

Vers  le  conte  d’Artois  ala  , 

Auquel  sa  venue  tardoit , 

Et  qui  lors  Calabre  gardoit. 

Leur  gent  par  le  pais  courut  ; 

Puis  advint  que  li  rois  mourut 
L’an  mil  deux  cens  quatre-vingt  quatre. 
La  mort  recourut  lors  abatre 
Se  fauseté  ne  romancon , 

538o.  Pierres,  li  conte  d’Alancon. 

Li  quens  d’Artois , hastif  de  guerre , 

Garda  lores  toute  la  terre 

Par  sec  et  quant  il  dut  plouvoir, 

Vers  qui  nul  ne  s’osa  mouvoir, 

Tant  éust  fierté  ne  vaillance. 

Phelippe,  filz  le  roj  de  France , 

Prist  cel  an,  ce  sot  mainte  dame 
Jehanne  de  Navarre  à famé. 

L’an  de  grâce,  au  certain  descoudre^ 
0090.  Mil  deux  cens  quatre-vingt  cinq  outre  , 
Phelippe,  qui  pour  Dieu  se  lasse  , 

A Toulouse  son  ost  amasse. 

Li  peuples,  de  guerre  en  saisine, 

Vers  Carcassone  s’achemine. 

D’ileuc  à errer  s’abandonne 
Tant  qu’il  se  herberge  à Nerbonne* 

Li  roi  si  sagement  i trace , 

Que  nés  et  galies  pourchace, 
Lesqueles  vivres  porteront 
54oo.  Et  touz  jourz  les  costoieront. 

Assez  briement  sont  si  emplies. 
Qu’aucuns  croient  qu’en  miex  garnies 
Homme  vivant  nes’abria, 

Puis  cele  heure  que  dé  via. 

Comme  à mort  navré  et  enferme, 

Li  rois  Artus,  qui  si  loue  terme 
Jlegna  el  réaume  de  Logres. 

Par  la  terre  au  roi  da  Maillogres , 

Où  lors  trouvast-on  maint  maingnen 
54io.  Cheminent  jusqu’à  Perpaingnen. 

L’ost,  près  des  ennemis  requerre, 

Entre  après  en  terre  de  guerre , 
Connestables  atropelez 
Et  ribauz  nuz  esturmelez. 

Cbascnn  d’entr’eus,  cliière  levée, 
S’espandent  aval  la  contrée, 
Hardiement  ans  aventures. 

Prennent  les  bues  par  les  pastures, 

Les  moutons  > les  brebiz  , les  vaches  ; 
542  0.  Es  maisons  joignant  des  estaches, 
Resaisissent,  s’au  voir  alons, 

Jumenz,  poulains  et  estalons; 

Et  ocient  , pour  tiex  loiers, 

Vilains  en  leurs  propres  foiers; 

Huches  rompent;  maisons  bruissent; 
Viletes  de  blez  des^arnissent. 

O 

L’un  d’eus  le  vent,  l’autre  le  donne. 
Puis  assiège  li  rois  Eonne  , 

Qui,  par  raison  de  son  ancestre  , 

343o.  Dut  au  roi  de  Maillogres  estre  ; 

Mes  Arragonnois  l’en  destournent. 
François  de  leur  armes  s’atournent . 
Plus  joinz  qu’espervier  n’est  en  giez , 
S’en  vont  vers  la  vile  rengiez, 

D’entrer  léanz  en  espérance. 

Serjanz  tendent;  l’assaut  commence 

A murs,  à portes  et  à tours; 

Quarriaus  se  plungent  en  atours 
Es  quiex  il  font  nouviaus  domages  ; 

344o • Pierres  traient  sane  de  visages, 

Car  li  cuir  et  la  char  encisent; 

Chailloz  larges  et  escuz  brisent. 

Et  fausent  pluseurs  cervelières. 

Li  navré  vuident  les  frontières. 

Cil  dedanz  trop  bien  se  deffendent  ; 

Et  non-pour-quant  trièves  demandent 
Jusques  au  tierz  jour  seulement. 

Du  roi  en  ont  otroïement  ; 

Par  pitié  leur  est  débonnaire  5 
5/i  5o . Et  il  qu eurent  un  grant  feu  faire  , 

Sans  porter  yaue  en  poz  n’en  seilles , 

Sus  une  tour  haute  à merveilles  , 

Pour  ce  qu’Arragonnois  séussent 
Leur  besoing  et  les  secourussent; 
Autrement  n’es  pevent  prier. 

Li  rois  refait  l’assaut  crier, 

Duquel  li  couart  s’esbahissent. 

Uns  et  autres  , qui  s’estourmissent , 

Du  lonc  de  l’ost,  en  fremissan  t, 

346o.  Revont  hors  des  tentes  issant, 

Et  raprochent  de  la  cité 
Les  tours  et  le  mur  garité. 

Dehors  Eonne  l’orgueilleuse, 

Qui  plainne  iert  de  gentdesdaingneuse, 

Foi  véritable  et  tost  tournée  , 

Fu  moult  aspre  la  retournée 
Que  les  oz  de  France  maintindrent  , 

Quant  arrière  à l’assaut  revindrent. 

Trop  ot  entr’eus  grant  crierie. 

Ne  tindrent  pas  à gaberie , 

5470.  Ce  que  cil  engingnier  les  cuident. 

A l’aprochier  quarriaus  desvu  ident. 
Serjanz,  qui  la  manière  en  sevent, 

Pierres  vers  les  murs  se  ressèvent , 

Unes  moi] lies  , autres  sèches. 

Des  hauz  creniaus  et  des  bretèches 
Ret raient  quarriaus  courz  et  Ions, 
François  sont  là  si  très  félons 

o 

Et  assaillent  à si  grau z sortes 
Qu’il  rompent  huis  et  brisent  portes, 

548o.  ^eur  ennemis  ans  jex  véans, 

Se  lancent  à force  léanz  ; 

Puis  commencent  par  la  cité 
A faire  une  mortalité 
Et  une  destruction  tele , 

C’onques  hons  ne  vit  plus  cruele. 

De  touz  costez  à ce  se  plient 
Que  quan  qu’il  encontrent  ocient; 
N’espargnent  famé  , filz  ne  fille. 

La  gent  qui  de  leur  mains  escrille^ 

S’en  va  toute  le  cours  fuiant  , 

5^9°  * En  la  mestre  yglise  estuiant. 

Aucuns  d’eus  leur  enfanz  regretent  ; 
Cil  de  France  aveuc  eus  se  metent, 
Car  huis  et  portes  en  refraingnent. 
Besiilent  touz  ceus  qu’il  ataingnent  ; 
Au  hydeusement  descrochier 
Prennent  à puier  el  clochier. 

Jà  sont  saisi  li  eschillon. 

Quant  li  bastard  de  Roussillon  , 

Qui  là  sus  s’iert  aie  bouter  , 

55oo.  Les  voit  contre  mont  arouter  , 

A eus  se  rent , sauve  sa  vie , 

Lui  et  toute  sa  compaingnie. 

Par  le  conseil  à cel  bastard  , 

Jà  soit  ce  qu’il  ne  fust  pas  tard. 

Passa  li  rois  et  ses  compaingnes , 

De  Pirre  les  hautes  montaingnes , 

Que  noif , ne  vent,  ne  glace  n’use. 
Assez  près  du  pas  de  l’Ëscluse  , 

Où  les  oz  d’Arragon  relurent- , 

55  io.  Les  quiex  granz  tonniaus  o eus  urent , 
Plains  de  sablon  et  pierres  grosses, 
Pour  lessier  aler  comme  en  fosses, 
Vers  François  quant  par  là  venissent  ; 
Autrement  ne  lesrequéissent, 

Selonc  ce  qu’il  ramentevoient  ; 

Mès  déceuzsont,  car  il  voient, 

Sus  les  plus  hauts  tertres  estendre 
Ceus  qu’il  cuidoïent  entreprendre 
Et  qu’avoïent  tant  menaciez. 

3520.  Jà  |eur  voient  hyaumes  laciez  : 

Cest  fait  si  fort  les  espouvente , 

Que  chascun  d’eus  guerpist  sa  tente  ; 
Comme  gent  à guerre  rebourse, 

S’en  vont  entr’eus  fuiant  la  course  ; 

N’ont  ore  soing  que  là  chanpartent. 
François  par  les  loges  s’espartent , 

Leur  fl o saisist  tout , tant  i grate; 

Puis  vont  assegier  Pierre-Late. 

Ceus  qu’adonques  léanz  requistrent 
553o.  La  nuit  d’aprës  le  feu  i inistrent  ; 

Quanque  là  iert  dedanz  bruissent. 

Ce  fait,  ainsi  il  s’en  fuissent  ; 

Ne  tindrent  plait  d’autre  finance. 

Phelippe , filz  le  roi  de  France , 
îleclievaucha  o ses  banières  : 

En  sa  main  se  remist  signières , 

Et  il  la  fist  contre  pîegier. 

Li  rois  va  Gironne  assegier. 

o 

Les  tourbes  qui  la  contregardent  ? 

354o.  A l’ariver  leurs  forz-bours  ardent. 

En  Arragon,  devant  Gironne, 

Où  pour  logier  fichent  leur  bonne  , 
A liée  chière  et  à hardie 
François  et  ceus  de  Piquardie 
Fu  , si  corne  Fost  se  dégoise , 

La  criée  grant  et  la  noise , 

Qui  tout  au  loue  des  tentes  durent 
Car  li  unz  brait  , l’autre  murmure, 
Quant  il  doivent  les  cordes  traire»  * 
555o.  Assez  tost  âprès  cest  afaire  ; 
Selonc  le  dit  de  ma  sentence, 

Leur  avint  une  pestilence  , 

Si  venimeuse  et  si  vilaine  , 

Qu’il  estoit  poi  nule  semaine  , 

Tout  fust  li  tens  plains  de  santé  , 
C’on  ne  trouvast  très  grant  planté  , 
Par  lieus  sechiez  et  par  verdure , 
D’ommes  deviez  d’aventure  , 
Chascun  d’entr’eus  la  bouche  close. 
356o.  D’ileuques  jusqu’  au  port  de  Rose, 
Où  des  François  iert  la  navie, 

N’ot  pas  deus  lieues  et  demie  ; 

Ce  puet  savoir  qui  le  demande; 

Là  aloit-on  pour  la  viande^, 

De  la  quele,  fust  cuite  ou  crue, 
L’ost  le  roi  estoit  soustenue  , 

Par  soufïisante  portion . 

La  veille  de  FAssencion  , 

Vint,  pour  son  courrouz  reh  aider, 

5570.  Pierre  rois  d’ Arragon  gaitier 
V ers  le  port,  savoir  s’il  féist 
C’une  partie  en  conquéist 
C’on  emportast  o lui  à sommes. 

D’armés  ot  près  de  cinq  cents  hommes 
A qui  repléust  li  pilliers , 

Et  piétons  plus  de  trois  milliers , 

Desquiex  nul  n’ot  cheval  ne  sele. 

Aus  François  en  va  la  nouvele. 

Une  espie  en  leur  ost  s’enfourne. 

358o.  Roou  de  Néèle  s’atourne 

D’atour  plaisant  et  raisonnable  ; 

Cil  iert  de  France  connestable. 

D’autre  partie  à l’arme  court , 

Li  preuz  Jehan  de  Harecourt , 

Si  tost  comme  cest  aprest  oit , 

Qui  mareschal  de  l’ost  estoit. 

De  personnes  à guerre  dures , 

Ont  sept-vingt  et  seize  arméures, 
Autrement  armé  que  de  parche  ; 

SÔgo.  Et  là  le  conte  delà  Marche, 

Et  autre  quili  obéissent. 

François  les  herberges  guerpissent , 

Les  banières  au  vent  desploient  ; 

Tant  errent  qu’Arragonnois  voient, 
Joinz  et  séurs  comme  en  franchise. 
Quant  li  rois  Pierre  les  avise, 

Sa  gent  fait  contre  eus  essengier. 
Lors  commencent  à desrengier, 

De  deux  parz  comme  gent  rebelle  : 
36oo.  L’un  renc  en  l’autre  seséelle; 

Lances  cele  assemblée  achatent  ; 
Unes  rompent,  auti*es  esclatent  ; 
Pluseurs  en  ra  la  defferrées. 

Li  recouvriers  est  aus  espées 
Que  nul  ne  muce  ne  ne  cache  ; 
Chaspun  qui  puet  la  seue  sache 
C’on  ne  le  puist  de  champ  chacier  ; 
Là  véissiez  coz  deslacier , 

Plus  cuisant  que  feu  n’est  en  cendre  ; 
36 10.  Haubers  fauser  ; targes  pourfendre 
Qui  à l’encontre  sont  offertes  ; 

Sanc  issir  de  plaies  ouvertes, 

À grant  randonnée  et  à goûtes  ; 
Destriers  fuire  leur  resnes  routes  , 

Et  hors  de  la  presse  escouler^ 

Les  chéuz  ocire  et  fouler, 

Desquiex  l’un  brait  , l’autre  soupire. 
Entr’eus  a tel  noise  , à voir  dire  , 

Et  tiex  plaintes  de  cens  qui  meurent , 
5620.  Qu’il  pert  que  déablesi  queurent. 

Assez  près  de  Rose  le  port , 

F u,  sanz  déduit  et  sanz  déport 
Qu’aucun  des  malveillanz  i quiere  , 

La  bataille  hideuse  et  fîère 
Se  fauseté  ne  recensomes, 

Là  ou  sept  vingt  et  seize  hommes 
Qui  sus  les  destriers  de  près  sistrent, 

Ans  trois  mile  et  cinq  cens  se  pristrent, 
Car  comme  à mort  s’entre  saluent. 

365o.  Les  uns  pousent , les  autres  suent  ; 

Haut  crient  cens  que  l’en  afole . 

Feu  saut  d’arm éures et  vole* 

Sur  les  queles  espées  glacent  ; 

Hyaumes  fondent  ; larges  deffacent  ; 
Mailles  chiéent  de  gorgeretes  ; 

Tabourz  tentissent  et  trompetes  , 

Que  li  Ferrant  ne  se  départent . 

François  Arragonnois  esssartent  ; 

De  confondre  les  se  che vissent. 

564o.  Leur  roî  méismes  envaïssent 
Qu’en  cele  place  pris  éussent  , 

Ce  croit-on,  s’il  le  connéussent; 

Mès  péureus  d’estre  avisez 
Ot  le  jour  atourz  desguisez, 

Se  ïes  croniques  faus  ne  sonnent. 
Non-pour-quant  cil  qui  l’environnent, 
Et  ses  connaissances  détaillent 
Si  courageusement  l’assaillent, , 

Par  divers  cops  que  sus  li  plantent, 
365o.  Qu’ausi  comme  tout  l’ensanglantent. 
Si  garnement  de  sanc  rougissent 
Sus  les  quiex  espées  tentissent 
Et  coutiax  agus  comme  alesnes. 

L’un  d’entr’eus  va  saisir  ses  resnes 
Entalentez  que  de  là  l’ost. 

Jà  fust  pris  pour  mener  à l’ost 
Et  livré  au  roi  par  la  manche  , 

Quant  il  ses  propres  cors  le  tranche; 
Une  partie  leur  en  lesse  , 

566o.  Puis  esperonne  et  fend  la  presse. 

Sanz  penser  à sa  blécéure 
S’en  va  fuiant  grant  aléure. 

Grant  nombre  des  siens  le  convoie. 
Desconfiz  se  metent  à voie  ; 

Angoisse  et  paourasaveurent; 

Li  greigneur  mestre  ocis  demeurent . 
Li  rois  Pierre  qui  le  large  a 
Remourut , guères  ne  tarja  ; 

Ses  plaies  de  mort  l’abrièrent. 

0670.  Pluseurs  autres  redevièrent 

De  ceus  que  François  desconfirent , 

Qui  deus  des  leurs , sanz  plus  , perdirent. 
Le  retour  d’ileuc  otroiant 
Revindrent  à l’ost  tuit  joiant. 

D’eus  fu  liée  mainte  personne. 

Après  ce  se  rendi  Gironne, 

C’on  défendoit  à portes  closes . 

Sauves  les  vies  et  les  choses  : 

Par  ne  sai  quel  enditement 
S68o.  Ouvra  lors  lirois  folement, 

Car  il  départi  son  navie  ; 

Congié  en  ot  une  partie; 

Et  cil  d’Arragon  Falouèrent , 

Qui  d’un  tel  gieu  au  roi  jouèrent 
Qu’au  port  de  Rose  ^ près  de  terre. 

Vin  dre  nt  les  autres  vessians  querre. 

Si  hardiement  les  requistrent 
Que  vins  et  viandes  conquistrent 
Si  con  tesmoigne  cis  traitiez: 

SGgo.  Puis  refu  li  rois  dehaitiez, 

Au  séu  de  mainte  personne; 

Par  quoi  il  fit  garnir  Gironne , 

C’on  ne  préist  la  mestre  tour, 

Et  se  mist  vers  France  au  retour. 

Sa  gent  Parpeingnan  rapassa. 

Li  gentis  rois  là  trespassa. 

De  douleur  enduil  et  plommé. 

L’an  derréainement  nommé  , 

El  quel  il  vint  en  Narbonnois. 

5700.  Tant  refirent  Arragonois, 

L’alée  des  François  séue, 

Que  Gironne  leur  fut  rendue. 

Ceus  que  il  en  deshostelèrent 
Sauves  leurs  choses  s’en  alèrent. 

Chascun  d’eus  guerpit  sa  maison. 

Or  reseroit-il  bien  raison 
Que  du  Beau  Phelippe  déisse 
Et  que  ce  par  ordre  véisse. 

Gis  rois,  que  mort  contrepassa 
5710.  Quant  de  cest  siècle  trespassa 
Par  le  lancement  de  sa  fonde , 

Lessa  après  lui  en  cest  monde , 

Où  tant  avienent  de  semilles 
Quatre  enfanz  malles  et  deus  filles. 

Jà  n’esteutque  tesmoins  en  quière. 
D’Ysabel,  sa  femme  première  , 

Qui  en  Thunes  soufri  mainz  halles, 
Remestrent  Phelippes  et  Ch  ailes 
Es  quiex  biauté  n’ert  pas  tarie  ; 

5720.  Et  de  la  reine  Marie 

Rierent  issus , com  fruit  de  branche , 

Lois  et  Marguerite  et  Blanche  ; 

Par  droit  ne  m’est  pas  à niez. 

L’an  que  le  roi  fu  deviez 

Reçut  7 sans  ce  qu’on  l’en  repraingne, 

À Raios,  le  jour  de  la  Tiphainne, 

Yéant  mainte  bonne  personne, 

Li  Biaus  Phelippes  la  couronne. 

Sa  femme  refist  en  sement. 

Sjôo.  Grant  joie  ot  au  couronnement. 

L’an  , selonc  clers  et  païsanz  , 

Mil  deux  cens  quatre-vingt  six  anz  , 

Sanz  en  métré  un  en  oubliance  , 

Vint  li  rois  Edouart  en  France  : 

Ne  mena  mie  o lui  gaillofres 
Mes  granz  destriers,  sommiers  et  coffres 
Plains  d’esterlins,  tant  que  ierfc  rage. 
Au  roi  Phelippe  fist  hommage , 

Si  comme  il  dut  faire  à l’estrainne  , 
3740.  De  la  duchée  d’Aquitaine  , 

Qu’orendroit  par  seue  tesmoingne  , 

Et  de  sa  terre  de  Gascoingne 
Que  Gironde  en  mainz  liens  arouse. 

L’an  mil  deux  cens  quatre-vingt  douze , 
Ce  sache  hardi  ou  couart , 

Assembla  li  rois  Edouart, 

Qui  de  guerroier  a envie , 

Grant  multitude  de  navie , 

Chroniques.  T.  VI IJn — Branche  «es  royaux  lignage:.,  *0 

Bele  et  à hautes  bordéures, 

SySo.  Et  la  ra empli  d’arm  éures 

Et  de  gent  viguereuse  et  bonne 
De  son  réaume  et  de  Bayonne. 

Et  dieFft  ii  sage  et  li  nice , 

Qu’il  faignoit , par  droite  malice, 

Qu’assez  tost  déust  à grant  frainte 
Passer  jusqu’en  la  terre  sainte  , 

Où  Diex  prist  pour  nous  mort  et  vie. 

Et  il  fit  courre  le  navie 
C’en  prisa  à maint  paresi , 

3760,  Vers  lesilles  de  Guernesi, 

Que  mer  parfonde  ataint  et  lie 
En  Fun  costé  de  Normendie. 

Mariniers  normanz  là  estoient 
Qui  devers  Gascoingne  venoient. 

Frétez  et  chargiez^  leur  guise 
De  vinz  et  de  marchéandise  , 

Chascun  selonc  son  avenant. 

Sus  leur  queurent  li  survenant  ; 

Maint  en  ocient  et  mehaingnent  ; 

5770.  Nef  n’i  demeure  qu’il  ne  preingnent 
Tout  est  vendengié  et  grapé. 

Fuiant  s’en  vont  li  eschapé  , 

Douteus  que  mort  ne  les  aterre , 

Et  cil  passent  en  Engleterre. 

Rois  Edouart , qui  se  revele , 

Les  retramet  vers  la  Rochele. 

Mainz  enuiz,  jà  n’en  mentiron, 

Font  ileuc  et  là  environ. 

Gomme  genz  à mal  faire  aigretes 
5780.  Embrasent  maisons  et  viletes, 

Pluseurs  famés  sont  là  estaintes. 

Li  rois  de  France  entent  les  plaintes 
De  ces  ataïneus  outrages  ; 

A Edouart  tramet  messages  ; 

Et  si  comme  il  iert  avenanz. 

En  Gascoingne , à ses  lieus  tenanz 
Par  ietres  créabîes  leur  mande 
Et  comme  à ses  songiez  commande 
Que  s’à  paiz  veulent  assener, 

5790.  Facent  des  Baionnois  mener 

A Pierregort  un  certain  nombre, 

Lesquiex , se  droit  ne  les  descombre , 

Il  veust,  pour  venger  ses  injures  , 

Punir  selonc  leur  forfaitures 
Pour  les  mehaingnier  ou  deffaire  ; 

Mès  onc  cil  n’en  voudront  riens  faire, 

El  tens  de  celui  mandement , 

Du  quel  j’ai  fait  ramembrement , 

Et  qu’aucun  homme  d’avis  oit 
58oo.  Jehan  , qui  Henaut  iustisoit , 

Guerréoit  et  grevoit  yglises 
En  la  garde  le  roi  commises , 

Ne  ne  ii  vouloit  faire  hommage. 

Li  rois  , qui  ce  tint  à hontage, 
Comment  qu’à  son  semblant  ne  père  , 
Train  et  à Saint-Quentin  son  frère 
Challes,  le  conte  de  Valois. 

Cil  qui  du  roi  vengiera  lois  , 

Fait  là  assez  prochain nement 
58 1 o.  De  gent  si  grant  assembiement 
Que  je  n’en  sai  nombre  descrire. 
Quant  li  quens  de  Henaut  l’oit  dire , 
D’au  Ire  chose  s’est  pourvéu  . 

Là  vient  ainz  que  l’ost  soit  méu, 

O poi  de  gent  privéement  ; 

Son  méfiait  amende  humblement  ; 

A.  Challes  promet  qu’il  fera  , 

Quanque  li  rois  devisera, 

Sanz  penser  à barat  n’à  hoingne. 
582o!  Tost  après  reva  en  Gascoingne , 

Qui  contre  François  serevele, 

Mesire  Raoul  de  Néèle 
La  guerre  n’a  pas  apaisie  ; 

Toute  la  conté  a saisie 

En  la  main  le  roi , pour  les  hontes 

Que  devisées  a li  contes , 

Si  cou  ge  l’ai  séu  espondre  ; 

Puis  fait  l’en  Edouart  semondre  , 

Trois  fois  ou  quatre  par  criées 
385o.  Et  par  vives  voiz  desliées  : 

Qu’à  Paris  vie  n g ne  au  parlement  , 

Oïr  raison  et  jugement 
De  ce  c’on  li  demandera  ; 

Se  droit  de  soi  esc  user  a , 

Devant  les  mestres  s’en  delfende  ; 

Mès  ne  vient  ne  ne  contreinande. 

L’an  des  certains  nombres  gesanz  , 
Mildeus  cens  quatre-vingt  treize  anz , 
C’nn  trestant  seul  ne  s’en  esquippe  , 

384o.  Mande  Edouart  au  roi  Phelippe , 

Que  s anz  ce  que  il  li  redoingne  , 

Li  quite  Agenois  et  Gascoingne , 

Par  paiz  n’en  veust  mès  une  bille. 

Après  prent  à famé  sa  fille  , 

J à soit  ce  que  il  se  forconte. 

Henri,  de  Bar-le-Ducie  conte ^ 

Par  mariage  à lui  s’aîie  ; 

Anglois  raprestent  leua  navie  , 

Qui,  traversant  la  mer,  deslele^ 

585o.  Le  droit  chemin  vers  La  Rochele. 

‘ De  guerroier  asséuré , 

Ardent  toute  File  du  Ré , 

N’i  lessent  ehambrete,  n’estage  ; 

Puis  s’en  vont  vers  Bourdiaus  à nage , 
Que  volentiers  à eus  traisissent. 

Le  chastel  de  Blaives  saisissent , 
Etrocupent  en  cel  termine  . 

Aucuns  autres  sus  ïa  marine, 

Es  quiex  pluseurs  François  destruient 
386o.  Uns  meurent  ileuc,  autres  fuient , 
Péureus  que  il  ne  périssent. 

Anglois  les  lieus  conquis  garnissent 
De  gent  courageuse  et  félonne. 

Après  se  rent  à eus  Baïonne. 

Li  hourjoîs  léanz  les  espandent  ; 

Mes  François  le  chastel  deffandent^ 
Qui  ne  le  lairont  mie  à teles. 

En  la  saison  de  ces  bereles , 

Des  queles  Ions  est  li  comprandres  , 
3870.  Gui  de  Dampierre,  quens  de  Flandres 
Filz,  se  le  voir  au  trouver  rant , 

De  la  suer  la  famé  Ferrant 
Du  quel  j’ai , lonc  tens  a , rimé, 

A en  sa  pensée  estimé 

Que  s’au  roi  de  France  guerre  a, 

Artois  et  Henaut  conquerra , 

Que  , comme  vins  en  leur  chantier  ^ 
Tindrent.  jadis  si  devantier. 

Pour  en  trouver  engin  g ou  art 
388o.  S’alia  au  roi  Edouart , 

Et  voust,  con  cil  qui  se  perille  ? 

Marier  à son  filz  sa  fille. 

Li  rois  Pbelippe  en  ot  pesance  ; 

Car  poi  li  plot  cele  acorclanee , 

Pour  ce  que  juste  demande  a. 

Le  père  et  la  fille  manda  , 

Que  lemariage  n’eschièce. 

Prison  tint  li  quens  une  pièce  , 

Puis  s’en  ala  et  fu  délivre. 

589°.  Li  rois  ne  le  daingna poursivre 
De  riens  nule  après  la  quitance  ; 

Mès  il  retint  sa  fille  en  France  , 

A escient  comme  en  hostage , 

Que  Gui  ne  li  féist  domage  ; 

Combien  que  il  déust  tarder , 

O ses  enfanz  la  fist  garder. 

El  tens  que  fleurissent  boscages  , 

Que  li  oisel  qui  sont  ès  cages , 

Es  jardins  et  ès  buissonnez , 

Sqoo.  Enforcent  leur  jolis  sonnez , 

Que  la  mauviz  ses  chanz  acoustre  ? 

Et  que  violete  se  moustre , 

Qui  à toute  genne  personne 
Amoureuse  léèce  donne  ? 

Si  coin  par  nature  remir , 

Que  li  très  clouz  tens  fait  frémir 
Âus  amanz  la  char  et  les  os, 

Assemble  Phelippe  ses  os. 

L'année  droitement  millième 
3910.  Deux  cens  quatre-vingt  quatorzième, 

Le  llo  d’eus  à terre  besoingne. 
Challesles  conduit  vers  Gascoingne, 

Qui  briement  les  a à ce  mis , 

Qu’il  sont  en  terre  d’ennemis  ; 

Pourquoi  li  fourrier  Fost  devancent  ; 

Les  proies  à lever  commancent , 

Detouz  costez  en  leur  ataintes. 

Ribauz  qui  à celes  empaintes 
Ne  vousissent  pas  estre  à Miax, 

%2°8  Se  refièrent  par  les  hamiax , 

Ou  de  basions  et  de  coingnies 
Dorment  maintes  dures  groingnies  7 
Et  ne  queurent  à poz  n’à  cruches  ; 

Ainz  prennent  bien  et  rompent  huches; 
Chars  menjuent  que  à feus  boillent  ; 
Vilains  tuent  ; famés  despoillent  ; 

Pechié  n’en  doutent  une  frese  , 

Et  metent  les  maisons  en  brese. 

Tout  soient  eles  viez  ou  neuves. 

5g5o.  Enfanz  fuient  et  famés  veuves  ? 

Coin  se  ce  fut  abusion. 

Challes  met  3e  siège  à Rion , 

Qui  siet , tout  soit  l’yaue  profonde  , 

Sus  la  rivière  de  Gironde. 

L’ost  à soi  tost  logier  estrive. 

D'autre  partie,  outre  la  rive , 

Rot  le  conoestable  assegiée  , 

Par  terre  relente  ou  séchiée  , 

Ausi  comme  à la  réondece , 

3g4o.  Podensac,  une  forterece 

Qu’Anglois  et  Gascons  de  (Fendirent, 
Qui  plus  de  mescbief  lors  sou  frirent 
Que  ne  firent  cil  de  Rion. 

Jour  et  nuit  les  assaiili-on. 

Engins,  que  François  charpentèrent , 
Souvantes  foiz  léaoz  gelèrent. 

Serjanz  qui  petit  s’en  retraistrent , 
Journée  après  autre  i retraistrent , 

Pour  prendre  o eus  vivres  et  vins. 

3g5o.  L’an  mil  deux  cens  et  quatre-vingt 
Et  quinze  , ou  la  cro nique  ment , 
Anglois  par  un  acordement 
Qu’entr’eus  traîtreusement  firent, 

Leur  compaingnons  Gascons  rendirent 
Courrouciez  et  plains  de  deslrece , 

Et  aveuc  ce  la  forterece  , 

Par  convent  qu’eus  et  leurs  mesnies 
S’en  iroïent , sauves  leurs  vies , 

Et  Fraucois  des  autres  feroient 

O 

3960.  Ce  que  faire  en  désireroient. 

En  ceste  manière  eschapèrent , 

Et  li  trahi  le  comparèrent, 

C’en  nombroit  à pins  de  soissante  ; 

Car  penduz  lurent  sanz  atente 
Les  pesanz  et  les  legerez  , 

Le  mercredi  de  Pasquerez , 

En  tel  lieu  que  li  Rionnois , 
Ceusd’Engleterre  et  Baïonnois, 

Aus  quiex  leur  morz  desagréoient , 

0970.  Aviséement  les  véoient. 

Tierz  jours  puis  ce  qu’Anglois  traïrent 
Ceus  que  sanz  déserte  haïrent , 

Selon c les  rimes  ci  éues , 

Sot-on  en  Rion  par  les  rues , 

Où  tout  li  fauz  fu  raportez , 

Comment  il  se  furent  portez 
Par  leur  très  venimeus  concile. 

Tel  duel  en  ont  cil  de  la  vile , 

Ouant  les  uns  aus  autres  le  dient , 

8980.  Qu’à  la  mort  ! aus  Anglois  s’escrient . 
Menesterel  et  cler  et  prestre , 

Li  couart,  vousissent  lorsestre, 

A Paris  aus  frères  du  Carme. 

L’une  partie  et  l’autre  s’arme, 

Sans  entendre  à asséuranceso 
Haches,  espiez,  juisarmes,  lances. 
Fauchons , coutiax , ars,  arbalestes , 

Et  sajeîes  de  traire  prestes, 

Ne  sont  mie  mis  en  ni  là. 

^990s  Chascun  prent  les  armes  qu’il  a 
Soient  pesantes  ou  legières. 

Li  hardi  sont  tost  ès  charnières , 

Les  chiés  levez  , quel  part  qu’il  aillent» 
Anglois  et  Gascons  s’enîr’assaillent 
Yistement  et  en  mainte  guise. 

La  flote  d’aucuns  portes  brise 
A coingnies  bien  esmoniues. 

Autres  se  combatent  ès  rues, 

Près  à près  , au  lonc  desespées. 

4ooo.  Dars  et  sajetes  barbelées , 

Et  quarriaus  par  les  quiex  Pair  sonne  , 
I courroucent  mainte  personne. 

Famés,  enfanz,  serjanz  et  mestres, 

Ra  merveilleus  nombre  aus  fenestres, 
Qui  sus  ceus  qui  à eus  contancent, 
Mortiers  et  groses  pierres  lancent. 

A tost  acourrese  rallie 
La  gentqui  dut  garder  la  vile, 

Comme  portes,  creniaus  et  brèches. 

4 o io.  Cil guerpissent  murs  et  bretèches 

Et  quarriaus  de  plume  ou  de  bourre. 
Cbascun  d’eus  , pour  les  siens  rescourre  , 
Bas  descendent  où  Ton  estrive. 

Là  où  leur  compaignie  arrive 
N'est  pas  la  criée  asouplie. 

L’estrif  qui  commence  à conpiie , 

Et  tant  ne  quant  ne  s’asséure, 

Toute  la  nuit  entière  dure 
Car  asprement  est  soustenuz  ; 

4-020.  Mès  ainz  que  li  jours  fust  venuz , 

Ne  c’on  véist  Faube  entr’ouverte  , 
Tourna  sus  les  Aoglois  la  perte. 

Cil  d’eus  qui  pueî  de  là  s’escrille. 

Jehan  de  Saint  Jehan  s’en  bille ^ 

Tout  ait-il  des  siens  grant  compaingne. 
Ausi  fait  Jehan  de  Bretaingne  y 
Qui  voit  empirier  la  riote , 

Et  d’autres  merveilleuse  flote. 

A briez  moz  nuln’atent  là  per. 

4ooo.  En  espérance  d’eschaper 
Et  pour  doutance  de  périr, 

Se  vont  entr’eus  el  port  férir 
Où  moult  orent  lors  nés  et  barges, 

Enz  se  lancent , ans  cols  les  larges , 

Gomme  gent  de  Faler  engresse  ; 

À l’entrer  est  fière  la  presse, 

Rionnois , qui  en  poursivant 
Vont  les  iieuc  aconsivant 
Et  d’eus  grever  ne  se  detrient , 

4o4o.  Maint  riche  destrier  leur  ocient , 

Tout  soit  ce  qu’aucuns  s’en  defripent. 
Ânglois  en  Gironde  s’esquipent  ; 

De  terre  esloigner  ne  se  faingnent  ; 

Non  pour-quant  pluseurs  en  remaingnent, 
Qui  l’entrer  ès  nés  pas  n’atendent, 

Et  qui  ca  et  là  se  deffendent 
Que  cil  de  Rion  n’es  préissent. 

Les  rues  d’ommes  morz  emplissent.» 

De  darz?  de  pierres  esmiées. 

4o5o.  Léanz  refont  si  granz  criées 
Les  navrez  et  les  mehaingniez 
Qui  sont  en  sanc  comme  baingniez , 

Et  de  leur  meschief  se  déhaitent, 

Que  cil  quil’ost  de  France  gaitent, 
Qu’aucun  n’i  face  encombrement; 

Les  oient  braire  clèrement. 

Joianz  en  sont  ; entr  eus  s en  rient 
Et  à Challes  le  certefient. 

Assez  tost  est  séu  ès  tentes  ; 

4o6o.  Par  quoi  les  tourbes  là  présentes  , 

Se  courent  d’armes  atourner. 

Si  quoiement,  ainz  l’ajourner  , 

Que  c’est  merveilles  à retraire. 

El  droit  point  que  li  jours  esclaire 
Duquel  cil  oisel  s’esjoïssent 
Ordenément  ès  chans  issent  ; 

Puis  vont,  qui  qu’en  aille  clochant , 

Rion  le  chaste!  aprochant. 

Ârbalestiers  pour  traire  visent , 

Mes  nul  homme  aus  creniaus  n’avisent. 
4070.  François  à banières  destortes 

Se  vont  joindre  à murs  et  à portes. 

Tant  engingnent,  tant  se  pourquièrent , 
Que  dedanz  la  ville  se  fièrent , 

Comme  pourcelez  en  estoubles. 

Lors  en  force  li  cris  à doubles. 

Joingnant  de  Gironde  en  Rion  , 

F11  hjdeuse  l’ocision 

Que  d’Anglois  i firent  Gascons  ; 

Mes  de  sanc  crurent  les  flascons 
4o8o.  Et  les  noises  renouvelèrent , 

Quant  François  léanz  arrivèrent 
A compaingnies  de  values; 

Car  jà  sont  espanduz  ès  rues 
Où  li  autre  s’entr’empressoient. 

Ceus  qu’il  ataingnent,  quiex  qu’il  soient, 
Riches  d’avoir  ou  mendiant 
Ocient,  Mon  joie!  criant, 

Par  lesgranzcops  qu’entr’eus  raportenl. 
Après  prennent  quanque  il  portent 
Sanz  lessier  braies  ne  chemises. 

4ogo.  Péureus  fuient  aus  yglises 

Cil  dedanz  , dont  nous  romançons. 

Famés  braient  et  enfancons; 

Vilains  soupirent  et  gémissent  ; 

Soudoiers,  qui  la  ville  emplissent 
Et  de  chaude  sueur  dégoûtent , 

Touz  armez  ès  hostiex  se  boutent. 

Aucuns  d’entr’eus  à force  brisent 
Les  huches  où  les  déniers  gisent , 

El  en  traient  les  choses  jointes. 

4 100.  Autres  saisissent  coutepointes, 

Tapis  et  sarges  et  linceus. 

Poi  resont.  y vres  de  vin  cens 
Qui  cà  et  là , sanz  faire  noises, 

Prennent  les  robes  aus  bourjoises. 

Unes  fourées,  autres  sangles. 

Les  biens  pris  qu’en  valent  les  jangles  ? 
Ribauz  nuz  qui  là  se  dégratent 
De  toutes  parz  les  feus  enbatent 
Es  maisons  foibles  et  sé ures. 

4i  10.  La  flambe  saut  aus  couvertures. 

Sa  chaleur  i va  asséant. 

Tout  bruist , et  cil  sont  réant 

El  ocis,  qu’en  mentirion? 

Qui  contre tenoïent  Rion. 

Comment  qu’il  prengnent  croiz  ou  piles 
Morz  en  sont  plus  de  treize  mile , 

C halles,  à Fost  de  là  lever, 

Reva  assegier  Saint  Se  ver , 

Pour  ceus  de  leanz  à lui  traire. 

4 i o . Tant  d’assauz  divers  i fist  faire 

Que  la  gent  dedanz,  brune  et  bise , 

A.  au  roi  de  France  soumise. 

Ce  fait  ainsi , son  erre  atourne  ; 

Joieus  en  France  s’en  retourne. 

Et  cil  de  Saint  Sever , que  firent? 

Enzen  l’eure  leur  foiz  mentirent , 

Et  par  un  conseil  qu’entr’eus  pristrent, 
Ànglois  en  la  ville  se  mistrent. 

Bientost  puis  et  à terme  court, 

4i3o.  Jehan,  sire  de  Harecourt, 

Que  ge  nomme  pour  cel  an  ci , 

Et  Mahieu  de  Montinoranci, 

Qui  amiraus  de  la  mer  furent, 

Jusqu’en  Engieterre  coururent. 

Aucuns  des  leur  à terre  issirent  ; 

Le  port  de  Rouvre  tout  ardirent , 
Sanzlessier  i biens  ne  viande. 

Après  vint  Florent  de  Hollande, 

Se  ge  ci  ne  vueii  fans  diter , 

4i4o.  Paris  et  France  visiter; 

Bele  compaingnie  guia  ; 

Par  fiance  au  roi  s’alia 
Contre  Edouart  qu’il  deshérite  : 

Et  la  reyne  Marguerite  ,, 

Famé  Saint  Lois  en  sa  vie, 

Refu  celan  ensevelie. 

L’an,  qui  le  certain  nombre  adeze. 

Mil  deux  cens  quatre-vingt  et  seize, 
Rapreste , que  qu’aucuns  en  die, 

4i5o.  Li  rois  Edouart  son  navie. 

Tant  de  soudoiers  i empile , 

Qu’il  sont  plus  de  quatre-vingt  mile. 

Cele  gent , car  plus  d’autre  l’aime , 

Merra  son  frère,  mesire  Aymé  ; 

O lui , mie  ne  s’en  desdaigne, 

Son  neveu  Jehan  de  Bretaingne , 

Qui  de  Talée  se  rigole. 

Si  riert  le  conte  de  Nichole. 

Jehan  de  Saint  Jehan  sera 
4 160.  Le  quart  qui  les  gouvernera. 

Li  marinier  en  mer  se  coingnent , 
Voiles  dreciées,  terre  esloingnent, 

A grant  esploit  fendant  mainte  onde , 
S’en  vont  vers  Bourdiaus  sus  Gironde , 

Qu’il  prendront , s’il  en  ont  chéance. 

Lors  iert  là  pour  le  roi  de  France  , 

De  plaiz  souvent  et  menu  las  , 

Mesire  Jehan  de  Brûlas, 

Sanz  ce  c’on  le  puist  diffamer. 

4170.  Amiraut  riert  lors  de  la  mer, 

Où  poi  a haïe  ne  buisson , 

Mesire  Oudart  de  Maubuisson  : 

Cil,  si  comme  on  m’a  endité , 

Garda  le  port  de  la  cité , 

Qu’aucun  n’i  féist  traïson. 

O ces  deus,  comme  en  garnison  , 

Ot  là,  qui  qu’en  soit  li  noiers  , 

Plus  de  dix  mile  soudoiers , 

Atournez  d’armes  viez  et  fresches. 

4 180.  Tant  cheminent  les  nés  anglesches, 

Aval  le  vent  qui  bat  les  nues^, 

Que  devant  Bourdiaus  sont  venues, 
Prestes  de  commencier  rancunes. 

A terre  se  traient  les  unes  ; 

Cil  dedanz  d’issir  en  ehevissent  ; 

Les  autres  vers  le  port  ganchissent. 
Désireus  sont  qu’il  s’en  revestent. 
François  et  Bourdelois  s’aprestent. 

Li  couart  de  péur  baaillent , 

4igo.  Et  li  hardi  des  portes  saillent , 

D'armes  garniz  et  en  errez , 

Contre  les  Anglois  aterrez 

Qui  leur  viennent,  droites  les  chières , 

A trop  grant  plenté  de  banières , 

Si  con  le  vouloir  d’eus  destine. 

Oudart  rest  devers  la  marine , 

Prest  du  port  garder  et  défendre. 

Cil  ne  pense  pas  à contendre  , 

N’à  plaider  aus  Anglois  pour  niz  : 

4200.  Vessel  n’a  qui  ne  soit  garniz, 

Et  plain  de  personnes  diverses , 

Unes  foies  et  autres  guerses. 

Arbalestiers  leur  quarriaus  cochent , 

Et  les  nés  contraires  aprochent 
A grant  haste,  voiles  drécies. 

De  toutes  ses  choses  garnies 
Qui  à guerre  mortel  conviennent. 

Assez  près  du  port  se  retiennent 
Sans  ce  c’on  les  i aille  enduire. 

4210.  Lors  commencent  quarriaus  à bruire  , 
Que  l’un  rent  en  l’autre  présente 
Plus  asprement  que  vent  ne  vente. 

Sajetes  moult  grant  noise  mainent. 
Armes  là  où  il  s’entrestrainent 
Fausent  en  mainz  liens  comme  piautre. 
Engins  ront  d’une  part  et  d’autre 

De  fust  parfaiz  et  achevez 
En  nés  et  en  couraux  levez 
Desquiex  grosses  pierres  eschapent 
4 2 2 o . Qui  ceus  que  tant  seulement  tapent 
Aucun  poi>  si  comme  eles  volent, 
Tresbuchent  morz  et  les  afolent. 

Trop  est  l’envaie  vilâinne. 

D’autre  partie,  à terre  plainne, 

Ront  au  droit  traire  et  au  geter 
Encommencié  le  paieter , 

Qui  qu’en  pleurt  pour  les  repentailles 
Ânglois  et  Gascons  près  des  bailles. 

Là  n’a  pas  huées  paisibles , 

425o.  Mès  si  hydeuses  et  orribles , 

Et  si  très  malement  estoutes , 

G’on  n’i  oit  ausi  comme  goûtes.  \ 

Hors  Bourdiaus  fu  griez  li  afaires  , 

Là  où  cil  des  vessiaus  contraires 
Font  l’assaut  croistre  et  ajancer 
Aus  pierres  des  engins  lancier 
Qui  destachent  horriblement , 

Et  au  traire  menuement 
Sajetes  et  quarriaus  à vires. 

4240.  Mès  devers  terre  est  li  faiz  pires  , 

Car  pour  venir  au  chapléiz 
Est  îessié  le  paleléiz. 

Jà  sont,  qui  que  s’en  aut  deuillant , 

Pelle  melle  îi  malvueillant  , 

Serrez  ausi  comme  en  four  tourtes, 
D’espées  longues  et  de  courtes , 

De  haches  trenchans  en  mi  lées  , 

Et  d’autres  armes  afilées 
Qu’il  descharchent  sanz  délaier  , 

Et  prennent  à entrepaier. 

Sus  divers  atourz  les  abessent. 

Hyaumes  tentissent , hommes  plessent , 

Et  en  pluseurs  liens  s’entr’abatent. 
Destriers . là  où  il  se  combatent 
Escument  et  de  sueur  moillent. 

Sanc  saut  de  corz;  cerveles  boillent  ; 
Soudoiers  en  la  presse  estaingnent. 

Li  navré  à mort  se  conplaingnent , 

Si  con  l’en  les  va  abatant. 

De  ceus  d’Engleterre  ala  tant , 

Chase  un  d’armes  abilité 
Qu’il  rembatent  en  la  cité , 

A haste  non  pas  à relais, 

Ceus  de  France  et  les  Bourdelais, 

Qui,  pour  la  plenté  d’eus,  fléchissent. 

Et  par  force  à eus  se  jalissent 
En  leurs  poinz  les  espées  nues. 

La  bataille  commence  ès  rues 

Es  queles  li  couart  mëssiéent. 

4270.  Famés  braient,  hommes  i chiéent^ 

Quant  li  trop  entassé  s’entreuvrent. 
François  et  Bourdelais  requeuvrent 
Qui  le  fès  d’eus  de  fendre  embracent. 
Anglois  hors  des  portes  rechacent. 

Es  plains  chans  les  ront  entassez  , 

Vains  et  à merveilles  lassez, 

Sans  ce  qu’aucun  d’eus  plus  i fière 
Entrent  en  leur  vessiaus  arrière. 

L’autre  navie,  qui  qu’en  hoingne, 

4280.  Le  port  de  la  cité  resloingne  ; 

Touz  ensemble  à Faler  s’otroient  ; 

N’ont  mie  fait  ce  qu’il  cuidoient , 

Par  quoi  nul  n’a  là  qui  ne  gronde. 

Vont  s’en  les  nés  aval  Gironde , 

Serrées  non  pas  espandues. 

Les  targes  c’on  a hors  pandues 
De  jour  en  jour  grant  clarté  rendent. 

Li  soudoier  souvent  descendent 
Car  à leur  conduiteurs  agrée, 

4290.  Et  destruient  par  la  contrée 
Abaïes  blanches  et  grises 
Et  ardent  maisons  de  tiex  guises 
C’on  n’i  trouva  puis  cel  an  gon. 

Puis  prennuent  par  force  Langon 

Qui  devant  leur  estoit  contraire , 

Et  la  vile  de  Saint-Macaire 
Toute,  fors  la  tour  seulement , 

Qu’en  celui  tens,  se  ge  ne  ment 
Par  parole  fause  ou  renarde  , 

43oo.  Qt  Tybaut  de  Cepoi  en  garde. 

Lui  et  les  siens  il  eue  assistrent. 

Au  prendre  mainte  paine  mistrent. 

A jourz  ouvrables  et  à Testes 
Traistrent  là  d’ars  et  d’arbalestes. 

Engins,  qu’entreus  apareillèrent , 

Si  très  souvent  i relancièreut 
Grosse  pierres  aréondies 
Qu’en  plus  de  soissante  parties 
La  firent  desmentir  et  fendre  ; 

43 10.  Mes  onc  pour  ce  ne  se  voult  rendre  ; 
Ouvrer  cuidats  de  folles  traimes. 

En  cel  tens  mourut  mesire  Ajmes. 
Anglois  qui  la  tour  prendre  quistrent 
Si  longuemeut  environ  sistrent 
Sanz  conquerre  i chastel  ne  monte 
Que  d’Artois  ala  là  le  conte , 

Du  quel  il  me  plaist  que  ge  die 
Ainz  qu’autre  besoingne  descrie. 

El  tens , que  le  faus  ne  recite, 

4320,  Qu’ Anglois  en  la  tour  desus  dite 

Que  sou  ventes  foiz  domagièrent^, 
Tybaut  de  Cépoi  asségièrent , 

O lui  ceus  de  sa  pourvéance^ 

Sot  leur  erre  li  rois  de  France; 
Maint  homme  le  voir  en  tesmoigne. 
Pour  deffendre  vers,  eus  Gascoingne 
Et  la  gent  que  l’en  i mestroie^ 

Le  conte  d’Artois  i envoie  , 

Le  plus  franc , le  plus  débonnaire , 
453o.  Le  plus  félon  vers  son  contraire  , 

Le  plus  hardi  en  toutes  places 
Le  mains  doutant  cops  ne  menaces, 
Et  le  plus  large  pour  despendre 
Qui  fu,  puis  le  tens  Alixandre,, 
Entre  gent  noble  ne  vilainne. 

Ya  s’en  li  quens;  ses  routes  mainne 
De  gent  d’armes  et  de  piétaille. 
Tant  cheminent  vaille,  que  vaille  , 
Que  li  roucin  les  charroiz  tirent 
434o.  Par  la  terre  où  estre  désirent. 

A us  Anglois  le  va  on  retraire. 

La  tour  lessent  de  Saint- Macaire , 
D’ire  et  de  paour  en  destreces 
Et  se  fièrent  ès  fortereces  ; 

Qui  voudra  là  les  aille  querre. 

Li  quens  d’Artois  cercha  la  terre 

A conpaingnies  granz  et  fières. 

Une  heure  avant,  une  autre  arrières, 
Désireus  de  bataille  avoir  ; 

435 0.  Mes  cil,  qui  en  contera  voir. 

Si  durement  s’espoventèrent 
C’onques  à plain  issir  n’osèrent. 

Quoiz  se  tiendrent  comme  gent  mole. 

Non  pour-quant  li  quens  de  Nichole 
Quist  vivres , l’an  du  quel  ge  di , 

A granz  routes  le  mercredi  ; 

Tout  en  fu  puis  le  pire  leur. 

Devant  la  feste  Chandeleur, 

Que  sainte  yglise  honeure  et  garde  , 

436o.  Garnir  vouloïent  Bele-Garde 
S’il  péussent  l’erre  achever , 

Et  la  vile  de  Saint-Sever , 

Que  l’ost  François  ne  la  repraingne. 

Lors  fu  là  Jehan  de  Bretaingne, 

Qui  miex  s'amast  à Oistrehan 
Et  li  sires  de  Saint  Jehan. 

O eus,  si  corne  aucuns  me  jurent, 

Près  de  mil  hommes  d’armes  urent. 

Si  rot  en  cel  assemblement 
4370.  Sept  mille  piétons  largement 
Qui  là  font  teles  crieries 
Que  champaingnes  et  praieries 

Sonnent  si  qu’il  pert  qu’eles  fendent. 
Hyaumes  luisanz  grant  clarté  rendent  ; 

Si  font  escuz,  haubers,  cointises, 

Et  banières  de  maintes  guises. 

Anglois,  Gascons  et  cil  de  Gales 
Ont  tant  iieuc  sommiers  et  males  , 
Viandes  fresches  et  salées 
438o.  QUe  plains  et  tertres  et  valées , 

Cornent  que  près  à près  s’entassent , 
Emplissent  par  là  où  il  passent. 

Le  jour  qu’Anglois  ainsi  chacoient, 

O le  conte  d’Artois  estoient 

Près  d’eus,  à Tartois  en  Gascoingne  , 

Li  quens  de  foirs , cil  de  Bouloingne , 
Pour  ceus  grever  qui  vont  en  feurre. 

Refu  là  li  quens  de  Sanceurre , 

Qui  volentiers  vit  lance  ou  dart. 

4390.  Si  fu  de  Maubuisson  Oudart , 

Et  moult  d’autres  que  g’entr’oublie. 

Estes  vous  venir  une  espie 
Qui,  sanz  ce  que  trop  se  reponne , 

Le  comte  d’Artois  araisonne 
Par  raisons  semblables  ou  teles. 

« Sire,  or,  povez  oïr  nouveles. 

» Li  vostres  affaires  se  mue. 

» Anglois  sont  issuz  hors  de  mue , 

» Hui  cest  jour  , se  bien  les  quérez, 

» Tel  nombre  es  chans  en  trouverez 
» Que , selonc  ce  que  nous  créommes , 

» Il  sont  d’armés  plus  de  mille  hommes  ; 

» Et  se  le  voir  n’en  degetons 
» Environ  sept  mile  piétons 
» A querre  vivres  eslessiez. 

»>  Juques  là  où  les  ai  lessiez 
» Presz  à guerre , testes  enclines , 

» N’a  pas  cinq  lieues  entérines. 

» J à pour  eus  si  loing  ne  courrez. 

» Or,  faites  ce  que  vous  vourez, 

» De  là  aler  ou  de  remaindre  ; 

» Nushomsne  vousen  puet  contraindre.  » 
Li  quens  respont  et  prent  à dire  : 

« Par  la  paterne  Dieu , biau  sire  , 

» S’il  est  ainsi  comme  vous  dites, 

» Il  n’eschaperont  mie  quites. 

» Maintenant  cele  part  irons , 

» Ou  du  tout  les  desconfirons , 

» Par  prouece  et  par  aigretez, 

» Ou  nous  serons  desbaretez.  » 

Après  ces  moz  ses  barons  mande 
Qu’à  eus  tantost  armer  commande 
Pour  ce  qu’à  la  voie  se  mette , 

Et  refait  sonner  sa  trompette 

Qui  le  fait  empns  aviva. 

Nus  des  siens  adont  n’estriva 
A soi  dormir  n’à  sommeillier, 

Tuit  se  queurent  appareillier 
Par  diverses  connestablies. 

443o»  Li  grant  seigneur  et  leur  mesnies 
Homme  qui  vaille  n’i  mescontent  ; 

Uns  et  autres  çà  et  là  montent  ; 

Jà  soit  ce  qu’à  suire  l’espie , 

Sis  cens  à cheval  ne  sont  mie. 

Piétons  qui  s’i  vont  aroutant 
Ne  ra  là  , fors  sept  cens  ou  tant 
A conter,  gent  simple  et  félonne. 

L’ost  s’esmeut  à l’heure  de  nonne , 

Si  con  mes  pensées  devinent. 

444o.  François  par  ordre  s’acheminent  ; 

Après  les  quiex  randonne  et  trotte 
De  povres  hommes  fière  flotte. 

Mainz  ribauz  i trouvast  on  nuz. 

Tant  errent  que  près  de  Bonnuz, 

Un  chastel  que  il  esche  voient , 

Anglois  et  leur  bannières  voient 
Qui , les  champaingnes  pourprenant , 
Leur  viennent  tel  noise  menant , 

Sanz  ce  qu’onime  ne  leur  responde , 

445o.  Qu’il  pert  que  la  contrée  fonde 

Par  touz  les  lieus  ou  il  s’atrochent. 

Les  oz  contraires  s’entr’aprochent , 

Tout  soit  ce  qu’à  pluseurs  pesa. 

En  chascun  trois  batailles  a. 

L’escbiele  des  François  première. 
Comment  qu’aucun  homme  s’i  fière , 

Qui  vousist  estre  à Estrepoi , 

Doit  mener  Tybaut  de  Cepoi. 

L’estrange  gent  qui  habonda 
446o.  Li  quens  de  Foirs  la  seconde  a ; 

En  cele  , se  ge  faus  ne  conte , 

Fu  lors  de  Pierregortle  conte  , 

Maubuisson  , armé  d’armes  clères 
Et  de  Mile-pois  les  deux  frères. 
v Serrez  sont  cil  con  roc  à tierce. 

Li  quens  d’Artois  conduit  la  tierce 
Où  moult  a de  targes  nouveles. 

Ileuc  se  tiennent  en  deux  eles , 

Desqueles  nule  ne  s’esloingne, 

44jo.  Sanceurre  et  celui  de  Bouloingne. 

Trois  Anglois  en  ront  c’onn’es  praingne. 
En  l’une  est  Jehan  de  Bretaingne. 

L’autre  doit,  qu’aucun  n’i  puist  nuire, 
Jehan  de  Saint  Jehan  conduire; 

Cele  est  jointe  de  bonne  escole. 

La  tierce  a li  quens  de  Nichole 


Îj4  - BRANCHE  (î?40 

Qui  ne  se  va  pas  tapissant. 

Là  ot  tant  destrier  henissant , 

Tant  bon  vassal  assis  en  sele , 

448o.  Tante  cointise  riche  et  bele , 

Que  couleur  diverse  entreseingne, 

Tant  penoncel  et  tante  enseingne, 

Tant  hacinet  à evre  nete, 

Tant  bauberc,  tante  gorgerete 
Tant  autre  plaisant  garnement, 

Luisant  et  ouvré  richement, 

Sus  chascun,  selonc  sa  richèee , 

Que  tout  en  reluist  la  planèce , 

Là  où  le  cler  soleil  esc! aire. 

4490.  Trompetes  commencent  à braire, 

Qui  pour  la  guerre  esmouvoir  sonnent* 
François  et  Anglois  esperonnent , 
Desquiex  un  seul  ne  s’escondist. 

La  terre  croist  et  rebondist , 

Comme  tempeste  aux  rens  descoudre. 
Armes  tentissent  l’air  s’enpoudre 
Qui  fume  en-mi  eus  et  à leur 
Pour  le  bruit  et  pour  la  chaleur 
Des  destriers  à guise  de  niele. 

45oo.  Le  conte  d’Artois  et  s’eschiele 

S’en  vont , si  comme  leur  flo  vole  > 

Contre  le  conte  de  Nichole , 

Tout  ait-il  de  gent  granfc  plenté. 

Li  quens  de  Foirs  rest  es  venté  , 

Vers  lequel,  quant  il  se  descoche, 
Jehan  de  Saint  Jehan  rebroche. 

Cil  de  Cepoi , qui  que  s’en  plaingne , 
Lait  courre  à Jehan  de  Bretaingne  ; 
O lui  ceus  que  il  a éuz , 

45 10.  Et  cil  ra  les  siens  esméuz , 

Sans  attendre  jusqu’à  prinsomme. 

A brief  parler  , li  gentil  homme 
S’esmeuvent  tuit,  chières  levées. 
Lances  à arçons  afeutrées 
Pour  plus  de  dures  colées  rendre , 
Tant  con  chevaus  peuvent  destendre 
Qui  là  plustost  que  foudre  bruient; 
Mès  li  piéton  Anglois  s’enfuient , 
Plains  de  douleur  et  de  défautes. 
4520.  François  s’en  vont  banières  hautes. 

O 

Qu’à  l’assembler  ne  soient  quasse  ; 
Et  li  autre  les  portent  basses , 

Car  ne  font  force  s’eles  fraingnent. 
Les  uns  rens  ès  autres  s’enpaignent^ 
Là  où  la  presse  se  decire , 

De  tel  force  et  par  si  grant  ire, 

A manière  de  genz  estoutes  , . 

Que  les  simples  lances  sont  routes. 

Et  celes  des  Anglois  frouées, 
Où  les  banières  sont  clouées. 


Cil  qui  es  frontières  s’ahurtent 
De  cors  et  de  chiés  s’entrehurtent 
En  leur  venir,  si  asprement 
Et  si  desmesuréement , 

Quant  li  floz  d’eus  s’amoncela, 

Qu’il  n’a  cointise  nule  là, 
ïïyaume  ne  targe  , tant  soit  gente. 
Que  aucun  petit  ne  s’en  sente. 

Li  homme  , se  ge  n’es  sourdi , 

454o.  Resont  de  tel  guise  estourdi 

Que  les  uns  maugré  eus  chancèlent , 

Li  autre  par  terre  rouèlent. 

Li  dur  encontre  les  débrisent  ; 

Mès  en  l’eure  qu’il  se  ravisent , 

Con  personnes  desestormées , 
Commence  l’estrif  aus  espées. 

Souz  Bonnuz  duquel  ge  tesmoigne  , 
Près  de  Bele-Garde  en  Gascoingne , 
A quatre  lieues  de  Tartois, 

455o.  Où  Robert,  le  conte  d’Artois, 

Qui  onc  nul  jour  n’ama  couart, 
Assembla  au  roi  Edouart. 

En  voies  sèches  ou  herbeuses 
Sont  les  commençailles  hydeuses 

Car  les  lances  cà  et  là  Traites 
S’entr’assaillent,  espées  traites 
Et  autres  armes  haut  drecies. 

Là  véissiez  en  cent  parties , 

Cops  descendre  comme  de  gaules 
456o.  Sus  chiés,  sus  bras  et  sus  espaules 
Où  l’en  les  fait  bruire  et  tentir  ; 

Haubers  ethyaumes  desmentir 
Par  pertuis , par  fonz  et  par  raies  ; 
Destriers  de  pris  couvrir  de  plaies  ; 

L’un  ocire  , l’autre  afoler  ; 

Ghevaliers  hors  d’arcons  voler , 

Et  soudoiers  d’autre  manières  ; 

Chans  arez,  fossez  et  bruières , 

Qui  qu’en  doie  après  ce  fronchier  , 

4570.  De  morz  et  de  navrez  jonchier 
Cùm  voit  estendre  et  tressaillir  ; 

Les  péureus  des  rens  saillir  ; 

Instrumenz  au  débatement, 

Bruire  et  sonner  hydeusement , 

Car  trop  merveilleus  escrois  rendent. 
François  ceus  d’Engleterre  Tendent  ; 
Serjanz  et  mestres  capitainnes 
Font  espartir  aval  les  plainnes. 

Et  après  le  flo  d’eus  s’abrivent  ; 

458o.  Banières  levées  les  sivent. 

Chroniques.  T.  VIH. — Branche  des  royaux  lignages.  3 2 

Et  cil  comme  nules  n’en  urent  ; 
Descirées  à terre  jurent , 

Jaunes,  yndes,  rouges  et  blanches. 
Par  quoi  à fuites  et  à ganches 
Au  haut  menacieret  au  taire, 

Un  seul  d’eus  ne  sait  quel  part  traire  , 
Ne  ne  voit  où  bien  se  réduie  ; 

Ainz  tournent  comme  touz  en  fuie  ; 
N’i  gardent  à val  n’à  montaingne. 
4590.  Du  champ  part  Jehan  de  Bretaingne, 
Que  li  contraire  ne  l’acrochent. 

Tiex  cent  aveuc  lui  en  descochent , 
D’eus  garentir  entalentez, 

Qui  tuit  sont  richement  rentez. 
François  les  destriers  desrivant 
Se  vont  après  eus  abrivant. 

Par  plains  , par  prez  et  par  boscages , 
Metent  à la  mort  fols  et  sages. 
Comment  que  l’en  leur  confcredie , 
4Goo.  En  chacent  aucuns  grant  partie , 

A criée  hydeuse  et  fière, 

Jusques  au  bort  d’une  rivière. 

La  ilote  des  Ànglois  là  bret  ,* 

Car  Amanio  de  Labret 
Qui  s’en  raloit  fuiant  lassé , 

Ot  le  pont  derrier  soi  quassé. 

Douteus  que  François  n’es  préissent , 
Anglois  si  fort  s’en  esbahissent 
Qu’il  entrent  en  Fyaue  profonde , 
46io.  Où  le  nombre  d’eus  s’entr’afonde; 
Najant  si  vont  les  entassez. 

Li  autre,  qui  ne  sont  passez, 
Reperdent  en  l’eure  les  vies. 

Gestes  besoingnes  aconplies, 

Sanz  ce  que  plus  faire  i afière , 
Lichaeant  retournent  arrière, 

Gele  partie  droitement 
Où  Anglois  au  commencement 
Reçurent,  comme  d’aventure, 

4620.  La  première  desconfiture 
De  la  devant  dite  mellée. 

J à iert  la  nuit  au  jour  mellée  ; 

Mes  uns  et  autres  conduisoit 
La  lune,  qui  si  cler  luisoit 
Que  cil  qui  lors  à plain  veilloient 
Communément  s’en  merveilloient. 

A cele  heure  qu’ Anglois  fuioient, 
Les  quiex  li  François  ocioient , 

En  maint  lieu , à poi  de  parole , 

465o.  Ralia  li  quens  de  Niehole , 

A qui  ge  croi  bien  qu’il  en  ehaille , 

Grant  part  de  ceus  de  sa  bataille. 

12, 

Cil  qui  lu  de  Saint  Jehan  sires 
En  rassembla  si  longues  tires , 

Que  six  cens  d’armes  largement 
Furent  li  dui  ajoustement. 

Devant  ceus  de  guerre  entestez , 

S’est  li  quens  d’Artois  arestez 
A si  très  poi  de  compaingnie 
464o.  Que  cent  hommes  d’armes  n’ot  mie  ; 
Non  pour-quant  à voiz  si  apresle 
Tentissoit  lores  sa  trompette 
Qu’aus  divers  sons  jeter  et  rendre , 
La  puet-on  de  trop  loing  entendre  ; 
Parquoi  là  s’aloïent  tournant  y 
Li  chacant  etli  retournant  ; 

Mes  ainçois  qu’au  conte  pléust  ? 

Que  trois  cents  o lui  en  éust, 

Par  tiex  retours  ne  par  prières  , 
465o.  Refait-il  mouvoir  ses  Lanières. 

Brûlant  comme  pluie  ou  grésille  , 

Le  flo  des  Anglois  se  rescrille  , 

Plus  tost  que  vent  aval  la  plaine  ; 

Les  mains  couvertes  de  balainne 
Et  de  ganz  de  plates  clouées , 

En  pluseurs  parties  trouées^ 
Recommencent  les  envaïes. 

Li  renc  contraire  et  leur  aies , 

Moult  s’entrequeurent  sus  grant  erre 

Àus  roides  espées  de  guerre 
466o.  Où  il  a de  sanc  maintes  taches. 

Aus  fauchons  trenchanz  et  ans  haches 
Pour  férir  à une  main  faites, 
S’entr’envaïssent  de  retraites  , 

D’est, oz  et  de  tailles  diverses. 

Les  empaintes  et  les  reverses , 

Sont  à aucuns  males  voisines. 

Tabours,  trompetes  et  buisines, 

Sonnent  plus  asprement  qu’à  noces  ; 
Boucliers  fendent  et  volent  boces  ; 

4670.  Haubcrz  faussent , bacinez  fondent  ; 
Escuz  luisanz  à or  esmondent  ; 

Coutiaus  rompent , gantelez  croissent , 
François  et  Ânglois  s'entremissent 
Et  par  parties  se  raünent  ; 

Espées  et  fauchons  esgrunent 
Cà  et  là  en  chascune  touche  ; 

L’acier  croist  et  le  fer  rebouche 
Quant  sus  les  hyaumes  s’entr’ataingnent; 
Les  arméures  de  sanc  taingnent , 

468o.  Qui  de  plaies  saut  par  boillons; 

Destriers  volent  à genoillons  ; 

Par  les  granz  cops  qu’aucuns  deslacent  y 
Chevaliers  et  serjanz  crabacent, 

Maugré  que  il  onques  en  aient  ; 

Li  navré  de  tel  guise  braient , 

Là  où  l un  sue  et  l’autre  tremble, 

Que  l’escrois  d’eus  tempeste  semble» 

Gele  mortel  bataille  dure 
Demie  lieue  d’erréure  ; 

4690*  Mes  à la  fin,  qui  qu’en  ait  ire , 

En  ont  Ânglois  devers  le  pire  ; 

Fuiant  s’en  vont  au  deffourner  ; 

Nia  mes  riens  du  retourner  ; 

Doutance  de  mort  les  acole. 

Va  s’en  le  conte  de  Nictiole  , 

Tout  n’ait-il  atourz  legerez; 

O lui  plus  de  vingt  banerez. 

Pris  est  Jehan  de  Saint  Jehan  , 

Et  celui  de  Bernu  Jehan, 

4700»  MesireÂdan  de  Houst-l’estouve , 

Noiers  , Le  Puj  ^ Muse  , Chandouve  , 

Et  d’autres  merveilleuse  tire , 

Des  quiez  ge  ne  sai  le  nom  dire  ; 

Les  croniques  pas  ne  renonbrent 
Hommes  morz  qui  les  plains  enconbrent» 
Cel  champ  vaincu  si  asprement 
Ânglois  n’orent  puis  hardement , 

Comment  qu’el  pais  de  mou  fassent, 

Qu’au  conte  d’Artois  assemblassent 
1 o » Qui  ainsi  les  ot  desconfiz . 

Li  que  ns  de  Hollande  et  son  fiz, 

De  mort  traïtreuse  abonnez , 

Furent  cei  an  emprisonnez 
D’un  chevalier  qui  les  haï. 

Ans  hoirs  de  Henaut  eschaï  y 
Par  achoison  de  cousinage, 

Le  droit  de  tout  leur  héritage  , 

De  cens , de  rentes  et  de  dismes. 

En  celui  termine  méismes, 

Où  faus  devise  îi  aprandres, 

4720.  Se  boisa  li  quens  de  Flandres, 

Comme  decéuzet  gabez, 

Qu’à  Paris  tramist  de  us  abez , 

Et  manda  au  roj  là  endroit 
Que  mais  rien  de  lui  ne  tendroit  ; 

Et  sanz  autrement  suplier , 

Le  fîst  adonques  deffier , 

Pour  miex  cormoistre  où  il  tendist. 

Ge  ne  sai  que  li  rois  en  dist , 

Mès  bientost  après  ses  respons 
4700.  Rompirent  à Paris  les  pons. 

L’an  mil,  si  com  maint  homme  set , 
Deux  cens  quatre- vint  et  dix-sept , 

Vint  pour  faire  aus  François  engaingne 
Le  conte  de  Bar  en  Champaingne* 

Mainte  personne  i periiia. 

Une  bonne  ville  essilla , 


/ 

Que  flambe  et  feu  rriist  par  asteles. 

Quant  li  rois  en  oï  nouveles  , 

Vers  Bar,  poi  nous  en  merveillon , 

474o.  Tramist  Gauchier  de  Chasteillon . 

Cil  resot  si  à l’essaier , 

Viles  ardre  et  bestes  praier, 

Qui  qu’en  fasse  moes  ou  hignes , 

Et  estreper  arbres  et  vignes  , 

De  fust , de  fueiîleset  d’eseorce, 

Qu’il  esconvint  à fine  force 

Que  li  quens , sanz  gnères  atendre  , 

Venist  là  son  pais  deffendre. 

A dont,  droiz  est  qu’il  in’en  souviengne* 
47^0.  Assembla  ses  oz  à Compiengne 
Lirois,  pour  soi  plus  avoier 
D’aler  en  Flandres  ostoier 
Sus  Gui,  qui  l’ot  servi  deguile. 

Ainz  qu’il  vousist  lessier  la  vile , 

Ne  la  forest  qui  est  de-jouste  , 

Fist-il , le  jour  de  Ponthecouste, 

Du  quel  volentiers  m’esjoïs , 

Chevalier  son  frère  Lois. 

Li  quens  de  Dreues  estoit  lores 
4760.  O lui , si  con  d’aucuns  sai  ores 
Qui  ce  dit  au  deviser  m’ont , 

Son  cousin  Lois  de  Clermont , 

Et  six  vingt  autres  droitement. 

Tost  après  cel  adoubement, 

Des  ci  devant  rame  n té  u. 

S’est  l’ost  vers  Flandres  esméu. 

Li  rois  , car  tiex  est  ses  talenz , 

Trespasse  Arraz  et  vient  à Lenz. 

Là  se  herberge  l’ost  de  France. 

4.770.  S j mon  de  Mêlé  un  s^avance  , 

Qui  mareschaus  iert  cel  termine  ; 

Jusqu’au  Pont-Arresse  ne  line  , 

Qui  en  la  saison  devisée 
Es  toit  de  Flandres  l’une  entrée. 

Lors,  si  comme  entendre  devez, 

Iert  le  pont  levéiz  levez  ; 

Mes  de  passer  les  blanches  chaos  , 

Fait  tant  Symon  le  mareschaus . 

Sanz  atentes  longues  ne  tardes  , 

4780.  Qu’il  est  outre,  maugré  les  gardes  , 

La  quel  chose  îi  abelist. 

Li  chastelains  du  chastel  ist  y 
Et  maint  soudoie r qui  l’oneure. 

Cil  de  France  leur  queurent  seure. 

Le  mestre  d’eus  de  mort  abrient , 

Et  son  frère  autre  si  ocient  j 
Puis  ont , ce  sache  qui  l’escoute  , 

Prise  ou  morte  l’autre  gent  toute  ; 

Et  la  maison  , à poi  de  luite 
479° 0 Arse  de  touz  points  et  destruite. 

Bas  giètent  les  paroiz  Torchies 
Après  se  rent  à eus  Orchies. 

Li  rois  pour  tout  métré  à déclin  ? 
Reprist  Vendinc  et  arst  Seclin  ; 

Et  si  fourrier  , au  feu  esprendre  , 
Metent  lors  l’abaïe  en  cendre 
C’on  cuidoit  bien  contretenir. 
François  , que  qu’il  doie  avenir 
Du  prochainement  deslogier , 

/j8oo.  S’en  vont  devant  Lille  logier. 

Entr’eus  touzi  prennent  leur  giste 
La  veille  Saint  Jehan  Baptiste. 
Léanz  iert , aveuc  la  commune , 
Mesire  Robert  de  Betune 
L’ains-né  des  enfanz  Gui  le  conte 
Qui  jà-soit  ce  qu’il  se  forconte 
Par  guerre  folement  h a vie , 
Engendra  huit  filz  en  sa  vie 
De  deus  faînes  ; et  en  iert  l’une 
48 jl g.  Fille  à l’avoué  de  Bétune  , 

Cele  ot , ce  tesmoingne  cest  syanme 
Robert  de  Neverz  et  Guillaume  , 
Jehan,  Baudouin  et  Phelippe. 
L’autre  fu?  qui  qui  s’en  défripe 

En  voie,  en  chastel  ou  en  bourc  , 

Fille  au  comte  de  Lucembourc , 

Et  porta  , se  par  fans  n’en  ri , 

Jehan  de  Hamur , Gui , Henri , 

Des  faiz  des  quiex  ge  me  des  voie  , 

4820.  Pour  là  venir  où  ore  estoie. 

Tost  après  que  cil  se  logièrent^ 

Qui  Lille  en  Flandres  assegièrent , 

Par  prés,  par  chans  et  par  sentiers , 

Fist  li  rois  venir  charpentiers. 

Cil  atournèrent  bele  pile 
D’engins  pour  geter  vers  la  vile 
Où  li  demeurant  se  couvroient. 
Endementres  qu’il  i ouvroient, 

L’un  à cisel , Fautre  à hachete  , 

485o.  Ârdirent  li  fourier  Marqueté , 

Un  lieu  où  grant  abbaïe  a. 

Leur  tourbe  à ce  se  ralia , 

Sanz  ce  c’on  ramentéust  feues  , 
Qu’environ  Lille  quatre  lieues , 

Assez  briement,  tant  s’ahanèrent , 

Toute  la  contrée  gastèrent  ; 

Car  dn  faire  furent  hardi. 

L’ost  reguerpissent  le  mardi 
Qui  est  devant  la  Magdelaine , 

484o.  Grant  flo  de  gent  noble  et  vilaine  , 

Armée  convenablement. 

Non  pour-quant  au  descroissement^ 
De  l’ost  de  France  riens  ne  monte. 

De  Saint  Pol  est  là  Gui  le  conte. 

O lui  , pour  Flamens  à mort  rère  ? 
Raoul  de  Néèle  son  frère. 

Cil  ne  font  pas  le  rière~ban. 

Si  rest  Godefroi  de  Breban 
A armes  bel  entreseingnies. 

485o.  Es  premerainnes  compaingnies , 

Se  de  faus  ne  me  desgéun  , 

S’en  va  Sjmon  de  Meléun. 

Tant  trespassent  cbans  et  gaudines , 
Qu’il  arrivent  devant  Commines  ? 

Une  vile  de  Lille  arrières 
Quatre  lieues  granz  et  plenières  , 

Se  ge  menconge  i ne  iis. 

Outre  un  pont  séant  sus  le  Lis  , 

Ot  de  Fiamenstrès  grant  compaingne 
4860.  Et  de  soudoiers  d’Alemaingne  , 

Bien  armez  , nui  ne  s’en  repont  ; 
Mèsil  ont  trait  à eus  le  pont  ? 

Qu’à  vistement  deffendre  entendent. 
Arbalestiers  de  France  tendent , 
Désireus  que  il  les  destrochent  ; 

Et  ii  autre  autresi  re ricochent , 


(1297) 


(I297)  DES  ROYAUX  LIGNAGES.  1 89 

Sanz  plait  tenir  d’eus  rigoler. 

Quarriaus  qui  prennent  à voler  , 

Hors  des  deus  rens  qui  s’entr’agoucent , 
4870.  Maintes  personnes  i couroucent. 

Qui  ne  se  large  ou  trait  arrière 
Tost  en  a d’un  parmi  la  chière. 

Doutanee  en  ont  li  plus  méur. 

Flamens  traississent  à séur 
Si  longuement  comme  il  vousissent , 

Ainz  que  François  le  pont  préissent , 

Tant  i séussent  hardoier  î 
Ne  fust  un  povre  soudoier. 

Qui , de  los  avoir  en  fiance > 

488o.  El  parfont  de  l’yaue  se  lance  : 

Là  se  met;  là  se  va  tremper  ; 

Puis  prent  vers  le  pont  à remper. 

A main  , ne  sai  ? droite  ou  esclenche , 

Au  plus  vistement  qu’il  puet  trenche 
Les  cordes  à quoi  l’on  le  haie  ; 

Li  penz  comme  foudre  dévale  ; 

Bas  descent  ce  qui  iert  deseure. 

François  esperonnent  en  l’eure. 

Un  seul  d’entreus  plus  ne  baaste  ; 

4890.  Vers  le  pont  destelent  à haste. 

Grant  erre  cele  part  reviennent 
Li  autre  qui  le  contretiennent; 

Car  de  l’aventure  leur  poise. 

Au  passer  fu  fière  la  noise 
Et  merveilleuse  la  mellée. 

Maint  cop  i geta  l’en  d’espée  : 

Non  pour-quant  François  qui  ce  quislrent 
A fine  force  outre  se  mistrent. 

Leur  ennemis  place  muèrent  y 
4900.  Par  quoi  grant.  planté  en  tuèrent 
Qui  puis  à bataille  ne  vin  dre  nt  ; 

Et  pluseurs  ausi  en  retindrent. 

Pris  fu  Jehan  , se  ne  di  trufe  ^ 

Filz  au  conte  de  Salebrufe, 

Où  mainte  vile  est  jointe  amont. 

Le  filz  au  conte  de  Blamont 
Fu  pris;  et  o ceus  que  g’enparque 
Le  filz  au  conte  de  la  Marque. 

Pris  fu  Rogier  de  Singuehan  ; 

4910.  Aveuc  lui  son  frère  Jehan 

Qui  si  courroucié  ne  fu  onques. 

Si  fu  pris  Jaquemart  de  Honques, 

Mainz  autres  i ront  meschevé, 

Cel  fait  en  tel  guise  achevé 
Con  nous  ci  endroit  areston  ^ 

François  destruient  Varneslon , 

Et  remplissent  de  fumée , 

Environ  Y pre  la  contrée  ; 

Poi  i lessent  maisons  entières  ; 

4920.  Puis  retournent  à Lille  arrières. 

Selonc  ce  que  nous  avisons^ 

Au  roi  délivrent  les  prisons. 

El  tens  du  quel  ge  vous  devise 
Que  Fraucois  orent  Lille  assise, 

Comment  que  Fost  aus  murs  ne  joingne , 
Vint  li  quens  d’Artois  de  Gascoigne  , 
Désireus  que  le  roi  sequeure  ; 

Mès  moult  petit  en  Fost  demeure. 

Congié  prant,  comment  qu’estre  doie , 
4q3o.  Vers  Saint  Orner,  a quieust  sa  voie  . 
Volentéif  à Fessever 
De  Flamens  là  endroit  grever 
Contre  qui  li  rois  estriva. 

Ses  filz  Philippes  o li  va 
Et  pour  ce  des  tentes  s’esloingne. 

Ansi  fait  li  quens  de  Bouloingne 
Poi  péureus  qu’aucun  Farest. 

Lois,,  cil  de  Clermont,  là  rest. 

Sanceurre  en  leur  Ilote  se  boute  , 

4q4o.  Li  gennes  quens  d’Eu  si  aroute, 

Près  de  prendre  ou  de  donner  claques  , 

Et  de  Saint  Pol  mesire  Jaques. 

Si  fu,  se  ge  le  voir  n’avile, 

Li  chanberlens  de  Tancarvile , 

Que  viste  ans  armes  estimon. 

O ceus  de  Meléun  Simon  ; 

Nommer  le  doi  ou  pas  ne  Tains. 

Armez  i riert  li  chastelains 
De  Bergues  à son  avenant , 

4g5o.  Et  li  sires  de  Saint  Venant, 

Si  con  l’en  treuve  ci  au  lire. 

Les  autres  ne  sai-ge  descrire , 

Car  merveilleus  nombre  contiennent. 

Tant  errent  qu’à  Saint  Orner  viennent* 
Là  ne  font  pas  comme  fols  natres  ; 

Car  tost  après  conquièrent  W atres  ; 

Par  traire  et  par  lancier  Deslingues 
Puis,  cheminent  vers  Gravelingues , 

Que  cil  de  Calais  orent  arse. 

4g6o.  Par  le  païs  s’est  l’ost  esparse , 

Comment  que  pluseurs  s’en  ennuient. 
LIamiaux  et  hauz  manoirs  destruient  ; 

Trez  et  chevrons  charbons  deviennent. 

Ce  fait,  à Saint  Orner  s’en  viennent. 

Lors  envoia  li  quens  de  Flandres , 

A Fûmes , ce  dit  li  aprandres 
Que  par  diz  que  par  contremanz, 

Tant  de  Flamens  et  d’Alemanz 
Que,  si  com  aucuns  hommes  jurent , 
4970.  Plus  de  soixante  mille  furent, 

De  trêves  prendre  irréguliers. 

Est  là  Guillaume  de  Juliers  , 

Eilz  de  la  famé  Gui  le  conte, 

Qui  bien  set  que  ce  conlremonte, 
Tout  ne  l’en  die  on  bu  ne  han , 

Et  le  conte  d’Espanehan 
Qui  lors  fust  miex  à Cassenove, 
Celui  de  Catelenne-en-Bove , 

Où  pluseurs  personnes  famé  ont , 
4.980.  Et  Henri,  conte  de  Blamont. 

O eus,  à compaingnie  bele  , 
Delaxau , li  quens  de  Castele 
Qui  ne  riert  mesdisanz  ne  havres. 

Si  refu  là  Jehan  de  Gavres , 

Ainz  c’on  i éust  tendu  tré , 

Et  le  prévost  au  si  d’Utré , 

Et  autres  que  poi  reciton. 

Au  conte  d’Artois  le  dit  on 
Qui  de  Saint  Orner  descagent 
4990.  S’esmeut  entre  lui  et  sa  gent , 
Desquiex  il  ot  là  maint  tassel. 

El  val  se  fièrent  de  Cassel , 

Qu’à  feu  ot  à flambe  bruissent. 

Le  chastel  méismes  saisissent  ; 
Bergues  se  rend  à eus  acoite  ; 

Puis  s’en  vont  vers  Fumes  la  droite. 


Chroniques.  T.  VIH.  — Branche  des  royaux  lignages. 

L’an  ci  devant  ramentéu  , 

Ainsi  comme  ge  Fai  séu 

Par  Pistoire  qui  pas  ne  ment 

5ooo.  Le  premier  mardi  droitement 

Après  la  sainte  assumption 

De  cele  que  souvent  prion 

Pour  noz  péchiez  mortiex  estaindre  , 

Vont  François,  li  mendre  et  li  graindre , 

Tendre  trez  et  faire  logetes . 

Près  de  Fûmes  à deus  lieuetes. 

Chascun  prent  place  à sa  séance. 

Li  mareschaus  qui  3’ost  devance , 

Va  les  arées  pourprenaut. 

5o  1 0.  O lui  Bergues  et  Saint  Venant , 

Desquiex  j’ai  parlé  ci  derrières  , 

Vers  un  pont  tournent  leurs  banières, 

Où  bien  vingt  hommes  d’armes  voient. 

Soudoiers  de  pié  i restaient  ; 

Mes  ge  ne  sai  de  quel  langage 

Garder  durent  celui  passage  ; 

Si  font-il,  mie  ne  le  nient. 

François  au  venir  les  escrient. 

- 

Cil  qui  ès  frons  premerains  ièrent 
6020.  Esperonnant  entr’eus  se  fièrent. 

Li  autre , qu’aucuns  n’es  déçoivent, 

El  milieu  du  pont  les  reçoivent  , 

Sans  eus  à outrage  esmaier. 

Aus  cops  prendre  et  ans  cops  paier  » 
Sus  les  atours  que  l’en  eschaple , 
Péussiez  lors  véoir  biau  chaple. 

Le  mareschal  forment  batu  , 

Fu  là  du  cheval  abatu  ; 

Mès  si  homme  le  redrecierent . 

5o3o.  A briez  paroles,  tant  i fièrent, 

Qu’à  force  est  li  pas  gaaingniez  ; 
Tuit  sont  ocisou  mehaingniez. 

Li  sergent  qui  garder  le  durent 
S’en  fuient;  eschaper  ne  purent. 

Il  convient  que  là  demeurassent, 
François  le  pont  et  l’yaue  passent  . 
Lances  roides  souz  les  aiseles. 

A Fumes  en  vont  les  nouveles. 
Flamens  et  Alemanz  les  oient 
5o4o.  Qui  es  plains  chans  logiez  estoient 
Bel  et  bien  ordenécmcnt. 

Aus  armes  queurent  vistement. 

Le  conte  d’Artois  moult  menacent. 
S’à  Saint  Orner  ne  le  rechacent 
Il  se  tiennent  pour  ahontez. 

Li  premerainnement  montez 
Font , sanz  attendre  cens  derrières , 
Esmouvoir  toutes  leur  banières  : 

Jà  s’arroutent  blanches  et  bures, 
oooo*  jjQ  pais  empiist  d’arméures 

Et  d’atours  semblables  à poiles. 
Hyaumes  reluisent  comme  estoiles. 
Tabourz  et  trompes  se  débatent; 
Destriers  de  pris  fronchent  et  gratent , 
Et  mainent  tel  frainte  au  hénir 
Qu’à  painne  les  puet  l’en  tenir. 

Sueur  va  soudoiers  lavant. 

Vers  le  pont,  une  lieue  avant, 

Selonc  ce  qu’aucuns  espéroient , 

5o6o.  Encontrent  ceus  que  il  quéroienl , 

Que  ii  mareschaus  va  serrant 
En  un  large  chemin  errant. 

Là  a , par  quoi  il  i veust  estre , 

Fossez  à destre  et  à senestre^ 

C’on  pourroit  à enuiz  saillir  : 

Là  ne  les  puet  nul  assaillir  ^ 

Sanz  merveilleus  enconbrement, 

Fors  ès  frontières  seulement 
Où  tuit  li  miex  esprouvé  bourde nt. 
6070.  Flamens  et  Alemanz  leur  sourdent. 

Li  front  d’eus  se  désatropelent  ; 

De  deus  parz  à mort  s’entr’apelent. 

Fiers  fu  li  bruiz  là  où  cil  brochent , 
Qui  des  rens  eontraires  s’eslochent 

Où  poi  de  serjanz  se  renvoisent  ; 

Car  li  destrier  la  terre  entoisent 
Par  senblant , qui  que  m’en  rigole  , 
Plustost  qu’esmerillon  ne  vole  , 

Ou  esprevier  après  acies. 

5o8o.  Hyaumes  mis,  gorgières  lacies,  * 

Escuz  aus  cols , les  lances  basses  , 
S’entr’encontrent  cil  des  deus  tasses, 

Qui  qu’en  ait  ire  ne  froideur, 

De  si  merveilleuse  roideur 
Et  de  tel  force,  c’on  doit  croire 
Qu’aucuns  d’eus  perdent  la  mémoire 
Et  le  sens , si  parfaitement 
C’on  les  puet  véoir  longuement 
Chanceler  de  cliéoir  en  doute  ; 

5ogo.  Et  n’oient  ne  ne  voient  goûte. 

Ne  ne  pensent  à leur  chatel , 

Là  où  il  assemblent  à tel 
Qui  ne  set  se  il  va  ou  vient  ; 

Mes  si  tost  comme  il  leur  souvient 
Des  emprises  jà  achetées , 

Il  giétent  les  mains  aus  espées 
Qu’en  l’eure  des  feurres  estortent , 

Et  aus  autres  basions  qu’il  portent , 

Si  cou  chascun  du  sien  est  si^es» 

5ioo.  Puis,  s’entra’prochent  par  granz ■■ires. 

Et  lessent  courre  au  descrouer, 

De  quanque  il  ont  de  pouer. 

Bras  estend  uz , closes  les  paumes , 

Uns  sus  escuz,  autres  sus  hyaumes  ? 
Es  quiex  li  soutenant  se  fient , 

Aucuns  leur  chevaus  s’entr’ocient  ; 
Bien  monstrent  qu’il  sont  ha  y d’eus. 
Li  chaples  commence  hydeus  ; 

Car  cil  des  fronz  pas  ne  besuchent 
5 1 J o . Soudoiers  d’armes  qui  trébuchent  , 
Là  où  li  combatant  s’abonnent, 

Et  trompes  et  tabourz  qui  sonnent > 
Où  les  voiz  embatues  frient; 

Et  cil  qui  leur  enseignes  crient 
Haut  et  espoventablement , 

Font  si  grant  noise  durement , 

Qu’il  pert,  pourquoi  le  celeroie? 
Que  tout  li  mondes  finer  doie. 
Serjanz  qui  de  là  se  descontent , 

5 i2o.  Le  fait  au  conte  d’Artois  content 
Ainsi  comme  il  iert  avenuz. 

Par  l’ost  s’arment  granz  et  menuz. 
D’arrnéures  empéeschanz 
Tost  sont  li  gentilhomme  ès  chanz  ; 
Au  plustost  qu’il  pevent  là  viennent 
Où  li  leur  le  chaple  maintiennent 

Qui  tant  de  gent  sus  eus  avoient 
Qu’à  fine  force  reculoient 
En  lançant  d’estozet  de  tailles. 

5i3o.  Li  quens  ordene  ses  batailles 

Près  du  chapléiz  qu’il  esgarde  ; 

Ses  filz  conduit  la  rière  garde 
A grant  gent  de  combatre  engresse. 

Cil  point  les  compaignies  lesse 
Qui  o lui  furent  là  venues. 

Sans  hyaumes  porter,  et  mains  nues, 

A proche,  car  le  débat  oit. 

El  lieu  où  Fen  se  combatoit 
A hydeuse  haste  et  à fière, 

5i4o.  Grapin  tint  lez  lui  sa  banière. 

Tel  presse  de  chevalerie 
S’iert  férue  sus  la  chaude 
Pour  le  mortel  contanz  débatre, 

Que  là  ne  se  povoit  embatre 
Personne  nue  ne  parée. 

El  costé  d’eus^  en  une  arée, 

Aloient,  les  criz  escoutant. 

Douze  Aiemanz  d’armes  ou  tant. 

Guerpie  orent  la  voie  estroite. 

5.1  So.  Phelippe  , qui  joindre  convoite 
Cent  tanz  plus  qu’acheter  sapin  , 

Saisis t les  gantelez  Grapin. 

A grant  haste  ses  mainz  i lance, 

Puis  broche,  qui  qu’en  aitpesance, 

Et  fait  au  destrier,  sanz  faillir, 

Le  travers  d’un  fossé  saillir. 

Après  la  banière  dreciée 
A Grapin  sa  voie  adreciée; 

Car  le  sien  cheval  i rabrive. 

5i6o.  Cil  dui,  comment  qu’aucun  n’es  sive 
De  Paris  ou  devers  le  Manz , 

Assemblent  ans  douze  Alemans. 

Sus  la  chaucie  de  sus  dite  , 

Fu,  si  con  cest  romanz  eridite 
Par  très  véritable  nouvele ,, 

La  bataille  dure  et  cruele , 

Car  mort  i esta  pluseurs  oste. 

L’estrif  recommence  de  coste 
El  champ  plain  de  fleurs  et  de  pippes» 
6170.  Là  011  li  gennes  quens  Phefippes , 

Li  deuxième  tant  seulement , 

Assaut  douze  hommes  largement, 

Qui  plains  de  courronz  et  de  rages 
Leur  résout  devant  les  visages , 

Et  descendent  unes  espées 
; Longues  et  émerveilles  lées. 

Si  hydeusement  ans  cops  rendre 
Qu’il  pert  que  touz  les  doient  fendre 

Sanz  lessier  arméure  entière. 

5 180.  Non  pourquant  cil  n’en  monstrent  chière  ; 
Ainz  font  tant  qu^à  force  les  euvrent. 

Qui  lors  véist  comme  il  se  queuvrent  , 

Â l’eure  qu’enmi  eusse  lancent, 

Les  divers  estoz  que  il  lancent 
Roulement  par  droites  visées, 

Aveuc  les  tailles  desguisées 
Greveuses  en  leur  dévaler , 

Et  les  regardast  estaler 
Contre  ceus  à qui  il  estrivent, 

6190.  Et  séust  comme  il  s’entresivent 
A l’aler  et  au  reposer , 

Moult  les  déust  bien  aloser 
A briez  moz  ou  à longue  alairme. 
Dementres  qu’il  sont  en  tel  painne 
Comme  à mémoire  ramenons  , 

Queurt  entre  François  li  renons 
Que  Flamens,  qui  grant  bruit  demainent, 
Phelippe  d’Artois  pris  enmainent 
Qui  es  rens  se  tenoit  n’a  guères. 

5200.  Tel  duel  en  ali  quens  ses  pères, 

Quant  l’en  li  conte  le  message  , 

Que  petit  s’en  faut  qu’il  n’enrage, 

Selonc  ce  que  plusenrs  me  preuvent. 

Lors  esperonne  et  li  renc  meuvent  ; 

Uns  et  autres  sedesajancent  ; 

Li  hardi  les  couarz  devancent. 

De  tel  guise  est  là  li  afaires. 

Tabou rz,  tompes  et  anacaires 
Sonnent  aus  entrées  lessier , 

Non  pas  pour  la  noise  abessier, 

6210.  Mes  en  espoir  qu’ele  ne  faille. 

François  aprochent  la  bataille, 

Detouz  costez  communément. 

Cil  qui  viennent  premièrement , 

Coiteus  qu’en  Festour  se  méissent^ 
Monseigneur  Phelippe  choisissent. 

Lez  lui , sanz  ce  que  trop  resorte , 

Grapin , qui  la  banière  porte 
Es  mains  nues  et  descouvertes, 

Ot  )à  pluseurs  plaies  ouvertes. 

5200.  Qu’en  vaut  ci  endroit  le  contendre? 
il  n’i  avoit  mais  fors  du  rendre. 

Quant  cil  tressaillent  les  fossez  , 

Escuzpris,  haubers  endossez  , 

Les  hyaumes  mis,  ès  poinz  les  lances,. 
Arrivent  pour  leur  délivrances. 

Flamens  de  l’autre  part  rabident 
Pour  ce  qu’aus  Alemanz  aident. 

Jà  ont  le  champ,  qu’avant  qu’arriéres-. 
Peuplé  de  plus  de  vingt  banières 
524-0.  Qui  là  contre  le  vent  se  plient. 

Les  uns  d’eus  les  autres  escrient , 

Ghières  levées , et  grant  erre 
Se  vont  par  ire  entre-requerre , 

Qui  qu’en  doie  après  ce  gémir. 

Lors  véissiez  les  rens  frémir , 

Comme  se  touz  vousissent  courre  , 
Fauchons  drecier , lances  escourre 
Pour  plus  dures  cotées  rendre , 

Espées  sus  hyaumes  descendre  , 

525o.  Atours  fauser  que  l’en  descire, 

Serjanz  verser  , destriers  ocire, 
Ensanglanter  la  terre  dure 
Du  sanc  de  mainte  créature 
Qui  des  plaies  iert  h ors  volez. 

Et  oïssiez  les  afolez 
Soupirer  au  cuer  desmentir  , 

Instrument  si  très  haut  tentir  , 

Que  y se  voir  dire  convoiton  , 

D’une  grant  lieue  les  vit-on. 

6260.  A la  resqueusse  au  germe  conte  , 

Qui  plenté  d’Alemanz  seurmonte  , 

De  lui  retenir  envieuse , 

Fu  la  criée  merveilleuse , 

Espoventeuz  le  huéiz 
Et  hydeusle  trébuchéiz. 

Mainz  en  a là  endroit  qui  suent. 

Aucuns  d’entr’eus  testes  desnuent, 

De  hjaumes  et  de  cervelières  , 

Et  plantent  alenaz  ès  chières  , 

6270.  En  pluseurs  lieus  jusques  ès  manches. 
Autres  giétent  d’espées  blanches 
Qu’en  bras  et  en  ventres  abatent, 

Ou  jus  deschevans  s’entr’abatent;. 

Li  versé  maugré  eus  s’acouchent  ; 
François  Alemanz  i esmouchent , 

Et  ceus  de  Flandres  en  tel  guise , 

Que  raempliz  de  couardise 
Où  leur  flo  se  va  apuiant 
S’en  revont  vers  Fûmes  fuiant. 

5280.  De  vistement  courre  s’engressent. 

Le  prevost  du  ïré  mort  i laissent. 

Sus  la  chaucie  , hors  de  sele, 

Gist  ocis  li  quens  de  Castele , 

Et  o celui  d’Espanehan 
De  Gaures  mesire  Jehan. 

Ne  cuit  que  mais  au  roi  meffacent. 
François  qui  leur  ennemis  chacent 
Cà  et  là,  aval  et  amont , 

o 

Prennent  le  comte  de  Blamont, 

6290.  Et  près  du  lieu  où  à lui  viennent 
Guillaume  de  Juliers  retiennent 
Navrez  de  mainte  plaie  male. 

Pris  est  là  Le  Moine  de  Baie  , 

Comment  que  grant  gent  à lui  joingne  ; 

Et  mesire  Imbert  de  Couloingne. 

O eus  ont  courtoisies  teles  , 

Henri  du  Mans  paira  houseles 
Quimiexen  autre  lieu  s’amassent  . 

Li  desconfît  leur  tentes  passent 
A petit  nombre  de  banières  , 

Et  puis  de  Fûmes  les  charrie  res. 

François  aveuc  eus  se  Bâtissent  ; 

La  vile  ardent  ainz  qu’il  s’enissent  ; 

Riens  n’i  profite  li  deffandres. 

A briez  paroles  , cil  de  Flandres 
Sont,  se  trufles  ci  ne  contommes;> 
Descréuz  de  seize  mile  hommes , 

Qui  qu’en  doie  avoir  le  cuer  mourne. 

Li  quens  d’Artois  après  retourne 
A Saint  Orner  son  héritage  ; 

Met  celui  de  Juliers  en  cage  , 

Qui  puis  , se  l’istoire  ne  ment , 

Fu  morz  assez  prochainement. 

Quant  les  nouveles  du  fait  vindrent 
A ce  us  qui  Lille  contretindrent , 

Si  durement  s’en  esbahirent 
Qu’au  roi  de  France  se  rendirent 
Tuit  communément , sanz  descors, 

Sauves  les  avoirs  et  les  cors. 

5520.  Paiz  ot  d’eus  ch  asc  un  et  chascune. 

Mesire  Robert  de  Betune,  c 
Selonc  ce  qu’aucuns  conté  m’ont  , 

Et  li  sires  de  Faucjuemont , 

Et  ceus  qui  de  gré  les  si  virent 
Dolenz  de  léanz  se  partirent  : 

Vers  Bruges  entr’eus  cheminèrent  , 

Où  le  roi  "Edouart  trouvèrent. 

Qui  lors  ot,  o les  Avalois, 

Bien  soixante  mille  Galois. 

553o.  Le  comte  eî  lui  là  devisoient , 

Comment  du  roi  se  cheviroient 
Par  lequel  il  ont  tant  de  pertes  ; 

Mès  tost  seront  plus  descouvertes , 

Car  jà  sont  de  Lille  méuz 
Les  oz  devant  ramentéuz  : 

La  guerre  seulement  demandent. 

Cil  de  Courtrai  au  roi  se  rendent  j 
Selonc  son  vouloir  à lui  finent. 
François  vers  Bruges  s’acheminento 
55/jO.  Avoir  i veulent  cel  an  part. 

Ce  séu  , en  heure  s’en  part 
Li  rois  Edouart  d’Engleterre; 

Si  fait  li  quens  Gui  de  Dampierre. 

A Gant,  qui  plus  fort  lieu  leur  semble , 

S’en  vont  les  routes  d’eus  ensemble  ; 
Là  sera  li  certains  refuges. 

A donc  s’esmeuvent  cil  de  Bruges. 
D’acordance  pourchacier  tendre , 
S’alèrent  au  noble  roi  rendre  ; 

535o.  Par  quoi  lors  en  la  ville  vindrent 

François  qui  la  guerre  maintindrent. 
Un  poi  de  tens  i séjournèrent, 

Et  puis  après  vers  Gant  tournèrent 
A y Inlemoustier  se  rendirent. 

Quant  Edouart  et  Gui  ce  virent  , 
Douleus  d’avoir  plus  granz  domages , 
Envoièrent  au  roi  messages 
Qui  trièves  à deus  anz  requistrent. 

Li  quel  si  bien  s’en  entremistrent 
53ôo.  Comme  genz  par  senz  avoiées , 
Qu’eles  leur  furent  otroiées. 

Les  viles  conquises  garnies, 

Le  roi  de  France  et  ses  aies, 

Qui  pour  lui  seul  là  se  tournèrent , 
Yers  leur  pais  s’en  retournèrent. 

L’an  mil , sanz  lessier  rien  de  vuit , 
Deus  cens  quatre-vingt  et  dix-huit , 
Fu  le  cors  Saint  Lois  levez  , 

Présenz,  entendre  le  devez, 

53jo.  Le  roi  qui  poi  s’en  fist  requerre , 

Et  les  prelaz  de  par  sa  terre. 

La  baronnie , nul  n’en  doute  , 

Y refu  ausi  comme  toute. 

Sus  personnes  brunes  et  sores 
Fist  Diex  mainz  biaus  miracles  lores 
Pour  cel  saint  et  pour  ses  désertes  ; 
Bien  monstra  qu’il  L’a  ni  oit  acertes. 

L’an  propre  que  l’en  Fenchassa  , 
Pbelippe  d’Artois  trespassa. 

Grant  duel  en  ot  li  quens  ses  pères  ; 
558o.  puis  ot  famé,  ne  tarda  guères  , 

Qui  selonc  la  vraie  matière. 

Fille  au  conte  de  Henaut  ière. 

L’an  ensivant  cessa  la  guerre 
De  ce  us  de  France  et  d’Engleterre  ; 
Car  Edouart , qui  ce  goulouse  , 

Prist  lors  à famé  et  à espouse  , 

La  suer  Pheiippe,  Marguerite. 

Après  le  fait  du  quel  ge  dite 
Et  m’en  vois  assez  tost  partant, 
5390.  Pourchaça  li  quens  de  Bar  tant 
Qu’à  un  an  , bien  faire  le  sot , 

Du  roi  de  Erance  trieves  ot. 

Quant  les  trieves  furent  faillies 
C’on  ot  au  conte  Gui  bail  lies 
Et  on  l’en  vit  poi  qu’amander , 

Li  rois  refait  sa  gent  mander  : 

A son  frère  C lia  11  es  les  charche , 

Qui,  oceuz  qu’il  mainne,  tant  marche 
Qu’entr’eus  vont  leur  loges  fesant 
54oo.  la  contrée  meffaisant. 

Yéoir  en  i peut-on  plus  d’une. 

Douay  saisissent  et  Betune  : 

Les  banières  le  roy  là  boutent. 

Après  ce,  vers  Bruges  s’aroutent. 

El  tens  dont  ge  conte  nouvele, 
ïert  mesire  W alepaiele 
Des  fiez  de  Bruges  capitainne. 

Cil  meut  un  jour  ; aveuc  li  mainne 
Bien  quatre  cens  hommes  montez 
%io.  Les  piétons  n’ai-ge  pas  contez, 

Qui  volontiers  font  mal  en  guerre. 
Vers  Ypres  cheminent  grant  erre. 
Pour  faire  au  conte  Gui  laidanges, 
Embrasent  viletes  et  granges  ; 

Des  maisons  chiéent  les  estaches  ; 
Ribauz  prennent  painz  et  formaches; 
Sanz  rien  paier  s’en  desgéunent. 

Cil  de  la  contrée  s’aünent. 

Targes  aus  cols,  testes  armées, 

5420.  Banières  ès  lances  fermées, 

S’en  vont,  jà  soit  ce  qu’il  foloient, 
Vers  Haringues  où  les  feuz  voient  : 

O ' 

Devant  la  gent  îe  roi  s’atrochent, 
Walepaiele  et  li  sien  brochent. 
D’acordance  et  de  paiz  demis , 
Assemblent  à leurs  ennemis , 

Qui  là  les  atendent  serrez. 

À granz  bastons  pesanz  ferrez , 

A un  lonc  fer  agu  devant , 

Vont  ceuz  de  France  recevant. 

Tiex  bastons  qu’il  portent  en  guerre 
Ont  nom  godendac  en  la  terre, 
Goden-dac , c’est  bon  jour  à dire  , 
Qui  en  françois  le  veust  descrire. 
Cil  baston  sont  lonc  et  traitiz  , 

Pour  férir  à deuz  mainz  faitiz. 

Et  quant  l’en  en  faut  au  descendre , 
Se  cil  qui  Sert  i veust  entendre 
Et  il  en  sache  bien  ouvrer , 

Tantost  puet  son  cop  recouvrer 
Et  férir , sans  s’aler  moquant^ 

Du  bout  devant,  en  estoquant, 

Son  ennemi  parmi  le  ventre. 

Et  li  fers  est  aguz  qui  entre 
Légièrement  de  plainne  assiète , 

Par  touz  les  lieuz  où  l’on  en  giète , 
S’arméures  ne  le  détiennent. 

Cil  qui  ces  granz  godendaz  tiennent, 

Qu’il  ont  à deux  poinz  empoingniez, 
545o.  Sont  un  poi  des  rens  esloingniez. 

De  bien  férir  ne  sont  pas  lasche  ; 

Entre  les  g'enz  le  roi  en  tasche 
Au  destriers  donnent  tiex  meriax 
Amont  , parmi  les  hateriax , 

Que  des  pesanz  cops  qu’il  ourdissent , 
En  pluseurs  lieus  lesestourdissent, 

Si  qu’a  poi  qu’à  terre  ne  chiéento 
Li  noble  homme  qui  desus  siéent , 
Leur  revont  contre  sus  grant  erre , 
546o.  Auz  trenchanz  espées  de  guerre 
Où  il  a de  sanc  maintes  taches. 

Aus  roides  lances  et  aus  haches 
Pour  férir  à une  main  faites, 

Lancent  d’estoz  et  de  retraites, 

Si  qu’ès  testes,  au  chanceler , 

Leur  font  les  yex  estanceîer  ; 

Mès  hauberjons  et  cervelières, 
Gantelez,  tacles  etgorgières. 

Qui  contre  les  cops  retentissent , 

5470.  Les  armez  de  mort  garantissent. 

Le  chaple  assez  longuement  dure  ; 
Non  pourquantla  desconfiture  , 
Lemeschief,  les  froides  nouveles, 
Estendentsus  Flamensleur  eîes. 


212 


BRANCHE 


(1297) 


Qui  fuire  s’en  peut  il  eschape , 

Et  cil  est  mort  que  l’en  attrape  , 

Car  François  du  faire  s’avisent. 

Tiex  quatre-vingt  par  terre  en  gisent, 
Roides,  froiz  et  ensanglantez  , 

548o.  Qui  mais  ne  verront  bois  plantez. 

La  bataille  vaincue  tele  , 

Ses  hommes  ra  W alepaiele 
Menez  vers  Bergues,  liez  et  gobes , 

Si  cîiarchiez  d’armes  et  de  robes  , 
Taintes  de  sanc  et  tovoillies  , 

Que  seul  des  cotes  gambesies  , 
Povoit-on  emplir  maintes  jalles. 

Le  frère  au  roi,  mesire  Challes, 
Comment  que  tout  Fost  ne  le  sive , 
54qo.  Tost  après  à Bergues  arrive. 

Lendemain  qu’o  les  Avalois , 

Fu  venuz  Challes  de  Valois  , 

Qui  Ferrer  ot  ainz  eu  franc , 
S’apareillièrent  cil  du  Franc, 

Un  pais  plein  de  gent  estoute. 

Qui  ès  fiez  de  Bruges  haboute. 

Pour  le  comte  Challes  irier , 

Et  pour  les  bour  jois  empirier , 

En  vindrent  plus  de  quatre  mile. 

55oo.  A Saint  Lorenz,  hors  de  la  vile, 

Ans  feus  embatre  s’esgaièrent. 

Par  pl useurs  maisons  qui  là  ièrent , 
Tost  est  la  flambe  tant  créue, 

. Que  cil  de  Bruges  Font  véue , 

Qui,  sanz  ce  qu’il  l’aillent  destaindre , 
S’en  vont  entr’eus  à Challes  plaindre  , 
Et  li  prient  qu’il  les  deffande. 

Li  quens  sa  gent  armer  commande  , 
Parquoi  toutes  serjanteries 
55 10.  S’atournent  ès  hosteleries. 

Li  destrier  sont  hors  des  estables  ; 
François  sivent  leur  connestables 
Plus  espessement  c’un  à un. 

J ouste  Simon  de  Mêlé  un 
Li  mareschaus,  qui  preud’homme  est, 
S’arme  mesire  Mahommet 
Et  autres  qui  li  obéissent. 

Entour  trente  hommes  armez  issent 
De  Bruges  premerainnement , 

5520.  Aveucques  Ourri  l’Alemant. 

Gis  estoit  lors,  à ma  créance, 

Serjant  d’armes  au  roi  de  France. 
Vers  Flamensse  vont  adreçant  : 
Piétons  les  sivent  plus  de  cent. 

Assez  près  des  hostiex  qu’il  ardent , 
Passent  un  pont  ; là  se  retardent  ; 

Leur  ennemis  devant  eus  voient 
Qui,  pour  ce  qu’envaïr  les  doient  , 

Les  aprochent  serrez  fondant, 

5 55 o.  Le  haut  du  fossé  descendant 

Si  très  bel  comme  il  convenoit. 

Quant  ceux  de  pié,  qu’Ourri  menoil. 
Avisent  qu’entr’eus  se  destassent , 

Douteuz  de  mort , le  pont  repassent  * 

Car  ainsi  leur  atalenta. 

Ourri  set  que  poi  de  gent  a» 

Pour  Flamens  là  contretenir 
Qu’il  voit  si  baudement  venir  , 

Les  siens  refait  outre  glacier  ; 

554o.  Et  c’en  ne  les  puist  plus  chacier 

Communément  à pié  descendent  ; 

A l’entrée  du  pont  s’estendent. 

Qui  qu’en  ait  profit  ne  domage  , 

II  défendront  celui  passage; 

Là  iert  leur  principaus  repaires* 

Es-vouz  venir  les  adversaires  ! 

Li  plus  preuz  premerains  s’avancent , 

Sus  le  large  du  pont  se  lancent  ; 

Escuz  saisiz , les  lances  prises  ; 

555o,  Lors  véissiez  en  maintes  guises 
Descendre  cops  ans  dévalées 
De  grandz  gode*ndaz  et  d’espées , 

L’un  sus  l’autre  aviséement , 

Et  trenchier  maint  biau  garnement 
Coulouré  d’or  et  azuré. 

Moult  éust  cel  estril’  duré 
Ainz  que  conquis  fu  li  trespas , 

Ne  fu  ce  qu’à  deus  autres  pas 
Furent,  si  con  l’en  les  acoutre  , 

556o.  François  désireuz  d’aler  outre. 

Lors  fist,  se  mes  tesmoinz  ne  ment, 

Li  mareschaus  tel  hardement 

Que , jà  soit  ce  qu’endroit  lui  lussent 

Pluseurs  Fia  mens  qui  li  néussent , 

Pour  ce  que  il  n’ot  avantage 
De  trouver  aaisé  passage, 

IPmist  el  fossé  plein  d’ordure 
Son  grant  destrier  à F aventure . 

Son  hyaurne  el  chief,  el  poing  Fespée, 
5570.  Vint  d’autre  partie  à Fourée  : 

Ses  ennemis  qui  là  s’esturent 
Assaillit  fort  ; mès  tant  li  murent 
Et  à tel  presse  le  conquistrent , 

Que  devant  eus  à pié  le  mistrent. 

Pluseurs  des  siens  lors  descendirent  ; 

En  la  bourbe  o lui  se  férirent  ; 

Le  fossé  par  force  passèrent 
Maugré  ceux  qui  les  eontrestèrenL 

Et  s’espandirent  fols  et  sages , 

55Bo.  Çà  et  là  par  les  cour  tillages  , 

Où  s’alloïent  entresaillant 
Li  courageus  et  li  vaillant. 

Quant  cil  ces  choses  aperçurent, 

Oui  au  pont  contre  Ourri  s’esturent  ^ 

Tant  ne  quant  plus  n’i  arrestèrent  : 

En  F eure  fuiant  s’en  tournèrent. 

François  , qui  là  la  course  pristrent 
Cinq  cens  largement  en  ocistrent , 

Tant  férirent  sus  eus  et  traistrent  L 
55go.  Et  puis  à Bruges  se  re traistrent. 

Ne  demeura  pas  longuement, 

Après  le  desbar ate ment 
Où  maint  Flamenc  perdi  la  luite. 

Que  Challes  et  ceus  de  sa  suite, 

Qui  à guerre  mener  s’afinent , 

Vers  Maldenguien  se  racheminent. 

Mes  du  contredire  s’afaitent. 

Cil  qui  devers  Fost  le  pas  gaitent  , 
Desireuz  sont  qu’il  le  deffendenl. 

56oo.  Arbalestiers  vistement  tendent , 

Et  d’en  cochier  se  repourvaient. 

Quarrians  acérez  s’entre- traient 
Par  les  quiex  mainte  large  crievé. 

Li  criz,  tant  con  Fost  dure,  lieve* 

François  à euz  armer  labeurent  , 

Et  puis  vers  la  cliaucie  aquenrent. 
Aucuns  d’eus  en  Feure  se  metent 
Aveuc  ceuz  du  guet  qui  paletent  , 
Pour  les  garder  qu’il  ne  meserrent, 

56 1 o.  Autres  escuz  auz  cols  se  serrent , 

En  chans  qui  là  dë  deuz  pars  ièrent  9 
Et  la  chauciée  costoièrent. 

Outre  les  fessez  ou  souz  Fonde 
Fu  F yaue  durement  profonde. 

Hui  -mais  n’esteut  parler  d’acordes. 
Qui  lors  véist  enteser  cordes 
Et  sus  voiz  vistement  serrer , 
Quarriauz  vers  ceuz  du  Dan  errer 
Es  deuz  costez  et  ès  frontières, 

5020.  Targes  fauser , entamer,  chières  , 
Sanc  vermeil  de  plaies  glacier, 

Et  oïst  bidauz  me n acier 
Si  con  leur  flote  se  res  veille  , 

Au  cuer  en  éust  tel  merveille  , 

t 

Qu’il  ne  séust  qu’il  déust  dire. 

Mainte  personne  i pert  le  rire. 

Tant  a là  quarriauz  estassiez 
Que  Flamens,  d’angoisse  empressiez, 
Comment  qu’au  traire  autresi  visent , 
565o.  Maugré  leur  denzse  desconfisent. 

Le  derréain  renc  d’eus  s’esmeut  ; 

Fuiant  s’en  va  tant  comme  il  peut. 

Vers  le  port  du  Dan  se  resgoutent  ; 

Mes  François  qui  entr’eus  se  boutent. 

Et  de  touz  lez  Mon  joie  bûchent , 

Si  laidement  les  espeluchent , 

C’on  péust  es  mer  les  naiez  , 

Les  morz,  les  pris  et  les  plaiez , 

Dont  la  chaucie  n’est  pas  wuide  , 

5 G/j o»  A trois  cens,  si  comme  ge  cuide. 

Cil  qui  dedanz  le  Dan  se  mistrent  „ 
Bientost  après  trêves  requistrent, 

Supîiant  que  tant  les  eussent 
Que  leur  morz  enterrer  péussent» 

Par  François  furent  lors  baillies  ; 

Mès , ainz  c’on  les  véist  faillies , 

D’eus  et  de  ce  que  rniex  amèrent 
Toute  la  vile  délivrèrent. 

Quant  cil  de  l’ost  Chai! es  le  surent , 
565o.  Vers  les  portes  tantost  coururent  ; 

Enz  entrèrent,  si  con  Fen  dist , 

Sanz  trouver  qui  leur  deffendist 
Par  fait  ne  par  commandement, 

L’an  mil  et  trois  cens  droitement , 

Et  pristrent  maisons  et  toureles. 

Tost  sot  îi  quens  celes  n ou  voies. 

De  duel  en  ot  le  cuer  si  tendre  , 

Qu’au  conte  Challes  se  vint  rendre 
Bientost  après  ; à un  sien  bourc 
566o.  QUe  Flamens  nomment  Ardenbourc  ; 
Guillaume  et  Robert  ausi  firent, 

Deuz  de  ses  fîlz,  qui  le  sivirent  ; 

N’ont  soin  e’un  seul  s’en  escondie* 

Challes  les  reçut , que  c’en  die , 

Par  parole  laide  ne  bele  , 

Sus  une  condition  telle, 

Que  ses  frères  d’enîr’eus  feroit 
Ce  que  bon  li  en  sembleroit. 

Lors  requist  paiz  la  gent  renarde 
6670,  D’Yp  re  , de  Gant  et  d’Audenarde. 

Touz  Flamenz  , selonc  ce  qu’il  distrent. 
Au  réaume  se  re-souz-mistrent 
Comme  au  tens  Ferrant  fait  avoient, 

Li  rois  fist  ceuz  qui  pris  estaient  , 

Sanz  autres  respons  leur  donner. 

En  divers  lieux  emprisonner , 

Car  talent  a que  bien  les  tiengne. 

Li  quens  Gui  fu  mis  à Compiengne 
En  une  tour  qui  siet  sus  Aise. 

568o.  Homme  de  cuer  plus  à malaise 
Ne  vit  nul , ce  croi , s’ au  si  non, 

Robert  redut  garder  Chinon» 

Cil  qui  Guillaume  mener  quistrent 
En  la  tour  d’Issoudun  le  mistrent. 

Un  poi  £près  celui  termine , 

Espousa  Challes  Katheline 
Qui  dot  tenir,  au  certain  dire^ 

De  Costentinoble  l’empire, 

Pour  ce  que  fille  Phelippe  ière  , 

6690.  Le  filz  Baudouin  l’emperiere. 

L’an  , se  du  voir  ne  sui  géun  , 

Mil  avecque  trois  cens  et  un  , 

Sanz  faire  en  de  plus  connoissance , 
Guerpist  Challes  de  Yalois  France. 
Conduisant  de  gent  bele  pile  , 

Va  véoir  le  roi  de  Sezile. 

Lui  et  cens  de  sa  compaingnie 
Passent  Bourg'oingme  et  Lombardie. 

Si  con  leur  flo  Paris  esloigne , 

Syoo.  Les  monts  des  Arpes  de  Bouloingne 
Qu’omme  vivant  ne  leur  véa, 

Toscane  où  mainte  cité  a ; 

A Homme  le  pape  visitent 
Plaine  de  genz  qui  là  habitent , 

Et  tost  après  vers  Puille  tournent  , 

0 le  roi  Challes  se  séjournent 
Comme  genz  d’errer  ahannée. 

Icele  méismes  année , 

Ce  dit  du  certain  ii  espandres, 

6710.  Fu  lirois  Pheîippesen  Flandres, 

Et  prist  là  par  les  seigneurages 
Des  gentis  hommes  les  hommages. 

Jours  i séjourna  plus  de  vingt. 

Non  pourquant,  quant  il  s’en  revint , 

Que  li  retourners  l’empressa 
Toute  la  contrée  lessa 
Et  la  gent  hardie  et  couarde 
A Jaques  de  Saint-Pol  en  garde. 

Puis  vint  au  roi,  douteus  de  guerre , 

5720.  Li  quens  de  Bar  merci  requerre. 

Austresi  fist,  d’outre  Avalon , 

Messire  Jehan  de  Chalon 
Qui  le  r’ot  ainçois  mis  en  ires. 

Et  de  Fauquemont  li  droiz  sires. 

Tant  pourchacièrent  et  tant  firent 
Qu’à  son  gré  de  lui  se  partirent. 

Plus  ne  vous  sai-ge  dire  d’euz. 

L’an  tout  droit  mil  trois  cens  et  deus 
Se  prent  par  mer  à avoier , 

6750.  Pour  Siciliens  guerroïer  , 

Et  désireuz  de  leur  grevance, 

Challes,  le  frère  au  roi  de  France, 

Qui  de  ce  n’est  pas  amoli. 

Li  dux  de  Calabre  est  o li , 

Si  r’est  o gent  d’armes  polie  , 

Mesire  Rogier  de  Lolie. 

François,  de  guerre  mener  fermes , 
Arrivent  en  Sezile  à termes 
Dont  la  seingneurie  demandent. 

Cil  dedanz  à Challes  se  randent. 

François,  car  l’en  les  en  atice, 

Se  fièrent  el  val  d’Ypolice. 

Tout  le  païz  de  bien  desnuent  ; 

Vignes  estrepent  ; vilains  tuent  ; 

Hamel  n’i  lessent  à deffaire  : 

Puis  ardent  le  val  de  Masaire. 

De  touz  costez,  ainz  qu’il  se  meuvent.  , 

Tel  plenté  d’aumailles  i treuvent. 

Et  tant  en  ot  à Fost  grant  presse 
7^0,  G’on  i péust  un  buef  de  cresse, 

Tel  fois  fu , ce  doit-on  savoir, 

Pour  un  tournois  d’argent  avoir. 

Autres  vivres  i seurondoient. 

El  tenz  que  li  François  avoient 
En  Sezile  si  très  bons  tenz 
Mut  à Bruges  mortel  contenz 
Entre  lez  granz  et  les  menuz; 

Et  futempris  et  soustenuz, 

Ce  dit  cil  sus  qui  ge  m’aeoste , 

6760.  Par  raison  de  la  rnale-tosle 

C’on  ot  ileuques  a levée  ; 

Car  la  gent  s’en  tint  à grevée. 

Mainte  personne  i perdi  vie  ; 

Mes  tant  orent  forte  partie 
D’ommes  gennes  et  de  ferranz, 

Laniers^  foulons  et  tisserranz, 

Qui  lors  nul  péril  ne  doutèrent , 

Que  hors  de  la  ville  boutèrent . 

0 les  bourjois  qui  les  grevoient , 

$77°  ' Ceux  qui  justisier  les  dévoient. 

Tost  après  de  Bruges  issirent  ; 

Le  chastel  de  Malle  assaillirent  ; 

La  gent  le  roi  léanz  ocistrenî. 

Et  quan  qu’il  i trouvèrent  pristrent. 

Rien  n’espargnèrent  à cele  erre. 

Ainsi  recommença  la  guerre  , 

Dure , périlleuse  et  vilainne, 

Par  la  quele  fu  puis  en  pain  ne 
Tant  chevalier  fort  et  hardi  j, 

6780.  Tante  forterèce  en  ardi, 

C’on  ne  vit  de  lonc  teos  refaite , 

Et  tante  ame  en  fu  de  cors  traite 
Qu’en  mainz  lieus  de  mainz  et  de  maintes 
En  durèrent  lonc  tens  les  plaintes. 

El  tens  que  Flamens  dont  ge  pâlie 
Saisirent  le  chaste!  de  Malle, 

Sot  j car  l’en  li  vint  tout  retraire  , 

Jacques  de  Saint-Pol  leur  afaire 
Au  feur  que  ge  ci  le  pourtrai. 

^79°*  Lors  fist  assembler  à Courtrai  , 

0 les  François  qu’il  pot  là  querre  , 

Les  gentis  hommes  de  la  terre  ; 

I Pour  ce  qu’ileuc  tant  estéussent 
Que  li  malveillant  paiz  eussent  , 

Pensant  qu’en  aucun  senz  feroit 
Qu’assez  tost  les  accorderoit. 

Et  cil  qui  leur  mal  i glosèrent , 

A lui  traïr  reproposèrent. 

Tuit  communément  sa  mort  quistrent  ; 
58oo.  Parquoi  hors  de  Bruges  tramistrent 
Grant  gent  qu’à  l’aise  et  au  pener  , 

Dut  uns  Pierres  Li  Rois  mener. 

Tost  après  qu’en  cest  sens  ouvrèrent , 

A Jacques  de  Saint-Pol  mandèrent 
Que,  pour  chose  qui  avenist , 

Ne  ïessast  qu’à  eus  ne  venist  ; 

Car  cil  qui  le  roi  contrestoient, 

Baniz,  eschapez  leur  estoient; 

Doutance  des  autres  n’éust  ; 

58 10.  Mes  tout  certainement  séust 
Que  comme  roi  le  serviroient 
Ne  contre  son  vouloir  n’îroient  ; 

A ce  s’estoïent  ahurté. 

Garniz  de  cele  séurté , 

Sauz  plevissance  d’autre  main, 
Vindrent  là  François  lendemain  ; 
Assez  tost  à la  ville  furent  : 

Li  traiteur  bien  les  reçurent , 

Qui  les  gaitièrent  cele  nuit. 

5820.  Un  poi  devant  la  mie-nuit, 

Coururent,  à poi  de  resortes, 

Faire  sains  à buis  et  à portes 
De  touz  les  bostiex  qu’il  savoient 
Où  François  lierbergiez  estoient. 
Dementres  qu’à  ce  lourdoièrent 
Pierre  Le  Roi  querre  envoyèrent 
0 ce  us  qui  baraz  durent  estre. 

Lors  s’armèrent  destre  et  senestre^, 
Poissonniers,  tisser anz,  laniers, 
583o.  Bouchers,  foulons,  cordouanniers  , 
Et  puis  aveuques  les  maçons 
Mestiers  de  toutes  estacons 

O 

Qui  le  roi  courroucier  désirent. 

Es  maisons  où  ses  genz  dormirent 
Se  vont  lancier,  de  fer  couverz, 
Par  les  huiz  qu’ils  trouvent  ouverz. 
Adont  commence  li  martire  ; 

Car  il  vont  ociant  à tire 

Chevaliers  et  serjans  tapiz 
584o.  Sous  couverteurs  et  souz  tapiz. 

Sus  eus  fièrent  , sus  eux  charpentent  ; 
Contes  et  linceus  ensanglentent; 

Touz  nuz  les  font  là  devier. 

-Li  navré  prennent  à crier 
Quant  voient  c’on  les  deshoneure. 

Un  bourjois  de  là  queurt  en  l’eure 
Le  voir  du  fait  qu’il  voit  monter 
A Jaques  de  Saint-Pol  conter. 

Tant  le  chastoie  , tant  le  prie, 

585o.  Qu’avec  sa  privée  mesnie  , 

Qui  d’armes  se  va  atournant. 

Part  de  la  vile  à l’ajournant. 

Es  chans  s’est  li  fio  d’eus  frapez. 

Or  aillent  , il  sont  eschapez  , 

Parquoi  droiz  est  que  d’eus  me  taise. 

Des  autres  et  de  leur  mesaise, 

En  quel  guise  l’en  les  atire 
Me  restent  la  vérité  dire. 

En  Bruges  , dont  traitier  voulons, 

586o.  Où  bouchers,  teliers  et  foulons 
A tel  traïson  s’enhardirent 
Que  François  en  leur  liz  murtrirent 
Par  espandre  sang  et  cervele, 

Fu  l’œuvre  vilaine  et  cruele  ; 

Car  les  lances  d’eus  esloingnies . 

Les  godendaz  et  les  coing  nies  , 

Metent  à mort  ès  herberiages 
Chevaliers , escuyers  et  pages 
Qui  n’ont  de  quoi  il  se  défendent. 

.S870.  Les  voiz  des  navrez  tel  son  rendent, 
ilcriée  s poi  es  joies 
Qu’cles  sont  de  moult  loin  g oies. 
Esmaiance  en  ont  li  hay , 

Parquoi  crient  : Irai  ! tray  ! 

Li  plus  fier  d’eus  est  triste  et  mourne. 

Qui  armes  a , si  s’en  atourne. 

Lors  iert  Gautier  de  Sapaingnies 
Mareschal  de  leur  conpaingnies  ; 

Parquoi  moult  de  cens  qui  demeurent 
588o«  Vistement  à son  hostel  queurént. 

Et  cil,  qui  pas  n’es  escheva, 

Vers  îemesire  Jacques  va  ; 

Là  devant  s’est-il  estalez. 

Quant  il  voit  qu’il  s’en  est  alez, 

De  duel  et  de  courroux  chancèle  ; 

Ceus  qui  le  sivent  en  apèle  : 

« Seigneurs , dist  Gautier,  il  me  semble 
» Que  traïz  sommes  tous  ensemble. 

» Nostre  mort  venismes  çà  querre. 

58go.  » Cil  Diex  qui  descendi  en  terre 

))  Et  voust  son  corps  en  croix  livrer 
» Pour  les  bons  d'enfer  délivrer 
» Si  con  l’en  treuve  en  maint  ditié  , 

» Ait  huy  de  noz  aines  pitié. 

» Se  vous  oncques  bien  le  féistes 
» Soiez  or  endroit  preuz  et  vistes  ; 

» Gardez  que  ne  muirons  céanz 
» A manière  de  recréanz. 

» Si  vistement  nous  deffendons 
» Contre  ceus  qu’à  guerre  atendons  , 

» Qu’omme  qui  soit  en  nostre  troche 
» N’en  ait  après  sa  mort  reproche  ; 

» Et  plus  ici  ne  délaions. 

» Vers  le  grant  marchié  nous  traions  ; 

» Car  se  là  nous  povons  estendre  , 

» Grant  bataille  devrons  aiendre 
» Ainzque  Flamens  tous  nous  ocient.  » 

Et  cil  respondent  qu’il  l’otrient. 

Le  flo  d’eus  adont  se  remue  ; 

Mes  ainz  qu’il  issent  de  la  rue 
Ou  il  poursuivent  leur  guiant 
Les  vont  li  traître  escriant,, 

Qui  à eus  mettre  à mort  s’adonnent. 

Et  cil  enz  en  l’eure  esperonnent , 

Chascun  d’entr’eus  el  poing  la  lance. 
L’estrif  et  la  noise  commence 

De  lagentileuc  espartse; 

Mes  la  querelle  est  mal  partie  : 

Car  cil  de  Bruges , à m’entente 
^920'  Sont  à chascun  François  soissente, 
Espessement  vers  eus  destachent  „ 

Aulcuns  en  leur  hostiex  se  cachent. 

Par  portes  et  par  paroiz  routes 
Fichent  lances  et  saqueboutes 
Desqueles  les  destriers  ocient. 

Famés  pas  ne  s’i  entr’oublient , 

Ainz  se  tiennent  jointes  es  estres  , 

Et  lessent  aler  des  fenestres , 

Jà  soit  ce  que  haut  en  Pair  bâtent  ? 

ÔqSo.  Sur  ceus  dn  roi  qui  se  combatent 
Et  maintiennent  le  feréiz. 

TreZj  chevrons  , quarriaus,  tailléiz , 
Mortiers  pesanz  espoventables  , 

Cailloz,  traitiaus,  fourmes  et  tables* 

Par  quoi  l’aier  à plusieurs  tolent* 

Destriers  mehaingnent  et  aflolent, 

Et  les  chevauchanz  estourdissent, 

Li  Flamenc  qui  bas  refremissent 
Et  à tel  quantité  foisonnent  , 

5q4o.  Messire  Gautier  environnent. 

Son  destrier  souz  lui  rnis  à terre,, 

L’ocienl  sanz  essoinne  querre* 

Moult  résout  ses  routes  grevées» 

A cele  heure,  chieres  levées 
Yen  oient  aprochant  les  criz 
Ces  chevaliers  ici  descriz  , 

Qui  n’esîoïent  couarz  ne  lenz  : 
Comme  !i  chastelains  de  Lenz , 

Lez  luiRidians  ; pas  ne  l’esloingne  ; 
5960.  Quesniaus  , Godefroi  de  Rouloingne. 
Jehan  de  Brûlas  s’i  rempile  ; 

Si  fait  Aymeri  de  Ne u vile , 

Et  o le  sire  de  Fresnieres  ,, 

Postiaux  et  Dreue  des  Humieres. 
Tnit  cil  outre  Flamens  s’enpaignent 
O ceus  qui  là  les  aconpaignent 
Et  les  font  réuser  à force. 

La  huée  adonques  en  force. 

Grant  fu  la  noise  enmi  la  rue 
6960.  Et  la  bataille  bien  férue  , 

Seîonc  ce  qu’aucuns  me  descrivent^ 
Là  où  ii  devant  dit  arrivent  ; 

Car  leur  Ilote  ensemble  se  serre 
Et  jonchent  cà  et  là  la  terre, 
Autrement quommes  esmaiez  , 

De  morzj  de  navrez  , de  plaiez, 

Qui  d’entre  les  autres  desroutent. 

Li  plus  fier  leur  venues  doutent  . 

Pour  ce,  réusanz  se  tapissent; 

5970.  Mès  des  hauts  soliers  les  honnissent 
Geles  qui  bas  lessent  venir. 

Quanque  deux  poinz  peuvent  tenir 
Par  eles  est  pris,  si  l’a  vile. 

Mesire  Aymer  de  Neuville 
Qui  merveilleusement  fut  las, 

Cil  de  Lens  et  cil  de  Brûlas 
Et  autres  se  vont  raliant , 

Quanqu’ii  encontrent  ociant 
Et  tresbuchent  aval  les  rues. 

5g8o.  Viennent  à l’une  des  issues, 

Maugré  ceus  qui  murtrir  les  quierent  ; 
Issent  d’ileuc  ; ès  chans  se  fièrent  ; 
Hui-mais  n’ierent  cil  retenu; 

Mès  il  est  si  mesavenu, 

Aus  leur  qui  léanz  demourerent 
Que  quatorze  cens  en  tuèrent 
Flamens,  dont  là  tel  foison  a ^ 

Sanz  ceus  que  l’en  emprisonna. 

Les  inorzc’on  pot  puis  regreter 
%9°*  Firent  touz  morz  ès  chans  geter, 
Selonc  ce  que  bon  leur  sembla. 

Li  communs  après  s’assembla, 

Par  le  conseil  qu’entr’eus  trouvèrent  : 
Guillaume  de  Juiiers  mandèrent , 

Et  distrent  qu’il  le  désiroient  > 

Et  qu’à  lui  seul  obéiroient; 

Ainsi  sus  touz  mestres  devint. 

Gni  de  Na  mur  ausi  revint 
Ogent  fière  et  combateresse  ; 

6000.  Li  Lilois,  Jehan  deRenesse, 

I refurent,  et  li  Poissons  , 

Et  autres  que  ne  connoissons  ; 

Par  l’aïde  de  quiex  tant  firent 
Qu’à  eus  sanz  guerre  se  rendirent 
F urnes , Bergues  Bourbeuc , Haring  ues  r 
Ypre,  Bailleux  et  Poperingues, 

Et  puis  leur  oz  en  Courtrai  mistrent  ; 

Le  chastel  environ  assistrent  ? 

Où  li  chastelains  de  Lenz  ière. 

6010.  Tost  sot  ii  rois  par  quel  manière 
Cil  de  Bruges , qui  foi  li  durent , 

En  leur  vile  méismes  urent 
Sa  gent  ocise  en  traïson  . 

Pour  ce  que  cele  mesprison 
Leur  fust  prochainement  merie^ 

Manda  très  grand  chevalerie 
De  cens  qu’en  sa  propre  marche  a; 

Au  comte  d’Artois  les  charcha 
Lequel  li  François  tant  sivirent , 

6020.  Que  près  de  Courtrai  s’estendirent 

Où  Fost  des  Flamens  reséoit. 

Le  droit  jour  de  Saint-Benéoit , 

Duquel  Fen  fait  en  juignet  feste  , 

F u leur  gent  à bataille  preste. 

Hors  de  la  vile  à plain  issirent,  * 

François  leur  batailles  refirent , 

Qui  tant  en  poi  d’eure  esploitièrent 
Qu’à  deus  traiz  d’arc  les  aprochièrent,, 

Et  vindrent  privés  et  estranges 
6o3o.  Sus  un  long  fossé  plain  de  fanges  . 

Où  touz  chevaus  qui  s’i  férissent 
De  plaine  venue  obéissent 
Jusques  aux  arçons  de  lasele. 

Messire  Raoul  de  Néele, 

Véantque  maus  iert  li  passages. 

Et  péureus  de  leur  domages, 

Dist  lors  au  conte  belement  : 

« Sire  , sachiez  certainement 
» Qu’en  péril  vos  genz  em bâtons, 

6o4o.  » S’ileuc  outre  vous  coin  bâtons, 

» Pour  ce  qu’il  n’est  destrier  ne  mule, 

» Se  vers  cest  fossé  ci  recule , 

» En  manière  que  dedans  aille  , 

« Qui  jà,  se  meschief  n’est , en  saille, 

» Pourquoi  nos  ennemis  lairons , 

» S’il  vous  plaît , et  nous  retrairons 

» Autres  besoingnes  conpasser  : 

» Et  s’il  ossent  à nous  passer 
» L’espace  d’un  arpent  de  terre  , 
6o5o*  » Vous  verrez  jà  biau  fait  de  guerre. 
Li  quens  , qui  y si  c’on  l’en  contoit, 
Touz  cens  du  monde  seurmontoit 
De  hardementet  d’aigreté, 

Aveuc  très  grand  hastiveté  y 
Respondi  lors,  tiex  moz  disant  : 

Cest  conseil  n’est  pas  soufisant.  » 
Paroles  teles  ou  semblables , 
Comme  Raoul  K connestables 
Ot  au  conte  d’Artois  monstrées, 
6060.  Li  ont  pluseurs  autres  contées, 

Si  con  chascun  d’eus  s’i  semille  ; 

Mès  tout  ce  ne  vault  une  bille; 
Onques  riens  n’en  voust  escouter , 
Ainz  fait  sa  bataille  arouter , 

Et  touz  ceus  de  pie  qui  la  furent. 
Arbalestiers  premiers  s’esmurent  ; 
Sivant  du  fossé  le  rivage, 

Trouvent  bien  loiqg  d’ileuc  passage 
Outre  se  mètent  en  la  plainne. 

6070.  Jelian  de  Brûlas  qui  les  mainne 
Va  tant  leur  routes  conduisant 
Que  devant  eus  sont  li  nuisant  ; 

Lors  s’estendent  grant  aléure, 

En  tel  guise  que  leur  renc  dure 
D’espès  legiet  d’une  perrète. 

La  longueur  , droiz  est  qu’en  li  mète^ 
Tient  bien  deus  archies  entières. 

Cil  d’armes  se  rengent  derrières. 

Li  quens  'd’Artois  est  à main  destre  ? 
6080.  Qui  de  la  chevauchiée  est  mestre. 

Lez  lui , qu’à  péril  ne  li  tourge , 
Jehan  de  Henaut,  son  serourge  } 
Auquel  il  ot  cele  journée 
L’ordre  de  chevalier  donnée. 

Cis  ne  fait  pas  le  rièreban  ; 

Là  rest  Godefroi  de  Breban. 

Près  d’ileuc  ont  genz  belles  montes  , 
D’Aubemalle  et  d’Eu  les  denz  contes. 
Mainte  banière  reventele , 

6090.  O les  deuz  frères  de  Néele. 

Hardie  gent  ra  vers  la  queue 
Que  Jacques  de  Saint-Pol  aleue. 
Gomment  que  poî  pares  mer  mont  > 
Messire  Loys  de  Clermont 
Se  tint  d’autre  part  du  fossé 
Qu’entr’eus  avoïent  adossé. 

Estre  dut  en  la  riè  regarde. 

Li  quens  de  Saint-Pol  s’i  retarde , 

Comment  qu’à  son  conroi  ne  joingne» 
6100.  Ausi  fait  celui  de  Bouloingne 
O les  routes  qui  li  apendent, 

Arbalestiers  de  France  tendent  9 
Et  ordenéement  se  bessent; 

Vers  leur  ennemi  aler  lessent 
Quarriaus,  desquiex  la  flote  bille 
Plus  espessement  que  grésille , 

Et  qui,  selonc  ce  qu’il  se  bercent , 

Targes  et  cbieres  nues  percent , 

El  rens  qui  contr’eus  estrrva. 

61 10.  Tant  en  traient,  tant  en  i va  , 

Sanz  métré  ententes  à ruser, 

Qu’il  font  les  Flamens  réuser 
Plus  d’arbalestée  et  demie , 

N’encore  ne  leur  soufist  mie  ; 

Ainz  monte  ans  premerains  ès  testes , 
Qu’il  lancent  jus  les  arbalestes» 

Boucliers  ès  poings,  coifes  laciées 
Et  blanches  espées  sachiées  , 

Se  vont  vistement  à i’esbatre 
6120»  Entre  cens  de  Flandres  enbatre 
Qu’aus  colées  geter  estrainent. 

Bientost  si  malement  les  mainent, 

A ce  que  les  chars  leur  encisent 
Ç’une  partie  ers  desconfisent 

Qui  fuïant  se  désatropele. 

Quant  mesire  Valepaiele 
Voit  Flamens  comme  en  aventure 
De  recoivre  honte  et  laidure  , 

Ainz  qu’il  partent  de  là  endroit , 

61 5o.  Et  il  aperçoit  qu’orendroit 
Ont  cil  du  roi  bonne  partie  , 

Au  conte  d’Artois  haut  escrie  : 

« Sire,  cil  vilain  tant  feront 
j»  Que  T ’onneur  en  emporteront  ; 

» Et  s’il  mètent  à fin  la  guerre, 

» Que  sont  li  noble  venu  querre  ! 

» En  vain  les  i a l’en  lassez: 

» Poingnons,  car  tens  en  est  passez.  » 

— « Mouvez  ! » dit  li  quens  ; et  cil  broche. 
6i4o.  Tout  le  renc  ad  onques  descoche  : 

D’aler  isnelement  chevisent  ; 

Parmi  les  piétons  se  flatissent 
Qu’à  force  de  destriers  entr’euvrent. 

Des  leurs  méismes  le  champ  queuvrent, 
Et  merveilleus  nombre  en  estraignent. 

De  cele  venue  se  plaingnent 

Piétons  François , greigneurs  et  mandres. 

Lors  s’escrièrent  cil  de  Flandres: 

» Gentis  quens,  pour  Dieu,  car  vous  place, 
6i5o.  » Et  pour  vous  con battre  aïons  place. 

» S’en  serez  cent  tanz  plus  prisiez, 

» S’en  cest  jour  nous  desconfisiez , 

» De  ce  us  qui  le  voir  en  sauront.  » 

Et  li  quens  respont  qu’il  l’auront. 

Lors  fait  tanlost  tourner  arrières 
A très  grant  hasle  ses  Lanières. 

François  les  dos  aus  Flamens  moustrent , 
Et  cil  en  l’eure  se  descoustrent , 

Qoi  les  vont  derrière  assaillant , 

G 160.  Diverses  armes  débaillant. 

A l’eure  qu’à  retour  se  mistrent 
François  , que  Flamens  entreprissent 
Far  leur  Saison  mortel  ains, 

Restoit  de  Lenz  ii  chastelains  , 

O ses  serjanz  granz  et  menuz 
Hors  du  chastel  à plain  venuz  ; 

Vers  Courtrai  s’ièrent  arouté  , 

Et  avoïent  le  feu  bouté, 

A criées  dures  et  fortes, 

6170.  En  l’une  des  plus  mestres  portes  : 

Car  à la  vile  arder  béoient. 

El  droit  point  qu’il  se  reSéoient, 
S’aloïent  aucuns  relevant 
Des  piétons  nommez  ci-devant, 

Que  li  grant  destrier  défoulèrent. 

Quant  voient  ceux  qui  retournèrent , 

Et  que  Flamens  derrière  bâtent, 

Doutanz  qu’en tr’eus  ne  se  rembatent , 

S’en  vont  l’un  droit  l’autre  apuiant, 

6180.  Le  plus  tost  qu’il  pevent  fuiant. 

Lors  iert  abatue  au  derrière 
Du  conte  d’Artois  la  banière  ; 

Et  selonc  ce  que  l’en  disoit, 

Jehan  de  Henaut  mort  gisoit. 

Ce  seu , îi  preuz  qui  près  ièrent, 

Entre  leur  ennemis  se  fièrent, 

Et  cil,  de  pèureus  semblant, 

Queurent  vers  le  fossé  tremblant  ; 

Pour  passer  i s’entre-confondent; 

6190.  Destriers  chiéent , destriers  afondent; 

Li  plus  droit  i deviennent  courbe  ; 
Chevaliers  versent  en  la  bourbe  , 

Con  gent  de  doutance  aramie. 

Mes  liquens  d’Artois  n’i  va  mie  ; 

Ainz  est,  comment  que  l’en  F assaille, 

El  plus  parfont  de  la  bataille , 

Où  entre  ceus  du  Franc  estaîe. 

Là  monte  cops  , là  les  dévale  ; 

Là  le  voit-on  si  remuant , 

6200.  Que  l’yaue  qu’il  va  tressuant 
Jusquesà  son  esperon  bat. 
Vigueureusement  se  conbat, 

Maispoi  vaut  chose  qu’il  puist  faire; 
Car  tel  plenté  sont  li  contraire , 

Qu’en  la  tourbe  ilettques  présente , 

En  a bien  contre  un  des  siens  trente. 
Tant  fièrent  entr’eus  sus  ses  armes 
De  godendaz  et  de  juisarmes , 

Que  son  destrier  souz  lui  versé  , 

6210.  L’ont  aucuns  d’eus  jus  en  versé. 

Ocis  fu  lors  en  cele  place 

Li  quens  d’Artois  qui,  pour  menace, 

Ne  fîst  011c  trait  de  couardise, 

Tant  fust  en  périlleuse  emprise. 

Li  quens  d’Eu  , li  quens  d’Àubemalle 
I moururent , des  quiex  l’en  pâlie 
Et  parlera  en  mainte  vile. 

Si  fist  li  preuz  de  Tancarvile. 

O ceux  reçut  semblables  gistes 
6220.  Godefroi  de  Breban  li  vistes , 

Qui  puis  fu  plaint  de  mainte  dame, 
Et  mesire  Gui  le  vidame, 

Pour  lequel  pluseurs  recrièrent. 

Cil  de  Néele  i dévièrent, 

Se  ge  fausseté  ci  ne  note  . 

Jacques  de  Saint-Pol,  Pierre  Flote, 
Et  autre  gent  bien  atournée 
Finèrent  là  cele  journée. 

Cil  qui  la  rière-garde  firent , 

6200.  A grant  douleur  le  champ  guerpirent , 

Car  touz  leur  hommes  s’enfuioient, 

Ne  ralier  ne  les  povoient. 

Li  bons  quens  ainsi  mes-erra , 

C’un  frère  meneur  enterra  , 

Tierzjourz  puis  Focision  tele, 

Près  d’ileuc  en  une  chapelle. 

Flamens,  tost  après  ce,  tant  firent 
Que  François  le  chastel  rendirent. 

Pour  les  siens  tint,  com  gentis  hom, 

6240.  Li  chastelains  de  Lenz  prison  ; 

Mès  par  le  roi  fu  tost  délivres. 

A briez  moz  qu’en  vaut  li  poursivres 
De  tiex  faiz  qu’à  rimer  vouai? 

Gant , Lille  , Cassel  et  Douai 
Ans  desus  dizse  rassentirent 
Et  vers  le  roi  leur  foiz  mentirent. 

, 1 

L’an  de  cele  deseonfiture , 

Où  François  par  mésaventure 
Reçurent  si  male  cuisson  , 

6260.  Estoit  Oudart  de  Maubuisson 
De  Calais  rnestre  capitaine  ; • 

Du  grief  le  roi  vengier  en  paine 
Part  d’ileuc  , ou  fau  descrion , 

La  veille  de  F Assumption  : 

0 lui,  s’il  ne  sont  forcontez , 

Deux  cens  hommes  d’armes  montez , 

Et  cinq  cens  piétons  à m’en  tente. 

Tuit  cil  cheminent  droite  sente  , 

Pour  la  haine  rentamer, 

G 2 Go.  Vers  Gravelingues  sus  la  mer  ; 

Près  d’ileuc  vient  leur  route  entière , 

Cil  d!  armes  passent  la  rivière 
Où  tuit  communémeiit  s’empaingnent, 
Mèsli  serjant  de  pié  remaingnent 
Qui  n’ont  or  soing  d’estre  essengiez. 
Lipassé  cheminent  rengiez, 

Chacune  banière  au  vent  mise. 

La  gent  du  port  qui  les  avise 
Et  n’a  d’eus  paour  ne  dou tance  , 

6270.  Lesse  la  vile  , ès  chanz  se  lance 

Pour  combattre  à ceus  qui  venoient. 
N’est  pas  merveille  s’il  l’otroient, 

Sanz  tenir  en  trop  lonc  concile, 

Car  de  pié  sont  plus  de  deus  mile  , 

O les  quiex  se  revont  boutant 
Six  vingt  hommes  d’armes , ou  tant  ; 

Cil  les  confortent , cil  les  guient. 
François  au  venir  les  escrient, 

Comment  qu’il  soient  genz  granz  masses  ; 
G 2 80 0 Escuz  aus  cos  , les  lances  basses. 

Prez  de  leur  flo  desavancier  , 

Se  vont  e3  milieu  d’eus  lancier 
A très  merveilleuses  criées. 

Les  roides  lances  esmiées 
Et  par  pièces  à terre  mises , 

Ëspées  viennent  a us  servises 
Qui  sont  de  diverse  semblance  ; 

Mes  François  qui  d’accoustumance 
Les  ont  courtes , assez  légierès , 

6290.  Gietent  ans  Flamens  vers  les  chières , 

Et  f râpent  maintes  fois  sur  tèles  , 

O11  Fen  les  met  jusqu’aus  cervèles. 
Aucuns,  qui  Facier  ès  chars  sentent  y 
Trébuchent  et  haut  se  dementent; 

Autre  malice  ne  conlreuvent. 

Oudart  et  li  sien  si  se  prouvent, 

En  fesant  là  maint  escamanc  , 

Que  desconfisont  li  Flamanc. 

Tout  n’es  ait-on  pris  en  desoutes , 

65oo.  Çà  et  là  fuient  à granz  routes. 

François,  quiileuc  les  chastient , 

Plus  de  quatre  cens  en  ocîent  : 

En  ceste  manière  les  trichent , 

Et  puis  en  la  vile  se  fichent. 

Par  les  maisons , comment  qu’il  aille , 
Metent  les  feus  ès  liz  de  paille  : 

16. 

Flambe  qui  forment  s’i  rigole  , 

Aus  hautes  couvertures  vole , 

Là  va  ses  èles  asseoir. 

63 10.  Chevrons  commencent  à chéoir, 

Et  le  port  emplist  de  fumée. 

Tost  l’ont  li  piéton  avisée 
Qui  après  Oudart  demourèrent. 

Quant  cil  d’armes  l’yaue  passèrent , 

En  la  ville  sont , ce  devinent , 

Parquoi  cele  part  s’acheminent , 

Et  font  tant  entr’eus  que  là  viennent. 

Ce  saisissent  où  ils  aviennent. 

Et  sont , qui  que  le  tiengne  à lais  , 

6320.  0 leur  capitainne  à Calais, 

Auquel  du  fait  l’oneur  est  sourse. 

Quinze  jourz  après  ceste  course 
Fu  , se  voir  dire  en  rimes  os, 

Li  roi  à Arraz  o ses  os , 

Qui  de  tout  le  réaume  murent. 

A Vitri  vindrent , là  connurent 
Cil  qui  de  ce  s’entre rnetoient , 

Que  trop  près  de  l’hyver  estoient  ; 

Par  quoi  l’ost  qui  là  séjourna 
653 o.  Sanz  plus  faire  s’en  retourna. 

Li  roi  qui  de  Flandres  s’esloingne, 

Saisi  lors  Othe  de  Bouloingne  , 

Ainz  qu’il  venist  en  France  arrière, 

Des  fiez  au  conte  qui  mors  ière  , 

Créant  qu’à  droit  l’en  revestoit , 

Car  pères  à sa  famé  estoit  : 

Puis  mist  genz  hardies  et  fières  , 

Environ  Flandres  ès  frontières. 

Le  premier  y ver  ensuivant 
654o.  L’euvre  que  ge  vois  descrivant, 

La  vegile  Saint-Nicolas  , 

Pour  FJ  amen  s faire  en  un  flo  las 
S’on  vient  au  commencier  riotes , 

Part  de  Saint-Omer  li  quens  Othes  ; 

O lui  , si  comme  ci  véon  y 
Mesire  Jacques  de  Béon 
Et  pluseurs  autres  qui  l’oneurent. 

La  vallée  de  Cassel  queurent; 

Le  païs  ardent  et  bruissent; 

655o.  Biens  se  pardent  ; maisons  périssent  ; 
Genz  commencent  par  tout  à braire. 

Assez  près  de  la  ville  d’A'ire 
Qu’Artésiens  ès  fiez  d’Artois  preuvent , 
Plus  de  deuz  mille  Flamenz  treuvent  ; 
Armez  là  endroit  se  tenoient. 

Cil  qui  premièrement  les  voient^ 

Et  sont  de  mal  leur  faire  tendre , 
Prennent  celc  part  à descendre 
Par  chans  arez  empiiz  de  raies. 

636o.  Ans  lances  et  aus  arehegaiés , 

Que  roidement  sus  eus  esquevent, 

Les  mainent  le  plus  mal  qu’il  pevent  ; 

À terre  pluseurs  en  adentent. 

Flamenz  ausi  les  retourmentent  ; 

Sanz  lors  leur  force  là  celer  , 

Font  elle  vau  s désatropeler  , 

Et  desmentir  outre  à reprises 
Tacles  , hauberjonz  et  cointises , 

Où  ii  godendac  vont  fréant  ; 

65“ o.  Non  pourquant  ce  ne  vaut  néant. 

François,  qui  les  navrent  et  tuent. 
Croissent  iouz  jours  et  s’esvertuent , 

Par  quoi  tel  foison  en  crabacent 
Que  desconfiz  de  champ  les  chacent; 

Et  comment  que  leur  flo  s’en  raille, 

Poi  désireus  d’autre  bataille  , 

Il  ont , si  con  nous  entendommes  , 

Perdu  là  plus  de  sept  cens  hommes  ; 

De  tant  n’estFlandresdescréue. 

65 8o.  Li  quens  qui  victoire  a éue  , 

J ut  la  nuit  o les  siens  à Aire. 

En  la  saison  de  ceste  afaire, 
lert  encor  , se  ge  voir  compile , 

Mesire  Challes  en  Sezile 
Destruit  ot  le  pais  de  Caques, 

Et  s’iert  à lui  rendue  Saques. 

Esté  rot  o maint  paveillon 
Longuement  devant  Coreillon. 

N’onc  en  lieu  ne  se  sot  embatre  , 

63go.  Où  l’en  s’osast  à lui  combatre. 

Quant  on  li  ot  déterminé 
Con  li  quens  d’Artois  iert  finé  , 

Grant  douleur  au  cuer  le  laça  ; 

Par  quoi  il  list  et  pourchaca, 

Si  comme  aucuns  dient  et  jurent  , 

Que  li  Sicilien  païz  urent , 

Et  touz  jourz  avoir  la  po voient  , 

Car  Fridéric  qu’il  avouoient 
Prist , selonc  la  commune  famé  , 

5^00..  La  fille  au  roy  Challes  à famé  , 

Par  si  que  ses  bonis  devenoit; 

Et  se  d’aventure  avenoit 
Qu’oir  issist  de  cel  mariage  , 

Il  teridroit  quite  Féritage  ; 

Et  se  mort  fesoit  au  lier 
Frédéric  sanz  hoir  devier  , 

■ 

Sezile  qui  sus  mer  aboute  , 

Revendroit  au  roi  Challes  tou  te  « 

Jurées  celes  convenances , 

64io„  Challes  à poi  de  délaiances , 

Si  con  ses  eu  ers  li  destina  , 

Vers  France  se  rachemina , 

0 les  siens  qui  là  séjournèrent» 

Bourdelais  lorsse  révélèrent  ; 

François  hors  de  leur  cité  mistrent. 

Mes  ne  sai  se  nul  en  ocistrent. 

En  la  saison  que  fleurs  s’esgaient , 
Qu’oisillons  à chanter  s’essaient 
Qui  n’ont  cure  d’autre  journel , 

6420.  Comme  le  melle  et  l’estournel, 

L’aîoe  qui  si  seri  note , 

Kosignol  , mauviz  et  linote  ? 

Qu’en  oit  premièrement  la  caille , 

Et  qu’à  ordenée  bataille  , 

Puet  tout  prince  par  ostoier 
Ses  ennemis  desavoier  , 

Vers  la  fin  du  très  saint  Quaresme  ? 

De  François  grever  se  racesme  , 

Con  cil  à qui  plaist  li  contendres , 

64-3o.  Guillaume  de  Juliers  en  Flandres. 

Tout  li  venist-il  miex  chômer  , 

Car  par  assegier  Saint-Omer 
A souz  Cassel , en  la  valée, 

Au  pont  Hasequin,  assemblée 
Si  très  grant  ost  que  nous  cuidommes 
Qu’il  sont  bien  quatre-vingt  mil  hommes 
Atournez  d’armes  eslevés . 

Olui  sont  ileuc  aplevés, 

Sanz  monstrer  essoinnes  aucunes 
6/|4o.  D’Ypre  et  de  Gourtrai  les  communes  * 

Et  cele  ausî  de  Poperingues , 

A Bergues  près  de  Gravelingues. 

Ne  remest,  au  voir  raporter, 

L’omine  qui  puist  armes  porter 
Ne  geler  d’une  espée  traite 
Qui  n’ait  ileuc  sa  loge  faite. 

Bon  gré  sieu  ou  par  estouvoir  , 

Tost  après  les  fait-on  mouvoir. 

Le  pont  Hasequin  adossé  , 

645o.  ïeur  ost  neuf  fossé. 

Le  hernois  arouté  devant 
Se  vont  en  Artois  essevant, 

Gon  genz  de  guerre  pourvéues. 

Tost  sont  les  nouveles  séues 
A Saint-Omer , par  les  eharières, 
Del’ost  qui  vient  et  des  Lanières  ; 
Partout  en  tiennent  grant  concile. 
Adonc  estoïent  en  la  vile , 

Se  nous  ci  le  veoir  asséon  , 

646o.  O le  bon  Jacques  de  Béon  , 

Pour  défendre  celes  frontières , 
Chevaliers  de  plusieurs  manières. 

Là  furent  à conpaingnes  gentes 
Cil  de  Fieules  , qui  rot  granz  rentes 
Sanz  nombrer  forests  ne  garennes; 
Renaut  de  Pinquegni  ii  gennes  , 

Qui  volentiers  vit  lance  ou  dart  ; 

Si  fu  de  Maubuisson  Oudart  : 

Ausi  estoit  ses  frères  Gile 
6470.  Et  de  Noiers  mesire  Mile  , 

Chevalier  sage  et  d’atrenpance  : 

Cis  iert  lors  mareschal  de  France. 

0 ceus  , car  g’en  suis  souvenant, 

Fu  Havenquerque  et  Saint-Venant , 
Duiz  d’Ost , con  de  tendre  resiex  , 
Et  Pierre  ausi  de  Courtesiex  , 

Qui  par  les  arbalestiers  duire 
En  iert  mestre  et  les  dut  conduire. 
0 les  devant  ramentéuz 
648o.  Forent  léanz  estre  véuz 

Treize  cens  d’autres  seulement, 
Selonc  le  droit  entendement , 
D’entr’eus,  que  mie  ne  fuston, 

En  la  vile  repéust-on, 

Sanz  nombrer  i ne  fols  ne  sages 
De  ceus  qui  i ont  leur  messages  , 
Serjanz  de  pié  dix  mille  eslire. 
Quant  mesire  Jaques  oit  dire  , 

Et  il  les  moz  a entenduz , 

6490.  Con  Flamenz  se  sont  deffenduz 
Du  pont  où  nul  ne  les  gaia, 

Et  comment  en  Artois  a jà 
De  leur  harnois  mainte  charrète* 
Sonner  commande  la  tronipète, 

Qui,  toute  fois  qu’en  la  bondonne  , 

Signe  de  hors  chevaucher  donne. 

Cil  à qui  l’euvre  en  est  commise  , 

En  fait  en  heure  le  servise. 

Soudoiers  qui  le  son  entendent, 

65 oo.  Les  mains  ans  arméures  tendent  , 

Non  pas  à vieles  n’à  rotes  ; 

Hauberjonz  vestent  sus  leur  cotes  , 
Gorgieres  à mailles  triées 
Ne  sont  mie  là  oubliées  , 

Pour  aler  à vespres  n’àsyaumes. 

Espées,  bacinez  et  hyaumes, 

Gantelez , targes  , lances  grèves  ? 

Ne  r’ont  là  endroit  nules  trêves. 

Poi  i a nul  qui  les  destourne . 

65io.  Chascun  le  miex  qu’il  peut  s’atourne  ; 
Serjanz  de  pié  partout  frémissent  ; 

Li  noble  homme  des  hostiex  issent  , 

Sus  les  chevaus  d’armes  eharchié 
S’assemblent  tuit  el  grant  marchié. 

A beles  routes  et  serrées. 

Les  banieres  au  vent  levées  , 

Partent  de  là  , sanz  trop  atendre  , 

Li  plus  grant  seigneur  et  li  mendre  , 

C’un  seul  d’entr’euz  ne  s’en  retaille. 

6520,  El  premier  front  est  la  piétaille  : 

Tuit  pensent  qu’il  ne  hueront 

Tant  que  Flamenz  encontreront. 

En  l’yncarnacion  le  père 
Qui  de  sa  fille  fist  sa  mère , 

Avoit  mil  et  trois  cens  et  deus; 

Quant  par  la  hardièce  d’eus 
Du  bourc  de  saint  Orner  s’esmurent 
Ceus  dont  j’ai  dit  qui  si  poi  furent , 

Le  jour,  se  le  voir  n’est  tolu  , 

655o.  Du  très  saint  jeudi  absolu 

Que  chascun  doit  plaindre  son  crime , 
Aussi  comme  à heure  de  prisme 
Personnes  gentes  et  chenues 
S’en  vont  François  aval  les  rues. 

Et  cil  de  la  vile  demeurent. 

Diex  comme  les  dames  i pleurent 
Et  demainnent  grant  crierie , 

Pour  peur  que  ne  soit  perie, 

Ainz  qu’à  la  nuit  prochaine  soient , 

654o.  La  compaingnie  qu’eles  voient , 

Où  moult  a genz  blanches  et  brunes  ! 

« Alez , seigneurs  , dient  aucunes  , 

» Cil  Dieu  qui  fait  le  soleil  luire 
» Vous  veuille  hui  en  cest  jour  conduire 
« Sanz  estre  morz  et  sanz  recroire , 

» Et  vous  doint  honneur  et  victoire 
» Sus  ceies  tourbes  ennemies, 

» Si  que  vos  genz  et  vos  mesnies 

» Ne  soient  par  eus  orphelines.  » 

655o.  Et  cil  s’en  vont  testes  enclines , 

Dont  aucuns  les  rebenéissent. 

Uns  et  autres  de  la  vile  issent  ; 

La  route  d’entr’euz  entérine , 

Le  pas  vers  Blandecque  chemine  ; 

r 

D’ileuc  n’i  ot  pas  lieue  entière. 

Là  passent  d’ Arques  la  rivière. 

Les  banières  en  haut  levant 
Se  vont  aus  plains  chans  essevant  : 

D’euz  ordener  font  leur  arroi. 

656o.  Tost  après  voient  le  charroi  , 

Que  Flamenz  devant  trametoient , 

Males  et  tentes  là  estoient 

Où  li  riche  homme  la  nuit  gisent. 

Quant  li  serjant  de  pié  avisent 
Chars  et  charrettes  qui  là  ièrent , 

Enz  en  l’eure  parmi  se  fièrent. 

Là  véissiez  au  remuer, 

Lances  brandir  et  dars  ruer,, 

Qui  trespercent  coton  et  bourre , 

6570.  Et  espées  nues  escourre 

Sus  garçons  et  sus  sommetiers, 

Et  métré  à la  mort  charretiers. 

Tout  aïent-il  les  paumes  sales , 

Et  courre  soudoie rs  à malles , 

Où  il  a diverses  besoingnes , 

Ausi  comme  chiens  à charoingnes. 

Où  tost  vont  sanz  ce  que  il  musent. 
Bidaus  nule  rien  n’i  refusent  ^ 

Ainz  prennent  par  tout,  comme  ahurs, 
65So.  Tenter  et  cofres  et  bahurs, 

Dont  il  treuvent  là  bele  pile  ; 

Et  puis  retournent  vers  la  vile, 
Espèscom  Feu  conduit  aumaille. 

A vbriez  moz , tout6  la  piétaille , 
Ghascun  troussé  à sa  manière  , 

Reva  à Saint-Omer  arrière. 

Li  gentil-homme  qui  demeurent 
Ont,  el  droit  point  que  cilraqueurent, 
Comme  mauvaises  genz  forfaites^ 
6590.  D’entr’eus  touz  cinc  eschieles  faites. 
La  premerainne  à Fassener 
Dut  cil  de  Courtesiéx  mener  ; 

Maint  hardi  homme  s’i  afautre  ; 

Cil  de  Havenquerque  est  en  Fautre 
Qui  de  Flamens  grever  se  fierce  ; 

Et  cil  de  Fieules  ra  la  tierce 
Jointe  sanz  ce  qu’ele  s’esparte  ; 

Mesire  Oudart  conduit  la  quarte  , 

Où  mainte  plaisant  arme  tinte  ; 

6600.  Et  mesire  Jacques  la  quinte 
A qui  siet  bien  li  guerroiers  * 

Aveuc  lui  Mile  de  Noiers. 

Prez  de  Flamenz  à la  mort  pestre, 

Aucuns  d’eus  esgardent  sus  destre  : 

Genz  d’armes , qui  moult  les  desvoient, 

En  deus  batailles  venir  voient 
Où  bien  a , o les  trompée  urs 
Près  de  trois  cens  chevauchéeurs. 

En  1 ’une  est , à guerre  ententis  , 

6610.  De  Lenz  li  chastelains  gentis, 

Qui  à banieres  costoïer 
Amast  miex  et  à guerroïer , 

Ce  dist-on  , qu’à  remuer  vin; 

En  l’autre  est  Jehan  de  Yervin  , 

Le  capitaine  de  Béthune. 

De  ces  deuz  aproche  chascune; 

Pour  ce  qu’aide  aus  François  doignent , 
Vont  serrez  tant  qu’à  eus  se  joingnent. 
Lors  s’esmeut  chascune  bataille 
6620.  Vers  les  ennemis  fière  ou  faille  , 

Sanz  chose  nule  répliquer. 

Làvéissiez  armes  cliquer, 

En  maintes  places  par  la  piainne  , 
Destriers  henir  à longue  alainne 
Qui  vont  le  pas  serréement  ; 

Trompes  tentissent  clèrement, 

Dont  les  voiz  en  bondonnant  issent  ; 
Hyaumes  le  pais  resclarcissent  ; 

Banières  cà  et  là  ondoient. 

663o.  Jà  sont,  à ce  que  Flaménz  voient. 

Que  d’autres  genz  que  de  contraites, 

Ont  jà  cinq  grans  batailles  faites 
Par  chans,  par  jardins  et  par  fosses; 

A destre  sont  les  deux  plus  grosses 
Où  maint  escu  à or  flamboie , 

Embuschiées  en  une  ourmoie  , 

En  jardins  et  en  maisonnetes. 

Cil  cuident  François  métré  en  detes. 

Dont  il  seront  irréguliers. 

664o.  Là  est  Guillaume  de  Juliers, 

A qui  il  sont  touz  apendanz  ; 

O lui  Forguel  des  atendanz. 

Là  sont  les  beles  arméures  . 

Les  cointises,  les  couvertures 
Qui  à homme  d’oneur  conviennent. 

Tuit  li  miex  esléu  s’i  tiennent , 

Et  li  plus  viste  en  combattant. 

De  riches  garnemenz  a tant, 

Entr’eus  es  jardins,  souzles  branches  , 
665o.  Comme  hyaumes  , espées  blanches 
Faites  en  diverses  manières  , 

Hauberjons  , tacles  et  gorgières , 
Vestemenz  touz  ouvrez  de  soie  , 

Godendaz  que  l’en  repaumoie 
Ferrez  et  fais  à grant  estuide. 

Par  quoi  le  flo  d’eus  s’outrecuide  , 

Qui  mes,  cecroi,  tant  n’enverrez. 

Endroit  ceus  qui  viennent  serrez 
Et  armez  d’arméures  chières, 

En  a ès  clians  deus  granz  et  fières, 

Où  grant  flo  de  Flamens  aplomme. 

665o.  pGi  a a Bergues  remès  homme  , 

Qui  de  bataille  amonnestez 
Ne  soit  là  endroit  arestez 
Pour  François  mettre  en  la  berèle 
Maint  penoncel  là  reventèle  ; 

Diverses  banièresi  bruient. 

Aucuns  de  ceus  qui  les  conduient 
Les  rengent  à petit  de  fautes  ; 

Entr’euz  tiennent  les  chières  hautes 
Vers  ceus  qu’il  voient  aprochier. 

6660.  À sénestre , près  d’un  rochier 
Où  assez  a de  repostailles , 

Rest  la  quinte  de  leur  batailles, 

De  grever  ceux  de  France  engresse, 

Si  très  longue  et  si  très  espesse , 

Qu’el  flo  qui  là  se  soupesa , 

Plus  de  seize  mil  hommes  a. 

Souz  Cassel,  près  de  la  pourprise 
Qui  Artois  et  Flandres  divise  , 

Où  parj  ardins  et  par  canpaingnes 
6670.  Sont  de  Flamenz  les  granz  compaingnes. 

Pour  el  que  pour  gieu  de  pelote 
A de  gent  merveilleuse  flote 
Selonc  ce  qu’en  les  alia  , 

Car  cinq  granz  batailles  i a 
Ordenées  en  celui  lieu. 

El  front  de  cele  du  milieu 
Qui  serrée  iert  d’armes  charchiée , 
Près  des  rens,  à mains  d’une  archiée, 
Si  comme  on  m’a  fait  entendant , 

§e  vont  les  François  estendant. 
Endroit  aucuns,  devers  Dunkerque 
Est  à senestres  Havenquerque  , 

O qui  sa  mesnie  s’ajouste. 

A maint  destre  y comme  de  jouste  , 
Un  poi  plus  près  des  ennemis 
Se  rest  mesire  Jaques  mis 
Le  pas  et  non  mie  en  poingnant. 

Le  mareschalli  est  joingnant 
Qui  sa  gent  ordene  et  attire  , 

6890.  Et  puis  de  Courtesiex  li  sire , 

Qui  de  l’escrit  à enuiz  oste. 

Cil  de  Fieules  après  s’acoste  ; 

Es  rens  se  met  de  nouvel enz, 

Lez  lui , li  chastelain  de  Lenz 
Pensant  poi  qu’orendroit  s’en  aut  ; 

Et  puis  de  Pinquegni  Renaut, 


(a302)  DES  ROYAUX  LIGNAGES.  2 5g 

Garni  comme  contre  rancune. 

Après  assiet  ceuz  de  Bétune 
Yervin,  qui  sus  eus  touz  est  mestre. 

6700.  Au  bout  du  renc,  à la  main  destre  , 

Le  nombre  de  sa  gent  ralonge  , 

Dont  jà  ne  conterons  menconge  , 

A tout  le  mains  que  vous  puisson  , 

Mesire  Oudart  de  Maubuisson 
Armé  d’arméures  très  clères  ; 

Ave uc  lui  est  Giles  ses  frères  , 

El  premerain  front  en  la  plaine  ; 

Et  Dodroïc  le  capitaine , 

De  Flamenz  grever  atisez. 

6710.  Ceus  que  j’ai  ici  devisez. 

Tout  fust  leur  gent  bien  atournée , 
N’orent  pas  là  cele  journée 
A pourprendre  tertre  ne  val , 

Seize  cens  hommes  à cheval 
Ne  vingt  piétons  à ma  créance. 

El  commun  de  leur  ordenance 
A arbalestes  n’à  arçons , 

Se  ge  ne  veuil  nombrer  garçons 
Mal  vestuz  et  de  povre  a faire  , 

6720.  Et  Flamenz  qui  leur  sont  contraire 
Sont  par  conte  , se  ge  ne  ment , 

Vingt  quatre  mille  largement , 

Et  est  deffensable  le  ma n dre. 

Las  ! onques  li  rois  Alixandre , 

Qui  par  guerres  ot  tante  paine, 

Artus,  Pépin,  ne  Karlemaine  . 

De  qui  si  bon  seurnon  seuronde  , 
N’emperièrequi  fust  el  monde 
Puis  qu’Eve  ei  Adam  se  mefïirent  , 

(>700.  N’enpristrent  tel  fait  con  cil  firent 
Pour  le  fié  d’Artois  chalengier. 

Là  n’i  a fors  du  desrengier; 

Nule  autre  chose  n’i  véon. 

Mesire  Jaques  de  Béon 
Débonnairement  ceus  apele 
Qui  près  li  furent  à la  sèle  : 

« Seigneurs,  dist-il,  tens  est  de  poindre  ; 

» Alons  à ces  premerains  joindre 
» Dont  les  gaschières  sont  si  plaines. 

6740.  » Ainz  que  ces  eschieles  lointaines 
» Qui  en  jardins  se  sont  ferues 
« Leur  soient  à secours  venues  , 

» Seront,  se  bien  les  requérons, 
a Morz,  ou  de  champ  les  geterons.  » 

Li  noble  , qui  cest  conseil  oient , 
Respondent  tuit  que  il  l’otroient. 

Atant  lessent  le  sermonner  : 

Rnisines  prennent  à sonner 

Qui  rendent  son  fier  et  estrange. 

6760.  Mesire  Jaques  lors  desrange  ; 

Courtesiex  après  se  despile  , 

Et  de  Noiers  mesire  Mile , 

* Criant , si  com  leur  son  le  baille  : 

« A eus  ! à eus  ! nul  ne  s’en  aille  ! 

» De  male  heure  Flandres  lessièrent , » 
En  ce  disant  entr’eus  se  fièrent 
Diverses  armes  estendues. 

Qui  lors  véist  espées  nues 
A clers  pommiaus  poi  mascherez  , 

6760.  Et  lances  à fers  acerez , 

Embattre  en  mentons  et  en  chières, 

Et  trébuchier  genz  et  banières  , 

Que  destriers,  qui  entreus  secoulent, 

Pour  les  plus  tourmenter  défoulent 
Les  morz  par  soupirs  aquoisier. 

Et  oïst  les  navrez  noisier 

Qui  or  pensent  poi  d’eus  blondir, 

Tabourz  et  buisines  bondir , 

Se  tiex  faiz  souvent  ne  hantast , 

6770.  Assez  tost  s’en  espo ven  tast . 

Après  ceus  dont  j’ai  dit  arrière  , 

De  qui  la  compaingnie  entière 
Est  jà  entre  les  Flamenz  toute  , 

Mut  cil  de  Fieules  et  sa  route  , 

Comme  genz  de  bataille  aprises, 

Garniz  d’armes  et  de  cointises 
Où  de  soie  ot  lors  mainte  frange. 
Havenquerque  se  redesrange  : 

Cil  dui , non  pas  pour  eus  esbatre, 

6780.  Se  revont  o leur  genz  embatre  , 

Entre  Flamenz , près  de  leur  mestre, 

L’un  à destre  l’autre  à senestre. 

Or  pevent  leur  ennemis  dire 
Que  la  besoingne  leur  empire. 

A force  convient  qu’il  demeurent 
Se  leur  aides  n’es  sequeurent 
Qui  sont  el  bois  en  repostailles  ; 

Car  toutes  les  quatre  batailles 
Des  François  sont  entr’eus  entrées. 

O 

6790.  Lors  roïssiez  tentir  espées, 

Armes  sonner  et  navrez  plaindre. 

Et  véissiez  Flamenz  restraindre 
En  espoir  de  mort  esche  ver. 

Lances  brandir^  basions  lever 
Es  lieus  des  très  et  senestriers 
Et  descharchier  desus  destriers, 

Comment  qu’aucun  d’entr’eus  regiete, 

Si  perilleus  qu’après  l’assiete 
Pert  bien  c’on  a féru  acertes  ; 

600  o Car  parmi  les  plaies  ouvertes 

En  saut  li  clers  sanc  qui  boillone  , 
Quant  aval  vers  terre  r an  donne. 

Les  uns  chiéent , les  autres  plessent  ; 
Plus  souvent  leur  cops  aler  lessent 
Que  fauchéeurs  qui  en  prez  fauchent; 
Maint  bon  serjant  i deschevauchent , 
Dont  les  chevauz  sont  affrontez. 

Qui  là  endroit  est  desinontez  , 

S’à  sa  vie  garantir  bée 
Charchié  d’armes , el  poing  l’espée , 
Dolent  et  en  péril  d’estaindrc  , 
L’esteut  en  la  presse  remaindre , 

Où  le  flo  des  chevauz  le  fraie 
Tant  qu’aucun  sien  ami  l’en  traie. 
Cil  qui  des  rens  issent  s’esventent. 
François  i fièrent  et  charpentent. 
Piquarz  rejurent  saint  Guilain 
Que  desconfiz  sont  li  vilain. 

Pour  biau  néant  secours  atendent. 

Li  grant  destrier  la  presse  fendent 
Ausi  corne  acier  feroit  glace  ; 

A force  perdent  Flamens  place. 

El  point  que  la  bataille  iert  tele 
Si  doulereuse  et  si  cruele  , 

Con  j’ai  devant  ramentéu 
Ne  s’iert  encore  Oudart  méu. 

En  grant  pensée  iert  qu’il  feroit , 

Et  quel  part  il  assembleroit , 

Ou  au  flo  que  li  autre  assaillent 
683o.  Qui  en  abatant  les  retaillent 

Selonc  leur  bons  entendemenz, 

Ou  à ceus  des  embuschemenz 
Desquiex , ne  de  la  quantité  , 

11  ne  set  nule  mérité  ; 

Car  il  ne  voit  de  leur  banières 
Ne  de  leur  genz,  fors  les  frontières 
Qui  d’istre  à plain  poi  s’apareillent. 
Aucuns  de  ceus  qui  le  conseillent 
Disent  : « Sire , s’il  vous  peut  plaire 
684 o.  » Il  seroit  bonne  chose  à faire, 

» Mès  que  de  cest  lieu  ci  issons , 

» Qu’à  ces  Flamenz  assemblissons 
» Dont  la  gent  véons  essorée 
» Joingnant  de  ce  bois  à l’orée 
» Que  nous  povons  véoir  d’avis  , 

» Et  qui,  selonc  le  noslre  avis, 

» N’ont  d’issir  nule  volonté. 

» Là  est  d’entre  us  la  grant  plenté  : 

» Jà  ne  courrez  autre  desdire  ; 

685o.  » Car  qui  les  pourroit  desconfire, 

» Par  granz  colées  asséoir^, 

» Quanque  vous  en  povez  véoir  , 

» Sicon  le  soleil  les  essuie, 

» Tourneroïent  en  l’eure  en  fuie  ; 

» Certaineté  le  nous  espont.  » 

Mesire  Oudart  adont  respont, 

Qui  sa  parole  pas  ne  farde , 

Et  qui  à main  sénestre  esgarde  , 

Voit  l’autre  eschièle  plus  prochainne 
6860.  De  banieres  rasée  et  plainne , 

Dont  les  genz  apochent  batanz 
Pour  secourre  les  combatanz  : 

« Seigneurs , par  la  vierge  Marie  î 
» Mes  mestres  e ne  m’enseigna  mie 
» Que  mes  ennemis  près  lessasse, 

» Et  sus  les  lointains  chevauchasse, 

» Ne  que  ge  mes  seigneurs  guerpisse 
» S’en  péril  de  mort  les  véisse. 

» Ceus  que  la  voi  à ma  créance 
6870.  » Ont  d’enclorre  les  espérance  : 

» Or  est  mestier  , se  nous  povons , 
v Qu’à  c’est  besoing  les  secourons , 

» Vers  la  gent  qui  là  se  desrive  ; 

» Et  qui  m’amera,  si  me  sive.  » 

A cest  mot  se  désatropèle. 

Routier  son  escuier  apèle 
Liéement , à hardie  chière  , 

Qui  adont  portoit  sa  banière  : 

» Meut  toi,  fait-il,  et  si  chevauche. 
6880.  Leur  eschièle  adont  se  deschauche , 
Qui  plus  ileuc  ne  se  séjourne  ; 

Gel  lieu  lesse  , à senestre  tourne , 
Serrez  s’en  vont  vers  une  grange, 
Où  le  flo  de  la  gent  flamange  , 

Qui  d’enclorre  les  s’aprestoit , 

Tout  ensemble  aresté  s’estoit  ; 

Ne  de  là  endroit  ne  se  hoche. 

Mès  quant  mesire  Oudart  aproche , 
Dont  il  est  droiz  que  ge  descrie  ; 
6890.  Le  destrier  point,  sa  gent  escrie, 
Qui  o lui  sont  là  estenduz  : 

« A eus!  à eus!  ils  sont  venduz  : 

« Pour  néant  ci  se  ratropèlent.  » 
Communément  adont  destèlent, 
Guerre  et  bataille  demandanz  ; 

Se  fièrent  sus  les  atandanz, 

Dont  cil  ont  la  gent  defïiée  ; 

Lors  commence  là  la  criée. 

Près  du  neuf  fossé  , ès  charrières 
6900.  Loing  des  jardinez  tout  arrières, 

Fu,  si  com  mes  tesmoins  me  jure  , 
En  deus  lieus  la  bataille  dure , 

Car  Noirs,  se  voir  asséon, 

Fieules,  Courtesiex  et  Béon^ 

Volentéiz  que  Flamens  matent , 

D’une  partie  se  combatent , 

— 0 

Es  chans  où  le  soleil  esclaire  , 

Et  ont  à trop  grant  gent  afaire , 

Qui  leur  chevaus  navrent  et  bersent. 

6910.  Non  pourquant  grant  nombre  enenversent, 
Besoingneus  de  parler  à prestre. 

Mesire  Oudart  rest  à senestre , 

Qui,  si  com  ge  crois  à mon  esme , 

R’est  environ  lui  trois  centiesme  ; 
Assemblez  a plus  de  dix  mile  ; 

Jouste  lui  est  ses  frères  Gile , 

El  premier  front , et  pas  ne  muse. 

Vrais  Diex  î comme  cele  eschièle  use, 

À l’envaïr  hardiement , 

6920.  De  ferir  courageusement 

Sus  ceux  o les  quiex  il  s’abonnent  : 

Targes  fendent  , tacles  resonnent, 

En  autres  sens  ne  s^entracolent. 

Espées  nues  des  poinz  volent 
Sus  personnes  noires  et  blondes  ; 

Ist  le  sanc  des  plaies  parfondes 
Qui  grant  mestier  ont  de  recoudre  ; 
Godendaz  bruient  comme  foudre. 

Maint  destrier  de  pris  espoventent  ; 

6g5o.  Lances  rompent  ; armes  desmentent* 

Tost  fause  li  fers  eschaufez  ; 

Vilains  braient  comme  maufez. 

Quant  aucun  d’eus  sent  que  mal  a. 
Pluseurs  piétons  françois  a là , 

Qui  pour  prisonniers  n’ont  pas  cordes  r 
Mès  coutiaus  et  miséricordes, 

Dont  on  doit  servir  en  tiex  Testes. 

Près  des  chevaus,  joingnant  des  testes, 
Sont  touz  jourz  et  poi  se  deguatent, 

6g4o.  Quanque  cil  à cheval  abatent 
Qui  là  sont  fier  comme  lyon , 

Mètent  à exécucion  ; 

Car  en  levant  les  arméures 
Comme  genz  de  faire  séures  , 

Leur  ont  tantost  ès  cors  plantez 
Les  coutiaus  touz  ensanglantez  , 

Façonnés  en  diverses  forges  , 

Ou  trenchiées  outre  les  gorges. 

En  tel  guise  les  vont  glanant , 

6g5o.  Et  puis  queurent  au  remanant. 

Moult  fu  fiers  le  marteléiz  , 

La  noise  et  le  cliquetéiz  , 

Et  périlleuse  la  chéance. 

Làoùli  seize  cens  de  France 

Sont  aus  plains  chans,  loing  de  la  vile  , 

Assenblez  à plus  de  vingt  mile  : 

Car  là  où  il  sont  en  deuz  places , 

À des  abatuz  si  granz  traces  , 

Qui  or  ne  chantent  ne  ne  lisent, 

6960.  Que  les  uns  sur  les  autres  gisent , 

Si  con  la  mort  ileuc  les  serre  ; 

Et  queuvrent  en  maint  lieu  la  terre. 
François,  qui  la  grant  presse  partent, 
Trébuchent  Flamenz  et  essartent  ; 

Mainz  en  i a qui  merci  crient. 

Mès  cil  de  pié  en  l’eure  ocient 
Aux  armes  nouvèles  empaindre , 

Quanque  il  en  pevent  ataindre. 

Liez  doit  estre  qui  merci  treve  : 

6970.  Lefl o des  François  si  le  preuve 
A qui  que  il  doie  desplaire  ; 

Qu’ès  deus  lieus  où  il  ont  afaire , 

Sont  par  force  et  par  aspretez  , 

Leur  ennemis  de  champ  getez. 

Aprise  ont  mauvaise  alleluie  : 

De  toutes  parz  tournent  en  fuie  , 

Garniz  de  plaies  et  de  boces , 

Par  terre  vuides  et  par  broces. 

A grant  haste  après  eus  se  glacent , 

6980.  Cil  de  France  qui  les  menacent  : 

Li  péureus  çà  et  là  crient. 

Cens  qu’Oudart  chacese  ralient 

Basions  levés  , hautes  les  faces  , 

Par  les  jardins  en  maintes  places  ; 

L’un  recule  , l’autre  s’avance  : 

L’ocision  là  recommence. 

Flamenz , sus  qui  François  charpentent, 
Maint  bon  destrier  i ensanglantent 
Par  plaies  qu’au  férir  entaillent. 

699°*  Li  noble  homme  qui  les  assaillent , 

Se  ge  vueil  dire  vérité , 

Rabatent  d’eus  tel  quantité 
Es  lieus  où  il  s’entredeffient , 

Que  li  garçon  qui  les  ocient 
Font  à grant  paine  leur  resortes  , 

Fors  par  desus  personnes  mortes  , 

Qui  sus  l’erbe  et  entre  les  arbres  , 

Les  chières  froides  comme  marbres  , 
(lisent  sanz  ce  c’on  les  en  oste , 

7000.  Un  adenz  et  autres  de  coste. 

Sanc  saut  de  plaies  au  miex  courre. 
Es-vous!  pour  les  François  secourre, 

Que  il  cuident  contretenir  , 

Renaut  de  Pinquegni  venir, 

Et  d’autres  environ  soixante  ! 

Leur  route  entre  Flamens  se  plante, 
Dont  grant  est  là  l’abatéiz. 

Lors  renforce  le  criéiz , 


Cî3®2)  DES  ROYAUX  LIGNAGES.  27 1 

Où  nus  homme  qui  là  soit  ne  chante  : 
7010.  Mainte  personne  i a sanglante. 

François,  qui  par  tout  s’esvertuent, 
Abatent  et  navrent  et  tuent , 

A l’estaler  et  au  poursivre 
Touz  ceus  qu’il  pevent  aconsivre 
En  chans  , en  jardins  et  en  tailles. 

A brief  parler , les  deus  batailles 
Que  j’ai  souvent  ramentéues , 

Sont  du  tout  en  tout  recréues. 

Sur  ceus  de  Bergues  est  aperte 
7020.  p}us  qUe  SUP  }es  autres  la  perte  ; 

Car  par  jardins  et  par  ponciaus, 

Gisent  les  morz  à tiex  monciaus , 

Que  li  esgarder  seulement 
Est  grant  espoventablement. 

Cele  besoingne  ainsi  parfaite  , 

S’est  la  gent  de  France  retraite 
El  lieu  où  premier  se  rengièrent , 
Atendanz  qu’entreus  les  requièrent. 

Au  miex  qu’il  pevent  se  racrochent. 

7o5o.  Ha  ! que  de  chevaus  entr’eus  clochent  ! 
Et  que  il  en  ra  là  qui  saingnent  ! 

Li  mestre  en  sueur  se  rebaingnent. 
Entr’eus  touz  , ce  puis-ge  poser, 

Ont  grant  mestier  de  reposer. 

A l’heure  que  cil  retournoient , 
Qui  leur  eschièle  ratournoient, 
Comme  genz  petit  esgarées 
Issent  clés  jardins  ès  arées 
Les  granz  routes  et  les  petites 
7°4o.  Des  deus  eschièles  desus  dites , 

Qui  souz  les  arbres  retenues 
S’estoïent  à destre  tenues, 

Où  l’en  aincoisles  acula. 

Guillaume  de  J uliers  fu  là , 

Par  qui  Artois  est  chalengiez. 

En  deuz  parties  arengiez , 

Si  con  leur  conduiteur  le  reuvent 
Vers  la  gent  de  France  s’esmeuvent 
Qui  bien  les  pensent  à entendre. 
7o5o.  Tout  doie  chascun  homme  entendre 
Qu’il  sont  à leur  remuement , 
Entour  dix  mile  largement 
D’autres  genz  que  de  truandailles. 

Tant  cheminent  les  deus  batailles, 
Qu’approchiées  ensemble  sont 
Du  lieu  où  cil  de  Bruges  ont 
Prise  mainte  mauvaise  prune. 

Lors  font  des  deus  eschièles  une , 
Ausi  réonde  comme  pomme. 

7060.  Es  rens  de  hors  sont  li  riche  homme 

1res  bien  armez  jusques  es  plantes* 
Diex  ! il  a là  banières  tantes , 

En  mainte  partie  au  vent  mises , 

Et  si  grant  nombre  de  cointises 
Et  de  bernois  en  leur  resclaire , 

Que  ge  n’en  sai  nombre  retraire 
Par  prières  ne  par  requestes. 

7080.  Si  fort  reflamboïent  les  testes 

D’aucuns  d’eus , qu’il  pert  qu’eles  arde 
Quant  cil  de  France  les  esgardent 
Ainsi  rengiez  à la  réonde , 

Entr’eus  , sanz  ce  que  nul  s’esconde  , 
Les  vont , par  commune  accordance  , 
Enclorre  entour  comme  une  dance , 

Et  prennent , pour  les  esmoier, 
Environ  eus  à hardoier 
En  leur  premerainnes  venues. 

7090.  Mes  cil  ont  leur  lances  tendues 
A pointes  luisanz  et  moisies , 

Et  à l’environ  d’eus  croisies 
De  touz  lez,  si  très  sagement 
Que  nus , tant  aille  isnelement , 

Par  cheval  des  espérons  batre 
Ne  s’a  povoir  d’entr’eus  embatre  , 

Tant  comme  cele  ordenance  aient  ; 
Par  quoi  ii  François  se  retraient 

Qui  biau  loisir  de  parler  ont, 

7100.  Et  s’avisent  que  il  feront. 

Guillaume  de  Juliers  ot  primes  , 

Si  com  j’ai  hui  dit  en  mes  rimes, 

Des  genz  qu’il  ot  là  amenées, 

Cinq  granz  batailles  ordenées 
Ainz  qu’il  partist  hernois  ne  bannes, 
Des  queles  cinq  les  deus  méannes 
Furent , sanz  trop  d’alongement , 
Desconfites  outréement. 

Li  autre , qui  se  desroutèrent , 

7110.  En  réont  se  ratropelèrent . 

Si  con  la  certaineté  tinte. 

Mès  ceus  de  la  bataille  quinte 
D’aler  vers  Arques  s’entremistrent  : 
Plus  de  cent  hommes  i oceistrent 
Qui  vers  les  batailles  venoient , 

Eide  ceus  de  Flandres  cuidoient 
Que  par  entr’eus  passer  déussent 
Et  que  de  leur  partie  fussent  , 
Mauvaisement  les  enterrièrent. 

7120.  Flamens  , après  ce  , se  rengièrent, 

Si  con  leur  conduit  les  semont , 
Au-desus  d’ Arques,  sur  le  mont, 

Près  du  pas  où  passer  dévoient 
François  quant  il  retourneroient, 

Touz  à estai  ileue  s’eslurent: 

Cil  d’armes  qui  ès  chans  relurent , 

Dont  tout  le  commun  se  defrote 
De  grever  la  réonde  flotte 
Où  Flamens  serrez  se  retardent^ 

7 1 3o.  Vers  Saint-Omer  ensemble  esgardent , 

Et  vont  l’eschièle  apercevant, 

Qui  leur  est  venue  audevant 
Ausi  comme  à la  droite  sente. 

Li  plus  hardi  s’en  espovente. 

Et  en  est  en  grant  penserrient  ; 

Non  pourquant , tuit  communément, 
Sanz  ce  qu’aucuns  d’eus  s’en  descorden 
Le  retourner  arrière  acordent , 

Parmi  ceus  qui,  si  comme  il  dient  , 
7140.  Au  desus  du  pas  les  espient; 

Car  de  la  réondece  voient 

Qu’à  trop  grant  painne  i forferoient. 

Les  chevaus  qu’il  orent  menez , 

Reson t las  et  essalenez , 

Et  navrez,  qui  plus  les  empire. 
D’entreus  méismes , puis  ge  dire , 
Comment  que  leur  flo  se  recueille , 

Nul  n’en  i a qui  ne  s’en  deuille 
Et  qui  n’amast  le  séjourner. 

7i5o.  Pour  ce  prennent  à retourner 

Vers  Blandèque,  par  où  passèrent, 

18. 

Quant  contre  les  Flamens  alèrent , 

Dont  grant  nombre  en  Artois  retindrent. 
Cil  qui  sus  la  terre  se  tindrent , 

Et  clèrement  venir  les  voient , 

Descendent  bas  et  se  ravoient 
Vers  le  poncel  d’ Arques  arrière, 
lleuques  passent  la  rivière. 

Si  con  leur  gent  aus  chans  se  moustre , 
7160.  Le  flo  des  François  se  racoustre, 

Selonc  ce  qu’aucuns  les  atirent, 

Sus  le  tertre  dont  il  partirent, 

Et  voient  Flamens  qui  s’amassent 
Et  qui  le  neuf  fossé  râpassent. 

Mes  de  leur  gent,  dont  aucuns  pleurent, 
Près  de  seize  mille  y demeurent. 

Mar  virent  des  bocages  l’eur, 

Tout  n’aient  pas  François  des  leur , 
Selonc  ce  qu’entendu  avommes, 

7 1 70.  Perdu  plus  haut  de  trois  cens  hommes. 
L’an , se  du  voir  sui  degoisanz , 

Mil  tout  droit  trois  cens  et  trois  anz, 
Après  ce  que  d’Artois  partirent, 

Flamens  qui  si  grant  perte  i firent , 

Con  l’escrit  ci-dessus  desmelle , 

Part  de  Courtrai  Fouques  du  Melle , 

Qui,  el  tens  qu’à  ce  s’entestoit, 

De  France  mareschaus  estoit. 

Granz  genz  aveuc  lui  se  desbauchent , 
7180.  Droit  vers  Lille  en  Flandres  chevauchent, 
De  bataille  trouver  espris; 

Soudoiers  et  ribauz  despriz , 

S’espartent  là  par  tropelez. 

Et  se  fièrent  par  hamelez, 

Sanz  ce  qu’à  nul  homme  se  nommen  t ; 
Aucuns  d’entr’eus  vilains  assoment , 

Et  leurs  famés  méismes  tuent, 

Autres  chars  et  burre  menjuent , 

Et  puis  à prendre  se  ravivent 
7190.  Tout  ce  de  bon  qu’il  aconsivent. 

Les  choses  en  cest  sens  plumées, 

Tost  sont  les  viles  alumées, 

Car  li  François  à ce  labeurent. 

Cil  du  pais  vers  eus  aqueurent 
Qui  volentiers  les  retenissent  ; 

Li  maLveuillant  s’entr’envaïssent, 

En  getant  colées  amères. 

Fauchons  trenchanz,  espées  dères, 
Godendaz , lances  esmoulues , 

7200*  Coutiaus,  miséricordes  nues, 

G’on  i paumoie  à droites  certes , 

Sont  là  menuement  offertes , 

Si  con  li  férant  les  abonnent  ; 

Tar  ges  croisent,  armes  résonnent, 
Destriers  trébuchent  et  se  plient  ; 
Hommes  sains  fuient  ; navrez  crient; 
Plaies  saignent , que  nus  ne  bande. 

La  noise  est  si  durement  grande 
Par  voiz  issues  non  pareilles^ 

7210.  Que  li  escouters  est  merveilles  ; 

Mès  à la  parfin  se  desfournent 

Cil  de  Flandres,  qui  les  dos  tournent. 

Li  plus  hardi  couart  deviennent. 
François,  sanz  ceus  que  pris  retiennent, 
Et  que  courrouz  de  cuer  là  mort , 

En  ont  bien  cinq  cens  mis  à mort , 
Qu’ommes  de  cheval  que  piétaille. 

Li  rois  , après  ce  que  ge  baille, 

Rent,  si  con  ses  vouloirs  besoingne  , 
7220.  Au  roi  d’Angleterre  Gascoingne  , 

Et  ot  entr’eus  paiz  entérine. 

Environ  icelui  termine 
Qu’Angloislà  rurent  sanz  loiers. 
Chevaucha  Mile  de  Noiers. 

Vers  Boatre,  àgrant  poursivance  ; 

Cil  restoit  marescbal  de  France. 

Li  serjant  qui  lors  le  sivirent 
Le  portai  dudit  lieu  bruirent 
Ou  mainz  assauz  divers  donnèrent 

723o.  Et  les  deffendanz  embrasèrent. 

Là  leur  du  rendu  li  mesprandres. 
Mesire  Phelippes  de  Flandres 
Vint  lors  à très  bêlé  mesnie 
Devers  Puille  , outre  Rommenie , 
Pour  qu’auz  Flamens  aïder  doie  ; 
Moult  en  menèrent  cil  grant  joie. 

Prochainement  après  le  terme 
Que  cest  mien  rommanz  ci  conforme^ 
Sanz  mettre  i boce  ne  seuros , 

7240.  Refont  Flamens  venir  leur  os , 

Si  granz  , que  cil  qui  les  menèrent , 

A trois  cens  mile  les  esmèrent. 

De  reguerroier  Artois  tandres  , 

Se  logent  souz  Cassel  en  Flandres, 
lieue  viennent,  ileuc  s’apleuvent, 

Et  puis  vers  Saint-Omer  s’esmeuvent. 
Cele  part  leur  banières  clinent  ; 
Jusques  devant  Arques  ne  fuient. 
Quant  Lombarz  aprocher  les  voient,, 
72  5o.  Qui  pour  le  roi  le  pas  gaitoient , 

Que  cil  outre  ne  se  méissent , 

Plustost  qu’il  pevent  le  guerpissent 
En  fuiant  très  hastivement 
Encontrent  Ourri  l’Alemant, 

Qui  lui  huitiesme  d’armes  ière  : 

« Arrière  , font-il , sire  , arrière  ! 

» Plus  ne  povons  le  pas  tenir. 

» Vez  ! ci  les  ennemis  venir. 

» Àinz  mais  n’en  vit  nus  si  grant  masse.  » 
7260.  Ourrise  taist  ; par  entr’eus  passe. 

Sanz  penser  à cele  requeste 
Au  pas  vient , lez  un  pont  s’areste  : 

Lui  et  ses  serjanz  là  demeurent. 

Ez-vous  Flamens  qui  sus  leur  queurent  * 
Si  tost  con  devant  eus  s’acoustrent  ! 
Divers  basions  ileuc  se  moustrent, 

Car  l’un  d’eus  descent,  l’autre  entoise  ; 

Li  butins  commence  et  la  noise 
Qu’aucuns  volentiers  escbevassent. 

7270.  Godendaz  brisent , lances  quassent , 

Targes  croissent , armes  desmentent , 
Espées  en  chars  se  présentent  ; 

Sondoiers  de  sanc  s’entrefardent. 
Flamenz  un  autre  pont  êsgardent  ; 

Passer  vont  là  , guères  n’i  musent. 

Ourri  et  li  sien  lors  réusent. 

Douteus  que  cil  tant  ne  féissent 
Qu’autour  prendre  les  encloïssent, 

Se  vont , comme  en  eus  retraiant , 

7280.  Serrez  vers  Saint-Omer  traiant: 

Et  Flamens  , qui  plus  ne  demandent , 

Outre  la  rivière  s’espandent, 

Desiranz  que  plus  avant  aillent. 

Ourri  communément  rassaillent  ; 

Maugré  le  flo  qui  là  le  serre  , 

Le  trébuchent  deus  foiz  à terre  , 
Comment  qu’en  char  guères  nel  blessent 
Mès  si  conpaignon  le  redrècent  ; 

Montez  est,  tout  s’en  merveille  on. 

7290.  Es-vous  Gauchier  de  Ghasteillon, 

Qui  el  tens  de  ces  faiz  doutables 
Estoit  de  France  connestables , 

Et  sera  dolent  s’il  perist , 

A grant  gent  de  Saint-Omer  ist  î 
La  contrée  d’armes  esclaire. 

Flamenz  se  prennent  à retraire  , 
Desconfortez  et  péureus  ; 

Et  François  se  fièrent  sur  eus. 

Près  des  deus  ponciaus  qu’il  repassent 
73oo.  A si  granz  Ilotes  les  entassent 

Que  plus  de  treize  cens  en  chiée nt 
En  l’yaue  sus  quoi  il  se  siéent. 

Là  se  vont  fichier  ; là  s’escoulent 
Les  uns  d’eus  , les  autres  défoulent. 
Trébuchiez  ileuques  se  baingnent  ; 
Piétons  françois  o eus  s’enpaingnent 
Qui  jusques  à la  mort  les  paient. 

Flamens  meurent,  Flamens  se  naient  ; 
Maugré  leur  denz , le  siècle  oublient. 

76 10.  Cil  de  France  tant  en  ocient , 

Qu’au  desouz  une  lieue  entière 
En  est  sanglante  la  rivière  , 

Si  con  li  sanc  s’i  asseoit* 

Un  moulin  là  joingnant  séoit , 

Où  bien  trois  cens  Flamens  se  mistrent  ; 
Mès  François  touz  les  i ocistrent  ; 

ô 7 

Miex  furent  pris  enz  qu’à  resiex  . 

Pierre  , li  preuz  de  Cortesiex , 

Fu  pris  ; ne  pot  estre  muez , 

7320.  Outre  l’un  des  ponsmorz  ruez. 

Flamens  après  ce  quoiz  se  tindrent , 

Et  François  vers  Saint-Omer  vindrent. 
Hors  s’esturent  au  deschauchier. 

Lors  pensa  mesire  Gauchier 
Que  s’en  Saint-Omer  se  féroient 
Flamens  les  i afameroient  ; 

Car  tout  fust  la  ville  assez  grande, 

Il  i avoit  lors  poi  viande. 

Encontre  un  d’entr’eus  au  combattre  , 
7o5o.  Estaient  Flamens  trente-quatre. 

Si  dist  auz  siens  que  miex  venoit  , 

Quant  à faire  le  con  venoit , 

<v)u  ’èschastiaus  d’entour  se  fichassent , 

Qui  qu’à  tel  meschief  assemblassent 
Ne  c’on  gastast  à la  consivre 
A ceus  de  Saint-Omer  le  vivre  ; 

Parquoi  François  son  vouloir  firent  ; 

Et  Flamens  Theroanne  ardirent  ^ 

Où  les  feux  alèrent  drecant 

O 

734o.  Es  hamiaus  entour  plus  de  cent. 

Après  , se  faus  au  séjour  n’ai , 

Alèrent  asségier  Tournai. 

Li  rois , en  sa  propre  personne  , 

Jousta  lors  ses  oz  à Péronne. 

Vers  Flandres  l’os  voust  mettre  à voie  ; 
Mès  tant  fist  li  quens  de  Savoie , 

Qui  longuement  l’en  sermonna, 

Que  li  rois  aux  Flamens  donna, 

Selonc  le  voir  duquel  ge  gouste  , 

735o.  Trièves  jusqu’à  la  Penthecouste. 

Les  acordances  trespassées 
Des  trièves,  sanz  estre  quassées 
D’aucune  part  que  nous  truisson  , 

Mesire  Oudart  de  Maubuisson , 

Qui  de  Calais  iert  capitaine, 

Parti  de  là  ainz  la  quinzaine 
Pour  la  grant  guerre  rentamer. 

Vers  Gravelingues  sus  la  mer 
Qu’autrefois  ot  ataïnée , 

7 060  » Chevaucha  une  matinée 

A grant  esploit  serréement , 

0 lui  fut  Ourri  FAIement 
Et  pl useurs  autres  viez  et  gennes. 
Renier , li  amiraus  de  Gennes , 
Chemina  droit  celes  parties , 
Fendant  la  mer  à cinq  galies. 
Adont  i retint  le  sentier 
Monseur  Renaut  de  l’Aiglentier 
Qui  de  capitaine  ot  la  charche 
7370.  De  Saint-Omer  et  de  la  Marche, 

Ou  Flamens  ront  fait  maintes  vires. 
Rala  là  de  Fieules  li  sires , 

A compaignie  grant  et  bele  ; 

Cis  de  Havenquerque  et  Guistele. 
Tuit  cil  o leur  gent  tant  errèrent 
Que  sus  la  rivière  arrivèrent , 

Qui,  jà  soit  ce  qu’à  mer  là  sale 
Devant  Gravelingues  dévale. 

Mès  li  floz  adonques  montoit , 
7380.  Qui  Fyaue  douce  seurmontoit, 
Parquoi  la  route  d’eus  entière 
S’aresta  sus  la  sablonnière, 

En  atendant  communément 
De  Fyaue  le  descroissement. 

Neuf  cens  hommes  d’armes  montez 
Porent  ileuc  estre  contez  ; 

De  gent  à pié  i ot  assez 

Qui  là  se  furent  amasez 
Du  pais  cle  chascusne  vile , 

7590,  Mien  escient  plus  de  deux  mile, 

Sanz  ceus  dont  Faillirai! t iert  mestre  , 

Qui  bien  reporent  cinq  cens  éstre, 

Dont  toutes  les  connestablies 
Se  tindrent  quoies  ès  galies, 

C’un  seul  d’eus  n’en  ala  issant  ; 

Là  ot  tant  destrier  bénissant , 

Isnel  et  de  granz  aléures, 

Tant  vassal  charcbié  d’arméures , 
Embronc  sus  l’arçon  de  la  selle, 

Tante  cointise  riche  et  bele 
74oo.  Que  couleur  diverse  entreseingne , 

Tant  penoncel  et  tante  enseingne , 

Tant  bacinet  à euvre  ne  te  , 

, \ 

Tant  hauberc , tante  gorgerete  , 

Tant  autre  plaisant  garnement 
Luisant  et  ouvré  richement, 

Sus  chascun,  selonc  sa  hautèce , 

Que  toute  en  reluist  la  planèce. 

L’eure  et  le  jour  que  François  vindrent 
Sus  la  rivière  où  tant  se  tindrent, 

74io*  Ainz  que  l’yaue  fust  descréue , 

Qui  pour  la  mer  estoit  créue , 

Iert,  se  li  voirsest  descharchié, 

A Gravelingues  le  marchié. 

De  la  gent  qui  li  iert  prochaine 
Estoitla  vile  comme  plaine. 

Qui  qu’en  ne  les  alast  requerre , 

Estoient  tuit  garni  pour  guerre  * 

Selonc  le  miex  que  il  povoient. 

7420.  Cil  dedanz  aveuc  eus  avoient 
La  plus  viste  sergenterie 
Qui  fust  en  la  ehastelenie 
De  Bergues  n’en  la  circnite. 

Là  ot  maint  soudoier  d’élite, 

Qui  à la  guerre  acommunez 
Furent  là  dedanz  aünez. 

Pour  celes  marches  garentir. 

Tantost  comme  il  pourront  sentir, 

Que  nus  homs  doïe  venir  anz, 

745o.  Moult  en  i a de  désir  an  z 

Que  les  genz  li  roi  les  assaillent. 

N’ont  pas  espérance  qu’il  faillent , 

Tant  sachent  venir  soutilment 
A les  en  envoier  vilment; 

Mès  à leurs  granz  domages  tirent  > 

Et  leur  destruction  désirent , 

Et  si  ne  le  croiront  devant 
Q’en  aient  jusq’au  cuer  crevant. 

Les  nouveles  léanz  s’espandent 

^44o.  Que  cil  de  France  riens  n’atandent, 
Qui  là  se  sont  ensemble  trait , 

Forz  tant  que  li  floz  soit  retrait  * 
Pour  passer  la  ville  assaillir  ; 

A Fassaut  ne  pevent  faillir, 

Si  tost  con  cil  passé  seront. 

Pour  ce  devisent  qu’il  feront. 

Et  en  ont  grant  conseil  tenu. 

A la  fin  sont  à ce  ve  nu , 

Qu’enfanz  et  famés  s’en  iroient , 
745o.  Car  de  riens  là  ne  serviraient, 

Près  à une  lieue , à Bourbourc  , 

Et  ne  remaindra  entour  bourc 
Ne  vilete  de  leur  recours. 

Où  à ceus  ne  mandent  secours , 

Qui  tant  ne  quant  les  ameront  ; 

Et  tuit  cil  qui  léanz  seront 
Et  qui  armes  pourront  porter 
Sanz  semblant  d’eus  desconforter  . 

En  espoir  que  l’en  les  sequeure  , 
74^0.  Istront  de  là  dedanz  en  l’eure, 
Contre  François  à eus  combatre 

a 

Qui  sus  eus  se  veulent  embatre. 

J à enclos  ne  les  atendront  ; 

Aus  clianz,  ce  dient , leur  vendront  ; 
Bien  istront  o les  connestables 

Trois  mil  hommes,  toiiz  deffensables, 

Et  1 air o rit  la  vile  garnie. 

Espérance  d’avoir  aie 
Au  bataillier  et  au  contendre 
747 °«  Leur  fait  ceste  chose  entreprendre. 

Bien  cuident  ordener  leur  games  : 

De  là  partent  enfanz  et  famés. 

Tantost  en  l’eure  touz  et  toutes, 

Vers  Bourbourc  s’en  vont  à granz  routes, 
Sans  aler  essoinne  trouvant. 

Le  pais  se  va  esmouvant; 

Viles  vuident  ; vilains  aqueurent  ; 

Leurs  liens  lessent  cil  qui  labeurent  ; 

Vers  Gravelingues  tuit  descendent , 

7480.  Quant  le  voir  des  François  entendent. 

En  Gravelingues  par  les  rues  , 

Où  les  granz  genz  et  les  menues 
Font  d’issir  hors  leur  convenaoz, 

Fu  fiers  li  bruiz  des  seurvenanz. 

PI useurs  en  ot  là  fols  et  sages , 

De  ceus  dedarlz  et  des  vilages 
Devers  Bourbourc  et  de  Dunkerque. 
Mesire  Gautier  de  Bruquerque , 

Tout  fust  la  vile  de  gent  plaine, 

7490.  lèrt  lors  sus  touz  eus  capitaine, 

Comme  conduiteur  et  menistre  ; 

Cil  les  commande  hors  à istre 
Par  biaus  dis,  s'anz  les  mesamer. 

Selonc  ce  que  l’en  puet  esmer 
Et  que  mes  pensées  me  baillent, 

Mil  hommes  premerains  en  saillent  ; 
Chascun  serré  lez  sa  banière 
Cheminent  a val  la  rivière. 

Entre  ceus  qui  passer  dévoient, 

5oo.  Que  d’autre  part  de  l’yaue  voient 
Et  qui  les  revont  esgardant. 

Pour  la  péur  du  flo  tardant 
Ot  sus  une  porte  barrée , 

Une  petite  tour  quarrée  ; 

S’ot  de  chascune  part  de  lez  , 

Bons  murs,,  espès,  bien  erenelez  ; 

Et  porent  bien  avoir  selonc 
Chascun  mur  cinq  toises  de  lonc. 

IJn  fossé  au  bout  du  mur  a , 

75  lo.  Qui  jusqu’à  la  vile  dura. 

D’autre  part,  devers  orient, 

En  ra  un  fait  à escient , 

Grant  et  parfont  à plainne  terre, 

Qui  au  pied  d’une  mote  serre  ; 

La  mote  jusqu’au  plus  haut  eiir 
Ot  bien  cinq  toises  de  hauteur  : 

Assez  large  planèce  a sus. 

Sus  cele  motele  là  sus, 

Sont  cens  dont  j’ai  dit  ci-derrières , 

7620.  Montez  en  sivant  leurs  banières. 

Ileuc , ce  dient,  se  tendront 
Contre  touz  ceus  qui  là  vendront. 
Dementres  qu’il  vont  devisant 
Et  la  gentle  roy  avisant, 

Dont  il  doivent  estre  assailliz , 

Resont  de  la  ville  sailliz 

Tiex  deux  tanz  de  gent  largement  , 

Qu’au  premerain  commencement  : 

O ceus  fut  me  sire  Gautiers. 

753o.  Nombrez  estoient  comme  au  tiers. 

Cil  qui  premier  vindrent  serre  , 

De  bataille  tuï  en  erre 
Ordenéement  et  le  pas, 

S’en  reviennent  ci  vers  le  pas  , 

Qui  hors  se  revont  destravant. 

La  bataille  envoyée  avant  , 

Ot  en  la  tourèle  petite 
Pour  estre  aspremen  t contredite  , 
Tiexserjanz  mis  qui  la  tendront 
yS/jO.  Tant  que  la  mort  dedans  prendront. 

Pour  les  lossez  et  pour  la  mote 
Est  leur  opinion  sifoste, 

Et  pour  le  secours  qu’il  atendent, 

Qu’il  n’ont  créance  ne  n’entendent 
Que  nus  homs  les  puisse  grever 
Ne  par  force  ct’ileuc  lever. 

Mes  li  vilains  souvent  recense; 

Moult  remest  de  ceque  fol  pense. 

Le  pas  que  g’ai  ci  devisé, 

755o.  Où  cil  sont  de  guerre  atisé  , 

Qui  veulent  faire  leur  testées  , 
ïert  bien  à trois  arbalestées , 

S’au  certain  dire  me  déport  } 

Loin  de  Gravelingues  le  port  ; 

Et  fu  ensus  de  la  rivière , 

Ausi  comme  une  archie  entière. 

Là  se  sont  li  Flamenc  tenu  , 

Qui  premerain  furent  venu. 

Les  atendent  tuit  entassé 
7660.  Tant  que  François  soient  passé , 

Qui  d’outre  l’yaue  les  esgardent. 

Li  piéton  le  roi  plus  ne  tardent , 

Quant  ont  leur  ennemis  véuz, 

De  bataille  touz  esméuz 
Outre  la  rivière  aroutez  ; 

Nés  ont  pas  pour  ce  redoutez  : 

Àinzles  en  pensent  à reprendre. 
Arbalestiers  vont  quarriaus  prendre 
A pointes  agues  et  nètes , 

7070.  Qui  là  furent  en  trois  charrètes  ? 

Venues  par  mesire  Oudart. 

Aucuns  d’eus  pleins  d’enging  ou  d’art 
Près  des  fers  à coutiaus  les  cochent  ? 

Si  que  se  li  féru  les  hochent , 

Li  fus  enz  en  l’eure  fraindra, 

Et  li  fers  en  char  remaindra. 

Puis  s’aroutent  à liée  chière 
Communément  vers  la  rivière  ; 

Ne  vont  pas  de  péur  tremblant  ; 

7580.  Joïant  sont  et  lie  par  semblant. 

Riens  née  fors  estrif  ne  quièrent. 

Touz  armez  en  l’y  au  e se  fièrent 
Cil  qui  pensée  à l’entrer  ont 
Quans  Flamens  outrepasseront. 

Là  se  mètent  li  soudoier 
Comme  en  doutance  de  noier , 

Car  l’yaue  est  encor  moult  parfonde; 

Mes  pour  péur  que  nul  n’afonde. 

Parmi  les  mains  tuit  s’entreprennent. 
7590*  Li  premier  tel  place  pourprennent, 

Qui  sont  serrez  et  point  ne  s’euvrent  , 

Que  le  giet  d’une  pierre  queuvrent 
En  le  de  pîain  front  la  rivière. 

Li  autre  qui  viennent  derrière 
Resont  si  joinz;  que  s’aucun  homme 

Getast  en-mi  eus  une  pomme , 

Jamais  à l’yaue  ne  venist 
Qu’aucun  poi  ne  la  detenist 
Aucune  des  armes  que  tiennent 
7600.  Cil  qui  par  les  mains  s’entretiennent. 

Les  unsprès  des  autres  s’entassent  ; 
Banières  au  vent  l’yaue  passent  ? 

Qui  ileue  endroit  estoit  lée 
Près  d’une  bonne  arbalcstée. 

Bien  semblent  gens  vistes  et  fières  : 

De  bacinez  et  de  gorgières  , 

De  lances  et  de  penonciaus  ? 

Véissiez  ileue  granz  monciaus  : 

Si  ot  mainte  bonne  arbaleste. 

7610.  Aucuns  d’eus  vont  menant  granl  leste; 

Mes  l’yaue  du  flo  qui  retourne 
Leur  anhéures  mal  atourne, 

Qui  devant  estoient  moult  bêles  ; 

En  la  mer  sont  jusqu’aus  aisèles 
Cil  d’estature  souffisant. 

Que  vousiroie-ge  disant  : 

Se  li  mendre  aide  n’éussent 
A petit  d’achoison  béussent  ? 

Ou  najassent  par  aventure; 

7620.  Mes  li  grant  qui  les  ont  en  cure., 

Quant  il  treuvent  fosses  soudaine  s * 

Les  vont  soustenant  comme  en  aines. 

Se  fermement  ne  les  tenissent. 

Aincois  qu’en-mi  le  pas  venissent 
En  i éust  mainz  d’abatuz 
De  ceus  qui  s’i  sont  embatuz 
Par  les  oncles  qui  les  débattent  » 

Et  qui  aus  espaulesleur  bâtent. 

Ge  ne  croi  que  nus  les  véist 
j63o.  Qui  enz  en  l’eure  ne  déist  : 

« Par  foi  cist  ci  ne  sont  pas  sage 
» Quant  ils  ont  empris  tel  passage: 

» Car  se  l’yaue  est  profonde  et  froide, 

» Rest  èle  si  durement  roide 
» Qu’à  grant  paine  s’i  soustenist , 

» Nus  hom  squi  el  droit  cours  venist.  » 
Non  pourquant  par  de  là  s’espandent  ; 

Li  gentil  homme  plus  n’atendent , 

Dont  les  routes  s’ièrent  restraintes , 

7640.  Desguisez  d’arméures  maintes , 

Lances  èspoinz  ; haubers  vestuz  , 

Comme  courageus  et  testuz 

Les  granz  destriers  de  près  avancent , 

En  la  rivière  se  relancent 
Quoi  qu’en  cloie  aler  meschevant. 

Ourri  FAlemant  est  devant  ^ 

Désirant  de  Flamens  destruire  , 

O lui  pltiseurs  qui!  doit  conduire. 

Un  poi  aprez,  à granzconpaignes  , 

76S0.  Selonc  le  vueil  des  chevetaingnes  , 
Rengiez  bel  et  serréement 
Vont  li  autre  ordenéement , 

La  chanpaingne  desostagent. 

Mès  li  amiraus  et  sa  gent , 

Par  l’acordance  qu’entr’eus  treuvenl 
Véoir  veulent  que  cil  feront 
Qui  premièrement  passeront. 

Là  où  li  floz  de  ceus  de  France 
En  l’yaue  parfonde  se  lance 
7660.  Qui  à Gravelingues  ondoie  , 

Volentéiz  qn’assaiilir  doie 
Ceus  dont  g’ai  dit  en  l’autre  lesse  , 

Fu  moult  merveilleuse  la  presse. 

Jà  ont  li  piéton  leur  banières 
D’autre  partie  ès  sablonnières. 

Bien  sont  passés  con  gent  estoute. 

Tout  leur  harnois  file  et  dégoûte; 

Mès  moult  petit  s’en  desconfortent. 

Leur  cotes  gambesies  tortent 
7670.  Aucuns  d’entreus,  et  puis  s’aroutent. 
Ribauz,  primerains  se  desroutent , 

Qui,  selonc  leur  vite  courage, 

Guident  avoir  tout  d’avantage. 

D’aler  avant  néant  ne  content  ; 

L’yaue  lessent  ; un  sablon  montent; 
D’entre  lesserjanz  se  destrochent. 

La  mole  où  Flamenzsont  aprochent  ; 
De  tost  aler  ne  se  détrient  ; 

Mes  cil  en  1’enre  les  deffient , 

7680.  Dont  aucun  à crier  se  taille  : 

« Or  à mort , à mort  garconnaille!  » 

En  ce  disant , quarriaus  descochent 
Vers  les  genz  nues  qui  aprochent; 
Espessement  entr’eus  s’adentent. 

Ribauz , qui  de  ce  s’espoventent , 

Sanz  attendre  le  dos  leur  tournent; 

Vers  la  riviere  s’en  retournent  : 

Contre  les  soudoiers  refuient; 

Sainte  Marie  \ comme  il  bruient 
7690.  À celui  point  qu’il  se  demellent  î 
Pluseurs  serjanz  o eus  se  niellent; 

Aus  adversaires  les  dos  moustrent. 
Flamens  voient  qu’il  se  decoustrent 
Et  que  nul  n’a  atendu  per. 

Lors  prennent  si  haut  à japer  7 
Et  disant  hou  î à grant  alaine , 

Que  d’une  lieue  entière  en  plaine  > 

A l’heure  de  ce  huement 
Les  oïst  on  légièremenL 

7700.  Bien  cuident , parce  que  il  voient. 
Que  tout  outre  desconfiz  soient , 

Et  que  la  hesoingne  à ce  court , 

Qu’un  seul  d’entr’eus  plus  ne  retour!. 
Mes  en  vain  s’en  fierist  leur  troche  ; 
Car  Ourri  l’Alemant  approche  , 

Lui  et  sa  cornpaingnic  entière, 

Qui  passée  ont  jà  la  rivière, 

Comment  qu’aus  ennemis  en  ch  aille  ; 
Après  eus,  à grosse  bataille, 

77  1 °*  Sanz  montrer  retraite  ne  faute , 
Mesire  Oudart  de  Rive-Haute, 

Sa  gent  de  bien  faire  arrivant  ; 

Cil  de  Fieules  le  va  sivant 
De  riches  armes  atiriez  , 

Qui  moult  est  dolent  et  iriez 
Quant  le  hu  des  Flamens  escoute. 
Diex!  conramaine  bele  route 
Et  biau  fio  de  gent  et  entier , 

Monsieur  Renaut  de  l’Ai Rentier  ! 
7720.  En  chacune  eschiele  première 
Du  conduiséeur  la  banière 
Entériné  non  pas  percie 
Si  que  bien  peut  estre  entercie 
Parles  sivanz  qui  s’en  déduisent; 

Les  riches  garnemenz  reluisent. 

(lui  cousté  orent  maint  denier  ; 

Penonciaus  ront  li  disenier 

De  fin  cendal  dreciez  au  halle. 

Les  genz  d’armes  de  quoi  je  pâlie 

7700.  Les  destriers  des  espérons  tapent , 

Par  entre  les  fuïans  se  frappent  ,, 

Qui  de  peur  sont  à mesaise  , 

Criant  : <c  Arrière , gent  mauvaise 

j)  Ou  bien  et  honneur  se  defface. 

Qui  redoutez-vous?  qui  vous  chasse  ? 

» Courarz  , péureuz  et  failliz , 

» Tost  estes  arrière  sailliz 

» En  apert  non  pas  en  requoi. 

» Âssuér  povez  este  quoi  ; 

7740.  « Nus  ne  vous  suit,  nus  ne  vous  boute  * 

» Avuglez,  ne  véez  vous  goûte  ? 

» Qui  si  estes  despourvéi*. 

» Un  seul  d’eus  touz  ne  s’est  méu  , 

» Et  si  estes  jà  touz  ès  fièvres  : 

» Bien  vous  doit  on  tenir  pour  chièvres.  » 

Quant  cil  s’entendent  si  despire, 

Li  plus  esbahis  se  revire 

Vers  Flamens,  dreciées  les  chières; 

Tournent  o ceus  d’armes  arrières , 

77^0.  Qui  de  ce  faire  les  conseillent. 

Arbaîestiers  lors  s’apareillent , 

» 

Qui  là  se  vont  entr’enpressant. 

Les  arbalestes  jus  bessant  ; 

J usq’uès  coches  les  cordes  tirent. 
Flamens  d’autre  part  se  ratirent , 
Par  doutance  qu’il  ne  dechiéent  ; 
Car  près  des  voiz  quarriaus  assiéent 
Qu’entre  François  à l’estaler, 
Lessent  de  touzcostez  aler. 

Li  navré  gémissent  et  braient  ; 

Les  uns  contre  les  autres  traient , 
Con  gent  de  mal  faire  afeitiée  : 

Hui  mais  est  la  guerre  entamée. 

En  l’an  de  î’Incarnacion  , 

Selone  vraie  estimacion, 

Mil  trois  cens  quatre , à un  mardi  , 
Passèrent  couart  et  hardi 
Et  uns  et  autres  fols,  et  sages, 

Qui  du  roi  de  France  orent  gages  , 
Chascun  aveuc  son  capitaine. 

Tout  droit  la  seconde  semaine 
De  juignet,  outre  la  rivière 
Dont  je  vous  ai  parlé  derrière  , 

Où  la  mer  esloit  apléue. 

Moult  fu  fierement  esméue^ 

Es  premiers  fronts  au  commencier, 
La  guerre  au  traire  et  au  lancier. 

Guillaume  Guiart  nous  tesmoïngrie. 
Qui  vit  la  fin  de  la  besoingne 
7780.  Et  le  premier  commencement , 
Qu’environ  midi  droitement 
F u la  tençon  mortel  emprise , 

Où  tant  de  personne  ot  ocise  , 

Ainz  qu’ele  fust  du  tout  finée 
Far  merveilleuse  destinée  , 

Qu’  en  pluseurs  lie  us  après  cil  terme 
En  fu  pleur ée  mainte  lerme. 
Arbalestiersquis’entretastent , 

De  quarriaus  descocher  se  hastent 
7790.  Con  cil  qui  riens  ne  s’entreprisent. 

Li  gentil  homme  se  ravisent , 

Qui  de  faire  aus  Flamens  domage 
N’ont-il  mie  bon  avantage  , 

Car  petit  aprocher  les  pevent. 

Par  les  quarriaus  que  il  esquevent  r 
Sanz  grant  péril  et  sanz  riote. 

Les  murz  , les  fossez  et  la  mote  , 

Où  il  sont  si  séurement , 

Leur  refont  grant  encombrement 
7800.  Et  d’aler  vers  eus  les  descordent. 
Par  la  quel  raison  il  s’accordent 
C’une  partie  d’eus  s’en  aille, 

Et  face  tant,  vaille  que  vaille. 

Qu’ele  puist  trouver  au  descorre 
Passage  pour  Flamens  forclorre . 

Et  que  leur  compaingne  se  mete 
Entre  la  ville  et  la  rnotete  , 

Où  il  cuident  si  séur  estre. 

Lors  s’acheminent  sus  senest  re 
7810.  Flamens,  à main  d’estre  eschevant, 

Ourri  l’Alemant  est  devant , 

Qui  assez  set  de  fait  de  guerre. 

Loing  de  là  vont  passage  querre 
Que  moult  très  volontiers  trouvassent. 
Tant  errent  que  le  fossé  passent, 

Dont  Flamens  orent  fait  closture 
Et  qui  lonc  iert  à desmesure. 

Quant  outre  sont  serjant  et  mestre  , 

Si  se  retournent  tuit  sur  destre  , 

7820.  Serréernent  et  à granz  coites. 

Vers  les  Flamens  banières  droites  * 

Qui  granz  genz  pour  assembler  ont , 
Pensanz  que  jà  n’i  dureront 
En  mote,  en  valée,  n’en  tour. 

Douze  serjanz  ou  là  entour, 

D’entre  les  autres  Flamens  issent; 

Vers  cens  qui  aprochent  glatissent , 

Dont  ch  asc  u q tiennent  à esirange. 
Robert  de  Bermeulles  desrange  ; 

785o.  Seul  sanz  autre  le  cheval  broche  ; 

Contre  eus, comme  foudre,  descoche. 
Li  bondestrier  la  terre  entoise , 
Comment  que  les  armes  soupoise, 

Qu’il  fait  aus  espérons  sentir 
Bruire  et  sonner  et  retentir , 

Car  il  a le  frain  abandon, 

Cil  qui  le  maine  à tel  r an  don 
A heure  que  il  se  desserre , 

Ya  ceus,  la  lance  el  poing* , requerre  , 
7840.  Qui  leur  compaignies  esloingnent, 

Et  cil  en  heure  se  desjoingnent. 
Godendaz  levez,  lances  prises. 
S’assaillent  en  diverses  guises  : 

Uns  estoquent^  autres  rabatent. 
Vueille  ou  non,  à terre  habatent , 

Car  son  cheval  sous  lui  ocient. 

Là  fu  morz,  si  comme  aucuns  dient , 
Qui  de  ce  qu’il  ot  fait  l’oneurent  ; 
Quant  Ourri  et  li  autre  aqueurent. 
7860.  Entre  ceus  se  sont  embatuz  : 

Deus  en  ont  par  terre  abatuz. 

Li  autre  vers  la  mote  fuient  ; 

O leur  compaignons  se  restuient. 
François,  qui  jusques  là  les  chacent. 
Branlent  lances  ; escuz  embracent, 

Honteus  se  touz  ne  les  conquirent. 

En  la  plus  grant  presse  se  fièrent 
Sanz  parole  de  repentaille  ; 

Adonc  commence  la  bataille. 

7860.  Hors  de  Gravelingues,  ès  chans 
Dont  j’ai  ci  ordené  mes  chans 
Selonc  ce  que  cest  romanz  note  y 
Assez  près  du  pié  de  la  mote 
Où  sont  les  parties  contraires , 

Est  moult  périlleus  li  afaires , 

Et  Testeur  bien  maintenez  ; 

Car  li  François  nouvel  venez 
Ne  metent  pas  l’euvre  en  sou  Iran  ces  ; 
Ainz  brandissen  çà  et  là  lances , 

7870.  Sans  ce  que  les  Fiamens  esehièvent , 

Et  espées  contremont  lièvent 
Desqueles  là  endroit  a tantes , 

Et  font  maintes  chières  sanglantes, 

Si  con  li  clers  sanc  sort  des  vaines 
Qui  au  malin  esloient  saines. 

L’acier  tranche  là  inegre  et  gresse  ; 
Messire  Oudartlàles  empresse. 

Loingnet  de  Gautier  de  Bruquerque, 
Fieules,  Guistele,  Havenquerque 
7880.  I refièrent  Jiardiment  : 

Ainsi  fait  Ourri  l’Alement, 

Et  Rougemont  et  Perdrisel  ; 

Ne  refont  à mon  avis  el , 

Aucuns  Flamens  qui  là  s’esturent. 

Ainz  seufrent  les-cops  et  endurent, 

Sanz  semblant  qu’il  s’espouvantassent 
Des  granz  destriers  qui  entr’eus  passent; 
Car  là  sont  li  miex  esprouvé 
Qui  peussent  estre  trouvé 
7890.  Par  passer  ponz , planches  et  arches. 

A celes  fois,  en  celes  marches , 

Poi  a noble  homme  en  la  contrée 
Qui  là  à cele  rencontrée^ 

Où  tant  a de  bons  feréeurs, 

Ne  soit  o les  labouréeurs 
Ordené  qui  que  s’en  repente. 

A cheval  sont  plus  de  soissante; 

Piétons  r’a  bien  là  en  leur  tire  , 

Trois  mil  hommes,  au  voir  descrire, 

7900.  Qui  à ceus  garantir  rentendent. 

Non  pourquant  li  François  les  fendent. 
Aus  granz  colées  départir  . 

Les  font  maugré  eus  espartir. 

Maint  en  trébuchent  à cele  erre. 

Le  tas  d’eus  ad  ont  se  desserre. 

Quant  se  voient  esparpilliez^ 

Pour  péur  d’estre  périlliez, 

A grant  haste  çà  et  là  fuient. 

Le  plus  d’entr’eus  la  mote  puient  ; 

7910.  Aucuns  d’armes  néis  descendent. 

Et  vistement  cele  part  tendent 
Où  leur  gent  d’aler  estriva; 

Bruquerque  méismes  i va 
Sanz  grant  nouvele  raconter. 

Cil  qui  n’i  repeuvent  monter 
Et  se  doutent  qu’en  ne  les  guile, 

S’en  revont  fuïant  vers  la  vile. 

El  point  qu’il  se  désamoncèlent , 

Fieules  et  Guistèie  destèlent. 

7920.  Après  eus,  à hardie  face, 

Havenquerque  autresi  les  chace 
Et  touz  les  autres  ensement , 

Forsmessire  Oudart  seulement, 

Qui  l’escu  pris  par  les  énarmes, 

À bien  quatre  vingt  hommes  d’armes, 
Chascun  d’eus  garnie  la  teste  . 

Au  pié  de  la  mote  s’areste, 

Que  cil  d’en  haut  ne  se  deslacent. 

Li  autre  qui  les  fuianz  chacent, 

79.30.  Que  doulereusement  destraingnent , 

Vont  ociant  quanqu’il  ataingnent, 

J à soit  ce  qu’aucun  merci  quière. 

Tout  contreval  la  sablonnière. 

Chroniques.  T.  VIH  — Branche  des  royaux  lignages.  2 0 

Où  l’en  maintient  le  poingnéiz, 

A cle  Flamens  tel  fouléiz , 

Si  com  il  sont  là  tourmenté  ^ 

Et  des  ocis  si  grant  plenté  , 

Dont  les  cors  gisent  despiteus  , 

Que  seul  li  véoir  est  piteus. 

7940.  Morte  i gist  mainte  créature. 

L’enchauz  jusqu’à  la  vile  dure  , 

Qui  close  iert  lors  mauvaisement  ; 

Enz  se  fiert  Ourri  l’Alement 
A compaignes  granz  et  menues. 

Cil  fait  en  l’eure  par  les  rues 
Métré  feus  en  leurre  et  en  nates, 

Et  il  asprement  saut  aus  lates . 

La  grant  chaleur  de  li  bruiant 
Va  les  biaus  hostiex  destruiant , 

7g5o.  Et  fait  très  et  chevrons  chéoir. 

On  puet  la  fumée  véoir 
De  quatre  lieues  loing  sanz  faute  ! 

Tant  est  la  flambe  grant  et  haute. 

Or  povons-nous  bien  de  voir  dire , 

Que  Flamens  11’oni  talent  de  rire 
, Qui  sont  sus  la  mote  enserrez; 

De  François  environ  serrez, 

Voient  la  vile  ardre  et  esprendre, 

Et  ceusqui  les  reveulent  prendre 

7960.  Touz  desiranz  de  les  tuer  7 
Et  si  ne  s’osent  remuer  : 

Pour  chose  qu’il  aient  eue  , 

Ne  s’est  onques  leur  gent  mène. 

Granzest  ii  feus  qui  en  l’air  monte , 

Et  les  couvertures  seurmonte 
Des  gracieus  herbergemenz. 

La  flambe  et  li  embrasemenz 
Fait  trébuchier  les  biaus  manoirs. 

Qui  en  pluseurs  liens  sont  jà  noirs; 

7970.  Honteusement  les  deshoneurent. 

François  par  les  rues  requeurent 
Si  tost  que  leur  chevaus  en  suent  ; 
Quanqu’il  pevent  encontrer  tuent. 

Aucuns  qui  de  leur  mains  eschapent 
Grant  erre  en  l’yglise  se  frapent , 

Qui  merveilleusement  iert  forte , 

Et  cloent  après  eus  la  porte 
Douteus  qu’aucun  d’entr’eus  n’escole  ; 

Et  cil  retournent  vers  la  mote , 

7980.  Sanz  là  conter  autre  nouvèle. 

Lors  iert  l’assaut  à la  tourèle. 

Des  piétons  qui  ileuc  frémissent , 

Ceus  qui  sont  dedanz  envaïssent 
Hardiement  destre  et  sénestre. 

À l’huis  et  à une  fenestre. 

Mainte  colée  i ont  rendue  ; 

Mes  asprement  est  deffendue, 

Pour  peur  c’on  ne  la  conquière. 

Mes  dedanz  a gent  viste  et  fière, 

7990.  Qui  tant  comme  il  se  soustendront , 

A homme  né  ne  la  rendront, 

A félons  ne  à débonnaires. 

Comment  qu’aucun  de  leur  contraires 
Les  aut  de  ce  amonnestant , 

Cil  sont  parléanz  en  estant. 

A for z lances  et  à espées 
Défendent  si  les  deus  entrées , 
Sanztrop  sousier  ne  remetre, 

Que  nus  bonis  ne  s’ose  o eus  métré , 
8000.  Tant  soit  de  hardie  puissance. 

D’eschaper  ont  grant  espérance  , 

Et  pour  ce  mie  ne  se  rendent. 

Au  secours  de  Bergues  s’atendenl , 
Eens  et  ceus  dessus  la  mote; 

Mes  l’en  leur  chantera  tel  note, 

Ainz  que  chemin  cele  part  tiengne 
Nul  homme  qui  leur  apartiengne  , 
Que  luit  ci]  qui  les  ameront 
En  pleurant  les  réclameront. 

8c  10.  Comment  que  chacun  se  travaille , 

Hui  seront  leur  genz  par  bataille 

Confondues  et  maubaillies  ; 

Car  à cele  heure  sont  faillies 
Des  galies  à terre  toutes. 

Les  conpaingnies  et  les  routes 
Que  l’amiraut  ot  amenées , 

D’arméures  bien  assenées 
Et  jointes  de  bonne  manière  , 
S’acheminent  vers  la  rivière 
Où  si  fièrement  passez  furent. 

Cil  qui  premièrement  s’esmurenl 
En  l’yaue  entrent  sanz  terme  querre  ; 
Armez  s’en  vont  outre  grant  erre , 

Et  li  amiraus  les  guia. 

Ha  ! que  d’espées  il  i a , 

El  de  lances  et  d’arbalestes  : 

Bacinez  flamboïans  ès  testes  , 

Et  escuz  et  targes  entières, 

Es  penonciaus  et  ès  banières  , 

Dont  li  venz  tient  maintes  enverses* 
Reluisent  les  couleurs  diverses, 
Comme  or,  azur  , argent  et  sable, 

Et  chascun  suit  son  connestable. 

Cil  feront  , ainz  la  nuit  oscure , 

Des  Flamens  tel  desconfiture  , 

Que  vingt  ans  après,  au  voir  dire. 

En  sera  Gravelingues  pire 

S’au  tertre  peuvent  assener. 

L’amiraut,  qui  les  doit  mener  x 
8o4o.  A voiz  haute,  clère,  en  riant  . 

Les  va  de  Lien  faire  priant. 

Quant  il  issent  de  la  rivière 
Le  pas  s’en  vont  vers  la  costière , 

Serrez  ès  larges  embron chiez  ; 

Tout  li  sablon  en  est  jonchiez  \ 

Nus  d’eus  ne  se  désatropèle 
Tant  qu'il  viennent  à latourèle. 

Lors  font  la  presse  à l’espartir  , 

Des  autres  soudoiers  partir , 

8000.  Qui  de  la  tour  prendre  s’efforcent. 

Li  seurvenant  l’assaut  renforcent 
Courageusement  se  déduient  ; 

Espées  volent , lances  bruient , 

Targes  bondissent , armes  sonnent* 

Cil  delà  mer  si  s’abandonnent, 

Et  ceus  dedanz  si  fort  débatent  , 

Qu’à.  eus,  veuillent  ou  non,  s’enbatent 
Comment  que  il  ne  s’i  asseoient. 

Lors  s’entr*assaillent  et  tourmentent 
8060.  Mès  sus  Flamens  va  si  l’afaire  , 

Que  fortune  leur  est  contraire; 

En  leur  propre  sanc  touoilliez  ,. 

Sont  là  occis  et  despoilliez  ^ 

Cil  qui  ainsi  d’eus  se  che vissent  , 
x^près  ce  de  la  tourèle  issent. 

Oncques  cil  qui  sur  le  mont  furent 
Pour  ce  du  tertre  ne  se  murent  ; 

Oncques  n’en  fu  leur  lieu  changiez. 
Espessement  sont  là  rengiez 
En  haut,  sus  lamote  , en  réont; 
Orgueilleuse  conpaingnie  ont. 

El  milieu  d’eus  ot  cinq  banières  : 

De  Flandres  sont  les  trois  plus  chières 
De  fin  cendal  à or  semblable 
A un  lyon  rampant  de  sable. 

Ileuc  se  tiennent  sus  le  mont, 

Les  fers  des  lances  eontremont  : 

Là  atendront,  comment  qu’il  aille  , 

Que  la  gent  le  roi  les  assaille. 

Là  se  pensent-il  à deffendre , 

Contre  ceus  qui  les  voudront  prendre  ; 

Nul  d’eus  à riens  autre  ne  bée. 

Diex  î comme  leur  flote  est  peuplée 
Par  semblance  de  genz  séures 
Et  de  très  bonnes  arméures , 

Dont  nus  n’es  doit  tenir  pour  nices  ; 

Si  comme  de  cotes  faitices 
De  coton  à poinz  entailliez  , 

De  hauberjonz  menus  mailliez. 


(i3c>4) 


312  BRANCHE 

8090.  De  forz  bacinez  clers  et  troubles  , 

De  boucliers,  de  gorgières  doubles. 

De  gantelez  , de  targes  lées  : 

Et  les  uns  d’eus  tiennent  espées, 
Blanches  et  clères,  toutes  nues. 

Les  autres  lances  esmoulues. 

Souz  soleil  luisant  et  à l’ombre 
Ra  de  godendaz  si  grant  nombre, 
D’arbalestes  mises  les  cordes , 

De  haches^  de  miséricordes  , 

8100.  Et  d’autres  armes  nonpareilles. 

Que  chascun  en  éust  merveilles  ,. 

Se  lors  fut  là  , et  les  véist , 

S’à  tiex  choses  garde  préist. 

Li  gentis  hommes  bas  resont , 

Qui  touz  environnez  les  ont , 

Ne  de  leur  place  ne  se  meuvent; 

Car  si  comme  en  leur  conseil  treuvent. 
Se  jusques  à eus  haut  montoient , 

Leur  chevaus  à l’eure  perdroient 
8110.  Ainzque  la  dote  d’eus  fust  route. 

Chascun  d’entr’eus  de  ce  se  doute. 

Si  trestost  comme  il  s’en  avise. 

Cil  qui  la  tourèle  ont  conquise  , 

Où  tenue  ont  [la  gent  pour  sote  , 
Viennent  jus’qu’au  pié  de  la  mole 

Dont  Flamens  le  sommet  pourprennent. 

Li  courageus  à monter  prennent, 

Non  pas  les  couarz  vantéeurs. 

Sus  la  mote  ot  deus  troinpéeurs 
8120.  Enmi  les  autres  qui  par  touches 
Metent  tantost  trompes  à bouches 
Pou  r esinouvoir  ceus  qui  contencenL 
Si  très  haut  à tromper  commencent 
Là  endroit  où  il  ont  leur  bonne  , 

Que  tout  le  païs  en  résonne. 

Les  venz  que  cil  vont  embatant 
Es  trompes  d’airain  en  batant , 

Ne  semblent  pas  sons  de  chevrètes 
Entr’eus  ont  tabourz  et  trompètes 
81 00.  Menesteriex  qui  les  débaillent 
Dont  péureus  escrois  resaillent  , 

A voiz  grosse  , non  pas  menue. 
Bruquerque  en  l’eure  se  remue  , 

Et  pluseurs  autres  de  valeur, 

Qui  hors  des  rens  furent  à Peur 
Contre  ceus  qui  montent  descendent 
Li  malvueillant  les  braz  estendent  ; 

En  la  costière  souz  le  mont , 

Espées  drecent  contremont 
8 1 4 0 . A ucuns  qui  point  ne  s’entr’eschicveoi ; 
Plusieurs  Flamens  godendaz  lièvent  ; 

De  tost  descendre  s’en  hastissent. 

Li  montant  lances  rebrandissent  , 

Et  en  escouant  bras  et  manches, 
Giètent  à eus  d’espées  blanches  ; 

De  grever  les  pas  ne  se  moquent; 

Les  uns  taillent , les  autres  estoquent, 
Sanz  leur  ennemis  eschever. 

Là  véissiez  aus  cops  lever , 

8i5o.  Hernois  en  mainz  lieus  desmenlir , 

Et  oïssiez  armes  tentir 

Là  où  le  flo  d’eus  s’entr’essaye. 

Quant  li  fers  à l’acier  se  Iraie , 
N’espargne  hauberjon  ne  cote; 

Mes  tant  sont  cil  desus  la  mote 
Qui  le  fès  d’eus  deffendre  embracent, 
Que  les  genz  le  roi  bas  reehacent, 
Sanz  ce  que  il  chantent  ne  baient. 

Si  trestost  qu’en  courant  devaient. 
8160.  En  cest  sens  les  font  traire  arrière  , 

Et  puis  remontent  la  costière. 

Oudart  de  Maubuisson  avise 
Que  ceusquila  mote  ont  pourprise. 
Ravalent  par  desespérance; 

Grant  duel  en  a et  grant  pesance. 

Qui  courrouz  au  cuer  li  raporte. 

À celui  qui  s’enseigne  porte, 

Escrie  : « Trop  te  traiz  arrière  ; 

» Avance  moi  cele  banière  ». 

8170.  Et  cil  qui  son  seigneur  escoute , 

Point  le  cheval  et  se  desroute; 

Ne  montre  pas  semblant  que  , il  fuie. 
Grant  erre  amont  la  mote  puie. 

Où  cil  sont  joint  qui  poi  s’eslochent  ; 
Trois  autres  banières  descochent  ; 

De  la  valée  se  descontent  ; 

Aucuns  d’armes  aveuc  eus  montent. 
Leur  hardement  là  endroit  preuvent» 

Li  gaîiot  d’autre  part  meuvent 
8180,  Le  grant  pas  courageusement  ; 

Mès  il  sont  semez  clèrement; 

Poi  en  va  haut , poi  en  i monte. 

Le  flo  des  Flamens  se  desconte 
Qui  n’ont  puissance  d’eus  retraire. 
Trompes  recommencent  à braire. 

Enz  en  l’eure  que  des  rens  saillent, 
Yistement  leurs  armes  débaillent 
Cil  qui  par  ire  s’entresgardent. 

Lances  brisent,  bastons  eschardent, 

81  go  Targes  fendent,  serjanz  frémissent , 
Fauchons  et  espées  tentissent 
Quant  sus  les  bacinez  descendent. 

Cil  d’amont  si  très  fort  rentendent 
Ans  grau z coîées  desmaler, 

Qu’à  force  refont  cîevaler , 

Se  nous  le  voir  ici  melons, 

Chevaus  et  mestres  et  piétons. 

Si  tost  con  se  chascun  déust 
Gaaigner,  quand  ils’esméust, 

8200.  Pour  tost  accoure  mil  besanz, 

Aucuns  à godendaz  pesanz 
Dont  les  cops  lancent  et  desrivent, 
Jusqu’en  mi  le  mont  les  poursivent  ; 

En  férant  ainsi  les  conduient, 

Et  puis  haut  à leur  rens  repuient , 
Diverses  armes  empoingnant. 
Qu’iroie-ge  ci  esloignant^ 

La  matière  que  j’ai  emprise? 

François  dont  ge  ci  vous  devise 
8210.  Mainte  fois  la  mote  montèrent  ; 

Mes  tous  jourz  les  i seurmontèrent 
Flamens,  qui  haut  leur  estai  pristrenl  ; 
Non  pourquant  maint  en  i ocistrent 
Des  galies  li  soudoier , 

Au  férir  et  au  hardoier, 

A qui  rienz  nesune  n’ostèrent. 

$.,2ü  Leurs  compaignons  les  acostèrent 
Près  de  leur  rens  petit  janglanz., 

Les  uns  sur  les  autres  sanglanz. 

En  ces  assauts  souvent  basiez, 

Fu  Bruquerque  si  près  tastez , 

Qu’à  poi  que  l’en  ne  l’afola; 

Car  deus  fois  par  terre  vola , 

Si  con  ge  connoissance  en  ui; 

Et  puis  se  rend!  par  enui, 

Navré  et  besoingneus  de  mires. 

Jehan,  de  Gravelingues  sires, 

Où  moult  rorent  Flamens  fiance  , 

Fu  là  ocis  à grant  viltance  ; 

8200.  Pris  i refu  Jehan  Sporart , 

Qui,  tout  ausi  comme  l’or  art 
Et  flamboie  sus  tous  métaus 
Que  l’en  vent  et  livre  à détaus, 

Iert  sus  touz  les  leur  esléuz 
Qui  adonc  furent  les  véuz. 

Cil  escuier  ot  le  jour  mise 
Sus  ses  armes  une  cointise 
De  gueules,  sanzeuvres  tremées, 

Fors  moletes  d’argent,  semées. 

8240.  Cis  faiz,  dont  ge  mémoire  donne, 

Avint  entour  heure  de  nonne. 

One  pour  ce  ne  se  desrengièrent 
Cil  qui  la  mole  chalengièrent 
Et  qui  el  sommet  s’esten dirent, 

N’onques  pour  ce  ne  s’esbastirent, 
Qu’aucun  alast  apercevant  : 

Joinz  se  tiennent  comme  devant 
D’avoir  secours  en  espérance. 

Li  soudoier  au  roi  de  France 
8260.  Estoient,  touz  mates  les  chières, 
Espartiz  par  les  sablonnières  : 

Nus  ne  s’osoit  mès  apuier 
A la  mote  ; vers  eus  puier 
Nus  n’a  talent  que  plus  i taste  , 

Car  trop  souvent  et  à grant  haste 
Les  ont  fait  aval  rabessier. 

N’i  a mès  riens  fors  du  leissier. 

Cil  d’armes  néis  là  devisent, 

Quant  aucuns  qui  là  sont  avisent , 
8260.  Pour  plus  avancier  leur  querèle, 

Que  les  murs  d’en  près  la  tourèle  , 
Que  les  Flamens  virent  mar  faiz, 
Sont  de  pierres  poignans  parfaiz , 

Si  comme  apertement  le  voient. 

Par  ces  pierres,  si  comme  il  croient , 
Leur  ennçmis  desconfiront 
Li  soudoier  qui  haut  iront. 

Ceste  chose  à ceus  de  pié  dient , 

Qui  enz  en  l’eure  se  ralient. 

8270.  Vers  les  creniaus  serrez  destachent 
Cbailloz,  et  pierres  en  esrachent; 
Chascun  s’en  va  comme  charchier  , 

Puis  sesmeuvent  au  tost  marchier. 
De  toutes  parties  descochent  ; 

Le  pié  de  la  raote  raproehent  ; 

J à puieront  sanz  repentir. 

Lors  roissiez  trompes  tentir 
Entre  la  vile  et  mer  salée , 

Sus  le  mont  et  en  la  valée, 

82 800  Et  tabourz  dont  Pèserais  grandist, 
Tant  que  touz  li  oirs  en  bondist. 
Flamens  entre  leur  rens  se  serrent , 
Et  cil  qui  amont  la  mote  errent 
Et  leur  amistié  désaveuent  , 

A Faprocbier  pierres  esqueuent 
Roidement  seîonc  leur  usages, 

Non  pas  ans  pïez  mes  aus  visages 
Qui  sont  desgarniz  d’arméures. 
Pierres,  que  François  ont  en  cures, 
829°.  Ensanglantent  mentons  et  faces, 

Et  font  voler  yex  de  leur  places , 
Car  menuement  comme  grelle 
Les  giètent  entr’eus  pelle  melle. 
Ridauz,  dont  bien  i ot  soissante 
À qui  ceste  chose  atalante , 

Leur  relancent  aus  avenues 
Les  dars  mouluz  ès  ehières  nues, 

Si  que  de  sa  ne  sont  toutes  ointes. 


(t3o4) 


320  BRANCHE 

Aucuns  ruent  cou liaus  à pointes 
83oo.  Qui  bruient  comme  au  voler  ées. 
Quarriaus  à meures  acérées 
Rechiéent  entr’eus  comme  en  souches , 
Es  yex,  et  es  nés , et  ès  bouches. 
François,  qui  en  demainent  joie, 
Crient  environ  eus  Monjoie  ! 

De  toutes  parz  et  si  souvent, 

Qu’il  en  sont  vermeil  et  rouvent. 

Si  fièrement  sont  envaïz  , 

Qu’espoventez  et  esbahis 
8,)  i o . Les  vont  en  leur  rens  entreprendre 
Cil  de  France,  qui  sanz  atendre 
El  pendant  par  terre  les  ruent , 

Puis  les  ocient  et  desnuent , 

Tout  soit  ce  qu’il  braient  et  pleurent , 
Et  tantost  au  grant  tas  requeurent. 

Àusi  con  l’en  descoutre  gloe  , 

Les  prennent  environ  à roe , 

Mes  n’es  emprisonnent  ne  lient , 

Àinz les  despoillent  et  ocient, 

8520.  Comment  qu’aucun  de  péur  tremble, 
Sans  nul  espargniey,  touz  ensemble. 

Ne  sai  que  plus  vous  en  contasse, 

Mès  onc , de  toute  cele  tasse 
Dont  g’ai  parlé  ci  nu  à nu , 

N’eschappa  genne  ni  chanu 
Qui  d’armes,  d’acier  ou  de  fust 
Sus  cele  mote  ocis  ne  fust , 

Fors  dix  ou  douze  seulement , 

Ou  renons  par  la  gueule  ment , 

853o.  Qui  navrez  et  de  duel  penez 
En  furent  d’iieuques  menez. 

Tout  n’i  mourussent  pas  de  France 
Vingt  soudoïers  à ma  créance. 

El  point  que  cil  desconfiz  furent 
Qui  à si  mauvais  henap  burent 
Con  cis  rommanz  ci  endroit  note, 
Restoient  sus  une  autre  mote  , 

Près  à dix  traiz  d’arc  convenables. 

Bien  mil  personnes  deffensables 
834o.  G’on  avoit  fait  ileuc  acourre 

Pour  ceus  dont  j’ai  parlé  secourre. 

Mes  le  poingnéiz  esgardant , 

S’aloient  entr’eus  retardant , 

N’avoient  soin  qu’il  se  méussent 
Tant  qu’autres  aides  éussent 
Qui  tenissent  plus  grant  pourprise, 
Quant  mesire  Oudart  les  avise  ; 

La  bataille  à une  part  tire 
Et  à ceus  d’entour  lui  va  dire  : 

855o.  <«  Seigneurs,  pour  nostre  erre  aquitter 

» Nous  esteut  ceus  là  visiter. 

» Moi  et  ma  banière  sivez.  » 

Lors  s’esmeuvent  touz  abrivez. 

Desus  la  mote  où  ils  s’esturent 
Bien  trois  cens  hommes  d'armes  furent 
Qui  tuit  à mourir  ou  à vivre 
Durent  Oudart  leur  mestre  sivre. 

Si  font  il  ; pas  ne  s’en  desvoient. 

Quant  Flamens  aprocher  les  voient  ? 
836‘o.  Comme  gent  à guerre  rebourse , 

Se  metent  à fuire  la  course. 

De  grant  doutance  sont  jà  tainz  ; 

Mès  bientost  les  ont  cil  atainz , 

Qui  n’es  apelent  mie  frères  , 

A coutiaus  , à espées  clères  ; 

Pour  ce  que  plus  tost  les  conquièrent. 
Près  des  visages  les  requièrent. 

Aucuns  d’eus  font  hydeuses  moes 
Quant  il  sentent  l’acier  èsjoes, 

8370.  Qu’en  leur  abat  là  par  granz  ires 
A trestournées  et  à vires. 

Li  destrier  refraingnent  et  quassenl 
Les  trébuchiez  sus  quoi  il  passent. 

Cil  qui  en  alant  les  destraingnent 
Yontociant  quanqu’il  ataingnent, 

Car  celes  genz  n’ont  guere  chières. 

Couverz  sontchans  et  saisonnières, 
Là  où  leur  route  est  définée, 
D’ommesmorzqui , la  matinée, 
838o.  Aîassent  bien  leur  y ex  mêlant 

Que  il  vesquissent  plus  que  tant 
Sanz  estre  ocis  ne  retenuz. 

Là  en  gist  d’armés  et  de  nuz 
Par  jaschières  et  par  estoubles^ 

Les chieres froides,  les  yex  troubles, 
Si  con  cil  les  vont  ociant. 

Plus  de  cinq  cens , mien  escient. 

Li  contanz  en  tel  guise  monte 
Que  li  dommages  et  la  honte 
85go.  Est  du  tout  en  tout  au  requerre 
Descendu  sur  ceus  de  la  terre. 

Cil  peut  bien  eschapper  tout  quite, 
Qui  s’enfuit  et  qui  n’a  point  de  site  ; 
Mès  celui  que  l’on  peut  ataindre 
Esteùt  mourir  et  là  remaindre. 
Flamenz  sont  touz  desbaretez , 

Liez  et  sanz  nules  laschetez. 

S’en  revient  Oudart  et  sa  site 
Vers  l’autre  mote  desus  dite  , 

8/joo.  Où  vaincu  ont  le  poingnéiz 
Cil  de  pié , à grant  baléiz , 

Dont  il  ont  prises  les  despoüles  , 

Sanz  conter  trufles  ne  fardoilles. 
Joieusement,  à liee  chière. 

Repassent  outre  la  rivière  , 

Les  uns  les  autres  atendant  , 

Vont  tuit  à Dieu  grâces  rendant 
Qui  les  ot  la  journée  mis 
Au  desus  de  leur  ennemis. 

84io.  D’ileuc  partent,  chascun  repaire  , 

Le  droit  chemin  à son  repaire. 
Bruquerque  fu  lors , ce  lison , 

A Saint-Omer  mis  en  prison. 

Moult  fu  la  guerre  ardant  et  dure, 
Le  contems  aspre  à desmesure  , 

Qu’en  maintint  avant  et  arrières 
Environ  Flandres  ès  frontières  ; 

Car  el  tens  dont  ge  détermine 
Pour  plus  enforcier  l’ataïne 

8420.  Dont  maintes  personnes  moururent , 

\ En  la  cité  d’Arras  refurent 

Près  dessus  Flamens  chevauchier , 

Li  preuz  de  Chasteillon,  Gauchier , 
Qui  de  France  iert  lors  conestables, 
Et  pensoit,  qui  qu’en  fust  coupables, 
Sanz  paine  et  péril  eschever, 

Les  ennemis  le  roi  grever , 

Ainz  que  venist  la  saint  Martin. 

Si  lu  li  quens  cle  Danmartin 
843o.  Liez  de  l’ost,  si  con  du  jour  nielle, 

Et  mesire  Fouquaut  du  Melle; 
Aveuc  lui  Mile  de  Noiers. 

Cil  dui  orent  certains  loiers, 

En  celui  teins  dont  ge  romance  , 
Pour  estre  mareschaus  de  France, 
Où  n’orent  pas  de  paine  poi. 

Là  refu  Tybaut  de  Cepoi , 

Qui  mestre  iert  des  arbalestiers  ; 

0 lui  ot  genz  de  mainz  mestier§. 
844o.  Maint  en  là  preuz  et  viranz^ 

Qni  ne  sont  pas  si  desiranz 
De  véoir  famés  cerencier 
Comme  de  guerre  commencier 
Et  de  courre  aus  ennemis  seure  : 
Trop  leur  ennuie  la  demeure. 

Là  pensent  la  nuit  et  le  di. 

Parmi  Arras  , un  mercredi , 

Fait,  sanz  plus  terme  demander, 

Li  connestables  comander 
845o.  Que  soudoiers  de  touz  estages , 

Qui  du  roi  de  France  orent  gages, 
Au  point  de  la  journée  main , 
Soient  tuit  garni  lendemain , 

Sanz  faire  rendormi  ne  l’ivre  , 

Et  prez  des  deux  mareschaus  sivre 
Quel  part  qu’il  voudront  aler. 

Pour  ce  font  leur  dars  enmaler 
Cil  d’armes  droit  parlant  et  baube. 
Lendemain  bien  matin  , à l’aube , 

846o.  Partent  les  velus  et  les  chaus 

D’Arras  ? aveuc  les  mareschaus. 

Le  fl o de  gent  s’entredeboute  ; 

Li  charroiz  après  euz  s’aroute 
Qui  tentes  et  pa veillons  porte. 

Diex  ! comme  il  a là  bele  sorte 
Domines  d’armes  et  de  piétons  , 

Et  grant  plenté  de  ch  arrêtons 
Par  estoubles  et  par  bruières. 

Vers  Douai  s’en  vont  les  banières. 

8470.  François , qui  par  le  pais  coulent , 
Embrasent  viles  et  blez  foulent  , 

Que  Flamens  n’es  cueillent  ne  lient. 

Cil  du  pais  en  fuïant  crient , 

Quant  voient  que  leurs  maisons  ardent  ; 
Des  murs  de  Douai  l’ost  esgardent 
Qui  les  biens  d’environ  despose  , 

Mès  nul  d’eus  issir  ne  s’en  ose  ; 

Tuit  quoi  se  tiennent  triste  et  rnourne. 

La  gent  le  roi  après  retourne  , 

8480.  A qui  qu’en  soit  li  mantalenz. 

Le  samedi  gisent  à Lenz  ? 

Qui  de  par  le  roi  se  renomme. 

Là  ont  pris  conseil  li  riche  homme  , 

Si  tost  comme  leur  loisir  ont  ^ 

Qu'au  lundi  à matin  iront , 

Ainzque  l’ost  des  Flamens  s’assemble , 

Au  pont  de  Vendinc  touz  ensemble  , 

Ou  deus  lieues  a seulement. 

« Se  nous  , font-il  , soudainement 
» Povons  les  gardes  entreprendre^ 

» Bien  pourrons  le  passage  prendre 
» Qui  de  Flandres  est  à l’entrée; 

» Et  se  notre  ost  iert  là  entrée  , 

» Sans  espargnier  gasterions 
» Là  près  , quanque  trouverions. 

» Et  ge  dist  chascun  le  conseil.  » 

A tant  défine  leur  conseil. 

Au  lundi,  prest  de  guerroïer  , 

Se  ratournent  li  soudoïer 
Dont  les  routes  ne  sont  pas  nues. 

François  issent  armez  ës  rues  ; 

Vers  Verdinc  se  me  lent  à voie  , 

Si  con  leur  conduit  les  avoie 
Qui  bien  a le  chemin  séu. 

Le  pont  que  j’ai  rame n té u , 

Où  cil  s’en  vont  lie  et  joiani , 

Siet  en  un  mares  verdoiant 
Qui  aus  Flamens  siet  la  closture, 
Lonc  sanz  conte  et  le  sanz  mesure , 
85 1 o.  Plain  d’yaue  et  demolières  tandres. 
En  la  partie  devers  Flandres 
Où  cil  du  pas  sont  demeurant 
A une  rivière  courant  ; 

Là  est  li  ponz , et  croi  qu’il  fière 
Devant  Lenz,  à la  mareschière. 
Ileuc  endroit,  à terre  sèche  , 

Avoit  adonc  une  bretèche 
Pour  deffendre  celui  passage. 

El  plus  haut  lieu  ot  un  estage 
8020.  Parfait  de  mainte  dure  essèle, 

Et  une  eschièle  bonne  et  bêle  , 

Par  où  l’en  va  haut  et  dévale. 

En  l’estage  ot  une  espringale, 

Là  où  la  bretèche  est  haucie  ; 

Si  joint  au  pont  une  chaucie 
Que  le  marès  au  travers  tranche 
Par  devers  Lenz  en  lieu  de  planche. 
«.  Mès  cil  de  Vendine  Forent  route 
En  maintes  parties,  par  doute 
853o.  Qu’aucuns  a cheval  n’i  passassent 
Qui  outre  le  pont  les  chaçassent. 
Quant  la  gent  i fust  encruchiée 

Au  desouz  un  grant  huchiée, 

Resiet  sus  cele  riverète 
Li  viez  Vendinc,  une  vilète , 

Où  ot  lores  moult  chanvre  ou  lin. 

Là  endroit  séoit  uu  moulin, 

Où  l’en  ot  souvent  moulu  blé. 

D’un  mantel  dessiz  afublé. 

854o*  Joingnant  du  pié  de  cel  mantel, 

Que  Flamens  firent  cel  an  tel  , 

Dont  les  ais  n’ièrent  pas  entières 
Mès garnies  d’arbalestières, 

Uavoit  une  chaucie  ferme , 

Qui  par  le  marès  en  cel  terme 
Dont  il  me  plaist  que  ge  descrive  , 
Retouchoit  devers  Lenz  la  rive. 

Bien  fu  aux  François  endité 
De  ces  deux  pas  la  vérité. 

855o,  Parquoi  il  ont  leur  genz  parties 
En  aprochant  celes  parties 
Des  entrées  desus  retraites. 
D’entr’eus  ont  deux  eschièles  faites. 
Cèle  où  sont  les  plus  honorables, 
Conduit  Gauchier  li  conestables 
A qui  li  autre  obéir  durent. 

Li  bidaut  de  Fost  i refurent 
Armés  d’armes  poi  outrage  uses. 

Tuit  cil,  sanz  tenir  plait  d’oiseuses 
856o.  Ont  les  routes  d’eus  assevées 
Vers  le  pont  banières  levées. 

En  l’autre  bataille,  à senestre, 
Est  des  arbalestiers  le  mestre, 

Si  comme  l’en  ]’en  a renté. 

Cil  ra  genz  d’armes  grant  plenté 
Que  li  connestables  li  baille 
Et  petit  nombre  de  piétaille. 

En  cèle  eschièle  s’alia  ; 

Non  pourquant  bonsserjanz  i a 
857o.  A arbalestes  et  à lances, 

Qui  moult  ont  bonnes  espérances 
De  Flamens  foire  fervoier. 

De  Braine  ot  là  maint  soudoie r 
Si  atournez  c’on  l’en  peut  croire. 

De  la  cité  d’Orliens  sus  Loire  , 
Rot  ileuc,  le  jour  dont  ge  dis , 
Soudoiers  quatre  cens  et  dix 
Arméz  de  cotes  à leurs  tailles 
Et  de  bons  hauberjons  à mailles  . 
858o.  f°rz  g*anz?  de  coifes  serrées  , 

De  gorgerettes  et  d’espées  ; 

Et  chascun  ot  à sa  séance  , 

L’un  arbaleste.  l’autre  lance  , 

Et  tous  vestuz  en  ces  riotes 

Sus  leur  atourz  de  noires  cotes , 

Dont  en  l’ost  n’ot  nule  si  faite  ; 

Car  en  chascune  ol  contrefaite 
De  deux  escuz  la  fourme  entière  , 
L’une  devant,  l’autre  derrière. 

85go.  Li  escuz  de  gueules  estoient  : 

Trois  cliailloz  d’argent  i séoient. 

J’ai  entendu  par  genz  séures 
Que  porter  seult  tiexarméures  , 

Quant  en  fait  de  guerre  venoit 
Li  dus  qui  Orlenois  te n oit. 

Ces  soudoïers  ramentéuz 
Sont  o les  autres  esméuz  , 

Qui  o monseur  Tybaut  s’esgoutent. 
Serrez  vers  le  moulin  s’aroutent 
8600.  Quant  Gau  chier  de  Chasteillon  lessent; 
Jusqu’à  la  chaude  ne  cessent, 

Où  cil  de  pié  qui  s’avancièrent 
Sanz  conter  non  vêles  s’i  fièrent. 

Leur  flo  vers  le  moulin  eslesse  ; 

Mès  de  Flamenz  ot  là  tel  presse , 

Qui  ainz  apercéus  les  urent , 

Que,  si  comme  il  dient  et  jurent, 

Pour  biau  néant  se  lasseront  ; 

Car  jà  par  là  ne  passeront 
8610.  Ne  eus  ne  homme  qui  les  sive. 

Au  lonc  de  l’yaue  , sus  la  rive 
Où  cil  sont  venuz  à granz  coites  , 

A tant  huis  et  fenestres  droites 
Et  targes  de  divers  a faire  , 

Que  ge  n’en  sai  nombre  retraire. 

Cil  qui  le  pas  durent  deffendre , 

Font  leur  gent  au  derrière  estendre 
Qu’en  nés  aut  au  traire  grevant. 

Li  arbalestiers  sont  devant, 

8620.  Si  joinz  que  li  uns  l’autre  frote  ; 

Ei  moulin  en  ra  bele  flote. 

Fuit  cil  d’eus  qui  traire  sav oient  , 

Quant  les  François  aprocher  voient 
Tendent  et  encochent  errant. 

En  haste  vont  les  clés  serrant  ; 

Cordes  font  leur  quarriaus  baler , 

Qui  bruieni  au  plus  tost  aler , 

Entre  ceus  qui,  cornent  qu’il  traient , 

Touz  jours  vers  le  moulin  se  traient. 

863o.  Joinz  et  sou  ventes  fois  destendent, 

Quarriaus  empruntent;  quarriaus  rendent» 
Quarriaus  qui  en  descochant  volent , 

I navrent  maint  homme  et  afolent. 

Ceus  sus  qui  il  sont  esventez 
Sont  tost  de  mesaise  rentez  , 

S’armes  ne  les  va  détenant» 

Tant  s’efforcent  li  seurvenant 
A ce  que  ceus  d’armes  esloingnent , 

Qu’au  mantiau  du  moulin  se  joingnent, 
864o.  Qui  furent  dur  et  sanz  escorce. 

La  criée  adonques  enforce. 

Devers  destre,  à l’autre  partie , 

Bien  près  du  pont,  sus  la  chaucie 
Où  alez  iert  le  conestable , 

Rest  l’envaïe  espoventable. 

Bidauz  qui  à celui  pas  furent 
Maintes  mesaises  i endurent  ; 

Car  genz  a plains  de  bonne  tèche, 

Sus  le  pont  et  en  la  bretèche. 

863 o.  Quarriaus  traient;  au  cliqueter, 

Et  font  l’espringale  geter. 

Li  garroz  qui  lors  de  là  ist , 

Les  plus  viguereus  esbahist. 

Li  navrez  à mort  couleur  muent. 

Bidauz  retraient  et  dars  ruent, 

Qui  haut  vers  la  bretèche  alevent 
Et  se  queuvrent  au  miex  qu’il  pevent 
Pour  les  mouches  qui  entreus  saillent. 

Cil  du  moulin  se  retravaillent 
8660.  Pour  l’un  d’eus  l’autre  encouragier 
De  ceus  qui  bas  sont  domagier. 

Grosses  pierres  de  lancier  prestes , 

Leur  lesseiU  chéoir  sus  les  testes. 
Tant  leur  musent,  tant  leur  mesfont, 
Qu’à  force  réuser  les  font; 

Dont  li  gentil  homme  s’aïrent. 
Pluseurs  d’eus  d’aler  là  s’adrent. 
Qui  n’ont  talent  de  couarder  ; 

Leur  chevaus  baillent  à garder; 
867°-  Tout  à pié  la  chaucie  passent  ; 

Joignant  du  mantel  se  Tentassent; 
Les  escus  sus  les  chiés  getez  , 
Seufrent  les  contrarie  tez 
Que  Flamens  leur  font  sanz  ordive  ; 
Et  d’autre  part,  desus  la  rive 
Où  li  floz  des  Flamens  fu  graindre^, 
Iletraient  quarriaus  sanz  euz  faindre 
Pour  leur  ennemis  à mort  pestre. 
François  orent  là  à sénestre 
8680.  Lez  la  chancie  desus  dite, 

Une  riverète  petite 

Qui  sous  le  moulin  s’escouloit. 

En  icele  dont  il  mouloit , 

Dont  autrefoiz  ai  plait  tenu , 

Un  ribaut  mal  vestu  et  nu, 

En  sa  main  une  macuète 
Se  lance  en  eele  riverète, 

Désirant  que  vers  Flamens  passe. 

Le  flo  des  serjans  se  destasse  ; 
8690.  Armez  d’atourz  riches  et  nez  , 
Entrent  après  comme,  quenez 
Sanz  desehaucier  solers  ne  botes  : 
Jà  i sont  cens  aus  noires  cotes, 

A tournez  de  leur  arméures, 
Jusque  par  dessus  les  ceintures. 
Pour  passer  se  sont  desmellez. 

O ceus  de  Braine  entremêliez, 
S’en  vont,  car  nul  ne  leurdevée, 
Touz  serrez,  banière  levée. 

8700.  Pensée  ont  qu’il  ne  fuieront 

Tant  que  de  l’autre  part  seront; 
Autrement  néant  ne  se  prisent. 
Quant  leur  ennemis  les  avisent  ; 

Li  plus  hardi  s’en  espovente  ; 

En  fuie  tournent  sanz  atente 
Vers  les  autres  viles  champestres . 
Et  guerpissent  huis  et  fenestres, 
Dont  là  ot  grant  rengiée  et  hère  ; 
Et  cil  issent  de  la  rivière. 

8710.  Les  uns  d’eus  en  l’eure  bruianz 
Se  metent  après  les  fuians: 

Par  les  jardins  moult  en  ocient. 
Autres  cens  du  moulin  escrient. 

A lances,  à armes  taillanz, 

Sont  assailliz  les  plus  vaillanz 
Et  d’orribles  cops  estrenez 
Espoventablement  menez. 

Les  ocient  touz  là  méismes , 

Cil  de  France  dont  nous  déismes , 
872°.  Qui,  o les  chacant  qui  là  ièrent , 
Armez  par  les  hostiex  se  fièrent 
Où  aucunes  ricbèces  gisent. 
Prennent  robes  et  huches  brisent 
Où  li  denier  aus  vilains  queuvent. 
Toust  est  saisi  quanqu’il  i treuvent, 
Se  du  certain  ne  nous  taisons, 

Puis  fichent  le  feu  es  maisons. 

El  point  qu  cil  qui  s’enfuirent 
Par  doutance  leur  lieu  guerpirent , 
8730.  Sanz  eus  plus  la  tenir  à crèche  , 
lert  fort  l’assaut  et  la  bretèche , 

Car  li  bidaut  qui  là  traioient 
Tant  ne  quant  ne  se  retraioient. 
Flamens  de  quarriaus  eslessier 
Se  renforcoient  sans  cessier. 

o 

Espoir  ont  d’eus  contretenir 
Tant  que  secours  puisse  venir  ; 

Mès  pour  biau  néant  à ce  tirent. 
Aucuns  vers  le  moulin  se  virent, 
8740.  Dont  encor  ne  s’ aperce  voient. 

Cens  de  leur  part  fuir  en  voient 
Et  Peur  de  l’yaue  descouvrir  ; 

Après raperçoivent  couvrir, 

Les  jardins  et  ia  sablonière. 

Des  roiaus  , ou  ire  la  rivière  , 

L’un  ocit  hommes,  l’autre  praie  : 

Li  pins  hardi  d’eus  s’en  esmaie. 

Moult  se  doutent  d’estre  soupris, 

Si  qu  ocis  soient  touz  ou  pris. 

8760.  A tost  descendre  bas  s’atournent  ; 

O ceus  du  pont  en  fuie  tournent. 

Bidauz  passent , qui  plus  n’atendent 
Que  parmi  la  vile  s’espandent; 

A tout  métré  à la  mort  s’estrivent 
Sanz  merci  quanqu’il  aconsivent. 

A Flamens  font  maintes  asprèces  ; 

Poi  demeurent  biens  ne  richèces 
En  maisons  n’en  huches  qu’il  fraingnent , 
Que  tantosten  l’eure  ne  praingnent 
8760.  A ces  premeraines  venues , 

Et  puis  metent  le  feu  ès  rues 
Pour  ceus  du  pont  plus  desconfire. 

Grant  part  d’eus  après  se  ratire , 

Pour  ce  qu’au  moulin  aler  doie. 

Cil  treuvent  les  autres  mi-voie , 

Dont  chascune  connestablie 

Leur  venoit  au  pont  en  aïe. 

A Paprochier  grant  joie  mainent  ; 

Des  pas  atourner  se  repainent 
gjjQ'  Aucuns  autres  , et  tant  s’i  lassent 
Que  tuit  li  gentil  homme  passent , 

Escus  aus  cols,  lances  es  paumes. 

Haubers,  et  cervelières  et  hyaumes 
Font  les  esgardanz  esbloïr. 

Là  ! il  n’ont  ores  soing  d’oïr 
Sons  de  mauviz  ne  de  qualendres. 
Communément  entrent  en  Flandres 
Plus  espès  qu’en  mares  anguiles. 

Se  fièrent  li  piéton  ès  viles, 

8780  Que  c^aut  et  de  sueur  moillent; 

Vilains  tuent , famés  despoiilent^ 

Les  plus  cointes  de  leur  dras  plument  ; 
Biens  saisissent;  maisons  alument  ; 

Au  hardiement  desteler 
Prennent  tout,  qu’en  vaut  le  celer? 

Ce  que  là  leur  plaist  et  agrée  ; 

Flambe  clère  et  noire  fumée 
Qui  en  montant  va  vers  la  nue , 

Peut  bien  là  estre  apercéue. 
g^0  Ardant  tout  avant  et  arrières  , 

Errent  bien  trois  lieues  entières; 

Flainens  laissent  maisons  et  fuient , 

Li  navré  leur  plaies  essuient. 

De  morz  nuz  sanglanz  les  visages 
A pluseurs  par  les  gaaingnages, 

Et  d’afolez  en  maintes  guises. 

En  haut  ès  clochiers  des  yglises 
En  r’a  aucuns  qui  là  s’encruchent 
Aus  sainz  tirer  aide  huchent , 

Non  pas  à parole  série. 

Partout  a si  grant  sonnerie, 

Si  con  l’en  sonne  à plaines  cordes  , 

Tiex  cris  à viles  et  à bordes 
De  ceus  qui  s’enfuient  par  craintes, 

Et  des  navrez  si  dures  plaintes, 

Qui  par  leur  mal  ont  le  cuer  tendre , 

Que  c’est  grand  hideur  à entendre. 

Feus  ardanz  en  maint  lieu  esclairent. 
François,  après  ce,  s’en  repairent 
Qu’aulcunsmaus  à leur  genz  n’aviengnent  : 
Poi  s’arestent  tant  qu’à  Lenz  viengnent. 

Or,  resont  li  François  à Lenz 
Que  tiex  tenoient  ainz  alenz , 

Qui  or  mie  ne  les  desprisent , 

Cas  plus  de  sept  cens  morz  en  gisent. 

Li  fuiant,  qui  braient  et  m nient , 

A granz  routes  vers  Lille  bruient. 

Léanz  n’a  rueles  11e  rues 

Où  tantost  ne  soient  sénés 
8820.  Toutes  les  certainetez  pures 
Des  domages  et  des  injures 
Que  François  ont  fait  à cèle  erre 
A ceus  du  pont  et  de  la  terre  ; 

A maint  homme  ont  fait  la  mort  prendre  ; 
Grant  duel  en  ont  néis  li  mendre. 

Pour  briement  vengier  ces  outrages 
Eslist  le  commun  d’eus  messages, 

Qui  tantost  à voie  se  metent  ; 

Pour  secours  querre  les  trametent 
883o.  Es  bonnes  viles  d’environ. 

Ne  sai  pourquoi  en  mentiron  : 

Quant  3a  vérité  est  séue  , 

Tost  est  Flandres  toute  esméue  : 

Leur  ost  assemblent , que  qu’il  co liste*, 
Bruges  tout  son  povoir  ajouste , 

Car  terme  n’ont  de  mois  ne  d’an. 

Les  quatre  Mestiers  et  le  Dan  , 

Et  touz  ceus  d’environ  la  mue , 

Du  Neuf-port  et  de  Diquemue 
884o.  Q ni  à eus  sont  par  serement , 

Viennent  là  à leur  mandement, 

Armez  pour  guerre  en  mainte  guise , 
Touz  les  liens  que  Bruges  justise , 

Si  con  le  vueil  du  commun  erre. 

Se  vuident , sanz  essoinne  querre , 

Chascun  qui  les  charroiz  l rament  ; 

Partent  de  là  genz  s’acheminent. 

Arméures  iuisanz  flamboient; 

Banières  et  penons  banoient, 

88 5o.  Quant  encontre  le  vent  se  plient  ; 

Flamens  à l’esmouvoir  n’oublient 
Coutel,  cervelière,  ne  gant. 

D’autre  part  meuvent  cil  de  Gant 
Dont  toute  la  contrée  ondoie. 

Ypre  se  remet  à la  voie, 

Et  le  pais  de  là  endroit 

Qui  moult  petit  pense  orendroit 

À acheter  bourses  n’espingues. 

Fûmes,  Bergues,  et  Poperingues, 

8860.  Et  autres  viles  granz  et  hères , 

Requeuvrent  chemins  et  charrières  ; 

Leur  g.ent  trop  grant  quantité  monte. 

Que  vous  feroie-ge  lonc  conte  ? 

Poi  demeure  en  bourc  n’en  vilète. 

Nus  qui  a chemin  ne  se  mète  ; 

Armez,  cors,  chiés  , et  bras  et  coûtes* 
S’en  vont  vers  Vendinc  à granz  routes, 
Par  biaus  chemins  et  par  femiers  : 

Cil  de  Lille  i sont  des  premiers 
8870.  Qui  tost  après  i arrivèrent  > 

Quant  François  le  pont  apassèrent. 

De  genz;  mal  vestues  et  sotes  , 

Avoit  encore  ileuc  granz  Ilotes , 

Qui  ès  arsiz  le  fer  queroient. 

Si  tost  comme  Flamens  les  voient , 

Sus  leur  queurent  ; pluseurs  en  tuent  , 
Aucuns  leur  trovailles  jus  ruent 
Enz  en  l’eure  que  rien  n’estuieni  , 

Et  vers  Lenz  le  granz  cours  s’enfuient. 
8880.  Forment  se  doutent  d’avoir  sites  ; 

Là  ont  tantost  nouveles  dites  y 
Con  Flamens  sont  touz  abrivez  , 

Au  pont  de  Vendinc  arrivez  , 

Et  ont  rnorz,  sanz  conte  et  sanz  taille  * 
De  Ribauz  et  de  menuaille , 

Qui  pour  le  fer  trouver  ès  cendres 
Furent  de  demeurer  trop  tendres, 

Trop  joieus  et  trop  esveilliez  ; 

François  en  sont  touz  merveilliez. 
8890.  Par  Lenz  où  cil  le  voir  deslient 
Qui  desFlamens  vérit  é dient , 

Dont  l’ost  s’iert  au  pont  abriée , 

F u grant  la  noise  et  la  criée , 

Car  en  maintes  places  le  content. 

Genz  d’armes  en  l’eure  remontent  , 
Volentéiz  que  là  destèlent. 

Cil  de  pie  o eus  s’atropèlent  ; 

Vers  Vendinc  leur  tanières  clinent 
Et  cele  part  se  racheminent. 

8900.  Le  pas  à deffendre  pourposent  : 

Tant  que  là  sont,  ne  se  reposent 
Une  seule  eure  ne  demie. 

Près  du  pont , endroit  la  chaucie 
Dont  dites  ai  paroles  tant  , 

Se  vont  les  François  arestant 
Touz  armez  qu’en  n’es  puist  blecer. 
Valiez  queurenfc  tentes  drecier, 

Qu’en  ot  portées  en  charrètes  ; 

Serjanz  de  pié  refont  logètes 
8910.  De  bêles  fueillies  qu’il  cueillent. 

Là  sont,  sanz  ce  qu’il  se  despueillent 
De  coifes  ne  de  gantelez , 

Entassez  comme  pourcelez. 

Plaines  sont  de  chascune  part. 

Flamens  qui  reson t d’autre  part 
Venuz  si  très  soudainement, 

Croissent  desmesuréement  ; 

Mès  onc  la  nuit  ne  se  hochièrent. 

Cil  d’Orliens  adonques  veillièrent 
8920.  Au  pas  d’aval  que  n’i  passassent 
Flamens,  se  là  se  dévalassent. 

Cil  s’i  tindrent  et  le  gardèrent  ; 

Jusqu’en  demain  s’i  retardèrent, 

Lt  tant  i furent;  la  journée  , 

Qu  eure  de  tierce  lu  passée 
Sanz  ce  qu’aucun  s’entreméist 
Qu’autres  gardes  là  asséist. 

Quand  virent  que  nul  ne  vendroit 
Et  que  dormir  J es  convendroit, 

SqSo.  Touz  ensemble  le  pas  guerpirent; 

Aus  tentes  vindrent  là  , dormirent. 
Flamens  qui  assez  tost  le  surent, 

A granz  genz  au  moulin  aplurent. 
Sans  contredit  le  pas  conquistrent , 

Sus  les  mares  outre  se  mistrent, 
Garniz  pour  François  recevoir. 

Quant  cil  en  oïrent  le  voir  , 

Touz  rengiez  cele  partalèrent  ; 

Mès  quant  de  près  les  esgardèrent, 
8g4o.  Il  connurent  qu’o  eus  avoient 

Tiex  cinq  tanz  de  genz  qu’il  n’estoient, 
Serrés  en  lieu  comme  artilleus  , 

A chevaux  métré  périlleus  ; 

Car  dit  grant  marès  adossé, 

Ravoit  devant  eus  un  fossé 
Dont  leurgent  iertbien  poi  lointaine  ; 
Parquoiès  chans,  à terre  plaine  , 
Front  à front  d’eus  rengiez  s’esturent 

Cil  à cheval , el  ne  se  murent , 

8950.  Se  ge  ci  di  paroles  voires. 

Li  soudoier  ans  cotes  noires  , 

Etpluseurs  antres  qui  là  ièrent , 

Outre  le  fossé  se  lancièrent  ; 

Devant  les  FJ  amen  s s’estendirent , 

D’une  part  et  d’autre  tendirent 
Arbalestiers-leur  arbalestes  ; 

De  quarriaus  aguz  comme  arestes  , 

Que  haslivement  encochièrent , 

A servir  s’entrecommencièrent. 

8960.  Moult  fu  fiers  le  cliquetéiz 
Des  cordes  au  paletéiz 
Où  François  et  Flamenz  labeurent  , 

Et  en  traiant  sus  s’entreqüeurent. 

Maint  homme  s’i  aventura  : 

Toute  la  journée  dura 
Le  bruit  des  quarriaus  qu’en treustraistrenl. 
François  au  vespre  se  retraistrent 
Et  par  pluseurs  fois  là  revindrent  : 

Près  des  ennemis  quoiz  se  tindrent , 

8970.  Mes  onc  à eus  issir  n’osèrent. 

Et  cil  ehascun  jour  pale  1ère nt  , 

Qui,  pour  les  quarriaus  qu’il  getoient , 
Outre  le  fossé  se  metoient 
D’autres  serjanz  aconpaingnié. 

Maint  homme  fu  là  mehaingnié , 

Tant  que  Fen  maintint  cesberèles. 

Des  serjanz  ans  noires  gonnèles 
Ot  là , ce  croi,  cele  semaine 
Navrez  une  vinle-cinquaine. 

8980.  Cil  de  Flandres  touz  les  jourz  crurent 
Tant  que  bien  deux  cens  mille  furent. 
Trop  grant  espasce  pourprenoient 
Leur  genz  qui  au  pont  se  tenoient. 

Une  journée  le  passèrent  ; 

Sur  la  chaucie  se  serrèrent  ; 

D’outre  aler  faisoient  semblance  ; 

Mès  toute  l’ost  au  roi  de  France 
Front  à front  du  pas  se  renja. 

A cele  heure  se  desrenja* 

899°  * Dont  ce  fu  pitié  et  douleur  , 

Li  droiz  sires  de  Vaucouleur 
Qui  n’iert  vilain  ni  bobancier  : 

Cil  s’ala  en-mi  eu£  lancier 
Sus  la  chaucie , et  il  l’ocistrent , 

Ne  plus  en  avant  ne  se  mistrent. 

Flamenz  ainsi  se  contenoient , 

Qu’à  plain  nule  foiz  ne  venoient  ; 

Et  si  estoient , ce  cuidommes  * 

Contre  chacun  François  dix  hommes. 

O 

9000.  Li  rois  de  France  qui  le  voir 

En  oï  bien  ramentevoir 
Par  homme  léal  et  créahle  , 

Manda  adont  au  connestable 
Que  pour  riens  ne  li  avenist 
Qu’à  mortel  bataille  venist  , 

Car  jour  après  autre  queroit 
Tant  que  il  ses  cors  i seroit. 
Parquoi  François  de  là  partirent  ; 
Le  pont  lessièrent  et  guerpirent 
9010.  De  plain  jour,,  non  pas  à la  lune. 
Les  uns  se  mistrenl  en  Bctune; 

Les  autres  à Lenz  demourèrent  ; 
Aucunz  vers  Arraz  s’en  râlèrent. 

Si  tost  con  de  là  partiz  furent, 
Flamens  par  le  pais  coururent , 
Tant  ne  quant  plus  ne  se  tapirent  ; 
Genz  ocistrent , viles  ardirent  ; 
Mainte  en  i véist-on  esprise  ; 

Mainte  bele  porte  d’yglise 
9020.  Y fu  par  eus  frainte  et  quassée, 

Puis  asségièrcnt  la  Bassée  , 

Un  moult  fort  moustier  qui  là  ière, 
Qu’en  leur  rendi  en  tel  manière 
Que  cil  qui  lors  dedanz  estoient 
Sauves  leur  choses  s’en  iroient. 
Otroié  fu  ; ainsi  le  firent  ; 


348 


BRANCHE 


(i3o4) 


ElFlamenz  celui  lieu  guerpirent , 

Qui  après  ce  de  là  tournèrent 
Vers  Bétune  s’acheminèrent  ; 
go3o.  A ost  grant  et  espoventeus  , 

Ardent  le  pais  devant  eus. 

El  tens  dont  vous  m’oez  conter 
Que  pour  les  François  ahonter 
Desquiex  j’ai  faites  mes  descharches, 
Issirent  Flamens  de  leur  marches 
A si  fière  ost  et  à si  grande  , 

Iert  Gui  de  Namur  en  Zélande. 

Par  Flamens  et  par  leur  puissances 
Fist  ileuques  tant  de  nuisances, 
yo4o.  Qu’il  ot,  puis  l’entrée  d’esté. 

Tout  celui  pais  conquesté 
Et  mis  à son  commandement, 

Fors  une  vile  seulement 
Sur  la  rive  de  mer  fermée, 
QuiCiricé  est  apelée  . 

Où  il  a petite  pourprise  ; 

Laquele  il  a entour  assise  , 

Si  comme  par  tesmoinz  savommes, 
A plus  de  quatre-vins  mil  hommes 
qo5o.  Qu’il  avoit  touz  en  sa  bailüe* 
Souvent  fu  la  vile  assaillie 
Des  siens  ; bien  i surent  entendre  ; 

Mès  pour  riens  ne  se  vomirent  rendre. 
Cil  dedanz , qui  se  dépendirent , 

La  volenté  Dieu  attendirent  ; 

Léanz  sou  frirent  douleurs  maintes. 

Li  gentis  rois  qui  les  complaintes 
Oit  par  ces  guerres  esméues 
Du  comte  de  Hénaut  éues, 

9060.  De  qui  la  cité  desus  dite 
Devoit  estre  tenue  quitte , 

Se  cil  Gui  ne  li  füst  si  maus, 

Ot  dit  à Renier  des  Grimaus, 

QiFà  Calais  plus  ne  séjournas!  ; 

Mès  cele  partie  tournas!. 

Et  féist  ses  gaiies  courre 
Pour  ceus  de  Ciricé  secourre  : 

A Jehan  Pedosre  autre-si 

a 

Qu’il  ne  lessast  ne  si  ne  si 
9070.  Qu’à  l’amiraut  ne  conduisist. 

En  espoir  qu’aus  Flamens  nuisis! , 
Toutes  les  granz  nés,  ce  me  semble , 
Qu’à  Calais  pouroit  métré  ensemble. 

Par  la  raison  que  ge  devise , 

A l’amiraut  sa  voie  prise  » 

Vers  Zélande  premièrement. 

Tant  fist,  que  le  conteriement 
Sot  des  Flamens,  puis  retourna. 

À Calais  petit  séjourna, 

9080.  Que  les  nés  furent  aprestées 
Que  Pe drogue  ot  là  arestées  : 

Ce  ne  furent  mie  naceles , 

Mès  trente-huit  nés  granz  et  heles , 
Riches  et  plaisanz  et  entières , 

A chastiaus  devant  et  derrières, 

Selonc  raison  longues  et  lées, 

Et  de  touz  eostez  crenelées 
Pour  miex  deffendre  c’on  n’es  praingne. 
Les  huit  en  estoient  d’Espaingne 
9990.  Pour  marchéandises  venues  ; 

A gages  furent  retenues 
De  par  le  roi , o la  navie 
De  Calais  et  de  Normendie 
Dont  el  port  furent  là  les  trente. 

Onze  galies,  àm’entente, 

Rot  là  l’amiraut  à séjour. 

Entr’eus  ont  devisé  le  jour 
Quand  il  veulent  que  de  là  issent. 

En  dementières  se  garnissent , 

9100.  Selonc  ce  qu’il  leur  esconvient 
De  ce  qu’à  tel  chose  convient , 

Où  assez  sourdent  d’aventures , 

Comme  de  bonnes  arméures 
Des  quel  es  on  doit  estre  en  grandes  , 

De  bevrages  et  de  viandes 
Dont  Feu  i porte  mainz  fessiaus. 

Li  serjanz  entrent  es  vessiaus, 

Sanz  eus  de  riens  aler  doutant. 

Bien  furent  ià  dix  mil  ou  tant  ; 

9110.  Tabourz  sonnent,  et  flagiex  pipent , 
Li  marinier  en  mer  s’esquipent  ; 

De  terre  ont  leur  nés  essevées  ; 

Es  mas  sont  les  voiles  levées  ; 

Le  vent  vente  , qui  de  leur  place, 

Les  nés  désaancrées  chace 
Sanz  les  maumetre  n’entamer. 

Là  où  Meuse  chiet  en  la  mer. 

Qui  de  lointains  lieus  se  desrive , 
Viennent  les  genz  le  roi  à rive. 

9120.  A une  vile  près  de  là^ 

Que  on  Esquiden  apela. 

Iert  ave uc  lui  personne  mainte , 

En  cel  tens  et  en  cele  empainte , 
Guillaume  de  Hénaut  li  sages  ; 

Cil  fist  faire  mainz  avantages 
À ceus  qui  là  arrivez  furent. 

Li  et  li  sien  biau  les  reçurent , 

Tant  comme  ileucques  demourèrent; 
L’amiraut  sus  touz  honourèrent. 

91 3o.  Un  jour  li  prenl  l’enfant  à dire^ 

Qui  de  son  domage  ot  grant  ire , 

Dont  cil  de  Flandres  sont  copables 
Cestes  paroles  ou  semblables. 

« Amiraut,  dit  le  filz  au  conte, 
b Bien  savez  l’ennui  et  la  honte  , 

» La  destrucion,  le  domage 
» Qu’en  me  fait  en  mon  héritage 
» Et  à ce u s qui  souz  moi  habitent 
» Cil  de  Flandres  me  deshéritent  ; 
gi4o.  » Mi  hom  me  lige  proprement 
» Sont  o eus  en  mon  nuisement  ; 

» Grant  terre  ont  jà  sus  moi  acquise  , 

» Et  Ciricé  ma  vile  assise  ; 

» Cil  dedanz  , qui  là  se  deffendent , 

» Nul  secours  fors  le  mien  n’atendent. 
» Par  moi  cuident  estre  délivres 
» Gentis  homs,  jà  leur  faut  li  vivres; 
» Ne  peuvent  durer  longuement; 

»>  Se  là  ne  sui  prochainement  : 

9i5o.  » À force  convient  qu’il  se  rendent; 

» Et  nos  genz  qui  ci  sont  entendent 
» Et  tiennent  ceste  chose  à voir  ; 

» Et  ge  le  recuide  savoir , 

)>  Que  les  vessiaus  qu’avons  véuz, 

» Sont  touz  aveuc  vous  esméus, 

» Par  le  commant  au  roi  de  France , 

» Pour  empêtrer  la  délivrance 
» De  ce  us  de  qui  je  fais  mémoire. 

» Sire,  pour  Dieu  et  pour  sa  gloire, 

9160.  » Le  plus  que  pourrez  vous- hastez, 

» Car  il  seufrent  trop  de  lastez. 

» Alez  là  sanz  atargement , 

» Ou  ils  sont  perduz  autrement. 

» Frans  lioms  , en  vous  ai  m’espérance; 

» Ge  n’ai  en  nul  autre  fiance. 

» Vous  estes  mes  droiz  avouez  , 

))  Zélande  rendre  me  povez , 

» Que  toute  ai  perdue  à délivre, 

» Se  Dieu  et  vous  ne  la  me  livre. 

9170.  » Sire,  se  cele  vile  est  prise, 

» Jamais  ne  sera  reconquise 
» Sus  Gui  de  Namur  qui  l’aura. 

» Li  rois  néis  quant  le  saura , 

» Et  Feuvre  li  iert  descouverte  , 

» Sera  courroucié  de  la  perte . 

))  Gentil  de  cuer,  loial  personne, 

» À vous  me  rens,  à vous  me  donne. 

» Faire  me  povez  duel  ou  joie. 

» 0 vous  irai  en  cele  voie  ; 

9180.  » Au  siège  ostex  estre  vourai 

» 0 tel  gent  comme  avoir  pourrai , 

» Comment  que  du  revenir  aul.  » 

— » Sachiez,  sire,  dit  l’aniiraut , 

» Qui  li  respont  sanz  terme  querre  , 

» Que  de  délivrer  votre  terre 
» Ferons  nous  ce  que  nous  pourrons  ; 

» O moi  et  ma  gent  i mourrons 
» Touz  ensemble  de  mort  soubite, 

» Ou  vous  raurez  Zélande  quite 
» Qui  que  s’en  doie  démenter. 

» Gui  de  Namur  se  puet  vanter 
» Que , sanz  trop  lointaines  attentes , 

» Verra  tant  de  testes  sanglentes  ; 

;>  Mès  que  là  soit  nostre  navie, 

» (Touques  tant  n’en  vit  en  sa  vie. 

» Dedanz  noz  vessiaus  , es  frontières , 
» Li  monstrerons  tiex  cent  banières , 

» Dont  tuit  cil  qui  sivre  les  béent 
» De  mortel  haine  le  béent 
» Et  liet  sa  mesnie  toute. 

)>  Or  n’aïez  ne  péurne  doute  , 

» Car  pour  vengier  votre  laidure , 

» Métrons  les  cors  en  aventure 
» De  mourir  ou  d’autres  ocire.  » 

Li  en  les  qui  ce  li  oit  dire 
Si  bien  et  si  apertement , 

L’en  rnercie  moult  doucement , 

Et  tost  après  aide  mande 

Par  tout  son  pays  de  Hollande. 

9210.  Dejouste  Esquiden  en  la  Meuse  , 

Qui  tant  est  là  parfonde  et  creuse/ 

Où  les  nés  sont  et  les  galies  ; 

Assemble  ses  connestablies 
L’oir  du  Hénaut , qui  moult  désire 
Que  sus  Flamens  puist  venger  s’ire. 
Hollandois  pas  ne  se  tapissent. 

Filz  de  bourjois  les  bours  guerpissent, 

Qui  riens  fors  ostoier  ne  reuvent  ; 

0 les  gentis  hommes  s’esmeuvent. 

9220.  A celui  lieu  que  nous  disons , 

Grant  nombre  i revient  de  Frisons 
Dont  li  enfès  nule  ire  n’a. 

Tant  en  i vient  et  tant  en  a 

Que  sanz  n ombrer  i clerc  ne  prestre, 

Pevent  bien  dix  mil  hommes  estre  , 

Aval  au  port,  souz  la  vilete. 

Mes  n’a  pas  nés  où  il  les  mete. 

Tout  en  trouvast  on  là  granz  masses 
Eles  sont  si  courtes  et  basses 
9230.  Qu’à  grant  mesebief  s’i  combatroit 
Qui  pour  guerre  s’i  embatroit , 

Fust  gentis  hoins  ou  païsanz  ; 

N’en  i a fors  cinq  soufisanz. 

Celes  garnist  l’enfant  premières 

De  genz  courageuses  et  fières 
Dont  il  ot  là  bele  commune. 

Pour  soi  méismes  en  prist  une 
Bele  et  bien  faite  et  avenant, 

Puis  fait  métré  le  remenant 
9240.  De  sa  gent  ès  nés  crenelées 

Que  Pédrogue  ot  là  amenées , 

Que  ne  conduist  pas  par  sotie. 

Chascune  en  reçoit  sa  lotie. 

Aveuc  les  genz  le  roi  s’espartent  ; 

Tost  après  du  port  se  départent. 

A chascun  pert  que  trop  atande. 

Vont  s’en  les  vessiaus  vers  Zélande. 

Où  il  a entrées  estroites. 

Briement  i sont  les  voiles  droites, 
q2 5o • Sanz  ce  qu’aucun  essoinne  i quière , 
Entrent  en  Goude , la  rivière 
Qui  devers  Ciricé  dévale. 

A greveuse  peine  et  à male 
Cheminent  par  ileuc  aourne, 

Car  li  floz  qui  va  et  retourne 
Leur  fait  là  si  grant  destourbance 
Qu’en  huit  jours,  selonc  ma  créance, 
N’errent  pas  quatre  lieues  plaines  ; 
S’orrez  pourquoi  raisons  certaines: 

9260.  Tant  con  l’yaue  leur  est  contraire 

Séjournent,  riens  ne  pevent  faire; 

Quant  le  flot  la  refait  virer, 

A batiaus  font  leur  nés  tirer  ; 

Car  il  n’ont  vent  qui  riens  leur  vaille. 

Gui  de  Namur  qui  se  travaille 
Qu’il  ait  Ciricé  aquité , 

Set  très  bien  leur  nécessité , 

Et  combien  il  sont  genz , et  queles. 

De  jour  en  jour  en  oit  nouveles; 

9270.  Mès  petit  s’en  lesse  abourder. 

Ains  refait  ses  vessiaus  hourder, 

Dont  il  ot  là  quoques  et  barges  , 

Et  granz  nés  parfondes  et  larges, 

Chascune  fermée  à chaable, 

Plus  de  cinq  cents  dedanz  le  hable. 
Làvoudra-il,  sanz  soi  reprendre, 

La  navie  qui  vient  a tendre. 

Bien  en  doit  avoir  volonté , 

Car  il  a gentà  tel  plenté^, 

9280.  Que , pour  le  droit  du  lieu  débatre, 

Peut  métré  contre  un  homme  quatre. 
Aucuns  ans  genz  le  roil’encusent , 

Qui  pour  ce  mie  ne  réusent , 

Car  l’assembler  à eus  désirent. 

Tant  vont  les  batiaus,  tant  les  tirent, 

Que  cil  qui  les  avirons  hochent 

La  n a vie  aus  Flamens  aprochent  ; 

Qui  de  gent  courageuse  et  saine 
Fu,  en  moult  petit  d’eure ,,  plaine 
9290.  Et  ajoustée  en  un  tenant; 

Lors  vont  leurs  vassiaus  ordenant. 

A ordener  les  nés  francoises  , 

Qui  par  conte  orent  maintes  coises 
En  la  longueur  de  leur  pou rprise , 
Convint  grant  sens  et  grant  mestrise. 
Quant  cil  dedanz  Flarnenz  choisirent , 
Qui  en  leur  nés  les  atendirent. 

Où  tant  ot  barrières  enclines, 

Dras  enarmez  à euvres  fines 
9000.  Environ  les  borz  espandus  , 

Lances  droites , escus  panduz  , 

Blans  haubers , cervelières  gentes , 
Taclesqui  puis  furent  en  ventes 
Par  les  compaingnies  averses , 

Et  autres  nobleces  diverses, 

Qui  qui  du  voir  ne  se  taira. 

L’yaue  en  mainz  lieus  en  esclaira. 

En  la  place  que  cil  chalengent , 

Cil  du  roi  leur  navie  rengent , 

10.  Dont  aviséement  chevissent. 

Quatre  eschieles  en  estahlissent. 
L’amirat  et  li  souverain  , 

En  cele  du  front  premerain  , 

A quinze  nés  ensemble  jointes  ; 

Devant  en  sont  les  mestres  pointes 
A chascun  bout  enehastelées  , 

Et  de  touz  costez  crénelées , 

Si  con  l’en  cuide  que  bien  aut. 

Là  est  li  enfès  cle  H en  aut 
9520.  0 grant  gent , pour  Flamens  requerre  , 

Qui  s’afiche  que  de  sa  terre 
Qu’il  puisse  ne  leur  fera  lais. 

Si  rest  Pedrogue  de  Calais, 

Qui  n’a  pas  nef  à garconnaille. 

V rais  Diex  ! comme  cele  bataille 
Chemine  par  semblant  à certes  ; 

Les  pointes  devant  sont  couvertes , 

El  au  dessouz  des  creneleures 
De  riches  dras  a en  armeures  - 
933o.  Atachiez  comme  à bastonceaus. 

Targes,  banières,  penonceaus , 

Selonc  ce  que  les  nés  brandèlent , 

En  mil  parties  i fretèlent  ; 

De  loin  les  voit  on  ondoier. 

Aus  creneaus  sont  li  soudoier, 

Qui^or  ne  pensent  pas  à dances , 

Garnis  d’espées  et  de  lances, 

Et  d’autres  arméures  prestes, 

Les  bacinez  fermés  ès  testes , 
q34o.  Sanz  conter  fables  ne  nouveles. 

Après  en  va  quinze  trop  beles , 

Forz , parfondes  et  en-mi  larges , 

Où  tant  a bacinez  et  targes^, 

Haubers  luisanz  , gorgières  clères  , 

Et  enfanz  de  diverses  mères , 

Les  uns  lois  et  les  autres  sages, 

Que  totiz  en  sont  plains  les  estages. 

Moult  est  leur  compaingnie  gente  : 
Quatorze  en  resuientces  trente. 

935o.  Là  n’a  il  pas  genz  acourbies  , 

Mès  serjanz  à lances  fourbies , 

Pour  combatre  en  mer  et  en  chans, 

A bons  fauchons  clers  et  tranchans  , 

A coutiaus , à espées  blanches. 

Cil  n’ont  sus  eus  ne  braz  ne  manches 
Où  il  n’aient  mis  au  1 acier 
Fer,  coton  , baleine  ou  acier , 

Pour  doulance  que  l’en  ni  fière. 

En  la  bataille  derrenière 
936o.  Revont  les  galies  à route 

Où  l’amiraut  a sa  gent  toute  ^ 

Dont  à viste  se  tient  le  pire. 

De  cele  vous  puis  ge  bien  dire 
Qu’ele  est  si  plaisant  et  si  bele 

Qu’à  peine  verra  l’en  mais  tele. 

Ilauberjons  et  tacles  entières  , 

Escuz , bacinez  à visières , 

Espées  d’estoz  et  de  taille  , 

Cotes.,  gambesies,  ventailles, 

9070.  Ganz  de  plates  et  de  balaines , 

Lances  roides  , juisarmes  saines , 

Et  autres  atours  qui  blanchissent , 

De  touz  costez  i resplendissent. 

Les  vessiaus  sont  si  bel  menez, 

Que  ge  croi  que  miex  ordenez 
Ne  vit  homs  nus  en  un  tas  tel. 

Au  bout  des  mas  sont  li  chaste! , 

Bien  crenelez  à quatre  quierres, 

Garniz  de  quarriaus  et  de  pierres 
9380.  Que  on  là  endroit  aima. 

Trois  bons  serjanz  en  chascun  a, 
Enlalentez  au  haut  monter , 

S’il  onques  pevent , d’affronter 
Tous  leurs  ennemis,  biaus  et  lez , 

En  pluseurs  liens  rabatelez  , 

Qui  en-mi  les  mas  ont  leur  gistes, 

Où  il  ra  bons  serjanz  et  vistes , 

En  cl  1 asc  un  six  ou  cinq  ou  quatre  , 

Touz  armés  comme  pour  combatre  , 
9090.  Qui  rontileuc  aus  avenues  , 

Quarriaus  et  pierres  poi  menues, 

Et  chascun  d’eus  une  arbaleste. 

Cil  Feront  seigner  mainte  teste  , 

Si  comme  ils  jurent  et  afichent, 

Ainz  que  Flamens  o eux  se  fichent. 
En  chascune  nef , bone  et  male, 
Ra-il  au  mains  une  espringale. 

Sous  Ciricé , en  la  rivière, 

Fu  l’euvre  espoventable  et  fière, 
g4oo.  Là  où  François  font  au  haler 

Leur  nés  vers  Flamens  dévaler  , 
Qui  font  l’yaue  tentir  et  croistre 
Pour  les  uns  les  autres  connoistre. 

A trébuchemenz  et  à tours, 

Ont  entr’eus  touz  sus  leur  atours , 
Et  les  granz  genz  et  les  menues , 
Escherpettes  blanches  cousues. 
Ainsi  s’en  vont.  Diex  les  conduie  ! 
Hélas  ! comme  cis  faiz  ennuie 
g4io.  Ans  couarz  et  aus  péureusî 
Mès  à cens  qui  sont  éureus 
D’estre  liardiz  et  bienfaisanz. 

Est  li  afaires  si  plaisanz , 

Que  li  atendre  les  empire. 

Chascun  d’eus  assembler  désire. 
Convoiteus  en  sont  et  ardant. 

Jà  vont  ceus  de  près  esgardant  , 

Qui  de  leur  meffaire  afichiez 
Se  sont  jà  ès  vessiaus  fichiez, 

9/120.  Ardanz  de  guerre  comme  brèse 
Aus  tentes  rest  tel  gent  remèse , 

Qui  sont  bien  pour  les  garantir , 

Quarante  mile,  sanz  mentir. 

De  ceus  dut  gouverner  les  tires 
Cil  qui  de  Pichoan  fu  sires , 

Que  Gui  de  Namur  tint  à sage. 

Tel  nombre  en  rot  sus  le  rivage  , 

Près  des  vessiaus , à terre  sèche , 

Que  ge  n’ai  du  deviser  tèche. 

943o.  Lesgranz  nés  furent  ès  frontières 
Et  les  petites  derrenières  , 

Qu’eles  n’alassent  meschevant. 

Gui  de  Namur  se  tint  devant 
Emmi  la  route  premeraine. 

Sa  nef  est  la  plus  souveraine  ; 

Grant  gent  a là  amoncelée  : 

Ele  est  si  bel  enchastelée 
Et  hourdée  orgueilleusement 
De  serjanz  plains  de  hardement 
944o.  Et  de  mesnie  à guerre  duite  , 

Qu’ele  ne  craint  assaut  ne  luite 
D’aucuns  qui  envair  la  doient. 

Les  autres  qui  la  recostoient 
Résout  si  noblement  garnies 
D’armes  et  de  connestablies  , 

Que  cil  plus  que  hardiz  seront 
Qui  par  mal  les  esgarderont. 
Jointes  se  tiennent  en  leur  bouges. 
Couleurs  jaunes  , jndes  et  rouges  , 
945o.  Yerz  , vermeilles,  et  desguisées , 
Pevent  ileuc  estre  avisées 
Et  cointises  qui  leur  apendent. 

Li  chastel  haut  ès  mas  rependent 
Es  plus  beles  et  es  plus  riches  , 
Garniz  de  quarriaus  et  de  briches. 
Pour  geter  à ch  ace  et  à fuite  , 

Les  ont  faites  de  terre  cuite. 

Sus  leus  mas  en  a mainz  mailloz. 

Et  cis  de  France  ont  durs  chailloz 
g46o.  Dont  à escerveler  les  pensent  ; 

N’ont  espoir  que  de  ce  les  tensent 
Coifes  de  fer  ne  chape! ez 
Au  desouz  d’eus  rabatelez 
Emmi  les  mas  pendus  à cordes  , 

Où  cil  résout  qui  ès  descordes 
Pensent  au  traire  et  au  geter 
Pour  les  François  desbareter  , 

Qui  au  voir  ont  de  tant  le  pire 

Que  Flamens  , pour  leur  contredire 
9^7° • Le  lieu  où  leur  navies  ont  y 

Plus  de  quatre-vingts  mile  sont  ; 

Et  entr’eus  , pour  les  périllier. 

Ne  sont  pas  vingt-un  millier  , 
S’ensemble  estoient  touz  contez 
Non-pourquant  par  trop  ahontez, 

Si  comme  les  courageux  content , 

Se  tendront,  s’il  ne  les  seurmontent. 

À l’approchier  que  François  firent 
Du  lieu  où  leur  ennemis  virent , 
9480.  N’ot  gieu,  ne  ris  , Teste  ne  gogne. 
Devant  les  siens  s’en  va  Pedrogue, 

A quatre  beles  nés  sus  destre , 

Qui  premeraines  veulent  estre  , 
Comment  qu’il  aut  à la  besoingne. 
Leur  Ilote  des  autres  s’esloinjpe , 
Qui  assez  tost  s’est  tant  hastée  , 

Qu’il  n’a  pas  une  arbalestée 
Jusqu’ans  ennemis  de  grant  chose. 
Non  pourquant  point  ne  se  repose. 
94.90.  Tost  i fust , se  nous  ne  fablon  ; 

Mes  ele  fiert  sus  un  sablon 
Où  les  quatre  ensemble  serrées 
Sont  à fine  force  aterrées , 

Si  qu’il  n’a  mie  en  cele  place 

Do  profond  de  mer  une  brace. 

Là  convient-il  qu’eles  se  tiengnent 
Tant  que  les  ondes  du  flot  viengnent 
Qui  d’ileuques  les  geteront. 

Cil  de  l’autre  navie  ront 
g5oo.  Les  nés  qu’il  orent  amenées 
Un  poi  au-desus  arestées. 

La  flote  espandue  s’aüne  ; 

De  leur  trois  batailles  font  une. 

Les  quarante-quatre  qu’il  guient , 

A chaables  ensemble  lient. 

Jointes  sont  si  qu’en  puet  saillir 
De  l’une  en  l’autre  sans  faillir. 

Et  est,  pour  péur  de  marée, 
Chaseune  aus  deus  bouts  aancrée  , 
q5ig.  Si  que  flo  qui  doie  apleuvoir 
Ne  les  a povoir  de  mouvoir  , 

Ne  vent  autre-si  qui  i fière. 

Les  galies  sont  au  desrière 
Qui  se  raancrent  vis  te  ment , 

Près  à près  ordenéement  , 

Et  qu’aucun  à ce  ne  s’apuie 
Que  sa  nef  guerpisse  et  s’enfuie 
Son  dommage  lessant  à tel. 

Environ  les  nés  n’a  batel  , 
q5 2 o.  Tant  soit  bien  ferm é à 1 oquet , 

Petite  barge  ne  coquet , 

Où  nus  homsse  puisse  acoster  , 
Quel’amirant  ne  face  osier, 

Et  inetre,  c’on  n’en  ait  riote^, 

Loin"*  du  navie  en  une  flote. 

O 

En  cest  sens  atendent  sanz  faille 
Les  genz  le  roi  c’on  les  assaille. 

En  Fincarnacion  celi 
Qui  nous  fist  en  fourme  de  li , 

955o.  Et  qui  quanqu’en  cest  inonde  a voit, 

Mil  trois  cens  quatreanz  avoit , 

Quant  François , de  guerre  enticé  , 
Arrivèrent  souz  Giricé , 

Touz  apareiliiés  de  combattre 
Pour  l’orgueil  des  Flamens  abatre 
Qui  n’estoient  pas  encor  enz. 

La  veille  de  la  Saint  Lorenz , 

A un  lundi,  si  voir  ci  di , 

Environ  heure  de  midi, 

9540.  Furent  leur  vessiaus  ordenez. 

Gui  de  Narnur  ra  assenez, 

Des  siens  les  seconz  et  les  tiers  ; 

Jà  traient  ses  arbalestiers , 

Tuit  communément , fol  et  sage. 

Des  nés  et  de  sus  le  rivage , 

Outre  Flamens  ra  granz  fessiaus. 

Vers  les  quatre  premiers  yessiaus 
C’on  ot  fait  el  sablon  ferir 
Pour  ceus  dedanz  faire  périr 
qSâo.  Qu’il  apelent  gloutons  et  lierres , 
Lessent  aler  quarriaus  des  serres , 

Dont  le  grant  Ilot  d’eus  se  fiercist  , 

Si  espès  que  l’air  en  nercist , 
Qu’endroit  eus  de  clarté  desrobent. 

Li  autre  pas  ne  les  relobent , ' 

Qui  es  quatre  nés  sont  espars  ; 

Âinz  descoclient  de  toutes  pars  , 

Les  bruns,  les  vermaus  et  les  pales, 

Et  font  geter  leur  espringales. 

956o.  Çà  et  là  sonnent  li  clairain. 

Li  garrot  empené  d’arain 
Lessent  leur  lieus , de  ce  me  vent , 
Plustot  que  tempeste  ne  vent. 

Quant  entre  Flamens  se  vont  coutre , 

_ Quatre  ou  cinq  en  percent  tout  outre 
Qu’aus  mortiex  colées  sentir 
Ne  pevent  armes  garentir. 

D’aucuns  voit  on  bien  les  bouèles. 
Flamens  font  emplir  deus  naeèles 
9570.  De  poiz  , de  sain  et  de  busche  : 

Leur  gent  huile  et  feu  i embusche. 

Cil  qui  en  cest  sens  les  atirent , 

Amont  le  rivage  les  tirent , 

Au  dessous  du  vent  à Fescourre , 

Les  font  vers  les  quatre  nés  courre  ; 
Mes  pour  leur  afaire  empirier  , 

Les  fait  Dieu  le  puissant  virier  ; 

Par  la  force  du  vent  qui  vente , 

Emmi  leur  flote  les  adente 
958o.  Vers  la  queue  si  roidement , 

Que  la  flambe  et  l’embrasement , 

C’on  peut  là  véoir , au  voir  dire , 
Mainte  bonne  nef  i empire. 

Li  charbon  vif  les  granz  ais  plument  ; 
Unes  ardent  et  autres  fument. 

Aucuns  Flamens  sont  là  estainz, 

Ainz  que  li  feus  fust  bien  destainz , 

Par  quoi  la  route  d’eus  meschieve , 
Fust  on  aie  une  grant  lieve. 

9590.  Gel  feu  ardant  de  quoi  les  branches 
Se  ferirent  ès  nés  flam anches , 

Où  le  vent  les  mist  comme  à bonne, 

Fu  environ  heure  de  nonne. 

Mainte  nef  i fist  entamer. 

Après  vint  le  flo  de  la  mer 
Qui  la  rivière  a bestournée 
Le  cours  après  la  retournée  ; 

L’yaue  qui  vers  Flamens  ala , 

Âus  nés  francoises  dévala  , 

9600.  Bruiant  comme  foudre  ou  tempeste. 

Gui  de  Namur  adont  s’apreste 
De  ses  ennemis  aprochier, 

Dont  moult  petit  a le  flochier, 

Car  à eus  n’à  trièves  n’acordes  ; 

Li  et  li  sien  lâchent  les  cordes 
Qui  es  autres  furent  laciées  ; 

Se  dévalent,  à granz  braciées 
Vers  les  nés  le  roi  premerainnes. 

Qui  lors  oïst  tentir  arainnes 
9610.  Qu’en  fait  par  les  deus  oz  sonner  , 

Tabou rz  croistre  , corz  bondonner, 
Flagiex  piper  et  trompes  braire, 

Et  véist  les  couarz  retraire 
Sanz  semblant  d’aventurer  eus  , 

Et  avancier  les  vig?ieïeus  , 

Qui  cà  et  là  se  vont  virant, 

Leur  arméures  remirant 
Pour  eus  à guerre  apareiller , 

Forment  s’en  péust  merveillier. 

9620.  Li  hardi  ès  fronz  des  nés  passent. 
A_rbalestier  quarriaus  destassent 
Selonc  ce  que  chacun  d’eus  vise. 
Espringales  font  leur  servise  , 

Dont  li  garrot  en  maint  lieu  saillent; 

A eus  entregeter  se  taillent 
Cil  des  deux  oz  par  tiex  nuisances  , 
Que  tost  seront  au  lonc  des  lances  , 
Qui  que  doie  entr’eus  escoter. 

La  mer  refait  les  nés  flotter 
q63o.  Qu’en  avoit  aincois  aterrées  ; 

Du  sablon  les  a desserrées 
El  droit  point  de  ces  entrefaites  , 

Et  se  resont  vers  les  leur  traites 
Où  de  serjanz  a grant  plenté  , 
Chascun  prest  et  entalenté 
Que  la  nef  où  il  est  resqueue. 
Pedrogue  ot  là  dedanz  la  seue  , 

A celes  envaïes  males  , 

El  mestre  bout,  deux  espringales  ; 
g64o.  Très  bien  getant  en  est  chacune. 
Un  garrot  est  sailli  de  l’une , 

Qui  si  très  tost  comme  il  eschappe 
En  une  nef  des  Flamenz  frape 
Que  l’en  l’Orgueilleuse  nomma , 

Où  de  Bruges  maint  riche  homme  a 
Fils  de  bourgeois  s’j  vont  targent  ; 
O eus  ont  les  trompes  d’argent. 

Là  les  voit  qui  bien  les  enterce. 

Li  garrot  le  chastel  tresperce , 
9650.  Dont  el  front  sont  les  aléeurs  , 

Et  se  fiert  sus  les  trompéeurs  ; 

Les  bras  fait  à l’un  d’eus  descoutre  ; 
Par  le  cors  à l’autre  passe  outre  ; 

Et  entre  d’alée  legière 
Es  essiz  du  chastel  derrière  , 

Qui  furent  forz  et  entérines. 

Et  cil  chiéent  o leur  buisines. 

Le  mort  se  taist  ? li  navré  pleure  > 

La  noise  de  ces  deus  demeure. 

9660.  Tost  après  que  li  cops  c haï 
Qui  aus  trompéeurs  eschaï 
En  non  de  doulereuse  rentes , 

Se  joingnent  les  nés  descendentes  , 

Où  ore  a poi  déduiz  ne  joies, 

A celes  qui  se  tiennent  quoies , 

De  les  grever  entalentées. 

Si  serré  les  ont  endentées, 

Sanz  ce  qu’aucune  en  Iraigne  et  quasse, 
Qu’eles  sont  comme  en  une  tasse  , 
9670.  L’un  front  l’autre  que  pris  amort. 
Lors  s’entrescrient  à la  mort 
Cil  des  deffenses  premeraines, 

Qui  pour  veilles  et  pour  estraines 
Que  les  uns  d’eus  aus  autres  baillent , 
Viguereusement  s’entr’assaillent. 

Là  véissiez  à l’entaschier  , 

Cops  de  divers  bastons  laschier, 

Mauz  et  orribles  et  cuisanz , 

Sus  atourz  oscurs  et  luisanz  , 

9680»  Où  ii  les  se  font  entrescondre . 

Targes  fauser  , bacinez  fondre  , 

Cotes,  gambesies  maumetre  , 

Et  eeus  des  hauz  mas  entremetre 
D’entre  leur  ennemis  semer 
Les  genz  le  roi  chailloz  de  mer 
Plus  durs  qu’acier  , gros  comme  miches  , 
Et  ceux  devers  les  Flamenz  briches. 

Es  plus  granz  flotes  les  emploient. 

Grant  nombre  d’eus  quarriaus  renvoient , 
9690.  Dont  ceux  d’aval  mainte  fois  frapenU 
Quant  des  arbalestres  eschapent 
Es  y ex,  è&  bouches  et  ès  nés  , 

Cil  qui  resont  bas  par  les  nés 
De  les  encochier  se  Cessaient. 

Li  un  targent , li  autre  traient 

Vers  ceus  qui  haut  sus  les  mas  jonchent. 

Quarriaus  entrent  là  où  il  touchent. 

Cil  n’a  mie  bon  avantage 
A qui  il  lièrent  le  visage  , 

9700#  Ainz  est  vilment  pris  au  hoquet  ; 

Poi  i a chastel  ne  quoquet, 

Pendu  à mas  à grant  estude  , 

Où  il  n’en  ait  grant  multitude  , 

Gomment  qu’aucun  ne  les  ataingne. 
Devers  destre  a trois  nés  d’Espaingne  , 

El  front  des  François , dont  les  piautres 
Sont  un  poi  plus  avant  des  autres. 

En  celes  n’a  pas  genz  faillies, 

Mès  aigrement  sont  assaillies 

9710.  D’autres  sept  nés  beles  et  cointes. 

Es  costez  et  devers  les  pointes , 

Longues  et  larges  et  hautaines  , 

De  la  gent  Gui  de  Namur  plaines, 

Qui  de  greveus  morsiaus  les  soingnenh 
De  tel  aïr  à eus  se  joingnent , 

Que  des  plus  vistes  en  esbruecillent. 

Cil  qui  sont  dedanz  les  recueillent 
Aus  granz  cos  que  sus  eus  encruchent , 

Si  bien  que  maint  mort  en  trébuchent. 

9720'  Chascun  d’eus  garentist  et  tense 
De  tout  son  povoir  sa  deffense. 

Un  seul  d’eus  n’entent  à rien  eh 
Bien  sont  deffendu  li  crenel. 

Et  les  entrées  esc  on  dites 
De  celes  trois  nés  desus  dites 
Encontre  qui  les  sept  contendent. 

Si  dures  offres  s’entre-rendent, 

Que  pluseurs  en  leur  sanc  se  moillenL 

Uns  chiéent,  autres  s’agenoillent, 

973o.  Et  aucuns  esblouis  chancèlent; 

Par  les  creniaus  s’entresbouèlent  ; 

Li  mort  sont  tost  jus  adentez  : 

En  mainz  lieus  sont  ensanglentez  , 

Du  sanc  des  navrez  li  plan  chier 
Qui  n’ont  loisir  d’eus  estanchier. 

Emmi  la  rivière  de  Goude , 

Où  li  acier  trenche  et  dessoude 
Maintes  plaisanz  armes  triées 
JFurent  orribles  les  criées. 

9740.  Çà  et  là  ès  nés  ennemies, 

Lourdement  et  à escremies  , 

Diverses  et  forz  et  légières  , 
S’entrenvaïssent  ès  frontières. 

Cil  qui  fièrent  sanz  repentir 

Font  les  biaus  atourz  desmentir 

Par  les  granz  cos  qu’il  s’entre- tendent , 

Si  qu’en  mainz  lieus  les  chars  se  fendent, 
Dont  le  cler  sanc  contreval  file. 

Pedrogue  fu  devers  la  vile 
9700.  Au  costé  des  vessiaus  contraires; 

Sa  nefi,  où  genza  maintes  paires  , 

Fu  en  cele  emprise  douteuse 
Bort  à bort  contre  l’Orgueilleuse  t 
Qui  I u si  très  durement  grande  , 

Âveuques  li  une  normande 
Que  l’on  nomma  la  Jehan  nete. 

Là  a gent  viguereuse  et  nete  : 

Là  revéist  on  bataillier, 

Fraper  et  férir  et  maillier. 

Jà  sont  j tout  soit  ce  leur  refuges  , 
9760.  Assailliz  les  meilleurs  de  Bruges 
Par  griez  assauz  qui  i allèrent. 

Cil  de  ces  deus  nés  les  requièrent. 

Si  fièrent  que  les  plus  vistes 
Sont  entr’eus  esbahis  et  tristes. 

Leur  creniaus  lessent  par  dou  tance. 
Li  plus  hardiz , à ma  créance  , 

Yousist  lors  estre  en  Vermandois  ; 
Calaisiens,  Normanz,  Hollandois , 
9770.  Dont  les  deus  nés  ès  fronz  s’esgoutent  , 
En  l’Orgueilleuse  nef  se  boutent  : 

Une  grant  partie  en  oeient. 

Les  autres  là  méismes  lient  , 

Qui  seul  jusqu’en  demain  vesquirent , 
Et  la  nef  hors  des  autres  tirent , 

Où  maint  homme  jut  mort  sanz  bière. 
Perdue  ont , en  ceste  manière. 
D’avoir  aide  fameilleus, 
L’Orgueilleuse  li  orgueilleus. 
qy8o.  A l’eure  que  cil  s’esbahirent , 

Qui  l’Orgueilleuse  nef  perdirent , 

A grief  et  à dure  mellée , 
lert  jà  la  nuit  au  jour  mellée. 

L’estrif  pour  ce  pas  ne  demeure  , 

De  touz  lez  s’entrequeurent  seure , 

Ausi  con  par  désespérances  ; 

D’espées , de  fauchons , de  lajnces , 

Fièrent  sus  ventres  et  sus  joes. 

Pédrogue  lait  lors  lancier  gloes 
9790.  Grant  nombre  en  feu  , et  i met  garde  , 

Que  nule  , fors  à l’un  bout , n’arde  ; 

En  deus  nés  les  a fait  esprendre, 

Et  puis  à granz  bracies  prendre 
Par  les  pars  entières  et  saines  ; 

Es  nés  des  Flamens  plus  prochaines, 

Où  de  gent  ot  ensemble  tant , 

Les  vont  embrasées  getant , 

Si  que  le  plus  d’eus  Parsiz  flairent, 

Et  leur  granz  tourbes  en  resclairent. 
9800.  Cler  les  voient  par  tropelez 
De  chastiaus  et  de  batelez, 

Qu’en  ot  fait  haut  es  mas  guinder  , 

Par  quoi  aus  chailloz  eslinder , 

Qu’il  font  souvent  entr’eus  chéoir* 

Et  à leur  quarriaus  asséoir 
Sus  visages  nuz  et  sus  cos  s 

Sevent  trop  miex  viser  leur  cos. 

A mainz  Flamens  les  chières  percent , 

Que  par  le  feu  ardant  entercent. 

9810.  Li  chailloz  les  joes  leur  rompent  ; 

Trompéeurs  sanz  reposer  trompent  ; 

Cil  qui  sont  de  sanc  entonchiez , 

Sont  entre  les  autres  couchiez 
0 les  morz;  nul  ne  les  désarme. 

En  criant  wacarme  ! wacarme  ! 

Qui  vaut  autant  con  dire  hélas  î 
Gisent  aucuns  cà  et  là  las , 

Qui  le  morsel  de  mort  sang  foutent. 

Leur  genz  , qui  les  briches  desroutent , 
9820.  Parles  nés  le  roi  au  jonchier. 

Refont  maint  serjant  embronchier  , 

Car  par  grant  aïr  les  reversent  ; 

Maugré  eus  pluseurs  en  enversent , 

Mes  assez  petit  en  ocient  ; 

Car  sus  le  dur  acier  esmient , 

Plustost  que  cochet  ne  se  vire. 

Par  les  durs  chailloz,  au  voir  dire  r 
Voit-on  bien  les  cervèles  boudre , 

Et  les  briches  devienent  poudre 
9800.  A prendre  leur  certaine  assiete. 

Les  gloes  ardanz  que  Pen  giete , 

Qui  des  deus  nés  francoises  issent , 

Flamens  si  forment  esbiohissent 
Là  endroit  où  eles  ondoient , 

Qu’à  males  peines  s’entrevoient , 

Tout  n’aïent-il  que  les  debout. 

Devers  senestre^  à l’autre  bout , 

Où  sont  les  trois  nés  espaignoies , 

Ne  ra  mie  criées  moles  : 

9840.  Car  genz  hardies  et  osées 
Les  assaillent  par  reposées. 

0 eus  tant  se’n  entremetront  3 
Si,  comme  il  jurent,  se  metront. 

Cil  qui  de  tiex  moz  les  desdient , 

1 navrent  maint  homme  et  ocient , 

Et  maint  ausi  des  leur  i perdent. 

Li  afolé  leur  plaies  terdent , 

Qu’en  aucuns  lieus  hors  des  rens  bendent; 
Et  li  sain  leur  vessiaus  deffendent, 
g85o.  Diverses  armes  empoingnies 

Contre  Flamens,  qui  à coingnies 
Et  à haches , dont  là  a tant , 

En  vont  les  créniaus  abatant. 

Ces  trois  nés  ont  si  empirées 
Et  si  malement  atirées , 

Et  tant  i font  pertuis  et  brèches , 

Ou’il  n’a  ais  entier  ès  bretèches , 

Es  mestres  bouz  et  ès  costez  > 

Qui  ne  soient  ronz  ou  ostez , 

9860.  Et  versez  en  l’yaue  fenduz, 

Ou  par  les  vessiaus  estenduz. 

Là  resont  li  mort  lez  à lez 
En  pluseurs  lieus  amoncelez  ; 

L’un  sus  l’autre,  sanglanz  et  roides , 
Gisent  armez,  les  chières  froides. 

Cil  qui  les  font  ainsi  geter 
Entendent  poi  à regreter  : 

Nul  ne  les  plaint,  nul  ne  les  baise; 
D’autre  chose  sont  à malaise  ; 

9870.  Chascun  , qu’en  vaut  le  flatement? 
A peur  de  soi  seulement. 

Devant  Ciricé  en  Zélande  , 

Où  Normanz  et  cil  de  Hollande , 
Dont  il  ot  là  maint  escuier , 

. Et  Calaisien  et  Henuier , 

A Flamens,  que  mie  neflatent, 

En  la  rivière  se  combatent 

' N, 

Con  gent  hardie  et  vigoureuse , 

Fu  l’envaïe  merveilleuse, 

9880.  Et  la  bataille  moult  estoute. 

Li  plus  hardi  de  touz  se  doute. 
Chascun  se  voit  en  aventure 
De  tourner  à desconfiture  : 

Nul  n’a  espoir  d’avoir  victoire. 

Moult  est  la  nuit  oscure  et  noire  ; 

Ne  pour  ce  point  ne  se  retraient  ; 

Car  des  hauz  mas  lancent  et  traient 
Li  serjant,  ausi  asprement 

$ 

Comme  au  premier  commencement. 

^890,  Ainsi  con  les  nés  sont  ourdies, 

A tant  personnes  estourdies , 

Enversécs  par  les  estages  , 

Qui  se  plaingnent  en  leur  langages , 

Que  sauf  les  morz  sus  quoi  l’on  monte , 
N’en  sauroit  nul  dire  le  conte  , 

Comment  qu’il  s’i  fust  essaiez. 

En  diverses  guises  plaiez  , 

En  a maint  avant  et  arrière  : 

L’un  a un  quarrel  en  la  chière, 

9900.  Du  quel  tant  ne  quant  ne  se  loe  ; 

L’autre  a abatue  la  joe. 

Maintes  mesaises  i aviennent. 

Là  où  les  Espaignols  se  tiennent 
A si  grant  tribulacion  , 

Tel  noise  et  tel  ocision  , 

Et  tant  a Flamens  entour  eus , 

Que  vain  sont  li  plus  amoureus. 

Des  leur , qui  moult  les  espovente  , 

Sont  morz  plus  de  ccnt  et  cinquante; 
9910.  En  trois  nés  gisent  par  javèles, 

Doute  us  d’avoir  soudées  teles. 

D’eus  deffendre  ne  se  détrient. 

Espaignols  qui  ees  trois  nés  guient , 

Où  moult  a de  hardiz  vassaus , 

Ont  aveuc  eus  en  ces  assaus, 

Hollandois  en  leur  compaingnie  ; 

Mes  tant  est  lasse  et  mehaingnie 
Des  uns  et  des  autres  la  Ilote , 

Et  plaine  de  dure  riote  , 

9920.  D’ententes  et  d’assaus  estranges , 

Par  Flamens  qui  ont  genz  à changes , 
Qu’entr’eus  se  tiennent  pour  trichiez  ; 

Car  cil  se  sont  o eus  fichiez , 

Qui  comme  touz  les  mesconnurent. 

Quant  liserjanz,  qui  dedanz  furent, 

Se  voient  si  désavancier , 

Es  autres  nés  se  vont  lancier , 

Et  Flamens  ont  lors  à eus  traites 
Les  trois  qu’il  ont  comme  deffaites. 

9900.  Al’eureque  Flamens  tant  firent, 

Qu’Espaignol  les  trois  nés  guerpirent , 

Qui  le  roi  durent  avouer, 

Et  que  chascun  de  son  pouer 
Ot  deffendues  au  sien  tour, 

Iert  mie-nuit  ou  là  entour. 

Pour  ce  mie  ne  s’entresloingnent  j 


(■3o4)  DF.S  ROYAUX  LIGNAGES. 

Cil  des  mas  sanz  cessier  besoingnent; 
Leur  soudées  très  bien  desservent; 
Ceus  qui  sont  bas  de  chailloz  servent 
9940.  Et  de  briches  qu’entr’eus  dévalent. 
Quarriaus  de  touz  costez  rebalent  ; 
Maintes  chières  en  sont  quassées. 
Gloes  ardanz  et  embrasées 
Que  Pédrogue  a là  esléues, 

Jà  sont  en  pluseurs  lieus  véues  ; 

Li  sien  sus  Fiamens  les  aournent. 

Cil  qui  ès  fronz  des  nés  séjournent , 
Ront  bien  leisir  de  trouver  manz. 
Grant  nombre  en  i a de  vermauz 
9960.  De  sanc  dont  là  a maintes  goûtes. 
Leur  lances  sont  fraintes  et  routes , 
Souz  eus  à granz  monz  années , 

Et  les  espées  esgrunées. 

Faillies  sont  les  plus  séures, 

Assez  près  des  enheudéures , 

Tant  en  ont  asprement  trenchié  ; 

Li  bouclier  résout  demanchié , 

Les  targes  fraintes  et  fendues, 

Qu’en  a contre  les  cops  tendues. 

9960.  Chailloz  et  granz  basions  quarrez 
Ront  les  bacinez  embarrez. 

Poi  vont  mais  ieur  corps  en  lésant 

Uns  ne  autres,  tant  sont  pesant , 

Yain  et  lassé  et  estourdi, 

Et  de  plus  férir  engourdi. 

Mestier  ont  de  paiz  et  d’aeordes. 

Par  quoi  Flamens  lâchent  les  cordes  ; 

S’en  revont  chascun  triste  et  mourne 
Contreval  l’yaue  qui  retourne. 

9970.  Mès  en  autre  guise  se  virent 

Qu’au  venir  vers  François  ne  firent , 

Car  jomz  furent  en  aprochant 
Et  or  s’en  vont  désatrochant. 

Les  uns  avant,  autres  arrière, 

S’espartent  aval  la  rivière. 

Il  pert,  quant  leur  flo  se  despueille, 

Que  chascun  d’eus  fuir  s’en  veuille  : 

Et  aucuns  font  au  retrenchier , 

Les  chaables  des  nés  tren chier  : 

9980.  N’ont  cuer  de  François  plus  desdire. 

Gui  de  Namur  quant  il  l’oit  dire, 

N^en  maine  gieus,  déduiz  ne  tresches  ; 

Aus  tentes  tramet  pour  genz  fresches, 

Et  ses  hommes  morz  i envoie. 

Messagiers  se  metent  en  voie , 

Qui  aus  autres  le  fait  devisent. 

Mès  quant  li  sain  les  morz  avisent 
Et  des  navrez  la  grant  plenté, 

Tuit  perdent  cuer  et  volenté 
999°*  Delà  aler,  dont  s’en  apporte 

La  gent  mehaingnie  et  la  morte. 
Uns  fuient , autres  se  tapissent  ; 

Li  viguereus  les  rens  rempissent. 

El  point  qu’es  nés  et  es  naceles 
Se  remistrent  les  genz  nouveles, 
Par  semblant  fresches  et  légières, 
lert  ainz  jour  deus  lieues  entières. 
En  aucuns  lieus  se  ratropèlent; 
Penonciaus  par  leur  floz  ventèient 
io7ooo.  Et  mainte  banière  i balie. 

En  l’ost  de  France  n’a  galie, 

Tant  i ait-il  grant  noise  eue, 

Qui  encore  se  soit  mène. 

Au  derrier  des  nés  retardées 
Les  a li  amirauz  gardées 
Qui  sus  touz  les  Yessiaus  est  mestre 
Et  qui  redoit  à chascun  eslre 
Au  besoin  g*  refuse  et  recours. 

Se  Flamens  ont  noimaus  secours 
t D,o  i o.  De  genz  saines  et  esveillies, 

Cil  ra  routes  poi  travaillies  , 

Qui  ainz  que  le  soleil  esclaire , 

Leur  monstreront  qu’il  sevent  faire  ^ 
En  recommençant  le  riot. 

Chroniques.  T.  Vlll  — Branche  oes  royaux  lignages.  2 

L’amiral  en  un  galiot 
Fait  entrer  o li  sanz  atente  , 
Ârbalestiers  entour  quarante. 

Ainz  que  Flamens  face  ataïne , 

Veut  apercevoir  leur  convine, 
10,020.  Et  con  leur  tengie  est  parfaite. 

Bien  set  que  leur  ost  est  retraite, 

/ 

Âus  cris  qu’il  oit  assouagier; 

Pour  ce  se  fait  vers  eus  riagier 
Tant  qu’il  va  avisant  leur  route 
En  maint  lieu  esparce  et  déroute  ? 
Une  nef  est  cà,  autre  là. 

Si  tost  comme  véue  l’a, 

Revient,  en  fesant  liée  chière, 

A ses  dix  galies  arrière, 
io,o3o.  Par  son  veuii , sanz  autre  doutance; 
C’est  de  guerre  senefiance. 

Cil  qui  ès  galies  sommeillent , 
Saillent  tuit  sus  et  s’apareillent; 
Armez  sont  par  toutes  les  marges  ; 
Mes  cil  prennent  lances  et  targes 
Entières  et  bien  én armées. 

Les  compaingnies  d’eus  armées 
D’armes  reluisanz  et  salies , 

Vont  désaancrant  les  galies. 
io,o4o.  Tost  sont  saisi  li  aviron , 

Et  garnies  à l’environ 
Dehardiz  serjanz  les  costières 
Et  les  chastelez  des  frontières 
D’estre  viguereus  s’entreduient. 

Aucuns  d’eus  haut  ès  mas  repuient, 

Pour  traire  et  pour  lancier  à plaio. 

Ghastel  et  coquet  sont  jà  plain 
D’autres  genz  que  de  garconciaus; 
Quarriaus  a là  si  granz  monciaus 
io,o5o.  A pointes  clères  et  obscures, 

Chailloz  pesanz  et  pierres  dures, 

Qu’il  n’est  nul  qui  le  conte  en  sache. 

Se  d’eus  atendre  ont  Flamens  tache 
Qui  les  cuidoient  endurer  , 

Hardiement  pevent  jurer 

Qu’aincois  que  l’autre  nuit  leur  viengne, 

N’i  aura  nul,  tant  fort  se  tiengne, 

Ne  qui  tant  ait  la  char  séure  , 

Qui  ne  vousist  estre  en  esture 
1 0.060.  Ou  main z pèlerins  se  commandent  ; 

Car  cil  qui  jà  sont  près  n’atendent 
Fors  que  li  jours  soit  par  le  monde, 
Qu’entr’eus  se  metront,  qui  qu’en  gronde. 

Joingnant  de  Ciricé  el  fleuve, 

Où  le  flo  de  la  mer  se  treuve, 

Es  hautes  ondes  et  ès  plates 

Sont  les  deus  oz  vaines  et  mates , 
Estourdies  et  esbatues, 

Qui  la  nuit  se  sont  combatues, 

1 0,070.  Si  con  j’ai  ci-desus  glosé. 

Garnizresont  H reposé 

Es  deux  parz,  cbascun  sur  sa  cote  , 

Pour  recommencier  la  riote  ; 

Car  nnl  ne  leur  va  destournant. 

Qui  lors  fust  là  à l’ajournant , 

Poi  après  que  i’aloe  crie  , 

Et  il  èsgardast  la  navie 
Où  l’en  a les  assauz  donnez  , 

De  quarriaus  véist  bourjonnez 
10,080.  Leshauz  mas  qui  les  nés  divisent , 

Et  les  chastiaus  qui  desus  gisent , 

Sanz  ce  qu’aucuns  les  mains  i rendent» 
Ès  batiaus  qui  emmi  rependent 
En  ra  en  maint  lieu  tel  foison  , 

Que  prés  après  comme  toison , 

Les  voit  qui  au-desouz  s’abesse  , 

T ant  en  est  l’assemblée  espesse  î 
Tost  après  qu’en  voit  le  jour  luire  , 
Font  galioz  avirons  bruire  , 

10,090.  Qui  de  touz  lez  en  mer  flatissent  ; 

Les  galies  leur  lieus  guerpissent. 

.là  feront  maint  Flamenc  dolant; 

De  tel  randons’en  vont  volant , 

Là  011  il  passent  à l’escoudre  , 

Que  Fescrois  d’eles  semble  foudre 
Qui  du  ciel  aille  descendant. 

Vers  une  nef  s’en  vont  fendant , 

Que  loing  des  autres  seule  avisent  : 

S’or  ne  Font  néant  ne  se  prisent. 
ïo,ïoo.  Grant  erre  cele  part  randonnent; 

Toutes  ensemble  l’environnent , 

Pour  assaillir  ceus  qui  la  guient. 

Li  malveuillant  s’entre  deffient  : 

Fauchons  dont  il  sont  en  saisines, 

Lances  roides,  espées  fines, 

Les  uns  d’eus  aus  autres  présentent. 

Li  navré  à mort  se  démentent , 

Quant  d’eus  esgardent  le  sanc  istre. 

Cil  desgalies  font  besistre, 
îo,  i io.  Qui  es  hauz  mas  pas  ne  mesiéent; 

Entre  Flamens  chailloz  assiéent 
En  la  nef,  jaunes,  bis  et  verz, 

Tant  qu’il  en  sont  comme  couverz  ; 

Mains  en  orient  et  affinent; 

Les  uns  chiéent,  les  autres  clinent; 
Aucuns  resont  si  enlaciez, 

Que  des  deffenses  sont  chaciez. 

Veuillent  ou  non,  o eus  s’abrivent 

L’amiraut  et  cil  qui  le  sivent  , 

10,120.  Qui,  ainz  que  de  léanz  se  meuvent, 

Ocient  tout  quanqu’il  i treuvent , 

Con  gens  de  courrouz  eomalies  , 

Puis  se  relièrent  ès  galies. 

Si  tost  eon  la  gent  fu  ocise 
De  la  première  nef  conquise, 

Où  sus  Flamens  verti  li  maus. 

Se  remeut  Renier  des  Grimaus 
0 les  vessiaus  dont  il  est  sires  ; 

Vont  s’en  les  meilleurs  et  les  pires  , 
io,i3o.  Tost  comme  vent,  nul  ne  s’estanche, 
Jusqu’à  une  autre  nef  flamanche 
Qui  de  gent  plaine  est  abevrée  , 

R est  de  îa  grant  Ilote  sevrée. 

El  lieu  où  ele  se  repose  , 

Là  ront  les  galies  enclose 
De  plaine  venue,  à bas  sauz. 

Là  recommence  li  assauz  : 

Les  criées  i renouvèlent. 

Là  nef  croist , galies  chancèle  ni 
io,i4o.  Qu’en  a joignant  des  bords  assises 
De  tuniques  et  de  cointises. 

Bruient  sus  serjanz  li  giron; 

Par  les  deffenses  d’environ 
S’entr’ocient  et  deshoneurent 
Ghailloz  descendent  ; quarriaus  queurent, 

Qui  maint  Fiamenc  par  force  adentent. 
Cil  des  creniaus  se  respov  entent  : 

Leur  lieus  vuident  ; o eus  se  fichent 
Cil  qui  d’eus  destruire  s’afichent. 

Sanz  ce  qu’à  merci  nul  en  praingnent , 
io,i5o.  Vont  ociant  quanqu’ü  ataingnent  ; 
Doulereusement  à eus  fiaient, 

Et  vers  la  tierce  s’acheminent 
Qu’en  ra  des  autres  esloignie. 

Jà  recevront  mainte  groingnie 
Cil  dedans  , ainz  que  il  s’estordent 
A us  galies  qui  les  rahordent, 

Si  con  l’amiraut  le  commande. 

Mar  vindrent  oncques  en  Zélande  , 

Où  lonc  te  ns  se  sont  abriez, 
io,i6o.  Car  à mort  les  a escriez 

Le  flo  des  genz  qui  là  les  lie. 

Des  mas  de  chascune  galie 
Que  Renier  l’àmiraut  i ot 
Giètent  entr’eus  li  galiot 
D’avis,  non  pas  ans  aventures, 

Chailloz , cornus  et  pierres  dures. 
Quarriaus  i refont  tAex  berèles 
Qu’à  piuseurs  entrent  es  cervèles. 
Mainzen  entonnent  et  abatent. 

10  170.  Cil  de  bas  pas  ne  les  reflatent , 

Ainz  les  assaillent  près  des  chières, 

En  maintes  diverses  manières. 

Front  à Iront  sont  li  plusséur 
Et  loing  de  ceus  qui  ont  péur. 

Les  uns  crient , les  autres  huent  ; 

Environ  la  nef  s’entretuenl. 

Li  aciers  qui  en  char  dévale 
Fait  maint  homme  devenir  pale; 

Près  des  creniaus  s’en  trebouèle  rit; 
io,  1 80.  Li  mort  legièrement  rouèlent , 

Et  li  navré  en  chancelant  . 

Se  vont  tantost  destropelant. 

De  greveuses  doutes  coupables  > 

Giètent  les  cris  espoventables , 

Quant  de  leur  sanc  sentent  le  ru. 

Tost  trébuchent  li  bien  féru. 

Des  abatuz  est  grant  la  foule. 

La  gent  l’amiraut  se  rescoule, 

Aveuques  cele  qui  habite 
10,190.  En  la  tierce  nef  desusdile 
Qui  des  autres  se  deslia  , 

Et  r’ocient  quanqu’il  i a 

Àinz  que  nus  d’e  js  de  là  se  parte  , 

Puis  se  resmeuvent  vers  la  quarte. 

Quant  Gui  de  Namur  a véues 
Trois  de  ses  nés  si  tost  perdues 

Qu’à  les  antres  là  amena. 

Tel  duel  ou  tel  courroux  en  a , 

Que  tout  en  rougist  et  afoue. 
10,200.  Le  tref  fait  drecier  de  la  soue  ; 

Ainz  que  sa  gent  soit  plus  grevée , 
Se  combatra  voile  levée  ; 

Hui  mais  n’el  fera  autrement  ; 

Car  il  connoit  certainement 
Que  les  galies  que  l’en  vire 
Pourront  bien  ses  nés  desconfire 
Assez  tost  sanz  ce  qu’il  i faillent  ; 

Se  chascune  seule  en  assaillent , 
N’en  estordront  blanches  ne  grises. 
10,210.  Autres  ront  là  leur  voiles  mises  ; 

De  leur  propres  lieus  remuées , 
S’esmeuvent  entre  les  nuées  ; 
Lessent  vers  les  galies  courre 
Pourentr’eus  méismes  secourre. 
Jà  iaura  granz  deceplines. 

Qui  lors  oïst  tentir  buisines 
Trompes  sonner,  corz  grelloier , 

Et  véist  les  nés  avoier  , 

Tost  déist,  sanz  s’estre  téu 
10,220.  C’onqnes  tel  fait  ne  fu  véu  , 

Ne  bataille  nule  si  fière. 

La  nef  Gui  de  Namur  première 

S’en  va  le  cours  ans  escueillies , 

Et  se  fîert  entre  les  galies , 

Comment  qu’avenir  li  en  doie. 

Cele  où  l’amiraut  est , costoie 
De  tel  aïr  au  trespasser , 

Qu’ele  en  esmie  et  fait  quasser 
Du  lonc  de  l’un  costé  les  eles. 

io,23o.  A granz  courses  el  à isneles , 

Bruiant  comme  foudre  ou  tempeste  , 
La  suit  une  autre  ^ quis’arreste 
A celui  lequel  ot  maumis , 

Et  par  pièces  de  nouviau  mis. 

Li  serjant  qui  cele  nef  guient 
L’amiraut  et  sa  gent  escrient 
A laiz  cris  non  pas  en  riant. 

Et  cil  les  revont  deffiant 

Qui  en  l’eure  estoquent  et  taillent  ; 

10,24.0.  Orgueilleusement  s’entrassaillent. 

Là  repéust-on  esgarder 
Godendaz  croistre  et  escharder  , 
Lances  tronçonner  et  tortir 
Espées  bruire  et  ressortir , 

Armes  desmentir  au  sonner , 

Cops  recevoir  et  cops  donner , 

L’un  coulourer,  l’autre  blanchir , 
Aucuns  soupirer  ou  ganchir , 


(l3o4)  DES  ROYAUX  LIGNAGES.  5g5 

Quant  le  vermeil  sanc  de  li  pert. 

10,2  5o.  s’entreliéent , bien  à pert 

Par  les  grans  cops  que  il  dessemblent. 

Les  galies  aus  nés  assemblent , 

El  grant  flose  vont  en  anglant. 

Jà  en  i aura  maint  sanglant , 

D’autres  saingnies  que  de  jarses  ; 

Là  où  eles  se  sont  esparses  , 

Seules  et  sans  autres  aies , 

Recommencent  les  envaïes 
Où  maintes  gens  sont  attrapées. 

10,260.  Serjanz  sont  au  lonc  des  espées 
Près  des  deffenses  en  estant 
Qui  se  vont  entre  tempestant. 

Soudoiers  qui  ont  leur  repaires  , 

Cà  et  là  par  les  mas  contraires, 

Chascun  endroit  soi  en  sa  selle  , 

Lancent  et  traient  pelle  nielle  ; 

En  autre  sens  ne  se  déduient  ; 

Quarriaus  sifflent  et  chailloz  bruient , 

Qui  mehaingnent  et  estourdissent 
10,270.  Maint  homme  là  où  il  Bâtissent. 

Souz  Ciricé  jouste  le  hable  , 

Fu  le  contanz  espoventable 
Par  divers  bastons  c’on  débaille 
Et  merveilleuse  la  bataille , 

Là  où  les  nés  des  Flamens  plaines, 
Dont  là  a maintes  quarantaines. 

Unes  brunes,  autres  pâlies, 

Sont  bort  à bort  près  des  galies. 

Mainte  personne  i a enverse  , 

10,280.  L’une  sanglante,  l’autre  perse  ; 

Car  cops  vont  comme  à chevauchons  : 
Espées  blanches  et  fauchons 
Montent  en  mainz  lieus  et  descendent  ;. 
Lances  tronçonnent , targes  fendent , 
Bacinez  fondent,  boucliers  taillent, 
Haubers  et  gorgières  desmaillent. 

Cil  des  premiers  fronts  s’entr’afolent , 
Brichent  chiéent , cliailloz  relèvent  ; 
Quarriaus  à pointes  esmoulues 
10,290,  S’embatent  ès  presses  plus  drues  ; 

Maintes  choses  font  qui  déplaisent  ; 
Uns  crient  haut,  autres  se  taisent  ; 
Borz  de  nés  et  targes  bondissent  ; 

L’air  et  la  rivière  tentissent 
Environ  eus  plus  de  cent  toises; 
Instrumenz  refont  si  granz  noises 
Par  les  vessiaus,  en  bondonnant^ 

Que  l’en  n’i  oist  Dieu  tonnant. 

Li  hardi  au  férir  s’essaient, 
io,3oo.  Et  li  péureus  se  retraient 

Pour  doutance  qu’en  n’es  afront. 

Cil  qui  l’amiraut  ont  à front 
Ne  semblent  mie  gent  faillie. 

La  galie  est  si  assaillie 
De  Flamens  qui  à li  contancent . 
Qu’aucuns  d’entr’eus  dedanzse  lancent 
Quihardiement  s’entracueillent  ; 

Mes  si  asprement  les  recueillent 
Cil  qui  de  paiz  les  escondient , 
io,5io.  Qu’en  poi  d’eure  tous  les  ocient 
Et  à leur  défenses  retournent. 

Cil  des  nés  le  roi  se  ratournent , 

De  Gui  de  Namur  métré  en  dètes, 

Car  ; ès  batiaus  et  ès  bargetes 
Qui  des  nés  estoient  lointaingnes , 

Sont  jà  d’entr’eus  les  granz  compaingnes. 
Ceus  des  galies  secourront , 

Ce  dient,  ou  tousimouront. 

Luisent  hjaumes  et  cervelières. 

10,520.  Diexî  tant  il  i a de  banières 

Qui  ne  sont  pas  de  couleurs  seules  ! 

Or , argent , et  azur  et  gueules  , 

De  quoi  eles  sont  mi-parties , 

1 flamboient  en  mil-parties  , 

Là  où  les  raiz  du  soleil  poignent. 

Li  batel  les  granz  nés  esloignent  . 

Si  comme  avirons  l’y  au  e encisent. 

Quant  Flamens  venir  les  avisent, 

De  peur  frémissent  et  tremblent; 
io,35o.  Les  routes  d’eus  se  désassemblent  ; 

Celes  qui  sont  ès  nés  petites 
Fuient  cà  et  là  desconfites; 

Riens  ne  les  puet  assouagier  : 

Terre  esloingnent  au  tost  nager. 

Jamès  jour  retourner  ne  reuvent; 

Mes  cil  des  granz  nés  ne  se  meuvent, 

Car  à eus  deffendre  s’avivent. 

Es- vous  les  vessiaus  qui  arrivent , 

Plains  de  gent  de  tout  bien  priée  ! 
to,34o.  Adont  renforce  la  criée. 

Pour  leur  tolir  à tous  les  vies , 

L’amiraut  et  cens  des  galies 
En  l’un  costé  sus  eus  charpentent  ; 

Cens  des  batiaus  les  retourmentent  ; 

Ans  granz  cops  geter  les  débaillent  ; 

En  plusieurs  lieus  aveuc  eus  saillent, 

Sanz  montrer  retraite  ne  fuite. 

Sus  les  borz  des  nés  est  la  luile. 

Mainz  en  a là  endroit  qui  saingnent  ; 
io,55o.  En  la  rivière  se  renpaingnent  ; 

Granz  nombres  d’entr’eusi  ondoient, 

Les  uns  noent , les  autres  noient , 

Qui  en  assez  poi  d’eure  afondent  ; 

Par  les  nés  s’entre-reconfondent  : 
Chascun  i fiert,  chascun  i fautre. 

Un  seul  d’eus  n’a  pitié  de  l’autre 
Pour  meschief  qu’avenir  li  doie. 

Là  oïssiez  crier  Mon  joie! 

Es  rens  de  la  prise  plus  grande , 
io,36o.  Calais!  Normendie  ! Hollande! 

A voix  si  hautes  et  si  clères, 
Espouvantables  et  amères , 

Que  Flamens  qui  les  granz  cops  sentent 
De  touz  costez  s’en  espoventent. 

Les  griez  assauts  que  il  reçoivent, 

Et  la  male  sueur  qu’il  boivent , 

Et  la  grant  crainte  de  mourir , 

Les  font  si  fort  espaourir , 

Qu’emmi  leur  nés,  sanz  eus  deffendre  , 
10,370.  Les  vont  ii  serjanz  le  roi  prendre; 

Dont  il  pert  que  le  floz  tressaille , 
Quant  il  pensent  à la  bataille 
De  Courtrai,  où  la  fleur  de  France 
Fu  ocise  à si  grant  viltanee, 

Et  à tel  meschief  conques  n’urent 
Merci  nul  de  ceus  qui  là  furent, 

Pour  chose  que  il  requéissent, 

Que  Flamens  touz  ne  les  occissent  : 

De  réancon  n’avoient  cure. 

10,080.  Pour  cele  grant  desconfîture, 

Ont  cil  du  roi  en  tel  manière 
Toute  pitié  getée  arrière, 

Que  pleurer,  ne  merci  crier , 

Ne  débonnairement  prier  , 

Ne  prometre , ne  souplier , 

N’en  peut  guères  nul  avoier 
Qu’enz  en  l’eure  ne  les  ocient. 

En  reprochant  souvent  leur  dient  : 

» Nous  n’avons  cure  de  vous  prendre. 
10,390.  » Autel  merci povez  atendre 

» Con  li  bons  quens  d’Artois  trouva. 

» Jà  soit  ce  que  point  n’en  rouva  , 

» Entre  vous,  vilains  , l’océistes. 

»>  One  tel  folie  ne  féistes. 

» Hui  vengerons  la  baronie 
» Qui  par  vous  fu  morte  et  honnie.  » 
Tiex  paroles  ramentevant , 

Leur  vont  les  armes  soulevant  ; 

Les  miséricordes  agues 
io,4oo.  Et  les  espées  esmoulues, 

Les  coutiaus  trenchanz  et  les  lances 
Leur  embatent  parmi  les  pances. 

Li  sans  en  saut,  par  qui  défaut 
La  vertu  et  la  force  saut. 

Tantost  com  pour  morz  les  enterrent , 

Les  sachent  et  tirent  et  hercent 
Et  du  sanc  des  ocis  se  soillent, 

Car  tout  leur  hernois  leur  despoilient. 
Chascun  d’eus  ausi  nu  demeure 
io?4io.  Comme  il  estoient  à cele  heure 
Qu’il  furent  nez  premièrement; 

Trop  ach aient  là  chièrement 
Ce  qu’il  s’osèrent  otroier 
Au  roi  de  France  guerroier. 

EnGoude^  au  dire  vérité, 

Fu  fière  la  mortalité , 

Quant  Fl  a mens  çlesbaretez  furent. 
Greveuses  pairies  i endurent , 

Car  sanglant  et  descoulouré 
40,420.  Est  là  maint  des  leur  acouré  , 

Qui  le  matin  puis  l’aube  esclose 
Ne  cuidast  mie  cele  chose. 

En  grant  sueur  sont  et  en  chaut 
Cil  du  roi , à qui  il  n’en  chaut 
De  les  tuer  touz,  forz  et  foibles, 

Plus  qu’il  féist  de  cueillir  yèbles. 

Les  vis  ocient,  les  morz  foulent  ; 

Aucuns  d’eus  en  la  mer  s’escoulent  , 

Qui  de  paour  braient  et  grondent. 

10,45c.  Là  se  naient;  là  s’entrafondent  ; 

Là  rest,  dedou  tance  sourpris, 

En  sa  net' Gui  de  Namur  pris 
Par  lin  des  soudoiers  Pédrogue. 

Cil  Penmaine  joieus  et  gogue  ; 

Mes  ne  connoist  mie  sa  prire 
Unserjant  l’amiraut  l’avise; 

Enz  en  l’eure  Lez  li  s’acoste; 

A celui  qui  le  conduit  l’oste. 

Son  haubert  seulement  li  lesse 
lo,44o.  Et  le  tire  hors  de  la  presse  ; 

Vain  et  de  douleur  tourmenté, 

L’a  à l’amiraut  présenté 
Qui  en  sa  galie  l’enserre  , 

Puis  fait  les  vessiaus  métré  à terre. 

Les  genz  le  roi  qui  là  frémissent  , 

Des  nés  et  des  galies  issent; 

Es  poinz  les  espées  sanglantes , 
S’acheminent  tuit  vers  les  tentes  , 

Mès  n’i  a fors  personnes  mortes, 
i o,44o.  Cil  de  la  vile  euvrent  les  portes. 

L’oir  de  Hénaut,  si  comme  il  durent , 
Et  sa  gent  à joie  reçurent. 

Tous  cens  qnio  li  arrivèrent 
Selonc  leur  povoir  honourèrent. 

Deus  jours  à séjour  léanz  furent  ; 

Au  tiers  jour  ensemble  s’esmurent 
Leur  connestablies  communes 

A un  lieu  c’on  nommoit  les  Dunes. 

Sus  la  mer  avoient  leur  bones 
ï o,46o.  Mil  cinq  cents  et  quinze  personnes 
De  Flamens,  qui  là  afuies 
Avoient  leur  tentes  guerpies. 

Tuit  cil  ensemble  se  rendirent  , 

C’onques  assaut  n’i  atendirent, 

Selonc  ce  c’on  m’a  endité. 

Quant  cil  du  Rort,  une  cité. 

Qui  orent  par  fausse  promesse 
Recéu  Jehan  de  Resvesse 
A seigneur  comme  parjuré 
10,470.  Et  l’oir  de  Hénaut  forjuré, 

La  fin  de  la  bataille  scurent, 

Enz  en  l’eure  seure  coururent 
Aux  Flamens  qui  là  séjournèrent  : 
Grant  plenlé  en  emprisonnèrent 
Et  pluseurs  ausi  en  ocistrent. 

Aveuc  Resvesse  en  mer  se  mistrent 
Cil  qui  de  leur  mains  s’eschapèrent. 

Mes  tost  après  qu’il  s’esquipèrent 
Par  lagent  qui  là  habonda, 
îo  48o  • Leur  net  en  la  mer  a Tonda. 

Honteusement  esparpeilliez 
Furent  touz  ileuc  périlliez. 

Cil  qui  leur  seigneur  renièrent 

De  rechef  à lui  s’alièrent  : 

Chascun  son  forfait  rapela; 

Puis  parti  l’amiraut  de  là. 

0 lui  emmena  , que  c’on  die  , 

Gui  de  Namur  et  sa  galie, 

Plain  de  douleur  et  de  vergoingne. 
10,490.  Arriver  ala  à Bouloingne  , 

Et  Pédrogue  à Calais  revint. 

» 

A chevauchéeurs  plus  de  vingt 
Fu  Gui,  de  granz  courrouz  pené, 

A Paris  en  prison  mené. 

Si  con  l’ost  des  Flamens  bruiant 
Reva  d’autre  part  destruiant 
Tout  le  pais  d’entour  Ré  tune  ? 

Sanz  espargnier  vile  nesune. 

Est , o pluseurs  de  ses  privez , 
io,5oo.  Li  rois  à Arras  arrivez , 

Désir anz  de  vengier  sa  honte. 

Se  rassemblent  là  duc  et  conte, 

Dont  chascun  est  plus  de  li  quart  ; 

A Arras  viennent  li  Piquart , 

Desire  us  d’estre  en  la  besoingne. 

Ausi  Fait  li  dus  de  Bourgoingne 
Qui  très  grant  plenté  de  gent  mainne. 
D’Anjou,  de  Chartain  et  du  Mainne 
R’a  ileuc  mainte  connaissance 

io,5io.  Ghalles  le  frère  au  roi  de  France. 
Ausi  corne  en  leur  compaingnie  , 
Sont  Champenois  et  cil  de  Brie; 
Limozin  et  Berri  s'esmeuvent; 
Normanz  de  touz  costez  rapleuvent. 
De  Toulouse  et  devers  Saint-Gile 
Yuident  soudoiers  mainte  vile; 
D’autre  part  se  resmeut  Bretaingne. 
De  Navarre  et  devers  Espaingne 
Reviennent  bidauz  à granz  routes, 
10,520.  Des  quiexles  compaingnies  toutes, 

En  guerre,  par  accoustumance. 
Portent  deus  darz  et  une  lance, 

Et  un  coutel  à la  ceinture; 

D’autres  arméures  n’ont  cure. 

Tant  i vient  gent  et  si  grant  nombre 
Que  li  peuples  la  vile  encombre 
En  tel  guise  , que  par  les  rues 
Sont  les  compaingnies  si  drues 
Qu’à  paine  s’i  peut  l’en  tourner. 
io,53o.  Par  la  vile  font  ratourner 
Li  soudoier  leur  arméures; 

Les  uns  font  faire  enheudéures 
Es  espées  toutes  nou  vêles  , 

Et  font  fourbir  les  alemèles. 

Aucuns  encordent  arbalestes* 

Pour  estre  en  bataille  plus  prestes. 

Li  autres  cousent  leur  banières 
En  lances  roides  et  entières 
C’on  ne  les  puist  tost  acerrer. 
io^54o.  Aucuns  refont  leur  dars  ferrer 
Et  apointier  les  fers  des  lances 
Pour  miex  entrer  ès  connaissances* 
Garçons  resont  en  trop  grant  paine 
De  pourchacier  fain  et  avaine 
A leur  chevaus  que  garder  doivent. 
Ribauz  d’autre  partie  boivent , 

Sanz  demander  chambre  ne  sale , 
Parmi  les  rues  lagodale. 

Tel  noise  font  et  tel  plaît  tiennent 
io,55o.  Ei  soudoier  qui  vont  et  viennent, 

Et  les  uns  aus  autres  sermonent , 

Que  toutes  les  rues  en  sonnent, 

A Arras  est  li  rois  de  France  , 

Et  maint  homme  de  grant  puissance*, 
foute  est  de  gent  la  vile  plaine. 

Huit  jours  après  la  Magdelaine  . 

Fait  ïi  rois,  qui  de  touz  iert  sire , 

Par  la  vile  crier  et  dire 
Que  lendemain , à la  journée, 
io?56o»  Soit  toute  la  gent  atournée, 

- Une  et  autre  , grant  et  menue, 

Qui  à gages  esl  là  venue  . 

Si  comme  ei  doit  estre  establie, 

Chascun  eu  sa  connestablie 
Où  il  s’est  otroié  et  mis, 

Pour  aler  sur  leur  ennemis; 

Et  que  le  pas  serréement 
Sivent  luit  ordenéement 
Les  mareschaus  et  leur  banières 
10,570,  Qui  devant  l’ost  iront  premières. 

De  ce  font  li  serjanz  grant  Teste, 

Au  matinet  li  oz  s’apreste. 

Qui  lors  véist  par  les  charrières 
Genz  armez  avant  et  arrières 
En  Ilotes,  comme  bergeries , 

Issir  hors  des  herberjeries  , 

Chars  charchiez  d’armes  ateler 
Et  destriers  de  pris  enseler , 

Viandes  métré  sus  brouetes, 

1 o ,58o.  Et  il  oist  bruire  charretes , 

Chevaus  henir  et  trompes  braire , 
Garçons,  qui  ne  se  sevent  taire, 

Noisier  et  de  joie  chanter, 

Ge  me  puis  bien  de  ce  vanter , 

Tout  fust-il  de  courrouz  en  voie  , 

Si  Lilevast  le  cuer  de  joie. 

Soudoier,  qui  d’armes  se  veste nL 

D’aler  vers  les  Flamens  s’aprestent 
Pour  leur  faire  desconvenue. 

10,590.  Mès  n°uvèle  est  au  roi  venue 
Et  à ceus  qui  o lui  séjournent , 

Que  si  ennemi  s’en  retournent* 

Jà  ont  tuit,  tant  se  sont  lassé  ! 

Le  pont  de  Yendinc  repassé  ; 

Là  veulent  que  François  les  truissent  ? 

Si  que  vers  eus  aler  ne  puissent; 

Là  sont  de  guerre  appareillié  ; 

Mes  on  a au  roi  conseillié 
Que,  s’il  leur  veust  faire  dornage  , 

10,600.  Querre  convient  autre  passage- 
île  uc  où  leur  ost  est  à lire 
Ne  les  pourroit  nus  desconfire, 

Trop  est  le  pas  greveus  à prendre  » 

Parquoi  îi  rois  fait,  sanz  atendre, 

Ses  oz  trestourner  d’autre  part, 
fi  peuples  qui  d’Arras  se  part 
De  guerroier  tout  afiné, 

S’est  vert  Fampons  acheminé. 

Granz  est  li  bruiz  quant  l’ost  s’aroute*. 
10,610.  Les  compaingnies,  route  à route, 

Par  devers  Douai,  d’Arras  issent; 

Li  chemin  queuvrent  et  emplissent* 

Si  que  l’un  à l’autre  se  serre 

De  genz  armez  et  prez  à guerre. 
D’Arraz  se  partent  duc  et  conte, 
Baron,  chastelain  et  visconte, 
Serjanz  d’armes  et  seneschaus  ; 

Les  banières  aux  mareschaus 
Desploiées  contre  le  vant 
10,620.  Sontenzel  premier  front  devant. 

Si  très  grant  plenté  vient  après 
Joingnant  et  serrés  près  à près, 

Et  si  grant  fès  de  baronnie, 

Par  monz , par  vauz,  par  terre  ounie 
Qu’il  n’est  nus  homs  qui  les  prisast 
Ne  qui  le  nombre  en  devisast, 

Tant  en  a de  lonc  et  de  lé! 

Diex!  con  li  destrier  enselé, 

Que  li  garçon  en  destre  mainent , 
io,63o.  Orgueilleusement  se  demainent  ! 

Et  con  li  escucel  des  seles, 

Frainz  seur-orez  et  conpeneles  , 

Et  eschelètes  et  lorainz , 

Sus  ceus  dont  ge  parlai  orains , 

Qui  s’en  vont  si  joieusement , 

Sonnent  mélodieusement . 

Clers  chantent  motez;  bidauz  dancent 
Vieilles  plaident  ; charretiers  tancent 
Gennes  lames  janglent  et  rient; 

io764o.  Serjanz  hoquetent;  hérauz  crient  ; 

Cliarroiz  comme  foudre  randonnent  ; 
Tabourz  croissent;  trompes  bon  donnent; 
Banières  cliquent  et  frémissent; 

Âsnes  braient;  chevaus  bénissent  ; 

Les  armes  tentissent  qui  poisent  ; 

Ribauz  huent  et  garçons  noisent. 

Tout  le  pais  entour  résonne 
Du  grant  escrois  que  l’en  li  donne. 
Connestables  et  capitaines 
io,65o.  Des  compagnies  premeraines 

Fichent  pour  eus  logier  leur  bonnes^ 

De  là'Arras,  deus  lieus  bonnes; 

Et  cil  qui  les  sivent  à traces , 

Ront  ordenéement  leur  places. 

Par  arées  et  par  seillons 
Tendent  tentes  et  pavillons; 

Comme  en  forz?  maisons  et  en  sales? 
Metent  dedanz  cofres  et  males. 

Cil  à pié  qui  n’ont  mie  rentes 
H)  66 o.  Ne  denier  dont  il  aient  tentes , 

Queurent  les  arbres  esbranchier. 

Là  véissiez  rainsiaus  tranchier 
Et  ans  serjanz  a traîner 
Et  petites  entes  cliner , 

Et  faire  loges  et  fueillies 

De  branches  qu’il  orent  cueillies. 

Ainz  que  fussiez  aie  gramment, 

Se  Guillaume  Guiart  n’en  ment 
Péussiez  véoir  estendues , 

10,670.  Tantes  tentes  es  chans  tendues. 

Que  plus  d’une  grant  lieue  dure 
La  ceinte  entour  et  la  closture. 

Entre  les  autres,  par  mestrises, 

Sont  les  tentes  le  roi  assises , 

Plaisanz , avenantes  et  bêles, 

A la  circuit  e des  quèles, 

Li  serjant  d’Orliens  qui  là  ièrent. 

Armez  chascune  nuit  veillièrent; 

O eus  une  connétablie 
10,680,  De  soudoiers  de  Picardie. 

En  Fost  çà  et  là,  par  les  rues, 

Resont  les  bonnes  gens  menues. 

Qui  du  travail  de  leur  côrs  vivent , 

Et  qui,  pour  gaaingnier,  l’ost  sivent, 
fèil  font  petiz  forniaus  et  fors 
Es  fossez  près  des  quarrefors  ; 

Moult  se  sont  du  faire  hastez. 

Là  cuisent  tartres  et  pastez. 

Tavernicrs , dont  mainz  sont  en  de  tes  , 
io,6qo»  Ront  tonniaus  de  vin  en  charretes, 
Qu’aus  soudoiers  qui  en  demandent 

Troubles,  atout  la  lie,  vendent. 

Li  autre  leur  godales  crient 
Qui  est  d’Arraz,  si  comme  il  dient. 

Cà  et  là  roïssiez  vieillotes 
Crier  liant  à diverses  notes, 

Les  unes  pour  fourni  âges  vendre  , 

Autres  pour  pain  blanc  dur  et  tendre. 

Cil  cuisinier  ces  poz  rescument  ; 

10,700.  Les  loges  de  toutes  pars  fument; 

Ribauz,  qui  portent  les  berlenz  , 

Ne  resontpas  de  jouer  lenz; 

Moult  demainent  grant  braiterie 
A chascune  baraterie  ; 

Dez  plains,  dez  vuidiez,  dez  mespoinz 
Saillent  aus  ribauz  hors  des  poinz , 

Quant  il  ont  trouvé  leur  renaut. 

Mès  comment  que  la  chance  en  aut, 

Il  veulent  avoir  l’avantage: 

10,710.  L’un  met  sus  le  berlenz  son  gage, 

Et  l’autre  met  argent  encontre  ? 

L’un  dit  de  sept , l’autre  rencontre. 

Cil  qui  gaaingnent  à eus  traient , 

Et  li  perdant  crient  et  braient  ; 

Tel  i a qui  maugraie  et  jure 
Le  sanc , le  foie  et  la  fresure , 

Que  si  y comme  chascun  le  set, 

Que  son  argent  aloit  de  sept, 

Et  que  ses  compainz  avoit  quatre. 
10,720.  Lors  les  véissiez  entrebattre  , 

Et  donner  meriaus  et  poingnies , 

Et  muselées  et  groingnies 
En  lieu  de  gastelez  rasiz, 

Si  très  grant  que  par  les  nasiz 
Leur  saut  le  sanc  plénièrement  ; 

Mes  paiz  font  si  légièrement 
Qu’il  ne  convient  que  de  leur  dette 
Prévost  ne  baillif  s’entremète. 

A Fampons  sont  François  tenduz, 
10,750.  Qui  par  les  chans  sont  estenduz. 
Toulousan  ont  là  comme  amis, 
Maint  soudoier  au  roi  tramis. 

L’ost  qui  trois  jours  ileuc  séjourne , 
Tout  ordené  au  quart  s’en  tourne  ; 
Vitri  passent;  Douai  costoient; 

Là  s’arestent  cil  qui  ostoient. 

Leur  gent  s’est  au  logier  esparse  , 
Lezune  petite  vile  arse; 

D’autre  part,  outre  la  rivière, 
10,740.  Se  sont  près  d’une  mareschière 

Li  Flamens  tenduz  à grant  presse, 
El  lieu  c’on  dit  le  Pont  Aresse, 

Mès  que  l’ost  le  roy  vers  eus  n’ailîe, 

En  espérance  de  bataille , 

Et  c’on  ne  les  alast  grevant. 

Tout  fust  la  rivière  devant , 

Où  à paine  s’osast  nus  traire , 

11  firent  un  grant  fossé  faire  , 

Qui  au  voir  conter , ou  selonc , 

10,750.  Ot  près  d’une  lieue  de  lonc, 

D’yaue  plain  en  chascune  marge, 

Et  durement  parfont  et  large. 

Si  que  François,  tant  s’i  lassassent! 

Pour  riens  nule  à eus  ne  passassent. 

A Douai  restoient  si  fortes 
Et  les  clostures  et  les  portes , 

Qu’omme  vivant  ne  la  préist, 

Se  trop  durement  n’i  séist  ; 

Parquoi,  sanz  i jà  mettre  main, 

10,768.  L’ost  se  part  de  là  lendemain, 

Qui  est  si  grant  que , par  les  plaines 
Dure  de  lonc  trois  lieues  plaines, 

Et  bien  ce  croi  une  de  lé 
Serréement  atropelé , 

Vont  aval  l’yeaue  cheminant, 

Jour  après  autre,  devinant 
Que,  sanz  estre  trop  empiriez , 

Feront  leur  ennemiez  iriéz. 

Mès  Flamens,  pour  donner  encontre, 

10,770*  Leur  sont  cliascun  jour  à l’encontre, 

Si  que  cil  en  nule  manière 
Ne  pevent  passer  la  rivière. 

Moult  leur  desplaist  cele  besoingne. 

Lors  vont  vers  les  bois  du  Viscoingne  ; 
Bien  près  de  Vallenchiennes  passent  . 

Cil  qui  volentiers  ordenassent 
Con  Flamens  fussent  vergondé. 

L’Escaut  trespassent  à Condé  ; 

Parmi  Hénaut  va  l’ost  pendant  ; 

10,780.  Devant  Tournai  se  vont  tendant. 

Deus  jours  i est  l’ost  séjournée  ; 

Au  tiers  jours  est  d’ileuc  tournée. 

Hui  -mais  convient  que  li  rois  erre 
Touz  les  jours  par  païs  de  guerre. 
Flamens,  dont  Fost  se  vante  si. 

Estoïent  au  pont  autre  si, 

Et  au  pas  du  pont  de  Bouvines  , 

Des  deux  lieus  ièrent  en  saisines  , 

Où  lors  avoit  entrées  teles 
10,790.  Qu’el  monde  n’a  genz  si  isneles, 

Comment  que  grant  quantité  fussent , 
Qui  jusqu’à  eus  passer  péussent 
Par  aucun  de  ces  deus  passages, 

Sanz  recevoir  trop  griez  do  mages. 

Par  quoi  li  rois  et  ses  mesnies 

S'acheminèrent  vers  Orchies. 

L’ost,  qui  de  l’aler  s’entremet, 

En  la  terre  aus  Flamens  se  met , 
Deus  granz  lieues  dedanz  se  fièrent  s 
10,800.  Ramailles  par  logètes  quièrent. 

Li  serjeant  à pié  vistement , 

Li  riche  homme  communément 
Refont  en  l’eure  ^ sanz  atendre , 

De  toutes  parz  leurs  tentes  tendre* 
Outre  l’ost  une  lieue  entière  , 

Â conpaignie  grant  et  fière , 

Sont  de  France  li  couréeur , 

Et  fourriet*  et  descouvréeur. 

Sanz  eus  de  rien  aler  tardant , 
io,8 10.  Vont  toute  la  contrée  ardant. 

Le  pais  mainent  malement. 

Devant  est  Ourri  l’Alemant, 

Qui  à tont  gaster  se  deffautre  , 
Ymbert  de  Roumanz  et  maint  autre, 
("eus  doit  li  rois  amis  clamer, 

Joïr  et  chérir  et  amer  ; 

Car  pour  li,  et  à sa  séue , 

Ont  mainte  paine  recéue. 

Jà  soit  ce  que  nul  ne  s’en  plaingne. 
10,820.  Houliers  et  ribauz  de  Champaingne 
Qui  sont  si  liez  et  si  gaillart , 

Et  ribauz  de  four  et  paillart, 

Qui  gaaing  en  guerres  atendent, 

Par  les  chans  çà  et  là  s’espandent, 
Volentéiz  d’aler  en  feurre  ; 

L’un  tient  une  espée  sanz  feurre , 

L’autre  un  maillet,  l’autre  une  hache, 

El  pais  ne  demeure  vache  , 

Mouton,  beuf,  oie  ne  geline 
io,83o.  Dont  il  ne  prengnent  la  saisine 
Errauinent  à cel  nouviau  gieu. 

Mes  li  soudoier  de  Biaugieu, 

Oui  d’armes  ne  sont  mie  nuz 
Et  sont  nouvèlement  venuz , 

Çà  et  là , sanz  ce  qu’il  les  lobent , 

De  ce  qu’il  portent  les  desrobent , 

Ne  treuvent  pire  ennemi  d’aus. 

D’autre  part  viennent  lesbidaus, 

Qui  de  tout  essarter  se  hastent; 
io,84o.  Le  païs  désiraient  et  gastent 
En  faisant  les  vilains  fuir. 

Et  moulins  ardoir  et  bruir 
Sanz  lessier  couverture  nauve. 

Bien  refont  leur  partie  sauve 
Li  autre  serjant,  d’embraser 
Et  de  tout  par  terre  raser 
Lieus  et  maisons  où  il  s’abutent. 

Chroniques.  T.  VIH. — Branche  des  royaux  lignages.  2J 

Flamens  fuient;  Flamens  se  cutent; 
François  cà  et  là  les  ocient; 
io,85o.  Enfanz  braient  et  famés  crient. 

Là  où  la  gent  le  roi  s’adrèce , 

Tout  le  pais  est  en  destrèce. 

Grant  fu  le  meschief  à l’entrée 
Que  i’ost  de  France  fu  entrée 
En  Flandres , en  passant  la  bonne 
Des  ennemis  de  la  couronne  ; 

Car  cil  qui  sont  en  feurre  alé 
Toutes  pars,  à lonc  et  à lé. 

Vont  le  pais  metant  en  brèse. 
10,860.  La  terre  ont  si  de  biens  esrèse 
Où  il  ont  en  courant  esté, 

Que  puis  jusqu’au  vingtième  esté 
Ne  fu  qu’ele  ne  s’en  sentist. 

Chascun  qui  peut  se  garentist  ; 

En  fuiant  partout  se  destournent; 

Et  li  fourier  à l’ost  retournent , 

Qui  pour  leur  gaaing  se  confortent. 
Li  uns  arméures  aportent 
D’ommes  ocis  toutes  sanglantes, 
10,870.  Qu’il  désirent  à métré  en  ventes 
Et  en  feront  très  grant  marchié  : 

Li  autres  viennent  tuit  cliarchié  , 

Et  troussez  comme  héricons„ 

De  robes  et  de  pélicons. 

Bidauz  Navarrois,  Espaingniaus 
Ramainent  vaches  et  aingniaus  ; 

Aucuns  d’eus  vienent  par  les  voies  , 
Troussez  de  gelines  et  d’oies. 

Ribauz  cui  l’en  a tout  osté , 

10,880.  En  feurre  de  chascun  costé 

Reportent  gonz  et  verteveies  , 

Verrouz  et  clouz  et  tiex  bereles 
Qu’il  orent  trouvez  en  la  cendre 
Des  arsiz,  et  les  veulent  vendre. 

Li  autre  aportent  jonc  et  herbe 
Ou  avainne  liée  en  gerbe 
Qu’il  ont  cueillie  ès  gaaingnages. 

El  païs  est  tiex  li  dommages, 

Où  la  journée  ont  fait  le  tour , 

10  890  Que  jusclu  a lonc  tons  sanz  retour , 

Se  dire  en  veuil  la  vérité , 

Est  comme  tout  déshérité  : 

Mainte  personne  i a périe. 

Lors  fu  prise  la  Ilaignerie , 

Une  maison  enclose  d’eve, 

Qui  la  value  d’une  feue 
Ne  doutoit  de  l’ost  la  puissance 
Par  assaut  d’escu  ne  de  lance. 

Lors  vi-ge,  qui  fis  ceste  hystoire , 

10,900.  Un  serjant  né  d’Orliens  sur  Loire  , 

Qui  se  mit  en  tel  aventure^ 

Comme  s’il  n’éust  de  soi  cure; 

Tout  l’en  alast  aucun  loant, 

Qu’au  travers  d’un  fossé  noant, 

Qui  bien  iert  quarante  piez  large , 

San z avoir  bacinet  ne  large  ; 

Entra  enz  à hardie  chière  , 

En  ses  mains  d’Orliens  la  banière. 

Bidauz  dont  rnainz  savent  noer 
10,910.  Et  c’on  doit  en  tiex  faiz  loer, 

Quant  le  virent  outre  endroit  eus , 

De  li  secourre  convoiteus , 

El  parfont  fossé  se  lancièrent  ; 

Tant  firent  et  tant  s’avancièrent , 

En  noant  au  miex  que  il  purent , 

Que  là  dedanz  aveuc  li  furent 
Par  un  paliz  qui  clooit  l’estre  ; 

Mes  jà  iert  navrez  el  pié  destre. 

Cil  qui  s’iert  aventuré  si, 

10,920.  Etel  brassénestre  autresi. 

Non  pourquant  la  maison  fu  prise 
Et  la  gent  comme  toute  ocise. 

Grant  meuble  fu  léanz  ravi, 

Selonc  ce  que  ge  lors  là  vi. 

L’ost  qui  vers  le  roi  s’enclina , 

Lendemain  se  rachemina. 

Les  batailles  très  bien  ranges 

O 

Passèrent  à joingnant  d’Orchies 
Qui  envers  le  roi  s’ostaja, 

10,93°.  Par  quoi  nui  ne  Fadomaja. 

François  costoiant  mainte  selve , 

Se  vont  logier  souz  Monz  en-Peive  , 

Tout  au  loue  d’un  larriz  sauvage 
Plain  de  fossez,  près  de  boseage. 

En  Fan  mil  et  trois  cent  et  quatre, 

Se  logièrent  près  de  combatre 
François  du  grief  le  roi  marriz  , 

Souz  Monz  en~Pelve,  en  un  larriz. 

Le  mardi,  s’au  voir  ne  chancèle, 

10,940.  Devant  la  feste  à la  Pucelle 
Qui  mi-aoust  est  apelée , 

Qu’en  apert  et  en  recelée 
Doivent  touz  crestiens  amer 
Et  à leur  besoing  réclamer, 

A celui  jour  que  ge  devise, 

Se  restoit  l’ost  des  Flamens  mise 
Au  Pont-à-Marque  droitement , 

A une  lieue  seulement 
Près  des  tentes  au  roi  de  France 
10,95°.  La  tourbe  des  fourriers  s’avance  7 
Entalentée  que  tout  arde. 

Biauté  de  maisons  n’i  esgarde» 

Li  feus  qui  là  est  acostez , 

Art  le  païs  de  touz  costez. 

Maint  riche  manoir  i alume  ; 

Poi  i a vile  qui  ne  fume. 

Très  chiéent  ; couvertures  fondent  ; 

Famés  braient;  vilains  s’escondent  ? 

Car  li  François  leur  queurent  seure* 
i o^qBo.  Qui  peut  fuir  pas  n’i  demeure , 

Ainzmet  au  tostaler  s’estuide. 

Cel  jour,  selonc  ce  que  ge  cuide^ 

Qui  adont  en  Fost  me  jouai , 

Ne  remest  jusques  à Douai 
Ne  jusques  à L’ile-Vilète, 

Forterèce  ne  maisonnète 

Qui  ne  fust  arse  et  mise  en  cendre. 

Onot  bien  fait  au  roi  entendre 
En  quel  endroit  Flamens  estoient  ; 

10,970.  Par  quoi  cil  qui  les  conseilloient , 

Loèrent  qu’il  ne  se  méust , 

Jusqu’à  tant  que  pour  voir  sëust 
Que  li  Flamens  voudroient  faire  r 
Dealer  avant  ou  d’eus  retraire. 

Par  cele  raison  que  ge  di , 

Séjourna  l’ost  le  mercredi  ; 

Li  Flamenc  le  jeudi  s’esmurent. 

Au  miex  rengiez  qu’il  ouques  purent  ; 
Mi  voie  de  l’ost  le  roi  vindrent; 

10,980.  Sus  un  mares  serrez  se  tindrent, 

En  tel  lieu  que  sanz  l’eschever , 

Ne  les  péust  nus  homs  grever; 

Par  quoi  François  qui  là  tournèrent , 
Sanz  bataille  s’en  retournèrent  ; 

Et  cil  râlèrent  par  les  sentes , 

Rengiez  ensemble  vers  leur  tentes  , 

Qui,  par  le  conseil  qu’entr’eus  pristrent  . 
De  us  cordeliers  au  roi  tramistrent , 

En  espérance  qu’il  séussent 
10,990.  Quel  volenté  François  éussent. 

Ordené  fu  le  ve  ndredi , 

Que  lendemain^  au  samedi, 

Le  jour  de  la  Teste , on  feroit 
Volentiers  c’on  en  parleroit, 

Loingnet  de  l’ost,  près  de  l’yglise 
Qui  souz  Monz  en-Pelve  est  assise. 

Là  vint  maint  homme  renommé 
De  par  le  roy  , au  jour  nommé  , 

Dont  chascun  son  ennui  resoingne. 
1-1,000.  Ileuc  fu  li  dux  de  Bourgoigne, 

Qui  nul  fauz  trait  faire  ne  daingne  , 

Et  li  genlis  dux  de  Bretons 
Qu’aincois  ramentéu  avoie. 

Si  fu  le  conte  de  Savoie  , 

Que  cil  de  Flandres  bien  connurent. 

Li  dui  mareschal  i refurent  ; 

Et  Guillaume  de  îlarecourt  ; 

Et  se  mençonge  ci  ne  court 
Dont  mon  roraanz  seroit  boeus, 

1 1 ?oio.  Fouques  de  Regni  lu  o eus  ; 

Si  refu  li  Bruns  de  Vernueil; 

Plus  n’en  peut  cuer  deviser  n’ueil, 

Qui  de  la  part  le  roi  là  fussent. 

Flamens  desiranz  qu’il  séussent 
Du  roi  de  France  le  courage 
Furent  tramis  comme  en  message  : 

Là  endroit  d’Escornai  le  sire  , 

Guerart  le  Mor  qui  n’est  pas  pire 
Pour  un  fait  faire  sagement, 

1 1,020.  Âlart  de  Robais  ensement 
Qui  moult  petit  en  recula; 

Cil  de  Soutanguien  refu  là , 

Et  douze  bourjois  en  leur  route. 

La  journée  gattèrent  toute, 

Qu’entr’eus  touz  paiz  trouver  ne  purent* 
Lendemain  ensemble  refurent , 

Pour  faire  ce  qu’il  convoitièrent  ; 

Mes  onques  riens  n’i  esploitièrent  : 

Cil  qui  les  paroles  maintindrent , 
n,o5o.  Sanz  accordances  s en  revindrent. 

Aus  os  retournent  les  messages  , 

Qui  des  ennuis  et  des  hontages  , 

Et  des  torfaiz  qu’aucuns  aveuent  , 

M oie  de  paiz  trouver  ne  peuent. 

Quant  Flamens  cele  chose  entendent  , 

Au  lundi  matin  se  destendent; 

Touz  ordenez  comme  à bataille, 
Conduient  charrois  et  vitailie 
Jusqu’au  lieu  de  guerre  entesté 
1 i,o4o.  Ou  li  parlemenz  ot  esté , 

Qui  fin  a sanz  paiz  et  sanz  trieve. 

Près  du  roi,  à demie  lieve , 

Se  vont  cil  de  Flandre  logent , 

Qui  tant  orent  en  leur  flo  gent 
C’on  les  péust,  à l’acesmer, 

A plus  de  deux  cent  mille  esmer, 

Dont  nul  n’a  talent  qu’il  se  rendent. 
Paveillons  drecent , tentes  tendent , 
Desiranz  du  roi  vergoignier, 
ii,o5o.  Qui,  sanz  les  seues  esloignier  , 

Les  peut  véoir  tout  clèrement. 

Lors  fait  faire  commandement , 

Par  le  bannier  qui  en  l’ost  crie , 

Que  tout  homme  de  sa  partie 
Face  tant,  comment  qu’il  la  tranche, 
Qu’ilsoit  seigniez  d’escherpc  blanche, 


BRANCHE 


426 


(i3o4 


Pour  estre  au  ferir  connéuz. 

Quant  li  voirs  en  fu  esméus , 

Uns  et  autres,  povres  et  riches  , 
11,060.  Vilains,  courtois  , larges  et  chiches , 
Sont  de  laz  blans  et  de  ceintures  , 
Escherpés’sur  leur  arméures  ; 

Néis  li  ribaut  les  ont  mises 
Faites  de  leurs  propres  chemises. 

Ainz  que  li  midiz  fu  tournez , 

Fu  tout  Fost  le  roi  atournez 
Sus  biaus  garnemenz  et  sus  ferpes , 

Çà  et  là  de  blanches  escherpes. 

One  cel  jour  ne  s’entremeffirent 
11,070.  Les  deus  oz,  qui  bien  s’entrevirent; 
Mès  chascune  se  tint  garnie  , 

Pour  doutance  d’estre  escharnie. 
Quant  li  clers  jour  son  tour  fait  a , 

Le  conte  de  Saint-Pol  gaita. 

O sa  gent , ce  me  dit  la  letre , 

S’ala  entre  les  deux  oz  mètre  ; 

Et  que  Flamens  tant  ne  féissent , 
Qu’en  aucun  sens  li  mefféissent 
Jusqu’à  la  valeur  d’une  vièle, 
î 1 ,080 . Li  rois  li  tramist  de  s’eschièle 

Bien  cinq  cents  Normanz  deffensables. 
, Gauchier,  quirefu  connestables^ 

Entour  cinq  cens  l’en  renvoia 
D’autres , mès  li  quens  les  proia 
Ainz  jour , tant  que  touz  s’en  alèrent  , 

Et  li  et  li  sien  demourèrent. 

Lonc  tens  après  , non  mie  poi, 

Vint  monseur  Tybaut  de  Cepoi  , 

Aus  granz  routes  qui  là  se  mistrent. 

1 1,090.  Le  conte  et  sa  gent  en  tramistrent , 

Qui  cele  nuit  veillié  a voient. 

A cele  heure  se  desloioient 
Flamens,  qui  sus  la  montagne  ièrent  ; 
Dont  le  plus  des  François  cuidièrent 
Qu’adonques  pour  ce  le  féissent 
Qu’ès  forterèces  se  méissent; 

Mès  toute  autre  chose  pensoient 
Cil  qui  leur  tentes  jus  lancoient  ; 

Car  quant  eles  sont  abessies  , 

11,100.  Es  propres  lieusles  ont  lessies 
Où  il  orent  la  nuit  géu. 

San z avoir  le  hernoiz  méu 
Qui  çà  et  là  fu  espartiz , 

Sont  du  lieu  desusdit  partiz  : 

Vers  François  con  poi  se  devaient. 

En  pluseurs  lieus  leur  charroiz  liaient  ; 

Au  rengier  metent  leur  estuides  ; 

De  chars  et  de  charretes  vuides 

Qu’à  gant  diligence  ont  atraites  , 

11,110.  Ont  entr’eus  trois  rengiées  faites , 

En  tel  sens  par  ordre  commune , 

Que  le  derrière  de  chascune 
Est  mis,  si  con  nous  estimons, 

A l’autre  entre  les  deus  limons. 

Cil  renc,  ce  vois-ge  tesmoignant , 

Ne  sont  pas  joignant  à joignant  ^ 

Quant  parfaite  est  la  route  d’eus  ; 
Ainzpuet-on  aler  entre  deus, 

Tant  con  ces  trois  rengiées  durent, 
i 1,120.  Qui  de  lonc,  à mon  avis,  urent 
Mil  pas  entiers  et  plus  de  trente. 

Li  autre  charroiz,  à m’entenle, 

Or  de  né  si  comme  il  de  voit , 

Au  derrier  bien  cent  pas  tenoit , 

Tant  iertleur  route  espesse  et  bele  ; 

Mès  parmi  ot  mainte  ruele, 

Que  de  hardiz  serjanz  emplirent 
Cil  qui  la  bataille  atendirent. 

En  mainz  lieus  avant  et  arrières 
1 1 , 1 5o.  A voit  penonciaus  et  banières 

Qui  hors  des  charz  en  l’air  issoienl , 

Li  riche  atour  resplendissoient 
Et  li  gracieus  parement 
Par  pluseurs  places  clèrement. 

Souz  Monz-en-Pelve  eu  un  pendant 
Où  Flamens  se  vont  estendant 
Et  maint  escu  pour  trait  afesse, 

Entre  les  chars  fu  grant  la  presse 
De  serjanz  bons  et  bien  metables  ; 
t4o.  Mès  les  routes  espoventables 
C’on  ne  préist  mie  par  roiz , 

Furent  au-devant  des  charroiz 
Où  touz  en  estant  se  tenoient  ; 

Le  lonc  des  trois  renz  pourprenoient  ; 
Rengiez  jamès  miex  ne  verrez  ? 

Et  joignant  à joingnant  serrez 
O leur  gent,  se  du  voir  ne  cesse  * 
Entour  soissante  pieds  d’espesse. 
Néant  est  con  la  doie  fendre. 

!50.  Bien  cuide  grant  bataille  rendre, 
Ainz  qu’el  puist  estre  atrapée. 

Là  ot  tante  trenchante  espée 
Entr’eus,  el  pendant  d’un  moncel, 
Tatf  ort  escu,  tant  penoncel, 
Tantbiau  bouclier,  tant  bacinet, 
Gler  comme  voirre  et  ausi  net , 

Tant  baston  de  chesne  et  de  charme, 
Tant  godendac , tante  juisarme , 
Tante  cervelière  aaisie 
,160.  Et  tante  cote  gambaisie , 

Tant  hauberjon,  tante  gorgière, 
Tante  lance  roicle  et  entière  , 

Tante  espée,  tante  saqueboute , 

Que  touz  lez  en  reluist  toute 
La  closture  d’eus  et  la  baie 
Pour  le  soleil  qui  desus  raie. 

Qui  les  véist  dire  péust 
Que  grant  orgueil  les  esméust. 

Serrez  se  tiennent  en  estant; 

1 1?  170.  Et  cil  les  vont  amonnestant 
De  bien  faire,  comme  senez, 

Qui  là  lesorent  amenez. 

Ainsi  les  font  serrez  tenir 
Cil  qui  là  les  firent  venir  ; 

Et  en  alant  et  en  venant 
Vont  le  premier  front  ordenant  , 

Et  priant  qu’il  ne  se  descloent  ; 

C’est  la  chose  que  plus  leur  loent. 

Au  dehors  des  rens,  à l’issue^ 

1 1 ^180.  Ont  leur  haie  ourdie  et  tissue 
De  forz  larges  longues  et  lées , 

Dont  tant  a là  atropelées , 

Que  par  droit  lancier  ne  par  traire 
Ne  leur  peut-on  granment  meffaire  ; 
Ce  sai  ge  bien  certainement. 

Jà  s’il  se  tiennent  sagement, 

Leur  gent  ne  sera  dessemblée. 

El  haut  bout  de  cele  assemblée  , 

Furent  de  Lile  les  compaingnes  , 

1 l , 190.  O les  quiex,  comme  chevetaingnes , 

Iert  Jehan  qui  Namur  justise  , 

Et  cil  de  Cuc  en  cele  emprise  : 

Cil  sont  leur  mestres  et  leur  juges. 
Après  estoient  cil  de  Bruges , 

Dont  moult  tint  en  lonc  li  espandres  : 
Ceus  conduit  Phelippe  de  Flandres , 
Aveuc  eus  les  Quatre  Mestiers 
Ou  grant  fès  ot  d’arbalestiers. 

Gant  après  iceus  se  tenoit , 

1 1,200.  Que  Robert  de  Nevers  menoit. 

D’Ypre  ot  Guillaume  de  Juliers; 

Au  bout  d’aval  les  séculiers 
Qui  partout  les  dut  avoier. 

La  rot  entr’eus  maint  soudoier 
De  Breban,  de  Huy,  de  Dinant; 

Mès  n’en  quier  aler  devinant , 

Car  g’en  feroie  la  gent  pestre. 

A pié  furent  li  plus  grant  mestre  ; 

Li  garçon  qui  aveuc  eus  vindrent 
1 1,210.  Loing  d’iieuques  leur  chevaus  tindrenl 
Outre  les  charroiz  au  derrière, 

Vers  le  plus  haut  de  la  costière. 

Cil  d’Ypre,  qui  aval  estaient  , 

Un  lossé  devant  eux  avoient 
Qui  forment  les  asséura  ; 

Jusques  vers  ceus  de  Gant  dura. 

Un  autre  fossé  prèsd’eus  rurent 
Plain  d’yaue,  où  à leur  vouloir  burent. 
En  tel  guise  con  ge  vous  baille 
1 1 ,220.  Atendent  Flamans  la  bataille. 

A cele  heure  que  cil  de  Flandres, 
Aus  quiex  plut  du  roi  li  atandres  , 

Près  des  chars  où  il  se  tenoient 
Leur  granz  batailles  ordenoient 
Dont  moult  furent  longues  les  eles  , 

En  sorent  li  Fançois  nouveles  ; 

Par  quoi,  au  plustost  que  il  purent, 

Tuit  ensemble  aus  armes  coururent  ; 
Trop  ont,  ce  pensent , séjourné. 

1 1 ,23o.  Li  rois  néis  s’est  atourné 

D’arméures  beles  et  gentes; 

Puis  fait  dire  parmi  les  tentes , 

Que  chascun  des  siens  crier  doie 
En  férant  : Saint-Denis  ! Monjoie  î 
Apresté  sont  hastivement 
Povre  et  riche  communément , 

Espéra nz  que  le  jour  s’essaient  ; 

Y ers  leur  con  nestable  se  traient 

En  pluseurs  places  par  îe  val 
i î f 2/4.0 . Cil  cle  pié  et  cil  de  cheval. 

Nul  ne  pense  ore  à léeherie. 

Pluseurs  vont  à l’artillerie 
Qui  fu  ? sanz  ce  que  trufle  lise , 

Près  des  tentes  le  roi  assise. 

Artillerie  est  le  charroi 
Qui  par  duc  , par  conte  ou  par  roi  5 
Ou  par  aucun  seigneur  de  terre 
Est  charchié  de  quarriaus  en  guerre  9 
D’arbalestes , de  dars,  de  lances, 
i i ,260.  Et  de  targes  d’unes  semblances. 

De  tiex  bernois  là  prendre  seulent 
Li  desgarni  qui  prendre  en  veulent. 
Cil  qui  le  délivrent  en  baillent 
A ceus  à qui  tiex  choses  faillent 
Sanz  penser  que  l’en  leur  rendroit. 
Bidauz  qui  el  point  d’orendroit 
N’ont  nui  courage  de  dancier  , 

Se  charcbent  de  dars  pour  lancier  ; 
Piétons  de  targes  se  garnissent  ; 

1 1,  260.  Aucuns  d’entr’eus  lances  saisissent 
Qu’il  paumoient  légièrement. 

Cil  s’aroutent  premièrement  ; 

De  guerroier  duiz  et  charmez 
Issent  des  tentes  touz  armez 

CHRONIQUES. 

D’armes  qui  mie  ne  leur  luisent. 

Diex!  con  li  bacinet reluisent, 

Et  con  li  penoncel  fretèlent  î 
/ Les  banières  au  vent  ventèlent  ; 

Tabourz  sonnent  ; trompes  tentissent  ; 
11,270.  Escuz  et  larges  resplendissent 
Pour  le  soleil  qui  par  le  plain, 

Fierl  sus  les  armez  tout  de  plain. 

Là  viennent,  car  nul  n’es  détient 
Où  Tybaut  de  Cepoi  se  tient, 

Que  mestre  d’eus  de  pié  apëlent  ; 

A joingnant  de  lui  s’atropèlent  ; 

Et  cil  si  les  estent  et  renge , 

Sanz  vilains  moz  et  sans  laidenge  , 
Selonc  ce  que  son  sens  li  preste. 

1 1,280.  De  bien  faire  les  amoneste, 

Et  moult  doucement  les  em-prie. 

Le  front  de  cens  , que  que  l’en  die  , 
Dont  la  tourbe  fu  arestée  , 

Ot  de  lonc  une  arbalestée, 

Si  con  ge  croi  certainement , 

Et  d’espès  cent  piez  largement. 

Là  où  leur  presse  iert  plus  estroite 
Entr’eus  ot  mainte  lance  droite 
Dont  leur  multitude  se  père, 

1 1 ,290.  Maint  coûte!,  mainte  espée  clère , 

Maint  bon  Fauchon  pour  estai  rendre , 
Mainte  arbaîeste  fort  à tendre 
Qu’il  tiennent  haut  non  pas  à l’ombre, 

De  dars  et  de  quarriaus  tel  nombre  , 

Que  nul,  par  soi  bien  aviser , 

N’en  séust  le  tierz  deviser. 

De  bidauz  touz  nus  en  leur  cotés  , 

Rot  ileuc  merveilleuses  flotes. 

Arbalestiers , serjanz  à lances  , 
n,5oo.  Rot  là  de  maintes  connaissances! 

O eus  , si  comme  aucuns  murmurent* 

Près  de  mil  hommes  d’armes  urent 
Àtournez  en  maintes  manières. 

Cil  furent  les  routes  premières. 

Loingnet  de  l’ost  où  cil  a tendent 
Qui  o monsieur  Tybaut  s’estendent 
Dont  les  faits  ci-après  arons , 

Arrivent  princes  et  barons  ; 

A leur  gent  rengier  s’abandonnent. 

1 1^5  io.  Li  biau  destrier  qui  d’armes  sonnent , 

Cà  et  là  , avant  et  arrière^ 

Marnent  grant  frainte  et  grant  poudrière 
Tout  n’es  mete  l’en  pas  en  ventes. 

Genz  d’armes  qui  vuident  les  tentes 
Et  de  Flamens  grever  s’atisent , 

Leur  conroiz  par  les  chaos  devisent , 

Sanz  tenir  compte  de  ribaut , 

Joignant  de  messire  Tybaut, 

Qui  , près  de  commeneier  l’ouvraingne  * 
Ot  maint  bidaut  en  sa  compaingne 
Mal  garni  d’armes  et  deschaus. 

S’arestent  les  deux  mareschaus; 

0 eus,  pour  estre  au  feréiz , 

Monseur  Gieufroi  du  Plesséi , 

Le  nom  duquel  est  venu  ci 
Paiene! , Adam  de  Guci , 

Grenville , Choisel , W aregni , 

Tilii , Coulombiers,  Montegni; 

Sifu  Gieufroi  le  Bouleillier 
Et  inainz  autres  dont  merveillier 
Se  péust  qui  les  esgardast, 

S’un  poi  devant  eux  se  tardast , 

Pour  leurs  biaus  atours  convenables. 
Après  se  met  li  connestables  , 

Yolentéiz  d’aidier  le  roi , 

Et  Nichole  de  Rouveroi , 

Conflans  bien  armé  à cheval , 

Briquaut,  Dampierre,  Longueval, 
Flavencourt  à riche  arméure  , 

Ausnai,  Huiermont,  Angléure. 

Après  ceus,  à bataille  preste, 

Le  conte  de  Saint-Pol  s’areste  ; 

A grant  gent  qui  o lui  randonue  : 
En  sa  tourbe  ot  mainste  personne , 
Filz  de  chevalier  et  de  dame, 
lieue  fu  d’Amiens  le  vidame , 

Bien  atourné,  li  tiers  de  frères, 

A biaus  destriers,  à armes clères. 

Cis  vidâmes , s’au  voir  finon , 
j ,35o.  Ot  Renaut  de  Pinquegni  non. 

De  Fieules  relu  là  li  sires  , 

Cui  Flamens  ont  fait  maintes  ires. 
Aveuc  eus,  Jehan  de  Varennes, 

Li  viex  de  Hangest  et  li  gennes  , 
Furent  là,  car  dire  l’oy. 

Pois,  Yervin,  Aucor  et  Moy 
Qu’à  enuiz  trespasserion , 

Et  li  sires  de  Novion, 

Si  con  pluseurs  le  me  tesmoignent. 

1 j?36o.  Li  Toulousan  après  se  joingnent  ; 

O eus,  que  nul  ne  s’en  destrave , 
Bernart,  Rémond  et  Marque-Fave  j 
Cil  ont  leur  mestre  capitaine  ; 

Et  puis  li  visquens  de  Touraine  ; 

O gent  viguereuse  et  estoute 
Li  quens  de  Bouloingne  et  sa  route  , 
Si  restent-il  li  abeli. 

Ses  filz  Robert  fu  jousie  li. 

0 celui  de  Marueil  Hyaurnez  , 
i Et  de  Biauvez , et  de  Biaumez 

Li  chastelain  à riche  atour  ; 

ITeilli  li  sires  de  la  Tour , 

GileEsseiin,  au  voir  rimer, 

Et  puis  de  Neuville  Ajmer; 

Brion,  que  ge  mie  n’esper^gne, 

Et  Guillaume  Coûteux  d’Auvergne 
Refurent  ileuc  amassez , 

Et  autres  chevaliers  assez 
D’Artois  et  devers  Aubemalle. 

1 1 ?38o.  Près  d’eus  se  met  messire  Ghaîîe  , 

Qui  à sa  route  lieu  rasène  ; 

Aveuc  li  le  conte  de  Brène. 

Vers  ce , me  devisent  mes  Chartres, 
Baucoy,  le  vidame  de  Chartres 
Que  nous  ci  son  homme  apelon  , 

Grés  , le  Cor  et  M ate  félon  , 

Armé  pour  Flamens  es  veiller. 

Si  fu  Ansiau  le  Bouteillier  , 

Selonc  ce  qu’en  escrit  véon, 
î i ,3qo.  Boissoi,  Reneva!  et  Créon, 

Et  maint  riche  baron  d’essai 
J à soit  ce  que  nommer  n’es  sai 
Comment  que  ge  pas  ne  m’en  faingne. 
La  bataille  au  duc  de  Bretaingne, 

Qui  de  l’escrit  n’est  pas  ostée , 

Se  reste  après  eus  acostée 
Où  li  dus  les  atropela. 

O lui  de  beie  vile  là , 

Très  bien  atournez  à devise  , 

1 i?4oc.  Guillaume  et  messire  Morise, 

I)e  Guergolle  monseur  Jouhan  , 

Rocbefort  et  Alain  Gouan, 

Monfort,  et  de  Coiguien  Raou 
Djnan  . Bodivez,  Discaou, 

Henri  d’Avaugor,  Biaumanoir, 

Et  autres  qui  de  remanoir 
Se  metront  ains  en  aventure, 

Que  leur  dus  ait  mal  ne  laid  ure.. 

Jouste  les  Bretons  coste  à coste, 

.1  i,4io.  Desquiex  nombrer  li  mien  cuer  s’osle  , 

Car  jà  n’esteut  que  g’en  contance, 

Se  met  li  preus  Lois  de  France  : 

Aveuc  li  garni  d’arméures.., 

Si  comme  pluseurs  créatures 
Tesmoingnié  au  deviser  m’ont 
Son  cousin  Lois  de  Clermont , 

Qui  moult  très  volontiers  i’éist, 

Jà  soit  ce  que  riens  n’en  déist , 

Flamens  chanter  d’autre  Martin® 
î 1,420.  Si  lu  b quens  de  Dammartiji 

Qui  de  joie  porte  le  pois  , 

Chanteilli  ? Mailli,  Mirepois, 

Gui  le  Bon  teil  lier  et  Crespin  , 

Qui  d’  eus  oubraier  après  pin 
N’ont  pas , ce  dist-on , tel  courage 
Gomme  d’estre  de  guerre  sage. 
Âpres  cens  dont  ge  pas  ne  hoingne 
Serenge  li  dus  de  Bourgoingne, 

Â gent  preste  d’aler  en  feurre. 

1 1 ,43o.  Là  se  tint  le  conte  d’Auceurre  , 

Cis  de  Forez  , s’ au  voir  alon  , 

Et  le  preus  Jehan  de  Chalon, 
Challo  , qui  n’iert  mie  vilain  , 

Yergi  , Melle,  Chastiau- Vilain , 
Marcellas,  quirotarm&s  beles. 
Joignant  du  duc  et  de  ses  eles , 

À compaingne  sérié  et  coie , 
lert  lors  le  conte  de  Savoie  , 

Et  Guichard  de  Biaugieu  îi  sires. 

1 1 ,44o.  Li  rois , et  de  genz  beles  tires 
Qui  environ  lui  se  tenoient , 

Près  d’eus  sus  destre  chevauehoient 
A compaingnie  gracieuse. 

Ausi  li  sires  de  Ghevreuse 
Porta  Foriflambe  vermeille, 

A cele  , se  le  voir  esgarde , 

Que  Pabésde  Saint-Denis  garde. 

Là  fu  de  Dre u es , ce  créon  , 

Li  quens  et  Jacques  de  Béon  ; 

1 1,45 o.  Marcueil,  qui  bel  à c [levai  est  > 

Et  mesire  Jehan  Malet. 

Guistele  , g’en  suis  souvenant, 

Le  Brun  de  Vernueil,  Saint-Venant, 
Rouveroi,  Hostot  et  Préaus 
Furent  là  aveuc  les  réaus. 

Chambli  qui  lors  iert  bien  de  court 
S’i  retint  ; si  fist  Harecourt , 

Montou,  le  sire  de  Blevile , 

Patriz  et  Hue  de  Bovile , 

1 1 ,46o.  Goujon  de  Baucoy  ensement , 

Et  mesire  Ourri  l’Àlemant, 

Anjorran  de  Maregni  clère, 

Jehan  de  Machaut  et  son  frère. 

En  ces  eschieles  desus  dites 
Que  j’ai  soufisament  descrites  , 

Rot,  jà  soit  ce  que  nui  n’en  nomme, 
Maint  autre  chevalier  preud’omme  ; 
Car  prouèce  et  bien  les  acole. 

El  flo  de  ceus  dont  ge  parole 
11,47°»  N’ot  pas,  et  fussent  touz  contez, 

Dis  mil  hommes  d’armes  montez; 
Mèsl’en  povoit  bien  faire  taille 

A cent  mile  entre  la  piétaille; 

Et  pour  ce  que  Flamens  savoient 
Que  le  tierz  plus  de  genz  a voient , 
Atendirent-il,  nul  n’en  doute. 

Près  des  chars  le  roi  et  sa  route. 
Pensant , se  g’en  vueil  dire  voir, 

A li  honnir  et  décevoir, 
ii,48o.  Tout  fust-il  de  très  noble  estrace; 
Mès  Diexli  fist  honneur  et  grâce, 
Qui  vers  les  siens  a le  cuer  tendre  , 
Si  comme  vous  pourroiz  entendre, 
Ainz  qu’à  dire  inete  ma  cure 
Des  Flamens  la  desconfilure. 

Hors  des  tentes , emmi  les  plaines 
Où  l’ost  des  eschieies  prochaines 
S’est  pour  l’amour  du  roi  refrainte , 
Fu  des  destriers  fière  la  frainte  ; 
11,490.  Car  les  routes  eslargissant 

Vont  en  pluseurs  lieus  bénissant. 
François  qui  la  bataille  reuvent , 

De  toutes  parties  s’esmeuvent , 
Chascun  conroi , lente  aléure  , 

S’en  va  joint  comme  en  quarréure , 
Si  bien  que  s’un  gant  préissiez 
Et  entr’eus  haut  le  ge tissiez, 

!f  paroit  qu’à  son  asseoir 


DES  ROYAUX  LIGNAGES. 

Ne  dé u st  mie  tost  chéoir. 

1 i,5oo.  A Laler  est  bele  la  route  , 

De  ceus  qui  bien  gisent  sanz  coûte. 
Les  atours  de  diverses  guises  , 

Les  paremenz  et  les  cointises 
Dont  li  floz  d’eus  est  assené  , 

Ne  deviseroit  homme  né  , 

Comment  que  il  i entendist. 

Le  païs  luist  et  resplendist , 

Ausi  clèrement  comme  esparz . 

De  genz  armez  de  toutes  parz  ; 

1 1,5 10.  Car  le  soleil  s’est  embatuz 
Es  garnemenz  à or  battuz 
Que  cil  ont  sur  leur  arméures 
A beles  entreîacéures , 

Si  très  genle  que  c’est  merveille  , 

De  soje  ynde  , blanche  et  vermeille  , 
Jaune,  vert,  sore , ardant  et  perse  , 
Nétoiée  , de  tache  terse  , 

Et  n’est  pas  mise  par  monciaus. 

Qui  bien  prent  garde  ans  lioociaus  , 
i i;52o.  Aus  oiselez , ans  bestelètes , 

Qui  d’euvres  polies  et  nètes 
Sont  là  par  diverses  couleurs  , 

Ne  li  souvient  de  ses  douleurs. 

Or  lin,  qui  tant  est  agréable, 

Rose , sinople , argent  et  sable  , 
Vermeillon,  et  azuré,  et  mine, 

Qui  les  biaux  atours  enlemine  , 
Reflamboient  par  estancèles 
1 1 ,53o.  En  riches  atours  et  en  sèles , 

En  taintures  et  en  tissus, 

Sus  ceus  qui  sont  aus  chans  issuz. 
Bacinez  bruniz  à visières , 

Fers  de  lances  et  cervelières 
Hyaumes  luisanz  à or  sanz  pailles, 
Haubers,  gorgerètes , ventailles, 
ïacles , grèves  et  gantelez  , 

Estriers,  lorains  , frains,  nételez  , 
Dont  Fost  n’est  pas  très  essarté  , 
Giétent  d’autre  pari  tel  cîarté 
u,54o.  Qu’il  pert,  qui  de  loing  les  esgarde, 
Que  chascun  hommes  d’arme  arde. 
Tabours  sonnent  et  anacaires  , 

Car  il  en  a là  pluseurs  paires 
Qui  les  orribles  tons  espuisent. 
Trompes  les  plus  pensis  déduisent, 
Dont  l’en  fait  les  granz  escroiz  nestre. 
Au  bout  des  rens , à main  senestre , 
Endroit  la  derrenière  pointe  , 

S’en  va  devant  serrée  et  jointe 
ïi,5bo.  La  gent  que  monseur  Tybaut  maine  ,. 

Que  Diex  gard  d’ennui  et  de  paine. 

Bidauz  targiez  les  dars  levant , 

Et  arbalestiers  sont  devant 

Pour  Flamens  de  griez  morsiaus  pestre. 

Derrière  eus  va  le  renc  sus  destre, 

Ausi  con  se  nous  dision 
De  midi  au  septentrion, 

Où  les  conroiz  sont  estenduz 
Dont  les  noms  avons  entendiiz* 

Que  vous  iroie-ge  contant? 

Tant  vont  François  le  mont  montant, 

Que  front  à front  des  ennemis 
S’est  le  renc  de  leur  route  mis, 

Si  près  c’on  peut  une  pelote 
Geter  de  l’une  à l’autre  flote. 

Tantost  les  arbalestes  tendent 
Li  venant  et  cil  qui  atendent. 

El  point  que  vous  m’oez  retraire  , 

Que  cil  s’aprestoient  de  traire  , 

De  tout  costéz  communément , 
lert  entour  tierce  droitement , 

Si  con  ge  croi  que  lors  la  ière. 

Prés  du  roi  devant  la  banière , 

Mutent  François  trois  perdriaus 
Getans  pierres  aus  enniaus 
Entre  Flamens  , grosses  et  males» 


446  BRANCHE  (i3o4) 

Joingnant  d’eus  rot  deux  esprin gales , 

Que  garçons  au  tirer  avancent; 

Endroit  eus  à lancier  commencent , 
n,58o.  Selonc  ce  que  voudront  li  mestre. 

Tybaut  refu  devers  senestre; 

0 les  arbalestiers  devant 
Va  les  Flamens  apercevant 
Sus  Peur  du  fossé  par  les  marges, 

Et  voit  leur  front  garni  de  larges  , 

Et  les  tourbes  d’en tr’eus  peuplées 
De  grant  godendaz  et  d’espées, 
D’enseignes  de  pluseurs  semblances  , 
D’espiez,  de  haches  et  de  lances, 
j 1,690.  En  touz  iieus  si  serréement, 

Qu’à  piél,  n’à  cheva , n’aulrement, 

Par  soutilleté  conpasser , 

Ne  pourvoit  nus  entr’eus  passer  , 

Comment  qu’efforcier  s’en  déust  , 

Que  grant  domage  n’i  éust 
Ainz  qu’il  péust  tourner  arrière. 

Lors  dist  à ceus  de  sa  banière  : 

11^600.  « Véez,  seigneurs,  en  quel  pourprise, 

» Cele  gent  s’est  contre  nous  mise  ; 

» Pourvéu  se  sont  comme  sage  ; 

» De  conbatre  ont  grant  avantage  ; 

» Cil  fossé  qui  est  devant  eus 

» Fail  leur  flo  plus  espoventeus 
» Que  s’en  lieus  fussent  ayvez. 

« Si  vous  pri  que  vous  me  sivez  ; 

» Car  autre  entente  leur  baudrons  ; 

» A cel  bout  là  les  assaudrons 
» Ou  d’eus  voi  la  queue  espandue , 

» Tout  i soit  leur  gent  jointe  et  drue! 

1 1^6  i o.  » Là  n’a-il  fossé  ne  rivière  ; 

» Là  vueiî-ge  que  l’en  les  requière 
/>  Ainz  que  ma  bataille  retourne». 

Après  ces  paroles  s’en  tourne 
Vers  senestre  outre  le  coingnet, 

Et  du  rens  des  Flamens  loingneL 
O sa  gent  qui  après  s’entasse 
Isnelement  le  fossé  passe 
Sus  quoi  Flamens  sont  en  estant 
Qui  d’armes  se  vont  aprestant. 

11,620.  Les  uns  les  autres  en  criant 
S’entre  vont  à mort  défilant. 

Arbalestiers  qui  en  tiex  lestes 
Servent  d’un  mès  des  arbalestes , 

Tendent  vistement  et  encochent  ; 

De  toutes  parties  descochent 
Pour  eus  plustost  entrafoler. 

Là  véissiez  quarriaus  voler 
Qui  s’asséient  en  piuseurs  places 

Sus  visages  nuz  et  sus  (aces  ; 
i l,65o.  Bidauz  menacer  et  huez , 

Et  dars  menuement  ruez 
Qu’il  font  entre  les  Flamens  bruire  ; 
L’un  avancier  et  l’autre  fuire  ; 
Targes  desmentir,  fers  glacier, 

Et  resortir  contre  l’acier 
Quant  outre  ne  peuvent  jalir  ; 
Soudoiers  çà  et  là  pâlir , 

Sus  qui  quarriaus  aguz  s’adentent, 
Par  la  grant  angoisse  qu’il  sentent  ; 
i i,64o.  Flamens , comment  que  il  s’escusent 
Jusqu’au  grant  tas  des  leurs  réusent 
Où  li  François  en  menaçant , 

Les  niainent  maugré  eus  chacant  ; 

O leur  conpaingnons  les  renbatent , 
Et  en  alant  mainz  en  abatent. 

Aucuns  serjanz  sus  eus  s’arestent 
Qui  les  ocient  et  des  veste  nt  ; 

Puis  se  rassemblent  et  se  rengeni, 
Courrouciez  si  le  roi  ne  vengent 
1 i,65o.  Qu’entreus  tiennent  orepour  mestre. 
Près  des  arbalestiers  , susdestre, 

Est  li  que  ns  de  Saint- PoL  qui  pense 
Qu’avantage  ont  de  grant  dcffense 
Flamens  qui  sus  le  fossé  s’estent  ; 

Li  ne  li  sien  plus  ne  s’arestent  ; 

Leur  destriers  les  galoz  menant 
S’en  vont  joinz  comme  en  un  tenant. 
Près  de  Tyfaaut  de  Cepoi  passent  ; 
Derrière  les  charroiz  s’amassent  ; 

* i ,660.  Li  mareschal  après  randonnent , 

Moult  d’autres  les  chars  environnent 
Qui  au  le  desouz  vont  derrière. 

Le  connestable  et  sa  banière  , 

Et  les  siens  qui  lui  sont  joignant , 
S’en  revont  d’autre  part  poingnant; 
Ku  de  desus  reprend  sa  voie 
Et  passe  outre  en  criant ,,  Mon  joie  ! 
Par  assez  périlleus  passage , 

Entre  Flainens,  en  un  boscage. 
s ) ,670.  Gis  passages  iert  un  destroit 
Peuplé  de  fessez  et  estroit. 

Li  connestables  s’en  va  outre; 
Derrier  les  chars  ses  gens  acoutre, 
Dont  longues  furent  les  entalles. 
Après  passe  mesire  C lia  lies , 

O li  tous  cens  de  sa  sivance. 

Li  courageus  Lois  de  France 
Outre  les  chars  ausi  se  boute. 

Li  dux  de  Bretaingne  et  sa  route 
11,680.  Les  suit , si  con  l’escrit  tesmoingne  ; 

Et  puis  li  bons  due  de  Bourgoingne, 
Qui  très  bele  genl  remenoit/. 

Li  rois , qui  lentement  venoit , 

Fist  lors  bien  , tiex  fu  son  talent  ! 
Troiseens  chevaliers  en  alant 
De  conbatre  touz  avivez. 

Ne  n’iert  pas  encore  arrivez  ; 

Par  quoi  quant  cil  se  desroutèrent , 

Li  enging  tout  seul  demourèrent 
1 1 ,690.  Qui  pierres  et  garroz  getoient. 

Quant  Flamens  sanz  garde  les  voient , 
D’aler  tost  cele  part  s’atisent  ; 

A eus  les  sachent  et  les  brisent  ; 

Tost  après  devant  eus  s’areste 
Li  rois  o gent  de  guerre  preste. 

Au  desouz  des  rens  qui  là  furent , 
Où  li  arbalestier  s’esturent 
Qui  vers  Flamens  ont  grant  haine  ; 
Fu  doulereuse  l’ataïne  ; 

1 t ,700.  A leur  povoir  s’entredestruient. 

Quarriaus  et  dars  qui  en  Pair  broient 
Maint  soudoier  anéantissent  ; 

Li  hardi  serjant  des  rens  isserit , 

Pour  commencier  la  mortel  dance , 
L’un  à juisarme,  l’autre  à lance  ; 

Par  pl useurs  parties  se  mètent  7 

Emmi  le  champ  o eus  palèlent  ; 

D’assaillir  l’un  l’autre  s’angoissent. 

Li  malveuillant  s’entreconnoissent 
Par  le  saing  des  escherpes  blanches. 

De  haches  trenchanz  à Ions  manches 
Forgiées  comme  besagües^ 

D’espées , de  lances  agues 
Dont  là  a granz  avaloisons , 

S’entrepaient  leur  livraisons 
Qui  à pluseurs  dures  eschieent. 

Entre  les  rens  cà  et  là  chiéent , 

Ci  un , ci  deux , ci  trois,  ci  quatre. 

Qui  peut  son  ennemi  abatre 
Et  vers  les  rens  de  sa  part  traire , 

N’i  vaut  merci  crier  ne  braire, 

Promesse  foi  ne  convenant , 

Qu’il  ne  l’ocie  maintenant. 

Puis  le  desvest  parmi  la  presse  ; 

Ce  qu’il  a prent,  et  nu  le  lesse; 

En  autre  guise  ne  l’oneure  . 

Mort  et  sanglent  ileuc  demeure. 

Bidauz  mainz  Flamens  i aterrent 
Des  dars  qu’il  lancent  et  desserrent 
El  flo  contraire  druemeut  ; 

Car  il  vont  si  très  roidement 
Là  endroit  où  il  les  esqueuent, 

Carmes  de  tenir  ne  les  péuent. 

Cens  que  de  plain  cops  en  ataingnent 
Ont  bien  aeboîson  qu’il  se  plaingnent  ; 
Tout  ne  leur  queure  on  mie  sus. 

Sus  sénestre,  un  poi  au  desus 
Des  bidaus  aux  hardies  cbars 
Se  sont  au  derrière  des  chars 
3 i?j4 o.  Li  dui  mareschal  arestez. 

Là  se  sont  Flamenz  tempestez 
Si  Forment  que  d’angoisse  suent. 

Genz  de  piez  leur  charroiz  remuent 
Qui  vigeureusement  i euvrent. 

Veuillent  ou  non  il  les  desqueuvrent , 
Tout  soit  ce  qu’à  deffendre  entendent. 
Soudoiers  achevai  descendent. 

Qui  d’eus  destruire  s’enhastissent  ; 

1 1 ,j$q.  En  leur  renc  souvent  se  flatissent , 
Comment  que.moult  i aient  paine. 

Li  connestables  mal  les  mai  ne  ; 

Maint  Flamenc  par  sa  gent  meschièvey 
Li  quens  de  Saint-Pol  les  regriève 
Li  et  sa  route  à l’empressier. 

Cil  les  assaillent  sanz  cessier  ; 

Tost  muert  qui  par  eus  est  hapé. 

Maint  Flamenc  i ot  attrapé  , 

Qui  puis  ne  vit  enfant  n’espouse  ; 

Li  soudoier  devers  Toulouse 
i l ,760.  Assez  granz  ententes  leur  baillent  ; 

Cil  de  Biaugieu  s’i  retravaillent 
Qui  o eus  èscharroiz  se  fièrent. 

Bretons  d’autre  part  les  requièrent 
Dont  il  ont  la  male  vueillance. 

Challes,  le  frère  au  roi  de  France  , 

0 lui  Mansiaus  et  Angevins, 

Rassaut  bourjois  et  esclievius. 

Souventes  fois  sus  eus  descharchenî. 
Bourguignons,  qui  leur  duc  emparclient 

11,770.  Les  mètent  en  désespérance. 

La  bataille  Lois  de  France, 

Qui  à eus  assaillir  se  preuve, 

1 refait  mainte  famé  veuve  ; 

Mès  cil,  pour  les  ires  vengier 
Et  pour  leur  vies  chalengier. 
Vigoureusement  se  deffendent; 

Vers  les  cbarroiz  les  bras  estendent  ; 

Ne  semble  pas  gent  esbahie  : 

De  toutes  pars  fièrent  allie, 

11,780.  Sanz  plait  tenir  d’autres  finances. 
Espées,  hacbètes  et  lances 
Plessent  sus  les  chars  près  des  roes , 
Plustost  que  ne  volent  aloes 
Quanten  haut  en  Pair  se  gaudissenL, 

Serjanz  de  sanc  vermeil  rougissent  ; 
Limons  tentissentet  ridèles; 

François  se  metent  es  ruèles  , 

Que  FJamenz  , comme  genz  senées  , 
Orent  èscharroiz  ordenées, 

11  >79°*  En  bellivant,  non  mie  droites  , 

Si  greveuses  et  si  estroites 
Qu’on  ne  s’i  peut,  pour  contancier. 
Fors  l’un  après  l’autre  lancier. 

Cil  qui  s’i  mêlent  par  ardure 
Sont  ausi  comme  en  aventure 
D’estre  là  en  l’eure  afrontez; 

Car  Flamenz  sont  ès  chars  montez 
Qui  les  juisarmes  esloingnies  , 

Les  godendaz  et  les  coingnies, 

1 1 ,800.  Périlleus  cops  entr’eus  destachent. 

Aucuns  d’eus  souz  les  chars  se  cachent  \ 
Les  soudoiers  d’armes  espient  ; 

Leur  biaus  destriers  souz  eus  ocient  , 
Sanz  faire  vantances  ne  moes  ; 

Car  par  entre  les  raiz  des  roes 
Fichent  lances  près  des  moiaux 
Et  leur  abatent  les  boiaus. 

Li  cheval  pour  la  mort  s’estendent, 

Et  li  mestre  à terre  descendent , 

11,810 . Sus  qui  Flamens  lièrent  et  frappent 

Se  de  là  par  force  n’eschapent 
Et  on  les  peut  haper  ne  prendre, 

Morz  sont  sanz  réancon  atendre  : 

Mar  aront  en  ^mi  fiance. 

Pour  ce , s est  toute  l’ost  de  France, 

Dont  il  ot  là  banière  mainte , 

Environ  les  charr  oiz  restrainte , 

Pensant  que  touz  quoiz  se  tendront 
Tant  que  cil  hors  des  chars  vendront. 

Li  gentis  rois  qui  France  tint 
D’autre  partie  se  retint. 

Sa  route  iert  de  guerre  entestée  , 

Endroit  ceus  de  Lille  aretée, 

Volontéiz  que  vers  eus  poingnent , 

Se  tant  ne  quant  les  chars  esloingnenl 
Où  guères  estre  ne  pourroient , 

Car  prochainement  i mourroient 
De  male  soif  et  de  famine. 

Cel  jour  fist-il  si  grant  chaline 
Que  li  plus  puissant  s’en  plaingnoient 
De  chaut  et  de  soif  estaingnoient , 

Se  ge  hors  de  voir  ne  recule  ; 

Maint  prud’homme  qui  pour  riens  unie, 
Leur  coinpaingnie  ne  lessassent , 

Vis  leur  fust  que  trop  s’abessassent. 

Moult  fu  cele  journée  maie. 

D’yaue,  de  vin  et  de  godale, 

A voient  li  plus  grant  soufraite  , 

Par  Fach oison  que  j’ai  retraite  ,, 
i i ?84oe  Q{j  tant  ot  douleurs  et  remors, 

Fu  là  li  quens  d’Ànceurre  mors; 
lieue  remourut,  sanz aloingne  , 

Le  frère  au  conte  de  Bourgoingne^ 

Et  un  de  ceux  de  Mirepoix. 

Li  grant  fès  d’armes  et  le  pois, 

La  soif,  la  chaleur  et  l’ordure, 
î ocist  maintecré  ature. 

Flamens  qui  d’autre  part  estoient. 

Tel.  mal  et  tel  mésaise  a voient 
i j ,85o.  Que  de  nul  ne  seroit  créu  , 

S’il  ne  l’avoit  aus  yex  véu. 

De  dire  en  le  voir  ne  me  chaut. 

La  douleur  de  soif  et  le  chaut 
Les  plus  viguereus  tourmentoit  ; 

L’un  à l’autre  se  desmentoit, 

Si  con  g’el  sai  par  eus  méismes. 

« Las!  fesoit  aucun,  nous  venismes 
» De  mauvaise  heure  en  ceste  place. 

» La  grant  douleur  qui  or  me  chace 
} i ,S6ü.  » Me  fait  le  cuer  espaourir. 

» Cel  jour  m’estent  de  soif  mourir; 

))  La  mort  me  va  jà  deslraingnant  * 

En  tel  manière  complaingnant. 

Entre  les  autres  s’abessoient  ; 

A terre  chéoir  se  lessoient. 

Cà  et  là,  les  visages  tainz, 

Trébuchoient  morz  et  estainz  ; 

Le  chaut  les  faisoit  dévier. 

Aucuns,  pour  leur  soif  oublier, 

1 1,870.  Qui  grant  estoit  à desmesure. 

Et  pour  querre  un  poi  de  froidure* 

Le  fer  à leur  denz  engouloient  ; 

Li  autre  qui  boire  vouloient , 

Si  cou  nécessité  gent  chace, 
Trangloutissoient  leur  pissace. 

En  tel  guise  se  contenoient 
Moult  de  cens  qui  là  se  tenoient. 

Emmi  les  deus  oz  et  à Leur, 

Eu  grant  la  soif  et  la  chaleur 
j i ,880.  Que  pluseurs  seufrent  et  endurent. 

Flamens  qui  endroit  Tybaut  furent 
N’orent  pas  contre  eus  gent  souève; 

Près  d’eus  est  le  fossé  à Fève , 

Qui  celi  jour  iert  ausi  trouble. 

Comme  charrée,  ou  plus  au  double. 

Pour  boivre  en  souvent  leur  liens  lussent; 
Mès  bidauz  envers  eus  s’eslessent 
Ainz  qu’il  s’i  soient  adenté, 

Et  giètent  dars  à grant  plenté  , 
il  ,890.  Dont  un  seul  d’eusne  s’alentist. 

Que  touz  li  airs  en  retentist. 
Arbalestiers  quarriaus  eslaehent  ; 
Parpluseurs  places  les  entaschent, 
Et  li  autres  contr’eus  re traient 
Et  pour  boire  au  fossé  se  traient. 

Qui  là  peut  venir  s’i  abesse 
Et  boit  tant  que  la  soif  li  cesse  ; 

Mès  tel  s’i  met  qui  enz  en  Feure 
Saut  sus  aincois  qu’il  l’asaveure , 
i i ,900.  Et  convient  qu’il  ait  grant  destrèce. 
11  s’enfuit  quant  il  se  redrèce. 
Flamens  boivent  quant  boire  peuenL 
Li  autre  qui  le  roi  aveuent 
S’en  resaoulent  à leur  guise 
Quant  à eus  en  est  la  mestrise. 

La  coustume  est  là  endroit  tèle  ; 
Souvent  i a noise  non  vêle. 

Maint  homme  i est  à mort  charmé  ; 
En  péril  sont  li  désarmé 
1 1 ,g  1 o.  Qui  l’eur  du  fossé  contretiennent. 

Les  targes  que  les  bidauz  tienne  ni 
Leur  ont  lors  grant  mestier  éuz. 
Bien  sont  ileuc  reconnéus 
Li  hardi;  car  chascun  se  boute 

Devant  en  la  première  route, 

Front  à front  de  leur  ennemis. 

Ne  se  sont  pas  derrière  mis  ; 

Car  au  paletéiz  entendent , 

Con  cil  qui  nule  riens  n’atendent 
1 1 ,920.  Fors  à l’un  l’autre  entr’assaillir  , 

Se  les  quarriaus  pèvent  faillir. 

Qui  lors  fu  là,  véoirpéust, 

Se  s’entente  mise  i éust , 

Et  connoistre  certainement 
Que  li  drap  ne  li  garnement, 

Les  biaus  atours  ne  la  richèce  y 
La  force  ne  la  gentillesse  , 

Par  quoi  pluseurs  s’en  orgueillissent 
Et  dont  li  mauvais  orgueil  issent 
1 1 ,g3o  Qui  ne  sont  en  ce  monde  preuz , 

Ne  font  l’omme  viste  ne  preuz  ; 

Car  , si  comme  li  auteur  dient  : 

Touz  homme  se  diversefient , 

J uiz  , paiens  et  chrestiens  , 

Et  selonc  les  naturiens  , 

L’oiiime  est  sanguin  et  colérique , 
Fleumatique  ou  mélancolique. 

Gestes  quatre  coniplessions 
Queurent  par  toutes  régions. 

1 5 ,940.  Sanc  vermeil  sanz  saveur  amère 

Est  humeur  chaude  , moiste  et  clère 
Qui  el  cuer  a sonesseinent, 

Et  donne  droit  assenement 
Quant  il  abonde  à créatures, 

D’estre  large  et  lie  par  nature  , 

Riant,  charnu,  famés  hantant, 

Vermeil,  débonnaire,  chantant, 

Et  qu’assez  hardi  estre  doie. 

Cole  gist  et  fiel  près  du  foie  , 

i i,g5o.  Si  comme  en  toute  chose  née 
L’a  li  vrais  juges  ordenée  ; 

Ele  est  humeur  de  grant  manière, 

Chaude , sèche , aguë , legière , 

Rouge  en  couleur,  clère  en  substance. 

Et  fait  avoir  par  sa  puissance 
À l’homme  , soit  grant  ou  petit, 

Soif,  demengier  foible  apétit, 
Remembrable  condicion , 

Très  isnèle  digestion, 

î i ,960.  Couleur  jaune  ou  rouge,  megrèce, 
Débonnaireté  et  largèce , 

Ire,  vistèce,  hardement , 

Bon  enging,  sain  entendement. 

Fleinne  siet  comme  sus  sa  sèle , 

El  poumon  et  en  la  cervèle  , 

En  l’estomac,  qui  qu’en  enquière, 

El  sommet  du  chief  au  derrière , 

Es  boiaus  par  places  oscures, 

Es  neuz  de  l’eschine , ès  jointures  ; 

11,970.  Car  nature  là  les  remboiste. 

C’est  humeur  chaude  , froide  et  moiste  , 
Que  quant  il  avient  qu’ële  habon.de  , 

Fait  homme  vivant  par  le  monde , 

Rude,  gras,  blanc  , dormant,  poi  vistés. 
Très  débonnaire,  à enuiz  tristes, 

Pareceus,  bien  menjant , pensif* 

Froit,  se  les  naturiens  sif; 

Et  n’a  talent  qu’il  se  combate. 

Mélancolie  est  en  la  rate 
1 1,980.  Où  Diex  par  son  vouloir  la  lie  ; 

C’est  du  sanc  naturel  îa  lie 
Qui  se  tient  au  fonz , pas  ne  noe. 

Eleest  comme  de  couleur  bloe, 

El  sénestre  costé  gesant, 

Et  fait  l’omme  mègre  et  pesant , 
Souvenant,  sanz  soi  trop  changier  , 
Envieus,  sec  . prest  à mengier, 

Couart , noir  , volentiers  ireus, 

Traître  et  d’avoir  desireus. 

1 1 ,990.  -^insi  ont  genne  et  chanu  meurs, 

Selonc  l’estât  de  leur  humeurs, 

Dont  l’en  peut  véoir  clèremenî 

Que  tel  est  vestu  povrement  ; 

De  petite  fourme  et  de  maigre , 

Et  vit  de  lasse  vie  et  d’aigre  , 

Qui  plus  a largèce  et  bon  té 
Que  tel  maintient  une  comté. 

Nel  di  pour  nul  homme  despire  ; 
Mes  cele  journée,  au  voir  dire  , 
12,000.  Se  souz  Monz-en-Pelve  fussiez , 
Pluseurs  véoir  en  péussiez  , 

Qui  par  défaute  de  deniers 
Dont  il  n’orent  pas  plains  greniers  ? 
Furent  en  armes  si  déroutes 
C’on  pourroit  bien  véoir  leur  coules; 
Non  ponrquant  si  forment  se  prisent 
Que  li  renc  pas  ne  leur  soufisent  ; 
Ainz  en  issent , el  champ  se  fièrent , 
Con  cil  qui  demandent  et  quièrent 
12,010.  Bataille  , pour  eus  esprouver, 

Que  moult  désirent  à trouver. 

El  point  que  ge  vois  descrivant 
Qu’ainsi  s’aloient  ab rivant 
Les  legerez  et  les  lassez, 
lert,  ce  m’est  vis,  midi  passez. 

Li  piéton  le  roi  dont  trestant 
A derrier  les  chars  en  estant , 

Oui  sanz  riens  faire  se  retardent , 

Les  tentes  des  Flamensesgardent , 
12,020.  Où  ore  a moult  biens  et  richèces. 
Celepart  prennent  leur  adrèces; 

A granz  routes  parmi  se  frapent  ; 
Quant  qu’il  i treuvent  de  biens  hapent 
De  diverses  choses  se  troussent 
Si  forment  que  d’angoisse  poussent  ; 
Mès  du  gaaing  se  reconfortent. 
Tentes  et  paveillons  emportent , 
Coûtes  pointes  bêles  et  larges , 

Riches  tapiz  , linceus  et  sarges  , 
s 2 ,o3o.  Cofres  à euvres  souveraines  , 

Males  de  pluseurs  choses  plaines 
Comme  de  robes,  par  les  angles. 

De  chiers  dras  fourrées  et  sangles, 
y ers  les  terres  le  roi  s’aroutent 
Si  espès  que  il  s’entreboutent. 

Les  uns  au  bout  d’amont  s’entassent; 
Entre  Flamens  et  le  bois  passent. 
Aucuns  de  leur  rens  se  deslient  : 
Pluseurs  povres  valiez  ocient 
i2,o4o.  Dont  li  fessel  çà  et  là  versent, 

Quant  pour  la  dure  mort  s’enversent , 
La  quele  prent  là  son  tréu  ; 

Le  navré  qui  se  voit  chéu 
Y ousist  lors  estre  à Touchepoi  * 

Par  devers  Tybaut  de  Cepoi , 

En  revéissiez  abillier 

Maint  cent  charchié,  maint  milier. 

Leur  les  sus  leur  espauîes  tiennent. 

Cil  qui  le  fossé  contretiennent 
1 2jo5o.  En  fesant  retraites  et  ch  aces, 

Guerpissent  en  heure  leur  places; 

Àveuc  Tybaut  plus  ne  demeurent; 

De  touz  costez  au  gaaing  queurent  ; 

Nus  d’eus  jusque  là  ne  s’areste. 

Jument  ne  poulain,  n’autrebeste 
Ne  lessent  là  endroit  ne  vivre 
Qu’il  puissent  ans  poinz  aconsivre. 

Cil  de  pié  qui  cà  et  là  bruienl 
Aus  tentes  le  roi  tout  conduient 
12,060*  Les  biens  qu’à  leur  parties  tournent, 

Li  un  vont,  li  autres  retournent  : 
x\inz  fu  près  d’eure  de  complie 
Que  leur  erre  fust  accomplie 
De  pesanz  iessiaus  et  de  sommes. 

Li  bons  rois  ne  les  gentishommes 
De  leur  places  ne  se  mou  voient. 

Cil  de  pié  qui  ce  qu’il  trou  voient 
Metoient  en  tentes  en  cernes  , 

S’enivroient  par  les  tàvernes , 

12,070.  Et  pensoient  entr’eus  d’entendre 

à leur  choses  cà  et  là  vendre. 

Du  roi  qui  iert  en  aventure 
N’av oient  ne  soussi  ne  cure  : 

En  vain  en  seroient  prié  ; 

Aucuns  Font  si  entr’oublié , 

Que  pour  men acier  ne  pour  batre 
N’es  verra  Fen  mais-hui  combatre. 

Mes  li  hardi  serjant  s’atournent  ; 

Vers  le  chapléiz  se  retournent  : 

32,080.  Cil  sont , comment  que  Fen  s’en  praiogne , 
Cler  semez  aval  la  champaingne. 

A Feure , selonc  mes  ententes  ; 

Que  perdues  furent  les  tentes 
Et  les  biens  d’environ  levez, 

Estoient  moult  Flamens  grevez 
Et  péureus  de  leur  déluges, 

Car  il  ne  voient  nus  refuges. 

D’autre  part  il  ont  granz  domages 
Es  viandes  et  ès  bevrages 
12,090.  Que  François  en  orent  portez; 

Par  quoi,  comme  desconfortez , 

Pluseurs  d’eus  aus François  crioient, 

Qui  comme  à mort  les  deffioient, 

Ce  puis-ge  bien  rapporter  ci. 

« Merci,  seigneurs  François,  merci! 

» Veuillez  envers  le  roi  tant  faire 

» Qu’il  nous  soit  douz  et  débonnaire. 

» Tout  le  vueil,  ce  créanterons, 

« De  mesire  Challes  ferons.  » 

12,100.  Par  tiex  diz,  petit  véritables, 

Fu  tant  mené  li  connestables 
Qu’au  roi  Fala  dire  grant  erre, 

Et  il  tramist  ses  frères  querre  ^ 

Et  le  comte  Aymé  de  Savoie, 

En  espérance  que  il  oie 
Leur  volonté  de  cel  afaire. 

Longues  seroient  à retraire , 

Leur  raisons , meller  ne  m’en  quier  ; 
Mès,  selonc  le  voir  que  g’enquïer  , 
12,110.  Messagiers  qui  de  ce  parloient , 
Yenoient  souvent  et  aloient, 

Et  disoit-on  es  rens  de  France , 

Que  paiz  se  feroit  sanz  doutance. 
Pour  ceste  chose  descendoient 
Main  z de  ce  us  qui  là  se  te  noient  ; 
Leur  hyaumes  à terre  ruant 
Aloient  leur  ciliés  desnuant. 

Tuit  ensemble  avoient  pensée 
C’on  n’en  férist  jamais  d’espée. 

12,1 20.  li  rois  néis , se  voir  en  di , 

Sus  l’eur  d’un  fossé  descendi 7 
Par  achoison  d’orine  faire , 

De  boire  et  cuis  d’oïr  retraire, 

Que  cil  de  Flandres  respormoient 
De  ce  dont  il  le  semonnoient. 

Cil  qui  aveuc  lui  descendirent, 

Le  chieftout  nu  boire  le  firent  ; 

Puis  tramist,  douteus  de  doutâmes 

O 

Au  conte  de  Saint-Pol  messages, 

1 2 , 1 3o.  Qui  encor  iert  desrier  les  chars  5 
Et  n’ot  pas  de  gent  à eschars  , 

Par  les  quiex  il  li  fist  savoir  , 

Que^  s’il  vouloit  s’amour  avoir, 

Là  endroit  plus  ne  se  tenist  ; 

Mes  el  front  des  Flamens  venist; 

Et  cil , sanz  parler  de  demeure  , 

Fist  les  siens  esmouvoir  eu  l’eure. 
Pluseurs  autres  après  s’esmurent  ; 

En  larière  garde  après  furent , 
i2^i4o.  Qu’aucuns  à grever  ne  les  doie , 
Toulousans  et  cens  de  Savoie. 

Quant  li  Fl  amène  des  charroiz  voient 
Piquarz  qui  serrez  dévaloient, 

Leur  lieus  guerpissent , plus  ne  quièrent, 
Entre  les  derréains  se  fièrent , 

Les  cors  metant  en  abandon  , 

De  si  très  merveille  us  randon 
Que  , par  cops  roidement  catir, 

5o. 

Les  font  sus  les  Piquarz  flatir 
i2,i5o.  Qui  près  de  Tybaut  s’escouloient , 

Où  touz  arester  se  vouloient , 

D’eus  là  tenir  en  espérance. 

La  bataille  ileuques  commance. 

Au  dessous  ot , si  con  ge  dis  , 

Milliers  de  Flamens  plus  de  dis. 
Guillaume  de  Juliers  à l’eure 
Que  cil  s’entrecouroient  seure^ 

Quant  voit  leur  genz  des  chars  issue , 
Qu'aucuns  ont  poi  contretenue 
1 2,160.  Qui.  l’aler  ne  leur  contrestoient , 

Et  cil  voit  que  François  n’estoient 
En  bon  point  à celes  venues, 

Mes  grant  part  d’eus  les  testes  nues. 

Des  chevauz  descenduz  à terre  , 

Pour  aucun  poi  de  vent  aquerre, 

Lors  pense  et  dit  en  son  courage 
Qu’ore  en  ont  Flamens  Davantage. 

Geste  aventure  li  est  bêle. 

Ceus  d’en  tour  li  tantost  apèle  : 

.12,170.  « Seigneurs  , dist-il,  de  ci  saillons  , 

; Tens  est  que  nous  nous  en  aillons  ; 

» Jà  seront  laidement  charmez  , 

» Car  poi  d’eus  ont  les  chiés  armez, 

» Ne  n’ont  comme  point  de  piétaille; 

» Or  , est-il  te  ns  c’on  les  assaille  ; 

» Trop  avons  hui  eu  mesaise.  « 

Lors  trait  l’espée  et  la  croiz  baise  ; 

Le  fossé  saut  ; el  champ  se  boute  : 

Sa  gent  après  li  se  desroute  ; 

12,  180.  Plus  de  sept  cens  de  là  s’en  issent. 

Les  tourbes  des  bidauz  frémissent 
Qui  là  endroit  sont  en  estant. 

Le  premerain  front  d’eus  estant , 
Quarriaus  et  dars  et  pierres  laschent  ; 
Vers  ceus  qui  viennent  les  entaschent, 
Qu’à  la  mort  hautement  escrient. 

De  touz  costez  s’entre  deffient. 

Li  dar  qui  menuement  volent , 
Navrent  maint  Flamenc  et  afolent , 
12,190.  Et  cil  viennent  serréement 
Et  si  abandonnéement, 

Sanz  autre  partie  muser, 

Qu’à  force  les  font  réuser 
Plus  d’arpent  et  demi  de  terre. 

La  gent  le  roi  lors  se  desserre  : 
Destriers  et  serjanz  de  pié  bruient. 

Uns  ganchissenl  et  autres  fuient, 

De  là  mourir  en  grant  douta  une. 

La  bataille  Lois  de  France 
i-2,200.  Broche , car  l’estrif  pas  n’esloingne  ; 


47°  BRANCHE  (î3o4) 

Ausi  meuvent  cil  de  Bourgoingne. 

Les  mareschaus  des  rens  destèlent; 
Piquarz  se  re  désatropeient , 

Comme  gent  en  tiex  faiz  estable  ; 

Si  fait  Peschieîe  au  connétable; 

Tuit  lessent  pour  bidauz  secourre , 

Yers  Guillaume  de  Juliers  courre 
Qui  contr’eus  se  va  aroutant , 

0 li  sept  cens  hommes  ou  tant. 
i2;2  io.  Cil  d’Ypre  sivre  le  dévoient. 

Mès  quant  François  revenir  voient, 

Les  retours  des  quiex  les  destraingnent , 
Arrière  au  fossé  se  restraingnent, 

Li  autre  sont  mené  male  erre  , 

Car  l’en  flatist  Guillaume  à terre , 

Qui,  par  la  gent  le  roi  tué  , 

Est  de  son  hernois  desnué. 

Li  sien  s’eniuiant  n’escliapèrenl  ; 

Morz  et  froiz  i redemourèrent  ; 

1 2,220.  Ne  leur  valut  crier  ne  braire. 

Assez  tost  après  cest  afaire, 
Commencièrent  des  rens  à istre 
Foulons  et  cens  qui  se  vent  tistre  3 
Et  autres  de  pluseurs  manières. 

Bruient  penonciaus  et  banières, 

Dont  tant  a là  de  desguisées 

Qu’estre  ne  peuent  devisées. 

Tuit  s’esmeuvent;  nul  ne  s’aquoise  : 
L’air  retentit  pour  la  grant  noise. 
i2,23o.  Cil  qui  lez  chiés  nus  jus  gesoient . , 

Et  de  ce  pas  ne  s’avisoient , 

Saillent  lors  sus  et  vuident  place  ; 
L’un  en  alant  sa  coife  lace 
Et  de  tantost  monter  s’apreste  \ 
L’autre  met  son  hyaume  en  sa  teste  ; 
Pour  la  quel  chose  il  se  destournent. 
Les  genz  de  pié  en  fuie  tournent , 
Sanz  parler  de  contretenue. 

Qu’en  feroie-ge  retenue  ? 

1 2,240.  Flamens  qui  paiz  orent  requise  , 

Ont  si  l’ost  de  France  souprise 
Par  leur  très  soutaine  menace  , 
Qu’ausi  comme  touz  perdent  place. 

A l’issue  que  Flamens  firent., 
Quant  de  joingnant  des  chars  issirent 
Fu  grant  la  noise  et  la  criée. 

L’une  part  d’eus  s’est  aliée 
En  l’eure,  à poi  de  deffaillir, 

À aler  le  roi  assaillir  ; 

!2  ,260.  Cil  vont,  sanz  avoir  tenu  chant , 

Au  desrouter  en  haut  huchant 
El  langage  qu’il  ont  appris: 

« Au  roi  ! au  roi!  jasera  pris!  » 

Li  rois  et  cens  qui  Fenvironent 
Oient  Pescrois  que  Fiamens  donnent  ; 
Li  plus  hardiz  la  couleur  mue  ; 

Li  rois  saut  sus  la  teste  nue  ; 

Son  bacinet  en  son  chief  lance  ; 

Vers  Morel  son  destrier  s’avance  , 
12,260.  Qui  fy  grant  et  fort  et  plenier  , 

Dont  lors  ne  préist  nul  denier  ; 

One  tant  ne  Lama  celi  an. 

Jacques  et  Pierres  Gentian, 

Deus  bourjois  de  courtois  lignage , 

De  Paris  nez  , qui  leur  aage 
En  mainte  place  servi  Purent , 

A cèle  heure  à Pestrier  li  furent , 

Tant  qu’il  fu  à cheval  sailli, 

A.  la  première  fois  failli 
12,270.  Li  bons  rois,  qui  trop  se  coita; 

Mès  à l’autre  , si  esploita 
Que  par  grant  force  et;  par  isnèle , 

Fu  le  chief  sanz  hyaume  en  lasèle. 
Entour  lui,  car  certains  en  sommes, 
N’avoit  pas  adont  cinquante  hommes. 
Lors  esgarde  avant  et  arrières  , 

Et  voit  couvertes  les  gaschières 
Des  siens , qui , serrez  vers  le  val 

S’en  vont  à pié  et  à cheval , 

12,280.  Devuicüer  le  champ  apensez. 

Comme  homme  iriez  et  trespensez 
Qui  n’a  ore  talent  de  rire^ 
Commence  adonques  haut  à dire 
Par  dit  qui  n’iert  simple  ne  gent  : 

« Biau  sire  Diex , qu’a  ceste  gent?  > 

(0 • 


Si  con  îi  rois  à soi  estrive, 

Le  grant  flo  des  Fl  a mens  arrive  , 

12  290,  Qui  riensnée  fors  ii  ne  quièrent; 

Sus  ii  et  sus  les  siens  se  fièrent  , 

Si  serrez  et  si  roidement 

Qu’au  premerain  commencement 

Leur  ont  Fait  au  tost  remuer  , 

Yueilïent  ou  non,  estai  muer; 

Aucuns  près  du  roi  lors  s’esturent, 

Touz  à pié,  que  nus  chevaus  n’urent, 

Car  li  garçon  les  pourrne noient 

Qui  ioing  d’ileuques  se  tendent , 

rr  Se  mençon^e  ne  me  remort , 

12,000.  v 0 

Par  ce  Fu  là  ocis  et  mort, 

Quant  des  Flamens  vit  la  grand  pile , 
Mesire  Hue  de  Bovile 


(1)  Lacune  de  deux  vers  dans  le  manuscrit. 

Qui  avec  le  roi  maint  esté 
Et  mestre  chamberlan  esté  ? 

Dont  la  cure  ot  et  le  lian. 

Jacques  et  Pierres  Gentian  , 

Rorent  la  mort  ataïneuse  ; 

Ànsiau,  le  sire  de  Chevreuse, 
i2?5îo.  Fu,  si  comme  nous  apréismes , 

Estainz  en  ses  armes  méismes 
Où  trop  grant  chaleur  ot  retraite 
Et  l’oriflambe  contrefaite , 

G haï  à terre  , et  la  saisirent 
Flamens  qui  après  s’enfuirent. 

A celi  point  refu  là  mors , 

Le  Brun  de  V ernueil  que  amors 
Iert  à bien  , se  voir  ne  refrain  ; 

Cil  menoit  le  roi  par  le  frain. 

1 2,320.  Grant  est  la  noise  et  deshonnesle 
Là  ou  li  gentis  rois  s’areste , 

Qui  li  quarantiesme  n’est  mie. 

Sa  gent  environ  li  frémie  ; 

De  touz  costez  Monjoie  crient. 

Li  fuiant  adont  se  ralient , 

Qui  de  douleur  font  leur  conplaintes, 
Voiant  les  armes  le  roi  pain  tes  , 

El  penoncel  brodé  de  soie , 

Et  escoutenl  crier  Monjoie 

13,330-  Entour  le  roi  à voiz  plénières. 

Lors  se  retournent  les  banières 
Qui  font  Flamens  d’angoisse  bondre. 

Au  le  desus,  plus  tost  que  foudre  ; 

Meuvent  cil  d’Anjou  et  du  Maine , 

Que  Challes,  le  frère  au  roi,  maine. 

El  premier  front,  au  deschauchier, 

Est  li  quens  de  Brainne  , Gauchier, 

De  grever  cens  de  Flandres  chaus. 

Aval  devers  les  mareschaus  , 
i2,54o.  Recommencent  les  envaïes  , 

En  plus  de  soixante  parties. 

Lors  desrengent vaille  que  vaille , 

Loïs  de  France  et  sa  bataille  , 

Leur  genouz  relessent  aler 
Sus  ceus  qu’il  voient  dévaler  , 

Desquiex  aucuns  de  péur  tremblent, 
Bretons  et  Piquarz  se  rassemblent, 

Iriez  et  plains  de  cuisancon  ; 

Liève  la  noise  et  la  tancon , 

I2,55o.  Le  contanz  et  la  descordance  , 

Entre  Flamens  et  ceus  de  France  , 

Qui  sont  ès  plains  chans  loing  de  vile. 

Là  n’ot  mestier  barat  ne  guile  , 

Ne  de  vision  de  gent  foie  , 

Courrouz  ne  vilaine  parole  ; 


1 2,o6o. 

Riens  n’i  profite  le  lancier ,. 

Mes  le  hardiement  lancier  , 

Le  courageusement  attendre  , 

Le  biau  couvrir  ,,  le  biau  defendre 
Pot  bien  ileuques  sanz  mentir  , 

Maint  homme  de  mort  garantir , 

A destournées  et  à chaces. 

Là  véissiez,  par  pluseurs  places , 
Lances  acérées  brandir , 

Serjanz  trestourner  etgaudir. 

Et  en  maint  lieu,  à la  volée, 
Donner  mainte  dure  colèe 
Pour  les  uns  les  autres  mater; 

Targes  percieret  esclater 
A l’estoquer  et  au  taillier  ; 

Ha u bers  desrompre  et  desmailler  ; 
Les  afolez  gémir  et  plaindre. 

Et  arméures  en  sanc  taindre  ; 

Serjanz  mourir  sanz  mire  querre  ; 
Destriers  de  pris  voler  par  terre  ; 
Bacinez  fondre  et  entamer, 

Et  aus  empressiez  réclamer 
Hautement,  pour  ce  que  l’en  l’oie, 
L’un,  Flandres!  et  l’autre,  Mon  joie  ! 
i2,38o.  Qui  de  là  pot  sain  revenir 

Lonc  tems  l’en  dut  puis  souvenir. 


12,070. 

Fiers  fu  licriz  à desmesure  , 

La  bataille  cruel  et  dore 
Et  périlleuse  la  chéance , 

Là  où  les  genz  d’armes  de  France 
Qui  par  prouèce  se  travaillent 
Le  grant  flo  des  Flamens  assaillent , 

Ans  quiex  il  n’ont  or  paiz  netriève. 
L’eschièle  le  roi  moult  les  griève 
12,090.  Par  lancier  d’estoc  et  de  taille. 

Challes  et  ceus  de  sa  bataille 
Sus  eus  se  vont  comme  esragent. 

Lois , ses  frères  et  sa  gent 
Maintiennent  bien  là  la  besoingne. 

Cil  de  Bretaingne  et  de  Bourgoingne 
[ relièrent  à droit  caable. 

Les  mareschaus , le  connestable , 

La  nacion  de  Piquardie  , 

Et  ceus  qui  leur  sont  en  aïe 
i 2?4oo,  Befont  bien  ileuc  leur  devoir. 

De  toutes  parts  , au  dire  voir  , 

Fièrent  etfrapent  et  martèlent. 

Boucliers  fendent  et  escartèlent 
Qui  aus  visages  sont  couvercles  ; 

Volent  boces;  destachent  cercles; 
Percent  gorgières  et  ven tailles , 

Des  hauberjons  i biéent  les  mailles  ; 

Coutiaus  brisent  ; lances  tronçonnent  ; 
Plataineset  tacles  résonnent  ; 
i 2,4*0.  Fendent  escuz  ; basions  esclatent; 

Destriers  entre  Flamens  s’embatent, 

Des  quiex  l’un  verse,  l’autre plesse  ; 

Au  travers  d’eus  rompent  la  presse 
En  tel  manière  qu’en  alant 
Va  leur  frontière  dévalant 
Â plus  de  quatre-vingt  banières^, 

Jusqu’ès  tentes  le  roi  premières. 

Ne  sai  quanz  valiez  i ocistrent , 

Et  ce  que  il  trouvèrent  pristrent. 
t 2,420.  Leur  compaingnons  qui  haut  estoient , 
Oùentr’eus  serrez  se  te  noient , 

Voient  leur  genz  percier  et  fendre 
Et  les  premiers  par  terre  estendre 
Que  li  gentil  de  France  empressent  ; 

En  fuie  tournent , les  chars  lessent , 
Lassez^  vainz  et  plains  de  sueur. 

Le  jour  va  perdant  sa  lueur  ; 

Par  devers  Lille  el  val  s’abessent  ; 

Maint  homme  des  leur  mort  i lessent, 
12,45m  Qui  puis  furent  mengiez  des  vers. 

O eus  fuit  Robert  de  Nevers , 

Quiex  qu’en  doie  estre  li  repandres. 

Ausi  fait  Phelippe  de  Flandres  , 

Guerart.  le  Mor , Guc , Escornai , 

Et  maint  autre  dont  encor  n’ai 
Connoissance  Renseignement. 

De  fuir  ont  les  erremenz  , 

Comment  que  leur  doie  chaloir. 

Flamens , qui  miex  cuident  valoir, 
i 2,44o  • Par  l’orgueil  qui  en  eus  habonde, 

Que  gent  qui  soit  en  tout  le  monde, 

De  leur  demourée  se  plaingnent, 

Et  que  François  ne  les  ataingnent 
Qui  les  ont  menez  malement. 

A celui  desbaratement 

Fessent  aucuns  par  les  gascbières , 

Leur  haubers  et  leur  cervelières 
Et  ce  qui  leur  va  ennuiant. 

A grant  elles  s’en  vont  fuiant. 

3 2 ,45o.  A l’eure  que  cil  s’enfuioient , 

A us  quiex  les  charroiz  ennuioient 
Four  paour  de  male  aventure  , 

Iert  jà  la  nuit  brune  et  oscure  ; 

Par  quoi  François  à l’entasser 
Ne  voudrent  les  charroiz  passer  ; 

Ainz  vindrent,  au  plustost qu’il  purent, 
Entr’eus  touzlà  où  le  roi  surent 
De  grâce  rendre  à Dieu  ardant. 

Vont  vers  leur  tentes  esgardant 

12,460.  Loingnet  de  la  où  il  estaient. 

Ceus  de  Flandres  revenir  voient 
Qui  là  s’estoient  dévalez , 

A l’issir  des  chars,  lez  à lez. 

Bien  leur  a l’en  nouvèles  dites, 
Gomment  leur  genz  sont  desconfites 
Qui  fuient  vers  Lille  à granz  coites  : 
Pour  ce  s’en  vont  Lanières  droites. 
Touz  serrez,  joingnantà  joingnant , 
Les  roules  le  roi  esloingnant 
1 2 ,470.  Qui  près  est  des  chars  tout  amont , 

Sanz  ce  c’un  seul  d’entr’eus  là  mont. 
S’en  vont,  cil  en  loing,  sus  sénestre, 
Qui  bien  vingt  mile  pevent  estre. 
François  d’aler  là  s’apareillent  ; 

Mès  li  sage  qui  les  conseillent 
Leur  font  cele  emprise  lessier  ; 

Car  il  virent  qu’à  l’empressier. 

Quant  entre  Flamens  se  mettroient . 
Petit  s’entrereconnoistroient. 

12,480.  Cil  l’otroient  à tant  demeure 

Que  nul  ne  leur  va  courre  seure. 

Trop  est  la  nuit  oscure  et  tain  te. 

Li  rois  , qui  sa  gent  a restrainte , 

Qui  entour  li  est  apléue , 

El  qui  de  Toneur  qu’a  eue 

Va  Dieu  de  bon  cœuraourant, 

Tramet  querre  torches  courant. 

Alumées  sont  sanz  atentes . 

Joieus  s’en  retournent  ès  tentes 
12,490.  Cil  qui  la  bataille  ont  vaincue. 

Li  rois  descend  , qui , de  venue 
Ses  chapelains  à li  apèle 
Et  fait  chanter  en  sa  chapele 
Te  Deum  laudamus  en  l’eure , 

Con  cil  qui  Jhesu-Crist  aeure 
De  la  victoire  qu’a  eue. 

Au  tierz  jour  s’est  l’ost  esméue, 

Qui  se  reva  tost,  à l’estendre  , 

Devant  les  murs  de  Lille  tendre. 
i2,5oo.  Flamens.  douteus  de  plus  granz  detes, 
Vindrent  adonquesà  Marquetés. 

Là  fu  paiz  faite  en  tel  manière 
Que  li  rois  s’en  revint  arrière. 

Poi  après  prist  par  mort  finance 
Jehannereyne  de  France. 

Puis  furent,  ce  me  dit  li  livres , 

Robert , Guillaume  et  Gui  delivres  ; 

Mès  le  procès  de  leur  finance , 

Du  quel  ge  ne  sai  l’ordenance, 

12,010.  N’est  mie  ci  endroit  gisanz. 

L’an  mil  et  trois  cents  et  six  ans, 

Chroniques.  T.  ^///.—Branche  des  royaux  ltgnjlc.es. 

Ot  à Paris  joie  nouvelle  ; 

Car  li  rois  mist  en  sa  chapèle  ? 

Que  Saint-Loïs  fist  tele  faire 
Qu’à  tout  le  monde  devroit  plaire  , 

Le  chief  de  lui  , si  richement 
Et  si  très  honourablement 
Que,,  par  raison  de  la  bêle  euvre 
Que  li  douz  saintuaire  queuvre, 

12,620.  Le  vessel  où  l’en  l’a  mis  prisent 
T outes  personnes  qui  l’avisent. 

L’an  ensivant  fu  mis  en  terre 
Edouart  li  rois  d’Engleterre. 

Or  puis-ge  bien  dire  et  gloser 
Qu’il  est  temps  de  moi  reposer , 

Tant  qu’au  souverain  juge  place 
Que  ge  plus  avant  de  ci  face. 

Ci  fenist  le  Romanz  qui  est  apelez  la  Branche 
des  Réaus  Lignages. 

